
Faptele 


Pe 2 iulie 2022, la Geneva, un jaf 
răsunător ajungea pe prima pagină a 
tuturor ziarelor. 


Cartea de faţă spune povestea lui. 


PROLOG 
Ziua jafului 


Sâmbătă, 2 iulie 2022 


Ora 9:30. 

Cei doi spărgători tocmai intraseră 
simultan în magazinul de bijuterii, prin 
două căi de acces diferite. 

Primul, pe uşa principală, ca un client 
obişnuit. Agentul de securitate nu 
observase nimic suspect la domnul în 
ținută elegantă, cu şapcă şi ochelari de 
soare absolut necesari în această lună a 
lui cuptor. 

Celălalt, cu cagulă pe faţă, intrase pe 
uşa de serviciu, pe care i-o deschisese o 
angajată ameninţată cu o puşcă cu 
ţeava retezată. 

Nimic nu fusese lăsat la voia 
întâmplării: cei doi avuseseră acces şi la 
planurile magazinului, şi la orarul 
personalului. 

Odată intrat, Cagulă o legase pe 
angajată într- o cameră din spate şi se 
dusese repede. la  complicele său. 
Imediat cum îl văzuse, Şapcă scosese un 
pistol de la brâu şi începuse să urle: 
„Acesta este un jaf, nu mişcă nimeni!” 
Apoi scosese din buzunar un 
cronometru şi îl pornise. 

Dispuneau de fix şapte minute. 


PARTEA ÎNTÂI 
Zilele care îi precedară aniversarea 


CAPITOLUL 1 
20 de zile până la jaf 


—»> Duminică, 12 iunie 2022 
Luni, 1 3 iunie 
Marţi, 14 iunie 
Miercuri, 15 iunie 
Joi, 16 iunie 
Vineri, 17 iunie 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Era o casă modernă. Un cub mare, din 
sticlă, ridicat în mijlocul unei grădini 
impecabile, cu piscină şi o mare terasă. 
Proprietatea era înconjurată de păduri. 
Locul era o oază, un mic paradis secret, 
adăpostit de priviri indiscrete, la care se 
putea ajunge pe un drum privat. După 
asemânarea casei, şi cei care o locuiau 
arătau de vis: Arpad şi Sophie Braun 
erau cuplul ideal şi părinţi binecuvântaţi 
cu doi copii minunati. 

în dimineaţa aceea, Sophie deschise 
ochii la ora 6 fix. De o vreme încoace, se 
trezea sistematic la aceeaşi oră. Alături 
de ea, Arpad, soţul ei, era cufundat într- 
un somn profund. Era duminică şi ar fi 
vrut să mai doarmă puţin. Se tot răsuci 
în pat, dar fără succes. Până la urmă, se 
ridică încet, îşi puse un capot şi cobori 
în bucătărie să-şi facă o cafea. într-o 
săptămână avea să împlinească 40 de 
ani şi nu fusese nicicând mai frumoasă. 


De la marginea pădurii se putea 
vedea perfect în interiorul cubului de 
sticlă. Un bărbat, sigur de faptul că era 
invizibil în echipamentul său sportiv 
închis la culoare, stătea ghemuit în 
spatele unui trunchi de copac şi o 
urmărea pe Sophie în bucătărie. 


Sophie, cu cafeaua în mână, se uita 
câtre liziera pădurii, care marca 
sfârşitul grădinii. Era ritualul ei de 
dimineaţă. îşi cuprindea cu privirea 
micul regat, fără să îşi închipuie că era 
spionată. 


La câţiva kilometri distanţă, în centrul 
Genevei, pe o stradă pustie, rula un 
Peugeot gri cu număr de Franţa. în 
lumina zorilor, nu se vedea prea bine 
prin parbriz cine conducea maşina. însă 
aceasta atrase atenţia unei patrule de 
poliţie. Lumina albastră a girofarurilor 
lumină fațadele clădirilor din jur. 
Poliţiştii cerură actele maşinii şi ale 
şoferului. Totul era în ordine. Unul 
dintre poliţişti îl întrebă pe şofer ce 
treabă avea la Geneva. „în vizită la 
rude”, răspunse acesta. Poliţiştii, 
evident mulţumiţi, plecară. Şoferul se 
felicită pentru ideea de a cumpăra 
această maşină de ocazie, foarte ieftină 
şi, mai ales, cu toate actele în ordine. 
Era cea mai bună cale de a trece 
neobservat. 


De la fereastră, Sophie continua să îşi 
privească grădina. Uneori se întâmpla 
să zărească vreo vulpe plimbându- se pe 
peluză. Văzuse şi o căprioară, odată. 
Adora de-a dreptul această casă pe care 
o cumpărase împreună cu soţul ei cu un 
an în urmă. Până atunci, locuiseră într- 
un apartament din centrul Genevei, în 
cartierul Champel. îi batea de mult 
gândul să îşi ia o casă, cu o grădină 
pentru copii. Creşterea pieţei imobiliare 
îi ajutase să se hotărască să vândă 
apartamentul, cu un profit frumugşel, şi 
să înceapă să caute o casă. Când 
vizitaseră această vilă cu design special, 
din selecta comună  Cologny, nu 
ezitaseră nicio clipă. Se puteau trezi în 
fiecare dimineață în acest cadru 
încântător, la doar patru kilometri de 


centrul Genevei, unde lucrau amândoi. 
Câteva staţii de autobuz, 12 minute cu 
maşina, 15 minute cu bicicleta electrică 
pentru puşti - nu era nevoie de mai mult 
pentru a trece dintr-un univers în altul. 


Bărbatul ascuns în boschete o 
urmărea acum pe Sophie cu ajutorul 
unui mic binoclu militar, îi observa 
trupul zvelt, pe care capotul scurt nu îl 
acoperea în întregime, şi se opri cu 
privirea în partea de sus a coapsei, unde 
se vedea tatuată o panteră. 

La câteva zeci de metri în spate, 
câinele său aştepta cuminte, legat de un 
copac. Animalul, culcat pe un covor de 
frunze, părea obişnuit cu această rutină 
care dura deja de mai multe săptămâni. 
Stăpânul său venea aici în fiecare 
dimineaţă. în zori, se instala în acel loc 
şi o urmărea pe Sophie prin pereţii de 
sticlă. Familia Braun dormea cu 
draperiile netrase, iar el putea vedea 
totul: o urmărea la trezire, cum cobora 
în bucătărie, ca să îşi facă o cafea şi să 
o bea în faţa ferestrei. Era atât de 
atrăgătoare! îl acaparase cu totul. Era 
obsedat. 


După ce-şi termină cafeaua, Sophie se 
urcă din nou la etaj şi intră în 
dormitorul conjugal. Se dezbrăcă şi se 
strecură goală în patul în care soţul ei 
dormea în continuare. 


Bărbatul din pădure o privea cu 
dorinţă. Dar era momentul să se 
întoarcă la realitate. Trebuia să plece, 
să ajungă înapoi acasă înainte să se 
trezească Karine şi copiii. 


îşi dezlegă câinele şi plecă de acolo 
aşa cum venise: în alergare. O luă pe 
drumul forestier, apoi intră pe şoseaua 
principală şi ajunse repede în satul 
Cologny. Se opri în dreptul unui mic 
complex de locuinţe pentru clasa de 
mijloc, cu case identice, alăturate şi 
ieftine, care îi făcuse să ridice din 
sprâncene pe locuitorii acestei comune 
şic pline de vile luxoase. 

Deschise uşa şi o auzi pe soţia sa: 

— Greg? Tu eşti? 

Karine era în salonul casei, citind 
ceva în timp ce-şi bea ceaiul. Copiii încă 
dormeau. 

— Deja în picioare, draga mea? se miră 
el făcând pe relaxatul. 

— Am auzit când te-ai trezit şi nu am 
mai putut adormi la loc. 

— îmi pare rău, nu am vrut sa te 
trezesc. Am fost să alerg puţin cu 
câinele. 

Greg, care nu se gândea decât la 
imaginea lui Sophie, se aşeză pe 
canapea, lipit de soţia sa. Dar 


Karine nu părea să aibă vreun chef de 
aşa ceva. 
— Opreşte-te, Greg, se vor trezi copiii! 
Am şi eu câteva clipe în care pot citi 
liniştită. 

Greg, dezumflat, urcă la etaj să facă 
un duş în baia alăturată dormitorului 
lor. Rămase multă vreme sub jetul de 
apă călduţă. Ar fi putut plăti scump 
pentru escapadele sale matinale dacă 
era descoperit. îşi risca locul de muncă. 
Karine l-ar fi părăsit. Lui însuşi îi era 
ruşine că spiona în felul acela o femeie, 
acasă la ea. Dar nu se putea abţine. 


Asta era problema. 

Fascinaţia lui pentru Sophie se 
născuse cu o lună înainte, cu ocazia 
unei serate pe care o dăduse familia 
Braun. De atunci, nu mai era el însusi. 

x 


O lună mai devreme 
Sâmbătă, 14 mai 2022 


Greg şi Karine ar fi putut veni pe jos, 

dar vremea mohorâtă îi făcuse să ia 
maşina. Făceau mai puţin de trei minute 
de la ei de acasă. O luară pe drumul de 
la Căpiţe, apoi, urmând indicaţiile GPS, 
ieşiră pe micul drum privat mărginit de 
arbori, care ducea până la casa familiei 
Braun. 
— Ce ciudat! spuse Greg descoperind 
acea rută. Alerg deseori cu câinele pe 
aici, dar habar nu aveam că există o 
casă la capătul acestui drum. 

Veneau pentru prima oară la Sophie şi 
Arpad. Era aniversarea lui în seara 
aceea: împlinea 40 de ani şi dădea o 
petrecere. Văzând numeroasele maşini 
parcate de-a lungul drumului, părea că 
venise deja multă lume. Greg se opri pe 
unul dintre ultimele locuri libere, fără 
gazon, şi o luară pe jos în direcţia porţii 
lăsate deschise, al cărei design metalic 
contrasta cu vegetaţia din jur. 


Arpad şi Greg se cunoscuseră la 
clubul de fotbal local, unde jucau băieţii 
lor de vârste apropiate. Cei doi taţi 
făceau parte din echipa de voluntari 
însărcinaţi cu organizarea bufetului din 
zilele de meci, care aducea un mic venit 
suplimentar clubului. Se  plăcuseră 


repede reciproc. 

Karine încă nu îi cunoscuse pe cei doi 
Braun şi era uşor agitată. Nu se simţea 
niciodată prea bine când se afla pe 
teren necunoscut. Ca să îşi mute 
gândurile, începu să vorbească: 

— Drăguţ din partea lor că ne-au 
invitat. 

Greg dădu aprobator din cap. 

— Câte persoane or fi invitat? întrebă 
ea. 

— Nu ştiu. 

— Nu ţi-a spus Arpad? 

— Nu. 

— Să fie mai degrabă zece sau mai 
degrabă 30? Ca să ştiu la ce să mă 
aştept. 

— Chiar nu ştiu. Nu eu am organizat 
serata asta. 

— Mă gândeam ca ţi-o fi spus în 
trecere Arpad, când aţi mai vorbit. 

— Nu mi-a spus. 

— Dar despre ce vorbiţi voi doi când 
organizaţi bufetele acelea împreună? 

— Despre copii, despre viaţă, 
banalităţi... în niciun caz despre 
detaliile aniversării sale. 

— în orice caz, spuse Karine pentru a 
pune capăt acestei conversații care nu 
ducea nicăieri, e drăguţ din partea lor 
că ne-au invitat. 

îşi continuată drumul în tăcere. Era 
multă tăcere între ei în ultima vreme. 
Karine era convinsă că mutarea la 
Cologny, cu un an în urmă, nu le priise. 
înainte de asta, locuiseră într-un 
apartament închiriat din centrul 
Genevei, în cartierul Eaux-Vives. Era o 
stradă aglomerată, cu magazine prin jur 


şi Lacul Léman în apropiere. Un 
apartament în care se simţiseră bine, 
intr-adevăr puţin cam înghesuit pentru 
familia lor de patru persoane, dar cu o 
chirie imbatabilă. Apoi venise acea mică 
moştenire din partea lui Greg (bunica 
lui). De când pusese mâna pe acei bani, 
Greg începuse să vorbească precum un 
mic-burghez. Trebuia să facă investiţii, 
iar piaţa imobiliară era mai sigură decât 
pieţele bursiere. în plus, băncile îi 
ofereau cu împrumut 80% din suma 
necesară, cu o rată a dobânzii la un 
minim istoric. Aşa că se apucase să 
răsfoiască anunţurile imobiliare şi 
dăduse peste proiectul acesta de la 
Cologny: câteva vile drăguţe, pentru 
venituri medii, încă în construcţie. E 
adevărat că planurile arătau minunat. O 
casă proprie, cu o curte mică. O viaţă la 
ţară, la doar câteva minute distanţă de 
oraş. Greg spunea că nu aveau cum să 
se înşele: piaţa imobiliară nu se oprise 
din creştere de zeci de ani. Aşa că 
făcuseră marele pas, iar lucrurile se 
succedaseră cu uşurinţă. Banca 
împrumutase banii, ei semnaseră actul 
de vânzare-cumpărare la notar. Şi iată 
cum, cu un an în urmă, se mutaseră în 
această comună foarte şic numită 
Cologny. însă Karine nu îşi găsise de la 
bun început locul aici. Mai întâi 
deoarece casa i se părea mai mică decât 
şi-o imaginase: era o mare diferenţă 
între camerele pe care şi le închipuise 
uitându-se la planul casei şi realitate. Se 
simţea uşor înghesuită, deşi suprafaţa 
totală era clar mai mare decât cea a 
fostului lor apartament. Dar îsi dăduse 


seama că starea aceea de. 
disconfort se datora mai „degrabă noului 
lor mediu. Pentm că, în această 
periferie opulentă a Genevei, 
majoritatea locuitorilor afişau un succes 
financiar şi social de-a dreptul obraznic: 
avocaţi, bancheri, chirurgi, oameni de 
afaceri, mari patroni. Maşinile şi vilele 
vorbeau de la sine despre reuşitele 
proprietarilor lor. Karine se întreba 
mereu ce căutau ei aici - ea era 
vânzătoare într-un magazin de modă, el 
era funcţionar. lar senzaţia i se 
accentuase atunci când, cu ocazia 
diverselor conversații, îşi dăduse seama 
ca locuințele acelea pentru clasa 
mijlocie din mijlocul proprietăţilor 
pentru milionari nu erau privite cu ochi 
buni de comunitate. Ba chiar aflase, 
oripilată, cā ciorchinele acela de căsuțe 
fusese poreclit „furunculul” de către 
locuitorii din Cologny. Iar consiliul local 
organizase o şedinţă specială în care să 
aprobe interdicţia oficială de a mai 
construi în viitor asa ceva. 

în fiecare zi, după ce-şi lăsa copiii la 
şcoala aflată la câteva minute de mers 
pe jos, Karine lua autobuzul A, care lega 
satul de centrul oraşului. Traseul 
autobuzului trecea prin fostul ei cartier, 
Eaux-Vives, iar ea se simțea de fiecare 
dată cuprinsă de nostalgie. Cobora din 
autobuz în rondul Rive, apoi o lua pe 
Strada Rhone, unde se afla magazinul la 
care lucra. Şi de-abia după ce se 
amesteca în mulţime se simţea liniştită. 


Greg şi Karine intrară în sfârşit pe 
poartă şi descoperiră interiorul 
proprietăţii. O curte pavată care ducea 


la un garaj cu uşi de sticlă, în care se 
puteau vedea două maşini Porsche. Iar 
imediat în spate, casa, şi ea cu totul din 
sticlă şi cu designul acela modern. 

— Ah, dar nu e deloc de joacă cu ăştia! 
fluieră Karine admirativ. Cu ce se 
ocupa? 

— Arpad lucrează la o bancă, iar 
Sophie este avocată. 

Se opriră în faţa uşii, iar Greg sună. 
Prin pereţii de sticlă se putea vedea că 
petrecerea era în toi. Mai multe 
persoane în jur de 40 de ani, toţi cu 
haine de fiţe, se balansau uşurel în 
ritmul muzicii - hiturile momentului - cu 
câte un pahar de şampanie în mână. 

Karine se privi în oglinda geamului: 
arăta foarte bine şi era îmbrăcată 
elegant şi cu mult gust, ca întotdeauna. 
Şi totuşi, nu se simţea la înălţimea 
cerută de serata aceasta. în ultima 
vreme, i se părea că nimic nu era în 
regulă. Avea 42 de ani şi sentimentul că 
tinereţea ei se încheiase definitiv. Iar 
oglinda îi repeta acest lucru în fiecare 
dimineaţă. 

Apoi s-a deschis uşa şi imediat Greg şi 
Karine se simţiră ca strâbâtuţi de un şoc 
electric la vederea cuplului ce venise să 
îi întâmpine: Sophie şi Arpad. Erau 
imaginea vie a tot ceea ce ei nu mai 
erau: îndrăgostiți, surâzători, veseli, 
braţ la braţ. Un duo. Doi aliaţi. 

Arpad, splendid, şic şi decontractat în 
acelaşi timp, îmbrăcat cu un pantalon 
italian croit pe măsură şi o câmaşă de 
un alb strălucitor, deschisă la ultimii 
nasturi pentru a sugera un piept 
musculos. 


Sophie, la rândul ei, îmbrăcată cu o 
rochie neagră absolut divină, scurta şi 
sexy, care îi scotea în evidenţă sânii 
fermi şi picioarele superbe, încă şi mai 
alungite de pantofii cu toc cui Saint- 
Laurent. 

Era de parcă îi lovise fulgerul la 
vederea lui Sophie şi Arpad. 

Cei doi i-au primit cu căldură pe 
Karine şi Greg: i-au îmbrăţişat, apoi i-au 
condus, cu un braţ pe după umeri, spre 
interiorul casei, pentru a-i prezenta 
celorlalţi invitaţi. Arpad le-a turnat 
şampanie, apoi Sophie a luat-o pe 
Karine de mână şi a dus-o la prietenele 
ei. Karine se simţi uşurată şi, deodată 
perfect în elementul ei aici, dădu pe gât 
paharul cu şampanie. Sophie i-l umplu 
la loc imediat, apoi cele două dădură 
noroc. 

Karine era fermecată. Cu doar câteva 
minute înainte, în faţa uşii de la intrare, 
îi condamnase deja pe Sophie şi Arpad 
pentru crima de a avea acele maşini, 
acea casă, acea existenţă. Se lăsase 
înşelată de aparente. Şi-i imaginase ca 
pe nişte îngâmfaţi împuţiţi şi rigizi. Dar 
erau exact contrariul. Emanau o căldură 
şi o blândeţe ieşite din comun. 

în seara aceea, pentru prima dată de 
când ajunsese la Cologny, Karine se 
simţi cu adevărat fericită. Dansă, se 
distra, se simţi chiar frumoasă. Avu 
impresia că se afla în sfârşit în locul 
potrivit. Pentru o seară, Karine se iubi 
din nou pe ea însăşi. 

însă acea întâlnire era, de fapt, o 
coliziune. Un şoc frontal. Un accident 
căruia nimeni nu îi  prevăzuse 


amploarea. Cu excepţia lui Greg, 
desigur. De când intrase în casă, nu-şi 
putuse dezlipi ochii de la Sophie. Era 
electrizat. Nu era prima dată când o 
vedea, însă acum o descoperea într-o 
lumină nouă. La marginea terenului de 
fotbal sau la patiseria din sat nu îşi 
dăduse seama de adevărata «i 
frumuseţe, de aerul ei atât de animalic. 
în timp ce Karine se distra, bând un 
pahar de şampanie după altul, Greg, 
complet treaz, îşi petrecu toată seara 
spionând-o pe Sophie. îl fascina tot ce 
făcea ea: felul în care vorbea, zâmbea, 
dansa ori îşi atingea interlocutorul pe 
umăr. Când se făcu miezul nopţii şi veni 
momentul tăierii tortului, văzu cum îl 
privea pe Arpad şi simţi că îşi dorea să 
fi fost în locul lui. Sophie se agăţă de 
gâtul lui, îl sărută prelung, apoi îl ajută 
să taie primele felii. După aceea, în faţa 
tuturor, îi aduse cadoul pregătit pentru 
el. Arpad păru surprins, dar şi mai tare 
se miră să descopere pachetul de sub 
folia de ambalaj: un Rolex. Deschise 
cutia şi scoase de acolo un ceas / 
de aur. Ea i-l fixă la încheietura mâinii. 
El continuă să se uite la ceas, complet 
stupefiat. Apoi îi şopti ceva la ureche 
soţiei sale şi o mai sărută o dată. Se 
simţea o complicitate ideală între ei. 
Spre ora 1 dimineaţa, pe când 
distracţia ajunsese la apogeu, Greg nu o 
mai zări pe Sophie prin mulţimea de 
petrecăreţi. Se apucă imediat sa o caute 
şi o găsi în bucătărie, punând paharele 
în maşina de spălat vase. Intenţionă să o 
ajute, dar reuşi să facă un gest stângaci 
şi să spargă un pahar. Se grăbi să 
adune cioburile împrăştiate pe jos, iar 


Sophie se lăsă şi ea pe vine alături de el, 
să ajute. Rochia i se ridică, dezvăluindu- 
i tatuajul de pe coapsă: o panteră. Greg 
era complet vrăjit. Mai rău de atât: 
tocmai se îndrăgostise. 
— îmi pare foarte rău, spuse el. Am 
vrut să ajut şi ia uite ce-am făcut... 
— Nu s-a întâmplat nimic, stai liniştit, 
replică ea zâmbind. 

x 


Aflat în duş acum, la o lună după acea 
aniversare, Greg se gândea din nou la 
ce Îi spusese Sophie: „Nu s-a întâmplat 
nimic...”, dar ceva se întâmplase în 
interiorul lui. A doua zi după petrecere, 
în timp ce se plimba prin pădure cu 
Sandy, golden retrieverul lor, 
descoperise că putea ajunge pe-acolo 
până la proprietatea familiei Braun. Şi 
că putea avea o privelişte impresionantă 
asupra interiorului cubului din sticlă. 
Greg nu se putuse abţine să urmărească 
familia Braun, care era atunci în salon. 
A doua zi, se întorsese acolo, în timpul 
joggingului din zori, împreună cu 
câinele. O văzuse pe Sophie în picioare, 
la fereastră. De atunci, revenea în 
fiecare dimineaţă. 

După ce-şi termină duşul, Greg se 
îmbrăcă şi cobori în bucătărie. Copiii se 
treziseră între timp şi acum îşi luau 
micul-dejun. îi sărută pe amândoi, se 
aşeză şi el la masă şi făcu toate 
eforturile, aşa cum făcea în fiecare 
dimineaţă de o lună încoace, să se 
convingă că totul era în regulă şi că 
locul lui era aici, împreună cu familia 
sa. 


Dar mai erau doar 20 de zile până 
când viaţa lui avea să fie dată complet 
peste cap. 


Sâmbătă, 2 iulie 2022 


ZIUA JAFULUI 
Ora 9:31 


Cagulă îi împinse în spate pe vânzător 
şi pe directorul magazinului. Şapcă îi 
ordonă agentului de securitate să încuie 
uşa magazinului, apoi îl duse şi pe el la 
adăpost de orice privire. Dacă trecea 
cineva prin faţa vitrinei, să nu vadă 
decât un magazin gol. 

încă sase minute. 


CAPITOLUL 2 
19 zile până la jaf 


Duminică 2eme 
—> Luni, 13 iunie 2022 
Marţi, 14 iunie 
Miercuri, 15 iunie 
Joi, 16 iunie 
Vineri, 17 iunie 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Ora 7:30, la Casa de sticlă. 

în timp ce Sophie se aranja la etaj, 
Arpad se afla în bucătărie, unde 
pregătise o grămadă înaltă de clătite 
sub privirile amuzate ale celor doi copii, 
aşezaţi la tejghea. Era evident într-o 
foarte bună dispoziţie, prezentându-le 
copiilor unul dintre numerele sale 
favorite - aruncarea clătitelor prin aer 
dintr-o tigaie în alta, în timp ce făcea 
nişte mutre caraghioase ce provocau 
hohotele de râs ale celor mici. 

— De obicei, mâncăm clătite numai în 
weekend, a remarcat Isaak, de la 
înălţimea celor aproape şapte ani ai săi. 
E vreo ocazie specială azi? 

— E sărbătoare! exclamă încântată 
Lea, care avea patru ani. 

— Viaţa toată este o sărbătoare, adăugă 
Arpad. 

Sophie îşi făcu intrarea în bucătărie. 
— Tatăl vostru are dreptate, spuse ea. 
Viaţa toată este o sărbătoare. Să nu 
uitati asta - 


niciodată. 

îşi sărută copiii, apoi îl îmbrăţişă pe 
soţul ei, care îi întindea o cană cu cafea. 
Cuibărită în braţele lui, îşi privea 
fericită micul univers. 
— Dacă viaţa toată e o sărbătoare, 
atunci de ce trebuie să mergem la 
şcoală? întrebă Isaak. 
— Avem un filosof printre noi, glumi 
Arpad. 
— Ce înseamnă asta... fisolof? întrebă 
Isaak. 
— O să afli dacă o să continui să mergi 


la şcoală, îi replică Sophie. 

— Cine ne duce azi la şcoală? vru să 
ştie Lea. 

— Pot să-i duc eu, îi propuse Arpad lui 
Sophie. 

El era îmbrăcat în trening, era evident 
că nu avea de ajuns prea curând la 
bancă. 

— Te-au dat afară? întrebă Sophie pe 
un ton de glumă. 

El izbucni în râs: 

— Trebuia să mă văd la micul-dejun cu 
un client englez care a pierdut avionul 
aseară. O să profit şi-o să alerg puţin, 
apoi mă duc mai târziu la birou. 

Sophie se uită la ceas. 

— Chiar îmi convine să îi duci tu azi pe 
copii. Am o şedinţă importantă în 
dimineaţa aceasta şi mai am câte ceva 
de pregătit. 

îşi aşeză ceaşca aburindă pe tejghea, 
apoi îi îmbrăţişă cu dragoste pe toţi ai 
ei. leşi pe culoarul cu pereţi din sticlă 
ce ducea direct în garaj, se urcă la 
bordul maşinii ei şi îşi părăsi micul 
paradis. 

Câteva minute mai târziu, trecea prin 
faţa şcolii primare din Cologny. Era încă 
devreme şi locul era pustiu. încetini 
când ajunse în dreptul staţiei de 
autobuz, în căutarea lui Karine. Cu 
ocazia aniversării lui Arpad, cele două 
femei  descoperiseră nu doar că se 
plăceau reciproc, dar şi că lucrau 
aproape una de alta, pe Strada Rhône. 
Magazinul de modă se găsea la doar 
câteva zeci de metri de clădirea în care 
se afla biroul de avocatură al lui Sophie. 
De atunci, aceasta din urmă o lua pe 


Karine cu maşina ori de câte ori o vedea 
în staţia de autobuz. Amândouă se 
bucurau de aceste momente împreună 
pe drum. Sophie îşi dădu seama că se 
simte chiar întristată că nu o vede pe 
Karine în staţie: îi plăcea mult compania 
ei. Era o femeie directă, fără 
ascunzişuri, calcule sau ocolişuri, care 
ştia, cu glumele ei savuroase, să 
transforme naveta aceasta până în 
centrul oraşului într-un răgaz foarte 
simpatic. l : 

supele Mok Bane tnde în, parcarea 
inchiriat pentru tọt anul. Cele doua 
femei ieşeau de acolo cu J 

liftul, pe Cheiul Général-Guisan, lângă 
Lacul Léman, printre pescăruşii şi 
lebedele albe hrānite de trecători. Mai 
făceau câțiva paşi împreună, apoi se 
despărțeau pe Strada Rhone. 


în acea dimineață, în momentul în 
care Sophie parca la Mont-Blanc, 
Karine, aflată în bucătăria ei din 
Furuncul, tocmai îi făcea o scenă lui 
Greg, sub privirile băieţilor care îşi 
mâncau cerealele. Motivul de ceartă 
fusese noul program de jogging al lui 
Greg: înainte, nu alerga decât ocazional 
dimineaţa, şi atunci o făcea de cum se 
crăpa de ziuă, pentru a se întoarce la 
timp şi a fi gata înainte de trezirea 
copiilor. Or, de vreo lună încoace, nu 
numai că alerga în fiecare dimineaţă, 
fără excepţie, dar îşi şi decalase orarul 
curselor, astfel încât Karine rămânea în 
mod sistematic singură cu cei doi copii 
şi ajungea de fiecare dată în întârziere 


la muncă. 
— Pleci prea târziu să alergi! îi reproşa 
ea soţului ei. 

J 


— Am plecat la 5:45 azi-dimineaţă! se 
apără Greg. 

— După care domnul se duce să facă 
duş, se îmbracă şi îşi ia tacticos micul- 
dejun, iar eu trebuie să mă ocup de 
toate celelalte! De ce ţi-ai schimbat 
programul? Când plecai să alergi la ora 
5 nu era nicio problemă. în plus, ziceai 
că îţi place aşa, cât mai devreme. 

— Dar era prea devreme, eram frânt. 
Am şi eu dreptul să dorm puţin. 

— lar eu am dreptul să primesc puţin 
ajutor! 

— Dar trebuie să plimbe cineva şi 
câinele, obiectă Greg. 

Sandy, câinele, apăruse în viaţa lor 
odată cu inaugurarea casei - o idee 
foarte proastă. Grădina minusculă de la 
Furuncul nu-i oferea tot spaţiul necesar 
de care avea el nevoie. 

— Dar Sandy nu are nevoie de o oră de 
alergat prin pădure! 

— Eu am nevoie. îmi trebuie aer de 
dimineaţă, să îmi limpezesc creierii 
înainte de toată presiunea de la muncă! 
— Ei bine, aeriseşte-te seara, când nu 
rişti să-i faci pe toţi să întârzie! lar o să 
trebuiască să alerg până la magazin. 
Vrei să mă dea afară? 

Greg încercă să o mai calmeze puţin: 
— Fugi! îi spuse el soţiei sale. Am eu 
grijă de copii. Pot să întârzii puţin la 
serviciu. 

Karine îi sărută pe copii, ignoră în 
mod deliberat buzele întinse ale soţului 
ei şi plecă. 


Aerul proaspăt îi făcu bine. Se grăbi 
să ajungă în staţia de autobuz din faţa 
şcolii, sperând să o vadă pe Sophie. îi 
plăcea felul ei deschis de a fi, 
decontractat. Admira uşurinţa cu care 
Sophie aluneca prin viaţă, în timp ce ea 
avea impresia că se împiedica de câte 
un obstacol la fiecare pas. Şi nu era 
vorba de bani aici, ci de personalitate. 

Dar autobuzul sosi înainte ca maşina 
lui Sophie să se vadă la orizont. Karine 
se urcă în el. Se aşeză în spate şi scoase 
din geantă un pachet. Era un mărunţiş 
cumpărat ieri, cu gând să i-l dea în dar 
lui Sophie. Desfăcu ambalajul din hârtie 
şi scoase de acolo un pahar izoterm 
pentru cafea, ideal pentru drumul cu 
maşina. Sophie îi spusese că n-avea 
niciodată timp să-şi termine cafeaua 
dimineaţa, înainte să plece de- acasă. 
Acum, Karine se simţea uşor ridicolă, 
aşa cum stătea pe scaunul acela de 
autobuz, cu cadoul în mână. Nu avea 
deloc încredere în ea însăşi. 


Nu mult după trecerea autobuzului, 
Arpad, încă îmbrăcat în echipamentul 
sportiv, îi lăsă pe Lea şi Isaak la şcoala 
din Cologny. Tocmai se pregătea să îşi 
înceapă joggingul, dar îl zări pe Greg, 
care îşi aducea şi el copiii la şcoală. 

— Ai timp să bem o cafea? îi propuse 
Arpad. 

Greg se uită la ceas, calculă în minte 
ce întârziere risca, apoi hotări, cu un 
zâmbet poznaş: 

— Mi-ar plăcea.  Şi-aşa nu mai 
contează, am întârziat deja... Dar nu 
vreau să-ţi stric cursa de dimineaţă... 


— Alerg diseară. 
— Te lasă nevasta să alergi oricând 
vrei? 
— Da. De ce? 
— Aşa... 

Cei doi bărbaţi se instalară în 

ceainăria din J 

apropiere şi comandară două 
espressouri. Greg se simţi dintr-odată 
deosebit de bine. Probabil că avea 
legătură cu prezenţa lui Arpad, cu firea 
lui decontractată, cu capacitatea lui 
derutantă de a amâna un jogging 
planificat pentru o dimineaţă de zi 
lucrătoare şi a bea, în schimb, o cafea. 
Programul cotidian al lui Greg era tot 
numai rigoare şi constrângeri. între 
copii şi serviciu, avea impresia că nu-i 
mai rămânea timp pentru nimic. lar 
când reuşea să-şi ia câteva zile libere, 
recuperarea unor ore suplimentare, 
Karine îl trimitea ba la cumpărături, ba 
la veterinar cu Sandy, sau îl punea să 
repare cine ştie ce prin casă. 

între două guri de cafea, Arpad îi 
spunea ceva lui Greg, însă acesta nu îl 
asculta - era prea concentrat să îl 
analizeze. în ciuda aparenţelor, Arpad şi 
Greg semănau între ei. Amândoi erau 
taţi buni şi soţi atenţi. însă lui Greg îi 
era limpede că Arpad avea ceva în plus. 
O formă de superioritate naturală. Şi îl 
invidia pentru asta. Mai ales, îl invidia 
din pricina lui Sophie. 
— Tu ce crezi? îl aduse Arpad pe Greg 
înapoi cu picioarele pe pământ. 

Greg n-avea nici cea mai mică idee 
despre ce anume vorbea Arpad. îi 
răspunse: 


— Cred ca nu mi-ar strica să semăn 
mai mult cu tine. 

Arpad izbucni în râs: 

— Cum adică? 

— O viaţă cu program mai flexibil, un 
venit mai mare, chestii dintr-astea! 

— Eh, e o iluzie faptul că n-am şi eu 
bătăile mele de cap, replică Arpad. 
Crede-mă, cei mai mulţi dintre clienţii 
mei de la bancă sunt de-a dreptul o 
pacoste, nu sunt niciodată mulţumiţi de 
nimic. Iţi cer să faci investiţii în numele 
lor, tu-ţi asumi toate responsabilităţile. 
Când totul e bine, li se pare normal. 
Când se prăbuşesc pieţele, e din vina ta. 
— Dar nu mă refeream numai la 
serviciu. Familia ta... 

— Nici acolo nu e totul roz mereu. Ştii 
prea bine câte griji ai când devii 
părinte. Şi mă mai cert uneori şi cu 
Sophie. 

„De parcă n-aş şti cum te trezeşte ea 
dimineaţa”, îşi spuse Greg în minte. 

Arpad continuă: 

— De altfel, peste fix o săptămână e 
ziua lui Sophie, face 40 de ani, iar eu 
încă nu i-am găsit cadoul ideal. Deci, 
dacă ai vreo idee... 

Greg arătă din cap spre încheietura 
mâinii lui Arpad, unde sclipea Rolexul 
de aur primit de la Sophie: 

— Va fi nevoie de ceva cel puţin la fel 
de valoros, spuse el. 

Arpad nu răspunse nimic. 

— Faceţi iar petrecere acasă? continuă 
Greg. 

— Habar nu am. Sophie pretinde că nu 
vrea să facă mare caz de asta. O să 
petrecem weekendul la părinţii ei, la 


Saint-Tropez, ca să  sărbătorim în 
familie. Apoi mai vedem. 


Greg, care văzuse şi ora indicată de 
Rolexul lui Arpad, se ridică în picioare. 
— Trebuie s-o întind, spuse el. 

— Şi eu. Du-te, plătesc eu cafelele. 

Arpad ceru nota, apoi se forţă să facă 
totuşi un pic de jogging. Se întoarse la 
Casa de sticlă, făcu un duş, se îmbrăcă 
într-un costum impecabil şi îşi părăsi 
domiciliul la volanul Porsche-ului său. 
De mai multă vreme îşi tot bătea capul 
în legătură cu aniversarea celor 40 de 
ani ai lui Sophie: voia să marcheze 
momentul cu un cadou cu adevărat unic 
şi .original, a cărui valoare simbolică să 
fie mai mare decât cea financiară. însă 
după Rolexul ăsta nenorocit, se întreba 
dacă n-ar trebui să li ofere totuşi o 
bijuterie? Se hotări să facă un ocol rapid 
pe Strada Rhône, acolo unde erau 
adunate toate magazinele de bijuterii şi 
mărci de mare lux ale Genevei - poate 
că o privire aruncată prin vitrinele 
acelea l-ar fi putut inspira. îşi lăsă 
maşina în dreptul Pieței Longemalle şi o 
luă la pas pe Strada Rhône, sperând să 
nu dea nas în 
nas cu Sophie. Trecu rapid de 
magazinele de ceasuri, apoi încetini 
când ajunse la vitrinele bijutierilor. O 
brățară? Un pandantiv? Era nehotărât. 
Prin geamul magazinului Cartier, zări 
un inel în formă de cap de panteră, 


subjugat de frumuseţea obiectului, de 
perfecțiunea lui. Ea era o panteră. Intră 
imediat în magazin. în niciun caz nu-şi 
sculptat în aur, cu inserţii de diamante 

şi cu ochii făcuţi din două rubine mici. 
Arpad se simţi imediat în acel moment, 


consecinţele descoperirii sale. 


La sfârşitul zilei, când Sophie ieşi din 
clădirea în care îşi avea biroul, nu îl 
observă pe bărbatul care o pândea de 
mai multe ore. Şoferul sosit cu o zi 
înainte în acel Peugeot gri, de ocazie, cu 
numere franceze. Sophie se îndreptă cu 
pas grăbit spre parcarea Mont-Blanc, 
unde îşi lăsase maşina. Bărbatul o 
urmări discret, ca un prădător ce era. 

Vânătoarea putea să înceapă. 


Sâmbătă, 2 iulie 2022 


ZIUA JAFULUI 
Ora 9:33 


Era ca o coregrafie perfectă. 

Cagulă îi păzea pe ostatici cu ajutorul 
puştii sale cu ţeava retezată, în timp ce 
Şapcă îi lega de mâini şi de picioare, cu 
benzi zimţate din plastic, pe paznic şi pe 
vânzător. Singurul care nu fusese legat 
fedeleş era directorul magazinului. 
Bandiţii ştiau foarte clar ce făceau. 

Şapcă îl luă de braţ şi-l duse la seiful 
principal, în timp ce Cagulă rămase să-i 
supravegheze pe ostatici. 

Mai aveau patru minute. 


CAPITOLUL 3 
18 zile până la jaf 


Duminieă,-12- iunie 
uni 3 iunie 
—> Marţi, 14 iunie 2022 
Miercuri, 15 iunie 
Joi, 16 iunie 
Vineri, 17 iunie 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Ora 19:30, la Cologny. 

în staţia din centrul comunei, din 
autobuz cobori o clientă fidelă: Karine. 
O luă în direcţia Furunculului, cu pas 
obosit. Fusese o zi lungă, în care stătuse 
preponderent în picioare, prezentându- 
le haine clientelor, sau pe vine, să le 
ajute să probeze pantofi. O dureau 
picioarele, spatele şi capul. lar ca să fie 
tacâmul complet, drumul de întoarcere 
fusese deosebit de neplăcut: autobuzul 
era plin ochi şi se trezise strivită între 
ceilalţi pasageri şi aruncată înainte şi 
înapoi la fiecare frână sau acceleraţie. 
Când locuiau în fostul lor apartament, 
se putea întoarce acasă pe jos. Un sfert 
de oră de mers pe malul Lacului Leman. 
Mereu o plăcere, indiferent de vreme. 
Dar nenorocitul ăsta de autobuz... 
Sophie se oferise să o ia acasă, dar ea 
termina întotdeauna prea târziu - 
magazinul se închidea la ora 19. 

Când ajunse la Furuncul, Karine 
constată că maşina lui Greg încă nu era 
acolo: probabil că făcea ore 
suplimentare. lar. Ceea ce însemna că 
cina nu era gata. Ajunse în faţa porţii şi 
se opri, descurajată pentru o clipă. Apoi 
intră. în micul salon era dezordine, iar 
cei doi băieţi ţipau şi se strângeau de 
gât, sub privirile neputincioase ale 
Nataliei, bona lor. 

Natalia avea 20 de ani şi îşi petrecea 
cea mai mare parte a timpului făcându- 
şi poze. Nu făcea ordine, nu făcea curat, 
nu gătea („Eu sunt aici pentru a mă 
ocupa de copii”), dar, după cum spunea 


Greg: „Este de încredere, iar asta e cel 
mai important”. în plus, accepta şi un 
tarif orar incredibil de mic, care 
mulțumea pe toată lumea: Karine şi 
Greg şi-o puteau permite, iar Natalia 
era plătită pentru a se juca pe telefon în 
timp ce copiii îşi făceau de cap până la 
întoarcerea părinţilor lor. 

Karine îi spuse Nataliei că putea 
pleca acasă, îi trimise pe băieţi la duş şi 
se apucă de gătit. După o scurtă 
inspecţie în frigider, renunţă la ideea de 
a curăța, spăla şi toca şi optă pentru o 
lasagna congelată. îşi turnă un pahar 
dintr-o sticlă de vin deschisă. Nu era 
prea bun, dar n- avea importanţă. în 
timp ce se încălzea cuptorul, goli 
chiuveta de vasele murdare („Mersi, 
Natalia”), apoi spălă paharul izoterm pe 
care îl cumpărase pentru Sophie, dar 
până la urmă îl folosise ea însăşi. Sună 
telefonul: era chiar Sophie. Karine se 
grăbi să răspundă. 

— Nu te-am prins dimineaţă în staţie, 
începu Sophie cu regret. 

— lar am plecat cu întârziere, suspină 
Karine. Copiii şi toate celelalte. Greg şi 
nenorocitul ăla de jogging... 

Karine auzi muzică în fundal şi se 
gândi că Sophie era la vreun concert. 
Poate la operă, întrebă: 

— Te deranjez? 

— Deloc. De altfel, eu sunt cea care a 
sunat, rermarcă Sophie. 

— Se aude muzică clasică la tine, am 
crezut că... 

— Arpad ne obligă să suportăm asta, 
explică Sophie făcând cu ochiul, 
amuzată, către soțul ei ocupat la cratiţă. 


Sophie se cuibărise pe canapea cu un 
pahar de vin în mână. Arpad se auzi 
strigând din bucătărie: 

— Cel care pregăteşte cina are dreptul 
să aleagă muzica! 

— Soţul tău găteşte? întrebă Karine. 

— Spune că asta îl relaxează. 

— Bărbatul perfect, decretă Karine. 

Zicând acestea, se uită la dezordinea 
din jurul ei şi la lasagna industrială. 
Băieţii năvăliră în salon urlând din 
răsputeri. Deşi se afla doar la un telefon 
distanţă, i se părea că trăia într-o altă 
lume. 

— Trebuie să te las, îi zise Karine lui 
Sophie, am doi copii pe jumătate 
dezbrăcaţi şi morţi de foame aici. 

— Cunosc, răspunse Sophie zâmbind. 

—  Mă-ndoiesc, replica Karine. Tu ai o 
orchestră simfonică în salon, eu am o 
grădină zoologică. 

Sophie izbucni în râs. 

— Te iau mâine-dimineaţă? întrebă ea. 
— Dacă reuşesc să fiu gata la timp... 

— Vin să te iau de acasă. Te claxonez 
când ajung şi îl laşi pe Greg să se 
descurce mai departe. Pe mâine, 
frumoaso! 

Sophie îi spusese „frumoaso”. Nu-i 
mai spusese nimeni aşa de foarte multă 
vreme. Karine luă paharul izoterm şi 
hotări să îl ambaleze la loc. E drept că 
băuse din el, dar tot putea să i-l 
dăruiască, nu-i aşa? 


în acea seară, în Casa de sticlă, 
familia Braun mânca o cină pregătită de 
Arpad. Apoi Lea şi Isaak plecară la 
culcare, după obişnuitul ritual de seară: 


copiii şi Sophie se adunară în patul lui 
Isaak, iar Arpad le citi pe un ton teatral 
câteva capitole din cartea pe care o 
începuseră în urmă cu câteva seri. 
Lectura de seară era întotdeauna un 
frumos moment de complicitate 
familială. Arpad nu se sâtura niciodată 
să-şi vadă gaşca în suspans, sorbindu-i 
fiecare vorbuliţă. Şi cu cât publicul său 
era mai implicat în poveste, cu atât 
făcea eforturi mai mari să nareze 
spectaculos. în clipele acelea, şi-ar fi 
dorit să poată opri timpul. 


în acea seară, la Furuncul, familia 
Liegean mânca, la o cină târzie, lasagna 
cam arsă. Apoi, în momentul în care 
copiii se pregăteau de culcare, cel mare 
începu să plângă şi mărturisi că nu-şi 
făcuse temele. De teamă să nu aibă 
probleme la şcoală, Greg trebui să-l 
ajute la matematică. Se lasă cu nervi şi 
cu ţipete, aşa că, până la urmă, temele 
fură făcute cu totul de Greg. După un 
astfel de episod, ambii copii erau foarte 
agitaţi, iar tatăl lor avu nevoie de ultima 
picătură de răbdare pentru a reuşi să îi 
bage în pat. După ce băieţii adormiră în 
sfârşit, Greg se duse în bucătărie, unde 
Karine tocmai termina de spălat vasele. 
O tăcere îngheţată plutea în încăpere, 
semn al proastei dispoziţii ambiante. 
Greg făcu efortul de a încerca o 
conversație: 
— A adormit toată lumea. Cred că 
totuşi Natalia ar fi trebuit să le verifice 
temele. 
— îţi las plăcerea de a-i spune tu asta, 
răspunse Karine pe un ton sarcastic. 


Ultima dată când i- am făcut o 
observaţie, s-a supărat. 

— Temele ar trebui verificate înainte 
de cină, propuse Greg. 

— De către cine „ar trebui verificate”, 
mă rog? De câtre mine, nu-i aşa? 
întrebă Karine, care nu prea reuşea să- 
şi ascundă iritarea. Ar trebui, poate, să 
nu mai vii nici tu atât de târziu acasă, 
nu? 

— Ţi-am trimis un mesaj... 

— Poate-ţi închipui că eu pot să citesc 
mesaje, cu băieţii care urlă tot timpul 
pe-aici. Nici să mă duc la toaletă nu-mi 
permit! 

— îmi pare rău, spuse Greg, care dorea 
să evite o nouă ceartă cu orice preţ. 
Data viitoare, te sun. Trebuia neapărat 
să termin raportul acela. Totul a devenit 
atât de birocratic în zilele noastre, e 
foarte obositor! De parcă n-aveam şi aşa 
destulă hârţogăraie. Dacă mai aud pe 
cineva că funcţionarii nu fac nimic, cred 
că îl şi bat! 

Şi Karine îşi dorea să poată 
dezamorsa tensiunea dintre ei, aşa că se 
mulţumi să dea din cap aprobator 
pentru a mima interesul faţă de această 
discuţie insipidă. I se rupea complet de 
toate poveştile astea despre hârţogăraie 
şi intrigi de birou. Fa voia ceva mai 
multă visare în viaţa ei. Mai bine zis, 
voia o viaţă ca aceea a lui Arpad şi 
Sophie - dar nu-i putea spune asta 
soţului său. După ce au terminat cu 
vasele, Greg s-a aşezat în fața 
televizorului din salon. 

— Mă duc să fac repede un duş, spuse 
Karine, după care ne putem uita la 


serialul nostru. 

Insă când Karine se întoarse în salon, 
îmbrăcată în capot, Greg nu mai era pe 
canapea. Era pe picior de plecare, 
tocmai îşi punea haina pe el, cu lesa 
câinelui în mână. 

— Unde te duci? 

— Să-l plimb pe Sandy. 

— La ora asta? Să iasă să facă un pipi 
în grădină! 

— Dar l-a plimbat cineva pe Sandy de 
dimineaţă până acum? întrebă Greg 
ştiind ce răspuns avea sa primească. 

— Nu, fu nevoită să recunoască Karine. 
— Atunci trebuie să o facă cineva, 
totuşi. Şi dacă nu o fac eu, nu o face 
nimeni. 

— E cumva un reproş? se enervă iar 
Karine. 

— Nu. O simplă constatare. 

— Tu ai vrut câine, îi aminti ea. 

— Copiii au vrut câine, preciza Greg. 

— Copiii vor şi un ponei. Asta 
înseamnă că vom vedea în curând şi un 
ponei în salonul nostru? 

Greg ridică din umeri. Era clar că n- 
avea sens să mai argumenteze ceva. îi 
puse lesa lui Sandy şi se făcură amândoi 
nevăzuţi în noapte. 

înainte de plecare, se gândise să facă 
doar un tur al cvartalului lor de case. 
Dar pe măsură ce mergea, îşi dădu 
seama că o luase pe drumul care ducea 
la Casa de sticlă. Nu se putuse abţine. 
Pătrunse în pădure şi se furişă printre 
copaci, aşa cum o făcuse chiar de 
dimineaţă. Ajuns în apropierea lizierei, 
Greg legă lesa lui Sandy de un copac, 
iar câinele - deja obişnuit cu procedura 


- se întinse placid pe covorul de frunze 
moarte. Greg o luă apoi înspre luminile 
casei şi se făcu nevăzut în boschete. 
Ascuns printre ramuri, urmări ceea ce 
se întâmpla în interiorul marelui cub ai 
cărui pereţi din sticlă ofereau o 
privelişte impresionantă. în salon avea 
loc un adevărat spectacol! Sophie, 
complet goală pe canapea, se dăruia 
soţului ei, care o pătrundea pe la spate. 

Greg îi devora din priviri. După ce 
scena din salon se încheie, îi spionă 
până în dormitor. îşi imagină că 
intraseră la duş, apoi îi văzu plimbându- 
se încoace şi-ncolo prin cameră, încă goi 
şi cu periuţa de dinţi în gură, după care 
se băgară în pat, strâns lipiţi unul de 
altul. Citiră un timp, iar când lumina se 
stinse, Greg se întoarse acasă şi se 
strecură în patul conjugal, lângă Karine, 
care deja dormea. 


în Casa de sticlă, după ce Sophie 
adormi, Arpad se ridică şi cobori în 
bucătărie. Nu putea închide ochii, 
măcinat de gânduri. îşi luă mobilul şi 
derulă pe ecran fotografiile făcute de 
dimineaţă la magazinul Cartier. Privi 
îndelung inelul acela în formă de cap de 
panteră. Trebuia să îţi bagi degetul prin 
gura animalului ca să-l fixezi pe deget. 
Era un obiect minunat meşteşugit. Şi 
era convins că ar fi fost un cadou 
perfect pentru aniversarea lui Sophie. 
însă  ezitase la vederea preţului 
astronomic al bijuteriei şi îi spusese 
vânzătorului că se mai gândea. 

Acum se simţea chinuit. Ştia că ar fi 
trebuit să renunţe la această bijuterie. 


Venise timpul să îi mărturisească 
totul lui Sophie. Să înceteze cu toată 
mascarada. 

Dar nu-i putea face asta cu doaro 
săptămână înainte de ziua ei. 


Cu 15 ani în urmă 
SEPTEMBRIE 2007 


Saint-Tropez 


N-avea sa se mai întoarcă niciodată la 
Saint- Tropez. 

Locul acesta, pe care îl iubise atât de 
mult şi pe care acum îl părăsea pentru 
totdeauna. Nu mai putea rămâne aici, 
era prea riscant. 

în câteva ore, Arpad urma să tragă 
linie definitiv sub o parte a vieţii lui. 
Avea să dispară rapid şi definitiv, fără 
să lase vreo urmă. 

începuse cu apartamentul. închinase 
unul mobilat, de la o bătrână care locuia 
dedesubt, îi spusese acesteia că avea „0 
urgenţă de familie”, iar ea nu pusese 
alte întrebări. Mai ales că îi oferise şi 
două luni de chirie, într-un plic, pe post 
de preaviz. Apoi golise apartamentul şi 
îşi înghesuise toate posesiunile în 
maşinuţa lui. 

Apoi se dusese la Béatrice, unul 
dintre locurile cele mai populate ale 
nopţilor din Saint-Tropez, în care lucra 
de un an încoace. Era supraveghetorul 
zonei de intrare şi a barului acestui 
restaurant de fiţe care se metamorfoza 
în club peste noapte. îi povesti şefului 
său că tocmai primise o ofertă de lucru 
în finanţe, una pe care nu o putea 
refuza. Directorul fusese foarte 
înţelegător: „Arpad, nu trebuie să te 


scuzi pentru aşa ceva. Ai făcut cinci ani 
de facultate. Nu mai văzusem până la 
tine un responsabil de bar cu licenţă în 
economie. Mă bucur pentru tine. însă 
mi-ar fi plăcut să-mi spui din timp că îţi 
căutai de lucru în paralel, aş fi putut să 
caut şi eu un înlocuitor”. 


Sperase şi să o vadă pe Sophie la 
Beatrice, dar nu sosise încă. Nu reuşise 
să o găsească nici la telefon, aşa că 
porni pe străzile Saint-Iropez-ului în 
căutarea ei. In van. De fapt, poate că 
era mai bine aşa: ea nu i-ar fi înghiţit 
niciuna dintre minciuni. Poate că ar fi 
trebuit să renunţe la ea, ca să o 
protejeze. 


Ultima oprire din regiune fu într-o 
benzinărie, ca să facă plinul. în timp ce 
aştepta să se umple rezervorul cu 
benzină, îşi copie două numere de 
telefon într-un carneţel: al lui Sophie şi 
al lui Patrick Muller, un bancher 
elveţian pe care îl cunoscuse la Beatrice 
şi care i- ar fi putut fi de ajutor. După ce 
termină, îşi distruse SIM-ul şi îşi aruncă 
telefonul la gunoi. Nu voia să mai fie 
găsit vreodată. 

Apoi ieşi pe autostradă. Direcţia: 
nord. 

Nu avea să se mai întoarcă aici. 

Sau, cel puţin, asta credea acum. 


CAPITOLUL 4 
17 zile până la jaf 


Duminică 2 iunie 
Hani iunie 
Mari+—A4-iunie 
—> Miercuri, 15 iunie 2022 
Joi, 16 iunie 
Vineri, 1 7 iunie 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Ora 5:45 dimineaţa, la Cologny. 

Satul încă era cufundat în întuneric. 
Greg alerga într-un ritm susţinut pe 
drumul de ţară, cu câinele alături. Cele 
două siluete, plecate din Furuncul, 
intrară curând în pădure. Greg se opri 
printre copaci, îl legă pe Sandy de un 
trunchi şi se duse la locul lui din tufişuri 
ca să urmărească ce se întâmpla în 
Casa de sticlă. Luminile dinăuntru erau 
încă stinse. 

Greg se aşeză pe pământ şi scoase din 
rucsac un termos cu cafea. îşi turnă un 
capac şi aşteptă începutul spectacolului. 
Prima lumină se aprinse în bucătărie. O 
văzu pe Sophie intrând pe uşă şi 
pregătindu-şi o cafea. Greg şi-o lăsă 
deoparte pe a lui şi apucă binoclul. 
Observase că Sophie era din ce în ce 
mai matinală. 


Sophie se duse la fereastră, cu ceaşca 
în mână. Era îmbrăcată într-un tricou şi 
pantaloni scurți. Greg îi admiră 
picioarele,  examinându-le cu mare 
atenţie, prin binoclu. începu de jos, de 
la glezne, apoi urcă încet pe gambe, 
trecu de genunchi, ajunse pe coapse şi 
se opri la tatuajul cu pantera. Deodată, 
tacerea pădurii fu spartă de soneria 
telefonului din buzunarul său. „Rahat!”, 
înjură Greg în gând. Văzu numărul pe 
ecran şi îşi dădu seama că era de la 
serviciu. Răspunse - nu avea încotro - şi 
îi şuşoti ceva interlocutorului său, de 
parcă s-ar fi aflat în pat şi nevastă-sa ar 
fi dormit lângă el. 


Afară încă era întuneric, aşa că 
Sophie observă imediat scurta sclipire 
de lumina de la marginea pădurii. Nu 
durase decât o secundă, dar Sophie era 
sigură că fusese o lumină artificială. 
Deschise uşa din sticlă şi i se paru că 
aude o voce de bărbat. Inima îi sări din 
piept: în pădure se afla cineva, chiar 
acolo. Scoase un țipăt şi aprinse toate 
luminile. 


Greg înțelese că fusese descoperit. 
Fugi la câine, să îl dezlege, însă lesa 
acestuia se înnodase foarte strâns, din 
cauza mişcărilor animalului. Greg nu 
reuşea să dezlege nodul şi începu să se 
panicheze. Deja o auzea pe Sophie cum 
striga după Arpad, să-i vină în ajutor. 
Lumina din dormitor se aprinse. 


Greg se lupta acerb cu lesa. Cu cât 
trăgea mai mult de ea, cu atât se 
strângea mai tare nodul. Ce câine idiot! 
Nu avea niciun cuţit la el, deci îi era 
imposibil să taie cureaua groasă din 
piele. Se întoarse către Casa de sticlă şi 
îl zări pe Arpad năvălind în bucătărie şi 
urlând: „Cine e acolo?” 


Nodul nu se lăsa învins. Greg era din 
ce în ce mai panicat. Vedea lumina unei 
lanterne apropiindu-se periculos de 
mult şi auzea strigătele lui Arpad, care 
trebuia să fi fost la fel de speriat ca şi el 
însuşi. Doar câţiva metri, şi l- ar fi prins. 
Neavând altă soluţie, desfăcu lesa de la 
gâtul câinelui şi o luă la fugă, urmat de 
animal, abandonând cureaua pe 
trunchiul copacului. Arpad ajunse la 
liziera pădurii şi inspecta cu lanterna 


printre arbori. Văzu o umbră fugind. 
— Stop! strigă el, sub  dopajul 
adrenalinei. Stai pe loc! 


Greg alerga cât de repede putea. 
Frica îi dădea aripi. Părea că şi câinelui 
îi era greu să-l urmeze. Ajuns pe drum, 
grăbi şi mai tare pasul şi o luă în 
direcţia Furunculului. 


Arpad renunţase la a mai urmări 
silueta. Se intoarse acasă şi sună la 
poliţie. 


Greg ajunse acasă, lăsă câinele la 
parter şi urcă grăbit în dormitor. 

— M-au sunat de la serviciu, trebuie să 
plec imediat, o anunţă el pe Karine. 

Soţia lui încă dormea, dar fraza 
aceasta o făcu să sară imediat din somn. 
— Fii prudent, îi spuse ea cu o voce 
blândă. Şi sună-mă când termini. 

El încuviinţă şi ieşi din casă îmbrăcat 
în echipamentul sportiv. Protocolul 
cerea ca, în caz de apel de urgenţă, să 
se ducă la sediu cât de repede posibil. 
Sări în maşina de serviciu - un Audi - 
parcată în faţa casei şi porni în trombă. 
Acceleră, cu o mână pe volan, în timp ce 
cu cealaltă luă de pe jos, din faţa 
scaunului  pasagerului, girofarul, pe 
care îl lipi de acoperişul maşinii. Apoi 
porni luminile şi sirena vehiculului său 
neinscripţionat. 


în Casa de sticlă, agitația îi trezise pe 
Isaak şi Lea. Arpad şi Sophie făcuseră 
efortul de a se calma un pic, pentru a 
nu-i traumatiza pe cei mici. 
— Nu e nimic grav, copii, îi asigură 


Sophie. Cel mai probabil, se plimba 
cineva pe aici. Doar că nu mă aşteptam 
la asta, a fost o surpriză şi m- am 
speriat. 

— Dacă era doar cineva care se plimba, 
de ce aţi chemat poliţia? 

— E mai bine să fim siguri, în caz că 
apare vreo îndoială. Pentru asta există 
poliţie, răspunse Arpad de parcă se 
întâmplase un lucru perfect firesc. 

Sophie rămase cu copiii în dormitorul 
lor şi le puse un film la televizor. Isaak, 
foarte încântat, o întrebă dacă nu 
puteau chema poliţia în fiecare zi, iar 
Lea vru să afle dacă nu cumva, din 
cauza celor întâmplate, se anulase 
şcoala. 

— E miercuri, îi aminti Sophie, azi nu 
aveţi şcoală, draga mea. 

— Deci putem să luăm micul-dejun în 
pat? 

— Ce idee bună! fu de acord Sophie. 

— Putem să-i vedem pe poliţişti? 
întrebă plin de speranţă Isaak. 

— Sigur că da, confirmă Sophie, care 
făcea eforturi să îşi ascundă 
îngrijorarea. 

Lea îşi încercă din nou norocul: 

— Putem să mâncăm bomboane la 
micul- dejun? 

— Nu, răspunse Sophie pe un ton 
agasat pe care îl regretă imediat. 

Nu voia să-şi trădeze nervozitatea. 
Dar avea o presimţire sumbră. 

Aflat în grădină, Arpad analiza cu 
atenţie  gazonul, până la marginea 
pădurii. Nu aveau nici vreo barieră 
acolo, nici gard viu. Natura făcuse 


singură demarcaţia, ceea ce şi era, de 
altfel, farmecul special al acestui loc. Se 
gândi că fusese cam naiv să se creadă la 
adăpost aici. 


Maşina de poliţie a lui Greg cobora în 
mare viteză drumul în pantă de la 
Cologny spre malul Lacului Leman. 
Maşinile celor plecați devreme la 
serviciu se dădură laoparte din calea 
vehiculului de urgenţă, care trase tare 
până la sensul giratoriu de la Rive, apoi 
îşi continuă drumul până în cartierul 
Acacias, unde se gāsea sediul poliției. 

Câteva minute mai târziu, Greg intra 

în vestiarul trupelor de intervenție, 
unde colegii săi deja începuseră să se 
echipeze. Ca de obicei în astfel de 
momente, atmosfera era încordată, dar 
calmă. Situaţia cerea concentrare şi 
seriozitate. Greg, la fel ca ceilalţi 
poliţişti, îşi îmbrăcă uniforma neagră şi 
vesta antiglonţ, apoi îşi puse cagula pe 
cap, dar fără să o tragă peste faţă. Apoi, 
în calitatea lui de comandant de 
serviciu, îi informă sumar pe ceilalţi 
despre conversaţia telefonică avută 
ceva mai devreme: 
— Mergem în Strada Pâquis. Cei de la 
Omucideri au vrut să ridice un tip de la 
el de acasă. Omul a opus rezistenţă, i-a 
respins pe toţi şi s-a închis în casă. Ne 
aşteaptă pe noi să-l scoatem de-acolo. 
Vom afla mai multe la fata locului. 

Cei zece poliţişti au urcat în trei 
maşini care au plecat imediat, în şir 
indian. Au traversat oraşul, proiectând 
pe faţada clădirilor razele albastre ale 
girofarurilor. Greg, aflat pe scaunul din 


dreapta al primei maşini, se privea 
neliniştit în oglinda retrovizoare. Fusese 
cât pe ce. El, marele şef al trupei de 
intervenţie, respectat şi apreciat de 
toată lumea, fusese cât pe ce să fie 
prins ca un nenorocit de voyeur. 


Ora 7 dimineaţa, la Casa de sticlă. 

Două maşini de poliţie erau parcate în 
faţa intrării familiei Braun. înăuntrul 
casei, un agent nota depoziţia lui 
Sophie, în timp ce ceilalţi trei poliţişti 
inspectau liziera pădurii, însoţiţi de 
Arpad. La etaj, Lea şi Isaak se uitau la 
televizor. 

In pădure, poliţiştii nu mai ştiau unde 
să se uite. Dăduseră ocol şi nu găsiseră 
nimic. Examinaseră atent toată partea 
limitrofă a pădurii, pe toată lungimea 
proprietăţii familiei Braun, dar nu 
găsiseră niciun indiciu. Era doar lesa 
aceea legată de un copac. Dar nu 
departe de acolo se găsea şi o bicicletă 
pentru copii, complet ruginită, erau şi 
ambalaje din plastic peste tot... Chiar şi 
aici, pădurile erau luate de unii drept 
pubele. 

— Şi spuneţi că individul stătea ascuns 
în spatele acestui tufiş? îl mai întrebă o 
dată un poliţist pe Arpad, pentru a-i 
demonstra că lua lucrurile foarte în 
serios. 
— Da. 

Ca să aibă conştiinţa curată, polițistul 
s-a lăsat pe vine şi a inspectat pentru a 
mia oară solul - însă pe pământul arid 
nu se vedea absolut nicio urmă. 

— Din păcate, nu putem face mare 
lucru, îi explica el lui Arpad. Poate că 
era vreun  pungaş, poate vreun 
spărgător venit în recunoaştere. Dacă 
asta vă linişteşte cu ceva, vă pot spune 
cu siguranţă că nu era un hoţ care voia 
să vă intre în casă: hoţii nu fac aşa ceva 


la ora la care lumea se trezeşte. Preferă 
să opereze când locul este pustiu sau 
noaptea, când oamenii dorm. 

— Mă linişteşte teribil, replică Arpad. 

— Aveţi sistem de alarmă? întrebă 
polițistul. 

— Nu. _ 

— V-ar trebui unul. In zilele noastre, 
nici nu mai costă aşa mult. 

— O să chemaţi criminaliştii? întrebă 
Arpad. 

— Pentru ce? Nu s-au găsit amprente. 
— Dar, tocmai, n-ar fi treaba Jor să le 
găsească? replică Arpad. Şi mai este şi 
lesa aia, legată de copac. E totuşi 
ciudat, nu-i aşa? 

— O să sun la colegii de la Furturi, 
răspunse atunci polițistul prefăcându-se 
preocupat. 

Se duse la câţiva paşi distanţă şi sună 
la centrala poliţiei. Ceru să vorbească 
cu inspectorul de serviciu de la Furturi, 
brigadă care ţinea de Poliţia Judiciară. 
îşi închipuia că interlocutorul avea să-l 
expedieze instant, dar voia sa îşi facă 
treaba ca la carte: nu ştii niciodată la ce 
te poţi aştepta de la tipii ăştia din 
cartiere bogate care se cunosc cu toată 
lumea bună şi care se pot plânge 
oricând cuiva de foarte sus dacă au 
impresia că nu au fost luaţi suficient în 
serios. 

Când îi răspunse inspectorul, agentul 
de la Urgenţe îi descrise rapid faptele. 
— Deci, ca să rezumăm, ce anume 
aveţi? întrebă inspectorul. 

— Cei mult o lesă de câine rămasă 
legată de un copac pe marginea unui 


drum public. 

— Pe bune? O lesă legată de un copac? 
Cum au intrat în casă? 

— Păi, n-a intrat nimeni în casă, 
preciză agentul. Nu a fost nicio 
pătrundere prin efracţie. Doamna îşi 
bea cafeaua şi a văzut pe cineva, 
dincolo de marginea grădinii, care 
părea să o spioneze. 

Inspectorul chicoti, apoi închise şi 
dosarul, şi conversaţia în acelaşi timp: 
— M-aţi făcut să râd, dragilor, dar eu 
am de rezolvat 30 de jafuri reale pe zi. 
Gagica l-a văzut pe unul care se plimba 
prin pădure, mare scofală! 

Ora 8 dimineaţa. 

în centrul Genevei, Strada Pâquis era 
blocată de poliţie. Băgătorii de seamă 
erau ţinuţi la distanţă de benzile unui 
larg perimetru de securitate. 

Greg, cu faţa acoperită de cagulă, ieşi 

dintr- un vehicul cu centru de comandă 
în care tocmai terminase o discuţie 
informativă cu superiorii săi. Tocmai 
urcase pe trotuar, îndreptându-se către 
oamenii săi, când dădu nas în nas cu 
inspectoarea Marion Brullier, de la 
Criminalistică. Aceasta făcea parte din 
echipa care se luptase de dimineaţă cu 
nebunul. Greg o observase imediat cum 
ajunsese aici, era o femeie tânără şi 
frumoasă. Zâmbet absolut dezarmant. 
Foarte atrăgătoare. 
— Să nu mai spui nimănui, dar o să 
atacăm în forţă, o anunţă Greg pe 
inspectoare. Durează deja prea mult tot 
circul ăsta. 

Nu ar fi trebuit să dea genul acesta de 
informaţii, nici măcar unei colege, dar 


nu găsise nimic mai bun pentru a începe 
o conversaţie. 
— Mi se pare o idee bună, zâmbi 
inspectoarea. 

Dar tot ce putea vedea din 
interlocutorul ei erau nişte ochi, restul 
fiind acoperit de cagulă. Iar ochii aceia 
îi trimiteau o privire mistuitoare, îi 
placea tipul ăsta. 

— Cum te cheamă? îl întrebă ea. 

— Liegean. 

— Prenumele, adică. 

— Greg. 

— îmi pare bine de cunoştinţă, Greg. 
Eu sunt Marion. 

— Mi-ar plăcea să îmi pot scoate 
cagula ca să facem prezentările, dar 
este interzis. 

— Cu atât mai bine, replică Marion. Va 
rămâne o surpriză pentru data viitoare. 

Greg îşi dădu seama că inspectoarea 
flirta cu el. Nu i se mai întâmplase asta 
în toiul unei intervenţii, era o premieră. 
lar asta l-a derutat puţin. Trecuse foarte 
multă vreme de când îl agăţase cineva. 
Uitase cât era de plăcut. 


La Furuncul, Karine se pregătea să 
plece la lucru. Era într-o dispoziţie 
veselă. In acea dimineaţă, Sophie 
trebuia să treacă să o ia de acasă. 
Natalia, care se ocupa de copii în 
dimineţile de miercuri, sosise la timp. 
Toate păreau să meargă bine azi. 

— O zi bună, Natalia! spuse Karina 
înainte să iasă pe uşă. Şi nu uita că la 
ora 10 băieţii au... 

— „antrenament la fotbal, O 
întrerupse Natalia. Nu vă faceţi griji, 


sunt deja obişnuită cu asta. 

Karine plecă. Se postă în faţa 
Furunculului, cu geanta într-o mână şi 
paharul izoterm în cealaltă. îl 
împachetase la loc în hârtie de cadou şi 
intenţiona să i-l dea lui Sophie. 

Trecură zece minute. Nici urmă de 
Sophie la orizont. Karine se gândi să o 
sune, dar nu voia să o deranjeze. La 
urma urmei, Sophie nu era şoferiţa ei, 
poate că întârzia din cauza copiilor, îşi 
puse ochelarii de soare la ochi, i se 
părea că asta o face să arate mai 
elegant. Continuă să aştepte. Natalia, 
care o văzuse pe fereastra bucătăriei, o 
strigă să întrebe dacă avea nevoie de 
ajutor: 

— Totul în regulă, Karine? 

— Da, da, totul în regulă, răspunse 
Karine şi îi făcu un semn, uşor iritată, 
să-şi vadă de treburile ei. 

— Ce ochelari cool aveţi! mai spuse 
Natalia, apoi închise fereastra. 

Karine îşi scoase imediat ochelarii: 
încă nu era soare, iar ea nu voia să pară 
neam prost. Se uită la ceas, apoi se 
hotărî să o sune pe Sophie. 

— M-ai uitat, frumoaso! încercă o 
glumă Karine, pe un ton şovăitor, când 
Sophie răspunse. 

— Oh, fir-ar! lartă-mă... 

Karine se dezumfla. Sophie uitase de 

ea. 
— Mi s-a întâmplat ceva ciudat de 
dimineaţă, îi explică Sophie. Dar nu 
prea pot să vorbesc acum, îţi povestesc 
eu. 

Karine nici măcar nu o mai asculta, 
complet decepţionată. 


— Nicio problemă, spuse ea, apoi 
închise cu tristeţe. 

O luă înspre staţia de autobuz. în 
drum, văzu un coş de gunoi şi, cu ciudă, 
aruncă în el paharul. 


Karine nu era singura care o aştepta 
pe Sophie. 

La doi paşi de staţia de autobuz era o 
ceainărie. în parcarea ei se vedea un 
Peugeot gri. Şoferul acestuia era aşezat 
la o masă de pe terasă, prefăcându-se 
că citea un ziar. 

De fapt, pândea trecerea lui Sophie. 
în dimineaţa aceasta, femeia întârziase. 

începuse să îi cunoască foarte bine 
obiceiurile. 

Se bucura că o regăsise. 


în Casa de sticlă, Sophie se plimba 
înainte şi înapoi în bucătărie. 

— Nu foloseşte la nimic să te tot învârţi 
aşa, îi spuse Arpad luând-o cu blândeţe 
pe după umeri. De ce nu te duci tu mai 
bine la birou, ca să-ţi muţi gândurile? 

— Dar nu mă pot linişti... Weekendul 
acesta ar fi trebuit să plecăm la ai mei... 
— O să instalez un sistem de alarmă, 
promise Arpad. O să sun la o firmă de 
securitate chiar azi. Să fie gata înainte 
de plecare. 

— Dar cine să fi fost tipul ăla care mă 
spiona? 

— [I-ai auzit pe poliţişti, încercă Arpad 
să o liniştească puţin. Probabil că nu 
era nimic. 

— Cum adică, probabil că nu era 
nimic? Ne spionează cineva şi tu zici că 
asta nu e nimic? 

— Soph', chiar dacă ar fi fost cu 
adevărat un hoţ în recunoaştere, crede- 
mă, i-ai tăiat orice poftă să se întoarcă. 
în plus, chiar nu e cazul să îţi faci griji, 
eu nu mă mişc azi de aici. 

Miercurea, Arpad lucra de acasă, 
ceea ce îi permitea să petreacă un pic 
de timp cu copiii. în afară de un drum 
scurt, dus-întors, ca să-i conducă pe 
copii la activităţile lor, ar fi fost în 
permanenţă cineva acasă. 

Sophie se resemnă şi plecă la 
serviciu. Dar nu era nici pe departe 
liniştită, iar neliniştea o însoţi pe tot 
parcursul drumului în maşină. 


leşind pe. jos din parcarea Mont- 
Blanc, avu irhpresia cå era urmarită, 
intoarse capul de mai multe ori în urmă 


şi se uită cu atentie la fetele I / » 

trecătorilor. Nu observă nimic deosebit. 
Era un pachet de nervi. Simţea nevoia 
să vorbească cu o prietenă şi prima 
persoană care îi veni în minte fu Karine. 

Când Karine o zări pe Sophie intrând 
în magazin, îşi dădu imediat seama că 
ceva nu era în regulă. 

— Ce s-a întâmplat, Sophie? 

Aceasta de-abia se ţinea să nu 
izbucnească în plâns. 

— Putem să bem o cafea undeva? 
— Sigur că da! 

Magazinul avea propriul aparat de 
cafea pentru clienţi, însă Karine se 
gândi că era mai bine să meargă în altă 
parte, aşa că îşi informă colegii că 
trebuia să plece puţin şi o conduse pe 
Sophie vizavi, la Cafe des Aviateurs. 

— Te rog să mă ierţi că am aterizat 
aşa, pe nepusă masă, se scuză Sophie. 
Probabil că le-am părut o nebună 
colegilor tăi. 

— Stai liniştită, o asigură Karine. 

Dar în adâncul sufletului ei, ardea de 
nerăbdare. Pe ea o căutase Sophie într- 
un moment de cumpănă! De-abia 
aştepta să afle ce se întâmplase. Aşa că 
o îndemnă: 

— Spune-mi tot, frumoaso. 

De  ieri-seară, de când Sophie o 
numise „frumoaso”, Karine îi servea 
epitetul acesta cu fiecare ocazie, în 
speranţa că îl va mai auzi şi ea cândva. 
— Am avut un intrus în dimineaţa 
aceasta, povesti Sophie. 

— Ce? 
— în fine, nu a intrat chiar în casă. Dar 
a fost ca şi când... Tocmai îmi beam 


cafeaua, era aproape 6, când am 
observat că mă spiona un tip din 
pădure. 

— Şi după asta? 

— Am aprins toate luminile şi am 
început să ţip. A venit repede Arpad şi 
s-a dus după el. Dar tipul fugise. 

Karine îşi puse o mână pe braţul lui 
Sophie: 

— Oh, îmi pare foarte rău pentru tine! 
îi spuse ea. Cred că te-ai simţit 
îngrozitor. Aţi chemat poliţia? 

— Bineînţeles. Au venit, au căutat prin 
pădure, dar nu au găsit nimic. 

— O să deschidă o anchetă? 

— Pe naiba! Au zis că nu prea pot face 
mare lucru: nu au găsit nicio urmă, nu 
ne-a spart nimeni casa, nu au nimic. 
Părea că li se rupe. 

— Stai puţin, spuse Karine pe un ton 
revoltat, trebuie neapărat să vorbim cu 
Greg! 

— Crezi că ajută la ceva? 

— Bineînţeles! Sigur poate să facă 
ceva, afirmă Karine, deodată plină de o 
deosebită importanţă. Nu vorbeşte 
niciodată despre asta, dar să ştii că are 
o poziţie foarte sus-pusă. 

Karine nu mai adăugă nimic, pentru a 
nu dezvălui tot secretul soţului ei. 
Familia Braun ştia că Greg era poliţist, 
însă, la fel ca majoritatea celor care îi 
cunoşteau (cu excepţia câtorva prieteni 
mai intimi), nu ştiau exact ce funcţie 
avea. Din motive de securitate, membrii 
trupelor de intervenţie trebuiau să fie 
foarte discreţi. Dacă îl întreba cineva, 
Greg se mulțumea să răspundă că făcea 
parte din forţele de intervenţie rapidă 


ale poliţiei. 

Karine continuă însă să îi pună 
întrebări lui Sophie, intrând acum în 
rolul de anchetator: 
— Ai spus că ai văzut „un tip”. Adică l- 
ai văzut pe bărbatul acela? Ai putea să-l 
identifici? 
— Nu, era prea întuneric ca să văd 
ceva. Dar sunt convinsă că era un 
bărbat. Şi nu cred că era cineva care 
doar se plimba pe acolo, din întâmplare, 
aşa cum vor să mă facă să cred 
poliţiştii. Era ascuns în spatele unui 
tufiş şi mă observa cu atenţie. Era de 
parcă... în fine, n-are importanţă. O să 
mă crezi nebună... 
— Deloc, o încurajă Karine. Continuă! 
— Era de parcă aştepta să apar. 
— O, Doamne! exclamă Karine. Ce 
spaimă trebuie să fi tras! 
— Cum să nu? E pentru prima dată 
când mi se face frică la mine acasă. 
— O să îl rog pe Greg să treacă pe la 
voi când se întoarce de la serviciu. Sunt 
sigură că te va ajuta să clarifici toată 
treaba asta. 
— Mulţumesc,  frumoaso, îi spuse 
Sophie zâmbind. 

lar lui Karine i se lumină faţa. 

x 


La prânz, la magazin. 

Karine înfuleca un sandvici într-o 
încăpere fără ferestre ce servea drept 
depozit. Citea pe telefon un articol de 
pe net despre O operaţiune 
poliţienească importantă, care avusese 
loc în zori în cartierul Pâquis. Un nebun 
fusese săltat de mascati. 


De fapt, ea afla acum doar detaliile 
acestui fapt divers, dar fusese deja pusă 
la curent cu aspectele esenţiale, cu 
câteva ore în urma. Greg o sunase, aşa 
cum făcea după fiecare operaţiune. 

Erau şi câteva fotografii în articol. 
Karine îşi recunoscuse soţul într-una 
dintre ele, în ciuda cagulei şi a 
uniformei care îl anonimiza printre 
ceilalţi membri ai trupei de comando. 
De ani şi ani, cei doi conveniseră asupra 
unui mic semn de recunoaştere, 
cunoscut doar de ei, pentru ca ea să îl 
identifice oricând. Printre diversele 
ecusoane fixate cu arici pe uniforma de 
asalt, se găsea şi grupa lui sanguină, 
A+. Iar el şi-o lipea în mod sistematic cu 
susul în jos. Karine se uită atent la 
fotografie, admirându-şi bărbatul, care 
arăta de-a dreptul impresionant în acea 
ținută de luptă. Tocmai îi dădea 
instrucţiuni unei polițiste în civil, care 
era fotografiată din spate. 

De fapt, adevărul era că inspectoarea 
Marion Brullier venise să îl salute pe 
Greg la sfârşitul intervenţiei. 

— Mulţumesc, îi spusese ea cu ochi 
sclipitori. 

— E datoria noastră, Marion, îi 
răspunsese Greg. Data viitoare, ştii 
unde să ne găseşti. 

Apoi schiţase un zâmbet, care nu se 
vedea sub cagulă. Dar Marion îl ghicise 
din felul în care i se mişcase maxilarul. 
— Nu voi rata ocazia, îl asigurase ea. 
De fapt, chiar va trebui să trec să te 
văd. O să am cu siguranţă nevoie de un 
raport. 


Greg mai zâmbise o dată. Nu era 
sigur la ce fel de raport făcuse aluzie 
poliţista. 


Spre seară, când Sophie se întoarse la 
Casa de sticlă, îi găsi pe Arpad şi pe 
Greg în grădină. Amândoi scotoceau 
prin tufişuri, în locul în care zărise ea 
îngrozitoarea siluetă chiar în acea 
dimineaţă. 

— O, Greg, ce mă bucur că ai venit! 

— Colegii mei nu şi-au prea făcut 
treaba se pare, spuse Greg pe un ton 
încărcat de regret. 

Sophie ridică din umeri: 

— Lor nu [i s-a părut nimic grav. 
— Dar ăsta nu e un motiv, replică Greg. 

Avea în mână o pungă din aceea de 
plastic în care adună poliţia dovezi. în 
interiorul ei, se afla o lesă de câine. 

— E lesa aceea care rămăsese legată 
de copac? întrebă Sophie. 

Greg încuviinţă. Când ajunsese aici, îl 
lăsase pe Arpad să îl conducă prin 
pădure, de parcă el nu ar fi cunoscut 
deloc împrejurimile. lar când acesta îi 
arătase lesa înnodată de trunchiul 
copacului, Greg dăduse un spectacol de 
zile mari: îşi pusese mănuşile din latex 
şi analizase cu mare atenţie cureaua din 
piele. Se lăsase în genunchi, pe pământ, 
şi jucase rolul marelui expert 
criminalist. De sub marginea câămăşii i 
se putea vedea tocul pistolului de 
serviciu. O scenă ca ruptă dintr-un film. 
Când a fost de părere că parodia durase 
destul, desprinsese lesa Şi O 
introdusese, cu mari precauţii, în punga 
de plastic. 

— Crezi că lesa asta are vreo legătură 
cu acel om? întrebă Sophie. 


— Ca să fiu sincer, mă cam îndoiesc, îi 
răspunse Greg. De unde şi până unde o 
lesă? Şi de ce ar fi lăsat în urma lui un 
asemenea indiciu? Dar o s-o duc la 
laborator, pentru orice eventualitate. 
Nu trebuie să neglijăm nicio pistă. 

— Mulţumesc, îi spuse Sophie, 
recunoscătoare că în sfârşit o lua cineva 
în serios. 

La rândul său, Arpad îi puse şi el o 
întrebare lui Greg: 

— După părerea ta, ce făcea aici tipul 
ăla? Nu e decât o casă în zonă... Avea el 
un motiv să fie aici, nu-i aşa? 

— Un hoţ, sugeră Greg. 

— Poliţiştii ziceau că e greu de crezut 
că un hoţ ar ataca o casă la ora la care 
locatarii ei se trezesc dimineaţa. 

— Nu şi dacă venise doar în 
recunoaştere, preciză Greg. Vă observa 
obiceiurile. 

— Şi ce să facem acum? întreba Arpad. 

Greg îşi savura de-a dreptul micul 

moment de superioritate: familia Braun 
sorbindu-i vorbele din gură. 
— Nimic, hotărî el. Şi, mai ales, nu vă 
apucaţi să vă faceţi tot soiul de scenarii! 
— Ai dreptate, îl aprobă Arpad, dând 
din cap. Hai, vino să bem ceva! 

Intrară toţi trei în casă. Sophie se 
grăbi spre bucătărie. Vărsă nişte nuci 
într-un bol şi deschise o sticlă de vin. 
Greg, aşezat la tejghea, o urmărea cu 
coada ochiului. Mâinile acelea care 
manevrau tirbuşonul; sprânceana aceea 
din stânga care se încrunta uşor, 
trădându-i concentrarea; buza aceea de 
jos, pe care şi-o mugşca des... O opri pe 


Sophie înainte să umple şi al treilea 
pahar: 

— Sunt de gardă toată săptămâna, o 
informă el. Va trebui să mă mulţumesc 
doar cu apă. 

— Dar ţi-aş putea da altceva decât apă, 
îi răspunse Sophie. Un suc? O cola? 

— Cola, mersi. 

Sophie umplu un pahar cu cuburi de 
gheaţă, tāie cu multă pricepere o felie 
de lămâie, apoi scoase capacul unei 
sticle de Cola şi aşeză toate astea în faţa 
lui Greg, cu un zâmbet. Dacă ar fi filmat 
cineva scena, ar fi putut-o folosi drept 
reclamă la băutura respectivă. Greg era 
pur şi simplu cucerit. Dar momentul fu 
ruinat de Arpad, care îşi făcu apariţia în 
câmpul lui vizual şi îşi sărută nevasta pe 
gât, înainte de a lua paharele cu vin şi 
a-i invita pe amândoi în salon. 

Acolo, Greg se aşeză pe canapea, în 
acelaşi loc în care, cu o seară în urmă, 
Sophie se lăsase posedată sub ochii lui. 
Discret, mângâie puţin țesătura. 

Sophie se ghemui într-un fotoliu 
adânc, vizavi de el. Se descălţase, 
lăsându-şi pantofii negri, cu toc să cadă 
pe parchet. Greg îi admiră degetele de 
la picioare, cu unghiile lăcuite în roşu. 
Apoi o întrebă: 

— Unde stāteai mai exact azi- 
dimineaţă, când l-ai văzut pe tipul ăla în 
boschete? 

— Acolo, la fereastra bucătăriei, îi 
răspunse ea arătând înspre peretele din 
sticlă în spatele căruia o văzuse în zori. 

Greg se ridică şi se aşeză în locul 
indicat. Se punea în pielea prăzii. 1 se 
părea ciudat să retrăiască scena cu 


rolurile inversate. Mai ales că îşi dădea 
acum seama că tufişurile acelea erau 
mult mai aproape decât îşi imaginase. 
Cu ceva mai multă lumină, l-ar fi 
recunoscut fără nicio dificultate. Se 
gândi că fusese de-a dreptul nebun. Nu 
trebuia să mai repete povestea. 

Arpad povesti apoi că sunase la o 
firmă de securitate să le monteze un 
sistem de alarmă, dar că singura 
programare pe care o putuse obţine 
fusese pentru ziua de luni. 

— O alarmă e foarte bună, fu de acord 
Greg. Dar, ţi-am zis, eu nu cred că se va 
întoarce prea curând hoţul ăla. Staţi 
liniştiţi şi nu vă schimbaţi obiceiurile 
din cauza lui. 

— Cred că o să-mi cumpăr o puşcă. 

— O puşcă! întrebă Greg pe un ton 
complet dezaprobator. 

— Ai înnebunit? îşi pierdu cumpătul 
Sophie. Nu vreau nicio armă în casă! 

— Da, chiar ar fi o prostie, confirmă 
Greg, pe un ton moralizator. Nu cred că 
vrei să rişti vreun accident cu copiii... 

Se întoarse pe canapea, îşi termină 
cola, apoi profită de ocazie pentru a 
face schimb de numere de telefon cu 
Sophie. 

— Dacă se întâmplă ceva, orice, mă 
suni, insistă el. Nu e niciun deranj. lar 
până când reuşiţi să vă instalaţi alarma, 
pot să vin eu să dau ture prin pădure, 
când ies la plimbare cu câinele. 

— Mulţumesc, Greg, spuse Sophie, pe 
care această propunere părea să o facă 
să se simtă mai în siguranţă. 

La plecarea din Casa de sticlă, Sophie 
il sărută pe obraz pe Greg, de la 


revedere. Nu fusese nimic convenţional 
în asta, ci pur şi simplu un gest spontan. 
Pentru Greg, echivalase cu o ceremonie 
de înnobilare. Se gândi că avea şi o 
parte bună povestea asta cu intrusul: îi 
permisese să se apropie mai mult de ea. 

Pe drumul de întoarcere, zări un coş 
de gunoi şi aruncă lesa câinelui. Avea să 
spună că analizele nu dăduseră niciun 
rezultat. 


în timpul plimbării lui Sandy din seara 
aceea, Greg se feri să se mai apropie de 
Casa de sticlă, însă familia Braun tot 
avu un vizitator. 

La adăpostul întunericului nopții, 
Peugeot-ul gri se opri la marginea unui 
drum agricol, în apropierea pădurii. 
Bărbatul care ieşi din el cunoştea 
perfect împrejurimile. Intră în pădure şi 
se strecură până la Casa de sticlă. 


Sâmbătă, 2 iulie 2022 


ZIUA JAFULUI 
Ora 9:34 


Responsabilul de magazin descuie 
seiful principal. Şapcă îi legă şi lui 
mâinile, imediat după, cu o bandă 
zimţată din plastic, după care îi spuse 
să se culce pe jos, pe burtă. Apoi 
deschise unul câte unul sertarele 
seifului, fără să se atingă de nimic din 
interiorul lor. Căâuta nişte pietre anume 
şi, când le găsi, schiţă un zâmbet 
triumfător. Nişte diamante enorme, roz. 

Luă un săculeţ din catifea şi bagă 


diamantele înăuntru. Făceau câteva 
milioane bune. Apoi aruncă o privire 
nervoasă către cronometru. 

Nu le mai rămăseseră decât trei 
minute. 


CAPITOLUL 5 
16 zile până la jaf 


Duminică 42 iunie 
Hnit iunie 
Marți A iunie 
Miereuri-—t5 iunie 
—» Joi, 16 iunie 2022 
Vineri, 17 iunie 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Ora 8:20 dimineaţa. 

La ieşirea din parcarea Mont-Blanc, 
îşi făcură apariţia din ascensor Sophie 
şi Karine, angajate într-o conversaţie 
veselă şi aparent infinită. Râdeau 
amândouă, în hohote. Ar cam fi fost 
vremea să se despartă, dar Sophie îi 
propuse lui Karine să prelungească 
puţin momentul: 

— Ce-ar fi să mergem la o cafea? 

— Acum? întrebă Karine de parcă era 
mirată că îi era apreciată chiar atât de 
mult compania. 

— Dacă nu întârzii tu prea mult, 
adăugă Sophie, cu un aer atent. 

— Cu mare plăcere, îşi repară Karine 
gafa cu repeziciune. Ştii, eu sunt 
aproape şefă la magazinul ăla. Fac ce 
vreau. 

După ce scoase minciuna asta pe 
gură, îşi scoase discret telefonul şi 
trimise un mesaj câtre şefa ei: „Copii 
bolnavi. întârziere. Scuze”. 

Cele două femei se instalară la o masă 
de la Cafe des Aviateurs. Karine alesese 
una mai din spatele cafenelei, pentru a 
nu risca să fie văzută de vreun coleg. 
Continuara să vorbească cu o 
complicitate de parcă ar fi fost prietene 
vechi. Apoi Sophie hotărî că venise 
totuşi vremea să se despartă: 

— Trebuie să te las, frumoaso, zise ea 
şi fu urmată de zâmbetul triumfător al 
lui Karine. 

— Sunt în întârziere cu o tonă de 
lucruri de la serviciu, motivă Sophie. 

La ieşirea din cafenea, Karine a 


rămas să se uite în urma prietenei ei. îi 
admira felul în care păşea, silueta, părul 
perfect ondulat, picioarele lungi şi 
frumos bronzate, pe care pantofii cu toc 
le făceau încă şi mai zvelte. Şi atunci, 
Karine se întrebă dacă poţi să admiri şi 
să deteşti pe cineva din aceleaşi motive 
- însăşi definiţia geloziei. 

Karine o urmări pe Sophie cu privirea 
până când aceasta intră pe uşa 
frumoasei clădiri din piatra în care şe 
afla cabinetul ei de avocatură. În 
imaginaţia ei, Sophie ocupa un spaţiu 
de lux, tot numai lambriuri din lemn şi 
fotolii din » piele. O întâmpina la sosire, 
cu deosebit respect, o armată de 
colaboratori, toţi îmbrăcaţi la patru ace, 
care o însoțeau apoi în pas de defilare 
până în imensul ei birou cu un perete de 
sticlă cu vedere impresionantă asupra 
Lacului Leman. 

Dar chiar dacă adresa cabinetului lui 
Sophie era, într-adevăr, prestigioasă, 
realitatea nu avea nimic grandios, de 
fapt. Ajunsă la ultimul etaj al clădirii, 
Sophie împinse în uşa cabinetului său, 
care se deschise doar până la jumătate, 
lovindu- se cu zgomot de uşa unui 
dulap. 

— Scuze! strigă Véronique, 
colaboratoarea lui Sophie, din biroul ei. 
Iar am uitat să închid dulapul ăla idiot! 
— Nicio problemā, răspunse Sophie, 
dând laoparte cu mâna obstacolul. 

Era un gest obişnuit. Nu era vina lui 
Véronique: birourile fuseseră foarte 
prost concepute. Acest faimos ultim etaj 
era, de fapt, o adiţie recentă deasupra 
clădirii, făcută cu doar câţiva ani în 
urmă şi care nu respecta planurile din 


restul imobilului: încăperile erau 
înghesuite, cu plafon jos şi ferestre 
înguste, care nu puteau oferi nicio 
vedere deosebită, decât dacă erai vreun 
contorsionist. Cabinetul lui Sophie era 
redus la un culoar cu linoleum pe jos, 
care lega trei săli: biroul lui Sophie, cel 
al lui Véronique şi o sală de şedinţe, 
foarte rar folosită, unde se tot adunau 
dosare, în lipsa altui spațiu. Mai erau 
acolo o bucătărie minusculā şi un WC. 
Era clar că locul era neîncăpător şi 
prost gândit, însă chiria pe care o plătea 
Sophie pentru el era foarte avantajoasă. 
în plus, ei i se părea locul perfect. Avea 
o poziţie centrală, iar ea îl amenajase cu 
gust. Se simţea bine acolo, iar asta era 
cel mai important. în orice caz, nici nu 
avea nevoie de mai mult spaţiu: nu erau 
decât ele două acolo, ea şi Veronique, 
colaboratoarea ei, o avocată tânără, 
plină de viaţă şi foarte muncitoare. 
Sophie o plăcea mult, se regăsea pe ea 
însăşi în Veronique, aşa cum fusese la 
începuturi. 

Sophie se aşeză la birou şi îşi deschise 
calculatorul. Când se aprinse ecranul, 
apăru imediat pe el o notificare ce îi 
reamintea că a doua zi de dimineaţă 
avea întâlnire cu unul 
dintre cei mai importanţi clienţi ai săi, 
Samuel Hennel. 

Din camera alăturată, se auzi vocea 
lui Veronique: 

— Eşti gata pentru mâine? 

— Pentru întâlnirea cu Samuel 
Hennel? întrebă Sophie. 

— Nu, pentru weekendul la Saint- 
Tropezi 


— Nu mi-am făcut încă bagajele. 
Diseară. Apropo, mâine nu mai trec pe 
aici. Mă duc la Hennel direct de acasă. 
Şi plecăm înspre prânz, cu Arpad şi 
copiii, pentru că nu vrem să ajungem 
prea târziu. Deci astă-seară trebuie să 
îmi iau la mine actele pentru întâlnirea 
cu Hennel. 

Véronique, care obişnuia să fie mereu 
cu un pas înainte, apăru în cadrul uşii 
ducând un maldăr impresionant de foi 
în braţe. Le depuse pe masa şefei sale. 
— Am lipit semne acolo unde trebuie 
să semneze domnul Hennel, explică ea. 
Ţi-am făcut şi un opis al tuturor 
documentelor. Ai acolo şi tipizatele 
bancare obişnuite. [i-am notat tot. 

Veronique era al naibii de eficientă. 

— Mulţumesc frumos, îi răspunse 


Sophie, sincer recunoscătoare. 
x 


Ora 17, Ia Furuncul. 

Greg îşi parcă maşina în faţa casei. 

Lui îi plăcea mult „cocioaba” lor, spre 
deosebire de Karine, care se plângea tot 
timpul de ea. El se simţea bine aici, în 
micul sat. Liniştea, natura. Şi grădina 
lor, care nu era foarte mare, desigur, 
dar de care se ocupa cu multă grijă, 
cultivând acolo şi câteva legume. 

înainte să coboare din maşină, îşi 
anunţă sosirea cu o succesiune rapidă 
de scurte claxoane, pe care copiii lui le 
recunoşteau fără excepţie. Şi într- 
adevăr, foarte curând se deschise uşa 
casei şi cei doi băieţi alergară în braţele 
tatălui lor, urmaţi de câinele Sandy şi 
de Agnes, mama lui Karine, care stătea 


cu copiii joia, după şcoală. 

Greg scoase din portbagaj câteva 
pungi grele de cumpărături şi un buchet 
de flori pentru soţia lui. Trupa veselă 
intră la loc în casă. 

—  Astă-seară avem în meniu escalop de 
vițel, anunţă vesel Greg, în timp ce 
descărca sacoşele pe blatul bucătăriei şi 
punea florile într-o vază. Rămâneţi cu 
noi la cină, Agnes? 

— E drăguţ din partea ta, Greg, dar am 
clubul de lectură. De altfel, chiar ar 
trebui să cam plec acum. 

îşi sărută nepoţii, iar Greg o conduse 

la uşă. în drum, observă micul radio cu 
ceas deşteptător aşezat pe comoda de Ia 
intrare. 
— Era să uit, spuse Greg luând obiectul 
şi  întinzându-i-l soacrei lui. L-am 
reparat. Era doar un contact slăbit, a 
necesitat o mică sudură. Acum merge. 

Agnes îi zâmbi: 

— Mulţumesc, eşti un înger. 

— Dar să ştiţi, Agnes, că în zilele 
noastre se fac modele noi, cu mult mai 
moderne. 

— Il am de 15 ani şi funcţionează încă 
foarte bine, după cum spui şi tu. 
Vânzătorii vor să vă facă să aruncaţi 
chiar şi ce poate fi reparat, doar ca să-şi 
vândă ei toate porcăriile. Au vrut să-mi 
vândă şi mie la magazin un model „mai 
performant”! E doar un biet radio cu 
ceas deşteptător, ce-ar putea fi mai 
performant la aşa ceva? Să-ţi facă şi 
cafeaua, şi să te spele pe dinţi cât încă 
dormitezi în pat? 

Greg pufni în râs. Agnes îi zâmbi 


amuzată şi plecă. îşi adora ginerele. 
Considera că fiică-sa îi făcea zile fripte 
fără niciun motiv. După părerea ei, 
cuplurile din generaţiile mai noi făceau 
mai puţine eforturi ca să se înţeleagă. 
Trebuia totuşi să lase fiecare de la el 
dacă voiau să meargă. 

Greg îi aşeză pe copii cu caietele lor 
la masa din bucătărie. începu să le 
verifice temele în timp ce pregătea cina. 
Tăvăli prin făină feliile de carne şi le 
puse pe o farfurie. Stoarse o lămâie, 
tăie nişte pătrunjel şi pregăti capetele, 
astfel încât totul să fie la îndemână 
pentru gătirea efectivă a cărnii, imediat 
cum avea să ajungă şi Karine acasă. 
Improviza un sos cu smântână pentru 
tagliatelle. Apa o punea la fiert în 
ultimul moment. Pastele erau din cele 
proaspete,  fierbeau în doar două 
minute. Odată temele terminate, îi 
trimise pe băieţi la duş, apoi făcu şi el 
unul. 

Când Karine se întoarse de la muncă, 
în casă domnea o atmosferă senină. 
Copiii se jucau cuminţi, Greg termina de 
pregătit masa. 

— Cina va fi servită în două minute, 
anunţă el vărsând pastele în oala cu apă 
clocotită. 

Karine observă florile de pe masă şi 
zâmbi. Greg porni cronometrul de pe 
telefon şi aşeză o strecurătoare în 
chiuvetă, pentru a vărsa pastele într-un 
minut şi 49 de secunde... 48... 47... Apoi 
privi câtre familia sa. Dacă l-ar fi 
recunoscut Sophie, cu o zi în urmă, ar fi 
putut pierde totul: serviciul, soţia, 
copiii. Ba chiar îşi putea imagina ceva şi 


mai rău de atât: ar fi putut fi arestat de 
câtre propriii colegi, ar fi ajuns la 
puşcărie şi ar fi trebuit să suporte 
umilinţa de a fi considerat de câtre 
vecini şi întreaga comunitate drept 
„Perversul de la Cologny”. Unde-i 
fusese capul când se hotărâse să 
spioneze o femeie la ea acasă? Se 
întrebă de unde îi venise acel impuls. 


Fu o seară foarte liniştită la Furuncul. 

După ce se culcară copiii, Karine şi 
Greg se instalară în salon să se uite la 
serialul lor. Karine s-a ridicat să-şi facă 
un ceai, iar Greg a rugat-o să îi aducă o 
cola. Ea îi aduse o sticlă, pe care se 
mulţumi să o aşeze pe măsuţa joasă din 
faţa lui şi atât, fără măcar un pahar 
alături. îşi aduse aminte de felul în care 
îi pregătise Sophie băutura, cu cuburi 
de gheaţă şi o felie de lămâie. 

Karine se întoarse la locul ei, alături 
de Greg. El îi privi picioarele - nu erau 
urâte, dar nici la fel de îngrijite ca ale 
lui Sophie. 

— De ce nu îţi faci unghiile? întrebă el 
deodată. 
— O să mi le fac când o să am timp 
pentru asta, răspunse Karine, fără să-şi 
mute privirea de la ecranul 
televizorului. 

x 


în seara aceea, ca în fiecare joi, Arpad 
se dusese să joace squash la clubul de 
tenis din Cologny, cu vechiul său 
prieten Julien Martet. Era întâlnirea lor 
săptămânală. După meci, luau cina 
împreună la restaurantul clubului. 


Profitau de ocazie pentru a se ţine la 
curent reciproc în legătură cu vieţile 
lor. In timpul mesei, ajunseră şi Ia 
subiectul carierei. Julien avea o poziţie 
înaltă la un fond de investiţii personale. 
Cunoscuse o ascensiune vertiginoasă, 
pe care Arpad o admira foarte mult. 

— Cum mai merge pe la bancă? întrebă 
Julien. 

— Merge, merge. Dar am început să 
mă gândesc să fac altceva. 

— Sper că tot în domeniul financiar, 
nu? 

— Evident. Dar la bancă mă cam 
plictisesc. Nu mă văd făcând acelaşi 
lucru toată viaţa. M-aş vedea mai 
degrabă având o afacere proprie. 

— Să ştii că am investit într-un proiect 
imobiliar din Costa Rica, îi mărturisi 
Julien. Poate te-ar interesa şi pe tine. 
Sau poate pe vreunii dintre clienţii tăi? 
— Da, încuviinţă Arpad. Chiar aş vrea 
să îmi spui mai multe. 

— Vino pe la noi în weekend, îţi dau 
toate informaţiile de care ai nevoie. 

— Mergem la Saint-Tropez în 
weekend, la părinţii lui Sophie. 

— Atunci te sun mâine, când o să am 
dosarul la îndemână. 


Arpad se întoarse acasă în jurul orei 
22, 

O găsi pe Sophie în salon, citind. 
Băură două pahare cu vin şi discutară o 
vreme. Din pădure, îi spiona cineva. 
Bărbatul cu Peugeot gri se întorsese. 
Bine ascuns în întuneric, observa cu 
atenţie interiorul cubului de sticlă. 


în acelaşi timp, la Furuncul, Greg şi 
Karine tocmai terminau de urmărit al 
treilea episod din serialul lor. Karine se 
duse sus, să se culce. Greg ieşi la 
plimbare cu Sandy. Făcură câţiva paşi 
prin noapte. Câinele părea să se bucure 
de absenţa  lesei,  zburdând şi 
adulmecând încolo şi-ncoace, pe poteci. 
Greg îl privea şi se gândea că era 
absolut necesar să cumpere o lesă 
identică a doua zi. Inainte ca soţia lui să 
pună vreo întrebare. 

Ajuns la capătul străzii, deşi ieşise 
doar cu intenţia de a plimba câinele, 
Greg o luă brusc în direcţia Casei de 
sticlă. Nu putea rezista tentaţiei. însă, 
date fiind evenimentele din ajun, nu se 
mai punea problema să îşi asume vreun 
risc inutil, aşa că îi trimise lui Sophie un 
mesaj pe telefon: „O să dau o tură prin 
pădure acum, cu câinele”. 

Ajunse repede la liziera pădurii. 
Făcea slalom printre copaci, fără să 
facă zgomot. Sandy rămăsese puţin în 
urmă, explorând la fiecare pas, cu botul 
băgat în stratul de frunze moarte. Ca de 
obicei când ajungea în acest loc, Greg 
simţea emoția vânătorii. Zări curând 
casa, în spatele rândului de vegetaţie 
deasă. Dar toate obloanele erau trase. 
Se simţi uşor dezamăgit: spectacolul se 
terminase de-acum. Tocmai voia să 
apuce calea întoarsă, când se opri în 
loc. La câteva zeci de metri în faţa lui se 
vedea o umbră. Ceva se mişcase la 
marginea pădurii. Inima începu să-i 
bată rapid. 


La 30 de metri de Greg, bărbatul se 


lăsă pe vine şi îşi ţinu respiraţia. Făcuse 
tot posibilul să se piardă în noapte, dar 
acum simţea că îl observase cineva. 


Cu toate simţurile în alertă acum, 
Greg strigă 1n intuneric: 
— E cineva aici? 


Bărbatul rămase complet nemişcat, 
sperând să-l păcălească astfel pe cel 
care îl deranjase. 


Greg scoase o lanternă puternică din 
buzunar şi începu să cerceteze printre 
arbori şi tufişuri. 

— Cine e acolo? mai strigă el o dată. 


Bărbatul nu avea încotro: ţâşni din 
ascunzătoarea lui, făcând să trosnească 
crengile tufişului în spatele căruia 
stătuse până atunci, şi o luă la fugă prin 
pădure cât de repede putea. 

Greg simţi un fior de adrenalină. 
Cineva supraveghea casa familiei 
Braun! Pentru o clipă, silueta aceea 
care alerga din răsputeri a pătruns în 
raza lanternei sale. 

— Stop! urlă el. Poliţia! Opreşte! 

Dar umbra îşi văzu de drum printre 
copaci. 

lar Greg o luă la goană în urmărirea 
ei. 


Bărbatul ajunse la marginea pădurii şi 
îşi dădu seama că reuşise să se piardă 
de urmăritorul său. Continuă să alerge 
pe un câmp, până când întâlni un drum 
mic şi pustiu, destinat traficului agricol. 
Se îndreptă către Peugeot-ul său gri şi 
se urcă cu grabă în el. Lăsase uşile 
descuiate şi cheia în contact. Ştia că 
astfel de mici precauţii îi puteau salva 
viaţa în cazul unei urmăriri. Poni 
imediat, iar maşina se pierdu în noapte. 
Scăpase la limită. 


în timp ce Peugeot-ul gri se volatiliza 
pe câmpurile geneveze, primele maşini 
de poliţie îşi făcură apariţia la Cologny. 
Centrala de urgenţă, anunţată de Greg, 
trimisese câteva patrule însoţite de o 
brigadă  canină, în speranţa de a 
descoperi o pistă. Fură trimişi la faţa 
locului şi doi inspectori de la sediu, care 
erau de gardă atunci. 

Greg îi pierduse urma suspectului la 
marginea pădurii. De acolo începu 
vânătoarea. Maşinile de poliţie 
patrulară pe toate drumurile din zonă, 
scanând cu proiectoarele lor toate 
crângurile şi gardurile vii. Ciobăneştii 
germani fură lăsaţi liberi în pădure. 
Unul dintre ei urmări o pistă olfactivă 
pe un drum agricol, apoi se opri brusc. 

Partenerul lui poliţist îi alertă pe 
inspectori şi pe Greg: 

— După reacţia câinelui, aş zice că 
suspectul vostru a urcat într-o maşină 
aici. 

Patrulele îsi extinseră căutările în 


satele . 
vecine, pe urmele unui vehicul despre 
care nu ştiau nimic. Căutau un ac într- 
un car cu fân. La o jumătate de oră 
după miezul nopţii, poliţia a fost trimisă 
acasă. 

La Casa de sticlă, atunci când Greg îi 
informă pe cei doi Braun că poliţiştii nu 
reuşiseră să găsească nimic, Sophie se 
simţise disperat de singură în faţa 
acestei ameninţări necunoscute. 
Prezenţa lui Greg îi oferea puţină 
siguranţă însă, şi, ca să-l mai reţină 
puţin la ei, îi făcu o cafea şi îi oferi 
câteva prăjiturele. Sandy, care 
rămăsese închis într-o cameră de la 
parter pentru a nu-i deranja din misiune 
pe câinii poliţişti, se întoarse în 
bucătărie şi îşi lipi botul umed de 
coapsa lui Sophie. Aceasta îl răsplăti cu 
o mângâiere plină de afecţiune. 

Arpad, cu un aer grav, îşi bău dintr-o 
înghiţitură cafeaua şi îl întrebă pe Greg: 
— Tu ce părere ai? 

— Habar nu am. Un bărbat vă 
supraveghea locuinţa. Dar nu ştiu în ce 
scop. 

— Hoţul de ieri să fi revenit acum 
pentru a acţiona? propuse Sophie. Poate 
că aştepta să ne culcăm înainte să 
atace? 

— Nu cred, răspunse Greg. 

— De ce nu? întrebă ea. 

Bineînţeles că nu putea să le explice 
de unde ştia sigur că cele două 
incidente nu aveau legătură între ele. 
Se mulţumi să răspundă: 

— Simt eu că este altceva... 
Greg era foarte îngrijorat. Ce 


urmărea omul acela în casa familiei 
Braun? Poate că, de data asta, chiar era 
vorba de un hoţ care pusese ochii pe 
această casă izolată? Sau era altceva? 
Se întoarse către Arpad: 

— Scuză-mă, dar trebuie să te întreb 
ceva... 

— Te rog. 

— Are cineva ceva cu tine? Sau ai 
intrat în vreun necaz? 

— Nu, răspunse Arpad respingând cu 
un gest al mâinii ambele ipoteze. Nu am 
nici duşmani, nici probleme. 

Greg rămase o clipă pe gânduri. Apoi 

ajunse la concluzia că gânditul nu putea 
fi prea productiv acum. 
— Duceţi-vă la culcare, le sugeră el 
într-un sfârşit lui Sophie şi Arpad. 
încercaţi să vă odihniţi. Puteţi sta 
liniştiţi, aveţi obloane solide. Casa este 
practic baricadată. 

Sophie îl conduse pe Greg până la 
uşă. 

— Mi-e frică, îi zise ea. Dacă se 
întoarce la noapte tipul ăla? 

Greg încercă să o liniştească: 

— N-o să se întoarcă. Dar, oricum, 
dacă se întâmplă ceva, orice, ai numărul 
meu. Mă suni şi ajung în nici două 
minute. Să nu te jenezi. 

— Mulţumesc. 


Puse o mână pe umărul lui. Greg îi 
putea simţi suferinţa lui Sophie, iar asta 
îi plăcea, pentru că îl punea pe el într-o 
poziţie avantajoasă. îi spuse: 

—  Mâine-dimineaţă, înainte de 6, când 
îl plimb pe Sandy, o să dau o tură şi prin 
pădure. 

— O să fiu trează. Vino să bem o cafea. 


El se lăsă rugat: 
— N-aş vrea să deranjez. 
— Tu nu mă deranjezi niciodată. 
— Atunci, pe mâine-dimineaţă! 

După ce ea închise uşa în urma lui şi 
el făcu câţiva paşi în noapte, alături de 
câinele său, Greg îşi putu lăsa în sfârşit 
zâmbetul imens pe care şi-l reţinuse mai 
devreme să-i  înflorească pe faţă. 
Obţinuse invitaţia dorită. 


în acelaşi moment, în satul alăturat, 
Jussy. 

Peugeot-ul gri era parcat în faţa unei 
ferme. Acolo se ascundea bărbatul, 
închinase un mic apartament într-una 
dintre clădirile exploatării agricole. Aici 
se simţea la adăpost, nu l-ar fi căutat 
nimeni. 

în ascunzătoarea lui, bărbatul îşi 
trecea acum în revistă fotografiile 
făcute în ultimele zile. Casa de sticlă, 
văzută din diverse unghiuri, precum şi 
câteva scene de viaţă, captate cu 
teleobiectivul. Arpad în bucătărie, 
Arpad cu copiii, Arpad la telefon, pe 
terasă. 

Bărbatul îşi aprinse o ţigară. Flacăra 
brichetei îi lumină faţa: era frumos. 
Trebuia să aibă în jur de 50 de ani. 
Privirea ascuţită îi trăda caracterul 
extraordinar. Avea o statură atletică. 
Totul la el lăsa o impresie de putere şi 
de cutezanţă. 

Fuma la geam, privind împrejurimile. 
Era mereu în gardă, mereu pe poziţie. 
Aşa se explica şi longevitatea pe care o 
cunoştea în meseria lui. Şi atunci, cum 
de se lăsase surprins în seara aceasta? 


Nu-i stătea în fire. Şi cine era tipul din 
pădure, care strigase: „Poliţia”? Chiar 
era poliţist? De unde apăruse? 

Bărbatul se gândi că, de acum încolo, 
trebuia să fie de două ori mai vigilent. 
Că nu trebuia să se lase distras de 
emoția de a fi la Geneva. 

Mai erau patru zile până când avea să 
iasă la lumină. 


Cu 7 3 ani în urmă 


Maı 2009 


Paris 


Bulevardul Montaigne, în 
arondismentul al optulea al Parisului. 

Sophie, foarte tânără avocată, încă 
încerca să se acomodeze la cabinetul 
Themard, Tournay şi Asociaţii, unde era 
angajată de un an. 

Pentru ea, care crescuse la Saint- 
Tropez şi studiase Dreptul la 
Universitatea din Aix-en- Provence, 
această viaţă nouă, departe de Sudul ei 
natal, era o etapă importantă. îi plăcea 
în capitală şi îşi iubea munca, Themard, 
Tournay şi Asociaţii era un cabinet 
prestigios. Sophie intrase în echipa 
Maestrului 'Themard, unul dintre cei 
cinci asociaţi, un bărbat arogant, 
convins că le era superior celorlalţi. 
Trebuia să i te adresezi cu „Maestre” 
toată ziua, însă el îşi permitea să li se 
adreseze colaboratorilor bărbaţi pe 
numele mic, iar femeilor, cu „micuţo”, 
ceea ce, desigur, avea scopul de a le 
face să se simtă chiar mici şi 
neimportante. Foarte econom cu banii 
proprii, dar foarte risipitor cu vorbele 
jignitoare. Dar Sophie luase hotărârea 
să îl suporte, conştientă că aşa era 
peste tot în cabinetele renumite, 
avocaţilor asociați plăcându-le să-şi 
etaleze puterea pe care o aveau asupra 
subordonaţilor lor. în plus, munca ei era 


pasionantă, îi plăcea contactul cu 
clienţii, iar colegii erau foarte simpatici. 
lar ceea ce era mai important, ştia că 
acesta era drumul către independenţă. 
Visa ca, într-o bună zi, să îşi poată 
deschide propriul cabinet. 


Sophie locuia într-un apartament din 
al patrulea arondisment, mic, dar foarte 
confortabil, pe Strada Saint- Paul, la doi 
paşi de Sena, în care îşi găzduia regulat 
prietenele aflate în trecere prin oraş. în 
primăvara aceea, primi vizita unei 
prietene pe care n-o mai văzuse de 
multă vreme: Celine, care plecase la 
Montreal cu doi ani în urmă, să îşi 
termine studiile, iar acum se întorsese 
în Franţa. Cele două tinere J 
crescuseră împreună la Saint-Tropez. 
Apoi lucraseră împreună, mai multe veri 
la rând, în restaurantele tatălui lui 
Sophie. Celine fusese receptionera la 
Beatrice până plecase în Quebec, apoi o 
înlocuise Sophie. 

în seara în care Celine ajunse la Paris, 
cele două prietene ieşiră „să bea doar 
un singur pahar”, pe la ora 20, şi se 
întoarseră acasă pe la 4 dimineaţa. Se 
trântiră amândouă pe canapea, mai 
vorbiră puţin, după care Sophie se duse 
să se culce la ea în cameră, lăsându-i 
canapeaua prietenei ei. Celine 
întredeschise un ochi pe la 7 dimineaţa, 
năucă. Sophie îşi făcu apariţia perfect 
odihnită şi în formă. leşea de la duş, 
înfăşurată în prosop. 

— Nu ştiu cum faci, îi spuse Celine. Eu 
sunt răpusă, iar tu te duci la muncă. 

Sophie zâmbi amuzată. 

— Du-te la mine în pat, îi propuse ea, o 


să te simţi mult mai bine. 

Celine nu se lăsă rugată şi se duse să 
se prăbuşească în patul prietenei sale. 
Sophie îi aduse o cafea, apoi îşi deschise 
şifonierul şi îşi alese hainele pentru ziua 
aceea. Când îşi deznodă prosopul şi îşi 
revelă goliciunea, Celine îi observă 
pantera uriaşă de pe coapsă. 
— Ai un tatuaj? 
— După cum vezi, răspunse  evaziv 
Sophie. 
— De când? 
— De doi ani. 

Celine admira desenul. 
— De ce o panteră? întrebă ea. 
— Ca să fiu sinceră, recunoscu Sophie, 
a fost un impuls de moment. 
— Nu o să regreţi? 
— Poate, admise Sophie. Nu ştiu. Sper 
că nu. Nu-mi plac regretele, sunt un fel 
de trădare de sine. 
— Eşti o avocată bună, zâmbi Celine. 

Sophie îşi trase o fustă pe ea. Pantera 
dispăru sub stofa ei. Celine îşi privea 
prietena transformându-se. Cu doar 
câteva ore înainte, în pantaloni din 
piele, într-un club parizian, apoi goală, 
dezvăluindu-şi  surprinzătorul tatuaj, 
acum îmbrăcată ca avocata perfectă - 
un cameleon căruia îi admira toate 
metamorfozele. 

— Trebuie să fug, spuse Sophie după 
ce-şi trase şi o bluză pe ea. Mai dormi 
puţin. Să fii în formă diseară. 

— Diseară mănânc o supă şi mă bag în 
pat la ora 8! hotări Celine. 


Ceva mai târziu în aceeaşi zi, 
Maestrul Themard dădu năvală în biroul 


lui Sophie. 

—  Miciiţo, în dimineaţa aceasta trebuie 
să vină Samuel  Hennel. Colega 
dumitale, Jessica, s-a dat lovită, cică e 
bolnavă, aşa că am nevoie să-mi 
completeze cineva prestissimo toate 
hârţoagele astea. 

Samuel Hennel era un negustor de 
artă foarte bogat, care se mutase de 
curând la Geneva pentru avantaje 
fiscale. Sophie nu îl cunoscuse, nu 
lucrase niciodată la dosarul lui, însă ştia 
că Themard se plângea des de el. îi 
reproşa faptul că îl suna neîncetat, că îl 
chema la Geneva, că îşi instala sediul în 
biroul său de fiecare dată când venea la 
Paris. 

Sophie cântări din ochi vraful de 
hârtii pe care i-l pusese Themard pe 
birou. 

— In regulă, îşi asigură ea şeful fără să 
clipească. 

Themard o privi cu atenţie: îi plăcea 
siguranţa ei. 

Sophie aruncă o privire rapidă către 
actele de deasupra grămezii: formulare 
administrative de completat în caz de 
deces. 

— A murit cineva dintre apropiații 
domnului Hennel? 

— Soţia, răspunse Themard. Acum trei 
luni. 

— Săracul, îl compătimi Sophie. 

— în primul rând, el nu e sărac deloc, 
replică iritat Themard. în plus, au trecut 
trei luni de când ea a urcat la ceruri. 
Trebuie să ştii să mergi mai departe la 
un moment dat. în fine, pot conta pe 
dumneata, micuţo? 


— Absolut, răspunse Sophie. Mă ocup 
eu de toate. 

Era clar că Sophie avea un viitor în 
meseria asta. Themard hotărî să o pună 
la încă o încercare: 

— îmi mai faci un serviciu, te rog? 

— Sigur că da. 

— Poţi să-l  întâmpini dumneata? 
Singură. Nu m-a prevenit de sosirea lui 
şi îmi programasem o altă întâlnire. O 
să ajungă aici la ora 11. 

— Adică peste o oră, remarcă Sophie. 

— E vreo problemă? 

— Niciuna, îl asigură Sophie pe un ton 
perfect calm. 

— Magnifico! exclamă entuziast 
Themard, înainte de a se răsuci pe 
călcâie şi a adăuga un Grazie miile! 

Când era în toane bune, Themard 
avea enervantul obicei de a-şi presăra 
frazele cu expresii în italiana. 


O oră mai târziu, Sophie îl primea pe 
Samuel Hennel într-una dintre sălile de 
recepţie ale cabinetului. Era un bărbat 
trecut de 75 de ani, foarte elegant şi cu 
un păr bogat, argintiu. 

— Unde e Themard? întrebă fără 
niciun menajament Samuel Hennel când 
observă ca în încăpere nu se afla decât 
această tânără avocată pe care nu o 
cunoştea. 

— A avut o urgenţă, îi explică Sophie. 
Mi-a cerut să-i tin eu locul. 


Z 
Musafirul păru contrariat. 
— Dar trebuie să îl văd neapărat. Mă 
întorc diseară la Geneva şi am o 
grămadă de acte de care trebuie să se 
ocupe el şi... 


Sophie îl linişti imediat: 

— Am toate actele dumneavoastră aici, 
domnule Hennel. Totul e pregătit. Nu vă 
faceţi griji. Şi  condoleanţele mele 
pentru soţia dumneavoastră. 

Hennel se aşeză la masa mare de 
lucru, iar Sophie îi prezentă pe rând 
toate acele acte deja completate, care 
nu mai aşteptau decât semnătura lui. 
Bărbatul părea trist. Stins. Semnă totul 
în tăcere. în încăpere nu se auzea decât 
zgomotul stiloului alunecând pe hârtie. 
Presiunea scrisului îi deschise o mică 
rană pe care o avea la degetul arătător. 
Câteva picături de sânge pătară hârtia. 
Hennel scoase o batistă din buzunar, o 
apăsă câteva clipe pe deget, apoi 
continuă să semneze. Sophie îl 
întrempse: 

— Mă duc să caut ceva pentru rana 
dumneavoastră. 

Samuel Hennel o refuză: 

— E o nimica toată. M-am tăiat ieri. 
— Dar nu e chiar nimic, obiectă 
Sophie, sângeraţi. 

Fără să mai aştepte un răspuns, ieşi 
repede din încăpere şi se întoarse cu 
trusa de prim ajutor a cabinetului. 
Dezinfectă rana şi lipi un plasture 
deasupra ei. Hennel nu se mai 
împotrivi. După ce termină, Sophie îşi 
luă un aer mustrător la adresa clientului 
său: 

— Ar trebui să aveţi mai multă grijă de 
dumneavoastră, domnule Hennel. 

— Nu văd rostul. Ludmila avea grijă de 
mine... 

Sophie, care îi completase 
formularele de deces, ştia că Ludmila 


fusese soţia lui. 
— Ei bine, spuse ea, mă îndoiesc că 
Ludmila ar fi vrut să sângeraţi până la 
moarte printr-o tâietură stupidă. 

Samuel Hennel zâmbi. 

Sophie scoase atunci un nou teanc de 
acte. 
— Ce mai sunt şi astea? întrebă Hennel 
pe un ton deodată bănuitor. Nu-mi 
amintesc să vă fi transmis şi asa ceva... 


Atmosfera, destinsă pentru scurtă 
vreme, părea să se fi încărcat din nou 
acum. Sophie păli, gândindu-se că 
Hennel avea să i se plângă lui Themard, 
care avea să o certe. 

— A fost ideea mea să le adaug, 
mărturisi ea. 

— Mi-am închipuit eu că Maestrul 
Themard n- ar fi făcut niciodată aşa 
ceva. 

Sophie încercă să se justifice: 

— Sunt acte care au legătură cu soţia 
dumneavoastră şi pe care tot va trebui 
să le completaţi mai devreme sau mai 
târziu. Mi s-a părut o idee bună să le 
adaug acum. Am vrut doar să vă fac 
viaţa puţin mai uşoară... îmi pare rău... 

La auzul acestor cuvinte, privirea 
interlocutorului său se schimbă brusc: 
— Dar de ce să vă pară rău? o întrebă 
el, fixând-o cu curiozitate. Din contră, 
apreciez extrem de mult iniţiativa 
dumneavoastră, maitre. Afurisitul ăla de 
Themard ştie unde să mă găsească când 
vrea să îmi ceară bani. Dar când vine 
vorba să mă şi ajute puţin, e de negăsit! 

lar Sophie, sub imperiul unei 
inspiraţii de moment, imită accentul 
pedant al lui Themard: 


— „Hai voluto la bicicletta, adesso 
pedala!” 

Samuel Hennel izbucni într-un râs 
sonor şi plin de veselie. I se luminase 
faţa. 

— De mult nu a mai reuşit nimeni să 
mă facă să râd. Sunteţi liberă la prânz? 
x 


La aproape un an după aceea, în vara 
lui 2010, administrația franceză hotărî 
să controleze mai riguros expatrierea 
fiscalā a lui Samuel Hennel. Acesta era 
nevoit să supervizeze situaţia de la 
Geneva, din cauza unei operaţii recente 
de şold care îl împiedica momentan să 
călătorească. îi telefona de mai multe 
ori pe săptămână Maestrului Themard, 
dar acesta îl pasa de obicei lui Sophie, 
care făcea totul pentru a-l linişti. Când 
discuţiile telefonice cu Sophie nu mai 
fură de ajuns, Samuel Hennel, care se 
simţea ca leul în cuşcă la Geneva, îi 
ceru acesteia ca Themard să îi facă o 
vizită în Elveţia. Sophie îi transmise 
cererea patronului ei. 

— După ce m-a bătut pe mine la cap să 
mă duc la el, la Geneva, acum te 
foloseşte pe dumneata să îmi ceară 
acelaşi lucru? se enervă Themard. 

— Dare blocat în casă, pledă Sophie în 
favoarea clientului. 

— Şi ce mă interesează pe mine că e el 
blocat? I-am explicat deja de zece ori la 
telefon că am transmis fiscului toate 
informaţiile necesare. 

— îl sperie situaţia asta. Eu cred că i-ar 
face bine să vă vadă în persoană. 

Themard o privi pe Sophie cu un aer 


curios, ca de pasăre: 

— Dar cine eşti dumneata, de fapt? 
Purtătorul lui de cuvânt? 

— Nu putem rezolva totul la telefon. Ar 
trebui să avem mai multă grijă de 
clienţii noştri. 


Sophie avea dreptate şi Themard ştia 
asta, aşa că, până la urmă, se predă: 
— Foarte bine, mă duc. Te rog să faci 
toate pregătirile necesare, da? lar 
pentru că ai insistat atât, o să vii şi 
dumneata cu mine. 


Plecară în Elveția săptămâna 
urmātoare. Sophie şi Themard fācurā 
drumul dus-întors, cu trenul, în aceeaşi 
zi. Plecară dimineaţă devreme din gara 
Lyon şi sosiră înspre prânz la Geneva. 
Săriră în primul taxi şi se duseră direct 
acasă la Samuel Hennel, care îi aştepta 
să mănânce împreună. Locuia într-un 
conac aflat în mijlocul unei proprietăţi 
impresionante, pe malul lacului, în 
comuna Collonge-Bellerive. 

Themard mâncă pe fugă, trecând 
rapid în revistă elementele dosarului 
care îl îngrijora pe clientul său. Hennel 
le oferise un prânz sofisticat, de zile 
mari, dar Themard era într-o dispoziţie 
mult prea proastă pentru a-i aprecia 
atenţia. Refuză desertul, acceptă într-un 
mod nepoliticos o cafea, apoi îşi făcu 
cunoscută intenţia de a pleca. în taxiul 
care îi ducea în centrul oraşului, îi 
spuse lui Sophie: 

— Ai văzut că n-ar fi trebuit să venim 
până aici? Ne-am pierdut vremea cu bla- 
blauri. 

Prânzul fusese atât de rapid, că lui 


Themard şi Sophie le rămâneau acum 
trei ore de libertate până la plecarea 
trenului. Era o zi frumoasă şi Sophie 
spera să poată vedea puţin oraşul. însă 
Themard, nemernic ca de obicei, îi 
spuse în momentul în care cobori din 
taxi: 

— Fii drăguță şi du-te să iei nişte 
bomboane pentru Hennel. Şi să i le duci 
personal. Vei învăţa că micile atenţii 
contează nespus în meseria noastră. 
Omului îi plac la nebunie bomboanele 
cu lichior de cireşe. 

Sophie se conformă. Intră în două 
ciocolaterii, dar nu era foarte convinsă 
de ceea ce îi propusese patronul. l-ar fi 
plăcut ceva mai simbolic. O plantă, 
poate? Găsi un bonsai superb într-o 
florărie. Samuel Hennel îi povestise într- 
o zi că soţia lui cultivase cu pasiune 
aceşti pomişori japonezi. 

Sophie cumpără bonsaiul, sări într-un 
taxi şi se întoarse la Collonge-Bellerive. 
Când ajunse în faţa conacului, îl rugă pe 
şofer s-o aştepte cât să ducă cadoul şi 
să se întoarcă. îi lăsă arbustul , 
unui angajat de-al casei şi se întoarse 
imediat la maşină. însă înainte de a ieşi 
de pe aleea cu pietriş, angajatul îi 
prinse din urmă, fugind. 

— Staţii! strigă el cu răsuflarea tăiată 
înspre Sophie, care lăsă geamul în jos. 
Domnul Hennel vrea să vă spună ceva. 

Taxiul făcu cale-ntoarsă şi, câteva 
clipe mai târziu, Sophie se afla din nou 
în faţa stăpânului locului, care o privea 
cu un aer interogativ. 

— Maestrul Themard v-a spus să îmi 
cumpăraţi asta? întrebă el. 


— Da, s-a gândit că o mică atenţie v-ar 
face plăcere. 
— Sunteţi o mare mincinoasă, continuă 
Hennel să o privească fix. Nu vă cred 
nici cât negru sub unghie. 
— Mă scuzaţi, dar nu am înţeles, 
răspunse Sophie uşor iritată. 
— De ani şi ani, Themard îmi trimite în 
mod sistematic bombonele din alea 
îngrozitoare, umplute cu lichior. Iar lui 
nu i-am povestit nimic despre bonsai... 
Văzând că Sophie nu mai spunea 
nimic, continuă: 
— Aveţi un pic de răgaz, să discutăm 
ceva? 
— Nu prea. Trenul nostru pleacă la ora 
I7. 
— Deci aveți totuşi puțin timp, hotărî 
Hennel, apoi se întoarse către angajatul 
său. Plăteşte-i taxiul domnişoarei şi 
spune-i şoferului să plece, te rog. O să o 
conducem noi la garā. 
Apoi Hennel se întoarse din nou către 
Sophie şi o întrebă: 
— Vă pot oferi o cafea? 
— Desigur, mi-ar face plăcere. 


La sfârşitul verii, neplăcerile 
provocate de fiscul francez lui Samuel 
Hennel duseră la naşterea unui litigiu 
cu banca geneveză în care îşi depusese 
banii. Era necesară o deplasare la faţa 
locului pentru o discuţie directă cu 
instituţia. Themard o convocă pe Sophie 
în biroul său. 

— Du-te la Geneva să te ocupi de 
treaba asta, îi ordonă Themard, aflat 
într-o proastă dispoziţie evidentă. 


— Singură? se miră Sophie. 

—  închipuie-ţi că Hennel a insistat să 
te duci neapărat dumneata. Fără mine. 
Trebuie să recunosc că mie îmi convine, 
chiar n-am timp să mă duc tot timpul în 
Elveţia. Nu ştiu ce i-ai făcut, dar nu mai 
are încredere decât în dumneata. 

— Nu mi-am făcut decât datoria de 
avocat, ripostă Sophie. Probabil că i-a 
plăcut asta. 

Themard o privi aproape dezgustat: 

— Ştii, micuțo, nu eşti obligată să îmi 
dai răspuns chiar la orice. 

— Nici dumneavoastră nu sunteți 
obligat să-mi faceţi remarci răutăcioase. 

Themard se simţi imediat jignit: 

— Atenţie la ton, micuțo. Nu-ţi permit 
să... îţi reamintesc că eu sunt şeful aici. 
— Şi tocmai de aceea ar trebui să daţi 
un exemplu pozitiv. 

Aşa cum făcea de obicei când se 

enerva, Themard îşi împinse mai bine 
pe nas, cu vârful degetului, ochelarii cu 
ramă din baga şi spuse: 
— Gata! Nu se muşcă niciodată mâna 
care te hrăneşte! Te cam joci cu focul, 
Sophie! Să rezolvi imediat situaţia 
aceasta cu banca din Elveţia. E în joc 
postul dumitale! 


După două zile, Sophie cobora din 
tren la Geneva. La gară era aşteptată de 
un şofer care o conduse până la o 
maşină sedan neagră, în care se afla, pe 
bancheta din spate, Samuel Hennel. Se 
duseră direct la bancă. 

Pe drum, Samuel îi făcu lui Sophie o 
scurtă recapitulare a situaţiei, deşi 
aceasta o cunoştea deja prea bine. 

— Este totuşi incredibil, spuse el, că 


francezii vor să-mi blocheze banii, iar 
banca elveţiană se declară dispusă să 
colaboreze cu ei. 
— O să rezolvăm totul, îl asigură 
Sophie. 
— Nu mă îndoiesc nicio clipă de 
talentul dumneavoastră, o flata Hennel. 
Ajunşi la bancă, Sophie şi Hennel fură 
conduşi într-o sală de şedinţe. Imediat 
cum intră, Sophie rămase şocată la 
vederea bancherului care îi aştepta. lar 
bărbatul păru şi el să nu-şi creadă 
ochilor. 
— Sophie? rosti el în cele din urmă. 
— Arpad? replică ea. 
Se priviră intens câteva clipe, în 
tacere. 
— Vă cunoaşteţi? întrebă într-un final 
Samuel, care asista uşor amuzat la 
această regăsire. 
— De la Saint-Tropez,  încuviinţă 
Sophie. 


Ceva mai târziu în acea zi, pe când 
pleca de la bancă, Sophie nu se putut 
abţine să întoarcă capul pentru a se uita 
înspre faţada clădirii. Arpad stătea în 
spatele ferestrei de la al treilea etaj. 
Privirile li se întâlniră. îşi zâmbiră 
reciproc. 

Samuel  Hennel observă scurta 
interacţiune. 

— Zici că e o scenă dintr-un film, spuse 
el pe un ton amuzat. 


— A fost drăguţ să ne intersectăm aşa, 
minimiză Sophie evenimentul. Nu ne-am 
mai văzut de câţiva ani. 

— A fost o poveste serioasă între voi? 

— Ne-am văzut o vreme. Pe atunci, el 


lucra pentru tatăl meu. 
— Tatăl dumneavoastră are o bancă? 
— Restaurante. 
— Ah, mă simt foarte liniştit acum, 
când ştiu că bancherul meu s-a format 
într-un restaurant, glumi Samuel. 
— După ce şi-a luat diploma la Londra, 
Arpad a făcut o scurtă escală Ia Saint- 
Tropez. Avea nevoie de bani să se 
întreţină, aşa că s-a angajat într-unul 
dintre restaurantele tatălui meu, unde 
lucram şi eu pe atunci, înainte să îmi 
termin studiile de Drept. 
— Dar nu mi-aţi răspuns: a fost o 
poveste serioasă? 
— Am putea spune că ne-am plăcut 
mult, da. 
— Şi de ce s-a terminat? 
— Pe cuvântul meu dacă nu sunteţi ca 
babele alea bârfitoare care trebuie să 
ştie tot! se amuză Sophie. 

El izbucni în râs. Sophie continuă: 
— Ei bine, închipuiţi-vă că cretinul ăsta 
s-a evaporat peste noapte. 
— în orice caz, „cretinul ăsta” nu vă 
este încă indiferent... 

înainte de a se urca în trenul care 
trebuia să o ducă înapoi la Paris, Sophie 
şi Samuel luară prânzul împreună la 
restaurantul italian de la Hotel des 
Bergues. 
— Va datorez nişte scuze, începu el. 
Eram perfect conştient de faptul că 
Themard avea să se enerveze pentru că 
am insistat atât să veniţi dumneavoastră 
azi, în locul lui. Dar am făcut-o cu un 
scop... Doream să vă văd în acţiune, 
singură. Voiam să mă conving că luam 
cea mai bună decizie... 


Sophie îşi privi circumspectă 
interlocutorul. 

— Ce decizie? întrebă ea. 

Samuel Hennel aşteptase special ca 
ea să pună întrebarea, pentru a 
continua: 

— Vreau să vă propun să lucraţi pentru 
mine. Singură. 

— Adică să devin avocata 
dumneavoastră? întrebă Sophie cu o 
voce sufocată de surpriza unei astfel de 
propuneri neaşteptate. Themard o să fie 
de-a dreptul furios... 

El zâmbi. 

— Asta înseamnă că acceptaţi? 

— Nu ştiu ce să zic. Ar fi o mare 
schimbare. 

— Eu am impresia că sunteţi gata să vă 
hotărâți singură destinul. lar aici, la 
Geneva, există o mare oportunitate 
pentru dumneavoastră. 

— Adică să vin să locuiesc aici? 

El încuviință: 

— Regula de bază atunci când începeţi 
o afacere proprie e să aveţi mai mulţi 
clienţi, adică mai multe surse de venit. 
Eu sunt deja bătrân, deci clar trebuie să 
vă găsiţi şi alte surse de venit în afară 
de mine, ca să nu vă treziţi în pom când 
eu nu voi mai fi. lar eu vă pot ajuta în 
acest sens. 

— Cum anume? 

— La Geneva există o colonie întreagă 
de francezi înstăriți care ar fi foarte 
încântați să beneficieze de serviciile 
unei avocate ca dumneavoastră. 

— Sunt sigură că toţi au deja avocaţi. 

— Aveţi dreptate. Dar doar pentru că 
încă nu v- au cunoscut pe 


dumneavoastră. 
Æ 


După o săptămână de gândire, Sophie 
îi acceptă propunerea lui Samuel 
Hennel şi demisiona din cabinetul 
Themard, Tournay şi Asociaţii. 

O nouă viaţă începu pentru ea la 
Geneva. Samuel Hennel o prezentă 
prietenilor săi şi reţelei de cunoscuti, 
majoritatea francezi la fel de bogaţi ca 
el, atraşi de calmul vieţii din Elveţia şi 
de foarte plăcutul climat fiscal al 
locului. Nici măcar nu exista încă, 
oficial, cabinetul ei de avocatură, dar 
avea deja mai mulţi clienţi. Se înscrise 
în Baroul avocaţilor străini şi găsi, cu 
ajutorul lui Samuel Hennel, o locaţie cu 
preţ foarte mic pentru birouri, la o 
adresă de renume: Strada Rhône. Şi aşa 
se făcu că se instala la ultimul etaj al 
acestei frumoase clădiri din piatră. 

Dar, pe lângă perspectivele 
profesionale, decizia lui Sophie de a se 
stabili la Geneva fusese legată mai ales 
de Arpad. în sfârşit, îl regăsise! Arpad 
dispăruse complet cu trei ani în urmă, 
ceea ce îi frânsese inima. 

El era bărbatul vieţii ei. lar acest 
lucru era atât de evident, încât nici 
măcar nu se prefăcu că îşi caută vreo 
locuinţă: se mută direct la el, în 
apartamentul său din cartierul 
Florissant. 

Dacă îi vedeai împreună, te puteai 
întreba de ce pierduseră trei ani din 
viaţă. Nici măcar ei nu păreau să-şi 
poată da seama ce se întâmplase. 

— îti dai seama că te-am tot sunat 


imediat după ce am plecat din Saint- 
Tropez, îi povestise Arpad. Dar nu te 
găseam niciodată. Am sunat la Béatrice, 
am lăsat mesaje... Până la urmă, mi-au 
zis că ai plecat în vacanţă în Italia. Am 
crezut că nu ţineai deloc la mine. 

— Că nu tineam deloc la tine?'. Dar 
eram nebună 

după tine! Nici eu nu am reuşit să dau 
de tine la telefon. Părea că numărul tău 
de mobil nu mai exista. 

— Mi l-au furat, minţise Arpad. 

— Cât despre Italia, cum eram puţin 
deprimată din cauza plecării tale, mi-am 
însoţit o prietenă în Toscana pentru a- 
mi mai muta gândurile. lar la 
întoarcere, nu mi-a dat nimeni de la 
Beatrice vreun mesaj. 

La vremea respectivă, Sophie se 
simţise chiar vinovată că plecase. Dacă 
ar fi rămas la Saint- Tropez, nu l-ar mai 
fi pierdut. 

— Tot de tristă ce erai ţi-ai făcut 
tatuajul acesta cu panteră de pe 
coapsă? glumise Arpad. 

— A fost un impuls de moment, 
zâmbise Sophie. Nu-ţi place? 

— Din contră! 

Erau atât de fericiţi că se regăsiseră, 
încât puseră amândoi pauza asta de trei 
ani pe seama unui nefericit concurs de 
împrejurări. 

însă concursurile de împrejurări sunt 
mereu învăluite în aparenţe. 

lar aparențele sunt deseori 
înşelătoare. 


1 Zicală italiană: „Ai vrut bicicletă, acum pedalează!” (N.r.). 


CAPITOLUL 6 
15 zile până la jaf 


Duminică 42 iunie 
Hani iunie 
Marth H iunie 
MieP€unHr54uR+e 
Joi 46 iunie 
-> Vineri, 17 iunie 2022 
Sâmbătă, 18 iunie (weekend la Saint-Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Ora 5 dimineaţa, la Casa de sticlă. 

Sophie deschise ochii. Avusese o 
noapte scurtă. Se gândea în continuare 
la evenimentele de cu o zi înainte şi la 
intrusul descoperit de Greg. Alături de 
ea, în pat, Arpad dormea, ca de obicei, 
profund. Sophie cobori în bucătărie. Nu 
îndrăzni să ridice obloanele. Pentru 
prima dată, îi era frică la ea acasă. 
Deodată, se auzi o notificare pe mobil. 
Era un mesaj de la Greg: „Dau o tură 
prin pădure. Mai e valabilă invitaţia la 
cafea?” 


La ora 6, când se trezi Arpad, îl găsi 
pe Greg în bucătărie, discutând aprins 
cu Sophie. Familia Braun îşi planificase 
o excursie la Saint- Tropez pentru 
weekend, dar Sophie era acum 
neliniştită la gândul de a-şi lăsa casa 
goală pentru două zile. 

— Nu ştiu dacă o să putem pleca, îi 
spuse Sophie lui Arpad, când îl văzu. 

— Soph', dar mergem pentru ziua ta! 
Toată familia ta va fi acolo... 

— Ziua mea e lunea viitoare. Am putea 
să mergem weekendul următor. 

— Sora ta vine special pentru asta, iar 
tatăl tău probabil că a pregatit un 
program întreg. 

— Şi dacă se întoarce tipul ăla în 
weekend? 

— Ştii ce, dacă cineva doreşte să se 
servească, aş prefera să o facă atunci 
când nu suntem acasă. 

Sophie ştia că Arpad avea dreptate. în 
plus, era ridicol să anuleze weekendul la 


Saint-Tropez. De-abia îl aşteptaseră cu 
toţii, iar ea, în primul rând. 
— Sunt îngrijorată doar pentru că ne 
lăsăm casa fără niciun sistem de 
supraveghere, spuse ea. Mi-ar fi plăcut 
să reuşim să ne instalăm alarma înainte. 
— Luni, o asigură Arpad. Sistem de 
alarmă conectat la un serviciu de 
intervenţie rapidă, cu camere prin toată 
curtea. O să fie ca la Fort Knox aici. Şi 
ştii ce? O să angajez firma de securitate 
ca să dea câteva ture pe aici, cât lipsim. 
Greg interveni în discuţie: 
— Nu da banii aiurea, am o idee mai 
bună: o să vin eu să arunc un ochi pe 
aici. 
— Dar eşti sigur că nu te deranjează? 
întrebă Arpad. 
— Locuiesc aproape, chiar nu e nicio 
problemă. Să lăsaţi toate obloanele 
închise şi duceţi-vă liniştiţi. O să fiu în 
zonă. 


La ora 7, se treziră Lea şi Isaak. 
Nimic din ceea ce se întâmplase peste 
noapte nu le tulburase somnul şi habar 
nu aveau de nimic. Toată lumea părea 
binedispusă la micul-dejun. Copiii erau 
foarte încântați la gândul că îşi vor 
petrece weekendul la Saint-Tropez. 
— La ce oră plecăm? îl întrebă Isaak pe 
tatăl său. O să lipsim de la şcoală? 
— Plecăm înainte de prânz, răspunse 
Arpad. Venim să vă luăm de la şcoală şi 
plecăm direct. 
— Ce o să mâncăm? se îngrijoră Lea. 
— Facem picnic în maşină! anunţă 
Arpad. 

Copiii săriră în sus de bucurie. 


— Deci după-amiază nu mergem la 
şcoală? întrebă Isaak. 

— Nu, răspunse Arpad. Le-am anunţat 
deja pe învăţătoarele voastre. 

Copiii izbucniră în urale. însă Lea 
observă că mama lor nu era în apele ei. 
— E totul în regulă, mami? 

— Da, draga mea, o asigură Sophie 
forţându-se sa zâmbească. Sunt doar 
puţin obosită în dimineaţa asta. 

Arpad schimbă subiectul: 

— Dragii mei, dacă aţi terminat de 
mâncat, duceţi-vă să vă pregătiţi pentru 
şcoală. 

Copiii urcară voioşi la etaj, ca să se 
îmbrace. 

— Eşti în regulă? o întrebă Arpad pe 
Sophie. 

— Da, stai liniştit. 

— Ştiu că te sperie plecarea aceasta la 
Saint- Tropez, dar cred că ne va face 
bine tuturor. 

Ea încuviinţă: 

— Nu mi-aş fi închipuit să te văd 
vreodată insistând să mergem în 
weekend la părinţii mei... 

— Slavă celor care ti-au dat viată! 

Umorul lui o făcu să zâmbească. 
Arpad o sărută. 

— Draga mea, trebuie să fug, am o 
întâlnire foarte devreme, la bancă... 
— Nicio problemă, mi-ai spus ieri. 
— Dar mă simt aiurea că te las 
singură... 
— Nu trebuie. Fugi! 
— Eşti sigură? 
— Da, da, du-te! Să nu întârzii! 
Se mai sărutară o dată. 
Arpad, superb în costumul lui cu 


cravată, ieşi din casă şi urcă în Porsche, 
pornind în direcţia oraşului. Nu observă 
că, la ieşirea de pe drumul privat, în 
spatele  tufişurilor, era ascuns un 
Peugeot gri. Şoferul acestuia se uită în 
urma lui Arpad. Nu el era cel care îl 
interesa. Pe Sophie o aştepta el. 

Aceasta din urmă îşi făcu apariţia 
după o jumătate de oră, la volanul 
maşinii proprii. Bărbatul o urmări cu 
discreţie. Sophie îşi lăsă copiii la şcoală, 
apoi se opri să bea o cafea la ceainăria 
din Cologny. Stătea la o masă de pe 
terasă. Bărbatul o urmărea din parcare. 
Apoi, la 9:15, Sophie se duse în comuna 
vecină, Collonge-Bellerive, unde se făcu 
nevăzută în spatele porţii unei 
proprietăţi impresionante, pe malul 
Lacului Leman. 

Imediat după aceea, Peugeot-ul gri se 
opri lângă gardul domeniului. Şoferul 
cobori să se uite la numele scris pe 
soneria electronică. Pe internei scria că 
stăpânul locurilor era un rezident 
francez bătrân şi bogat - un client deal 
lui Sophie, se gândi el. Nimic interesant. 
Plecă de acolo. 

în acelaşi timp în care Peugeot-ul gri 

dispărea în neant, Sophie îşi parca 
maşina în faţa conacului care domina 
imensul parc. O angajată de-a casei veni 
să o întâmpine cu mult respect şi o 
conduse până la terasa pe care o 
aştepta Samuel Hennel. 
— Sophie! exclamă acesta văzându-şi 
avocata. Era şi aşa o dimineaţă 
frumoasă, dar acum, că vă văd, este 
încă şi mai şi! 

Se ridică imediat în picioare şi îi 


depuse pe dosul palmei un sarut 
elegant. Ea păru amuzată de obişnuitele 
lui maniere: 

— Exageraţi, ca întotdeauna, Samuel. 
Ce mai faceţi? 

— Bine. Sau cel puţin aşa mi se pare. 
Pot să vă ofer ceva de băut? 

— O cafea, dacă se poate. 

Samuel se întoarse către angajată, 
care rămăsese puţin mai în spate, iar 
aceasta dădu din cap în semn că a 
înţeles. Sophie se aşeză la masă şi se 
uită admirativ la peisajul din jur. Locul 
era de o frumuseţe impunătoare. 
Samuel se aşeză în faţa ei şi o întrebă 
direct: 

— Aţi văzut plicul de la fisc? E cazul să 
îmi fac griji? 

— Petreceţi mult timp în Franţa, 
remarcă ea. Au motive să sape. 

— Dar rezolvaţi şi asta, nu-i aşa? 

— Evident, îl linişti Sophie. 

Samuel îi întinse lui Sophie o evidenţă 

minuțioasă a sejururilor sale în Franţa. 
în total, patru luni în doi ani. 
— Credeţi că ar trebui să renunţ la 
castelul de la Megeve? Să-mi cumpăr, 
mai degrabă, ceva în Elveţia în locul lui? 
— Adevărul este că n-ar fi o idee rea, fu 
de acord Sophie. 

Spunând acestea, scoase din servieta 
ei de piele documentele pregătite de 
Véronique, iar Samuel se prefăcu 
îngrozit. 

— Dar ce e cu toate hârţoagele astea? 
întrebă el. 

— Diverse. Am verificat totul, nu 
trebuie decât să semnaţi acolo unde v- 
am pus semnele de pagină. 


Samuel suspină teatral. Nu avea prea 
multe distracţii şi vizitele avocatei lui îl 
înveseleau. 

— Fie-vă milă, Sophie!  Oferiţi-mi 
plăcerea unui moment de răgaz, mai 
întâi, şi al unei conversații destinse cu 
dumneavoastră! Ne vom 

r ocupa şi de acte imediat. 

Sophie izbucni în râsul acela care îi 
plăcea atât de mult lui Samuel. Zări o 
tabacheră pe masă. 

— Pot să iau o ţigară? întrebă ea. 

— Bineînţeles! răspunse Samuel şi 
deschise tabachera pentru a-i oferi să 
aleagă. Sophie luă o ţigară, iar Samuel 
se grăbi să-şi aprindă bricheta şi să i-o 
întindă. 

— Mulţumesc, spuse ea expirând o 
spirală alburie. 

— Vă văd foarte rar fumând, Sophie. Vă 
supără ceva? 

Sophie îşi dădu seama că o cunoştea 
foarte bine clientul ei. Se gândi o clipă 
să îi povestească incidentul din noaptea 
trecută, dar renunţă la idee. Preferă să 
ocolească întrebarea . 
şi să îndrepte conversaţia spre un 
subiect mai inofensiv. 

Ora 11:30, la Casa de sticlă. 

Se apropia ora plecării câtre Saint- 
Tropez. Arpad tocmai încărca bagajele 
în maşină, când sună telefonul: 
prietenul şi partenerul său de squash, 
Julien Martet. 

— Proiectul din Costa Rica se va 
concretiza mai repede decât credeam, 
explică Julien, după care adăugă pe 
scurt câteva detalii şi cifre. 

— Poate că găsesc nişte clienți 


interesaţi, spuse Arpad. Dar azi nu sunt 
la birou. Pot să te sun eu luni? 

— Nicio problemă. Pot să-ţi trimit 
documentaţi pe e-mail, dacă vrei. 

— Te rog, dar pe adresa mea personală. 
E mai bine asa. 


La câteva clipe după ce se încheiase 
conversaţia, Arpad primi de la Julien un 
e-mail cu broşura oficială a proiectului 
imobiliar. O imagine generată pe 
calculator cu viitoarele clădiri, 
construite pe malul mării. Un text de 
prezentare, gândit pentru investitorii 
străini, lăuda meritele şi şarmul Costa 
Ricăi. 

Cu ochii minţii, Arpad se şi văzu 
acolo: soare tot anul, după-amiezi la 
plajă cu copiii. De ceva vreme încoace, 
îşi dorea o schimbare. Simţea nevoia să 
se reinventeze. Şi-ar fi putut investi 
banii în acest proiect imobiliar. O 
investiţie care poate că i-ar fi permis să 
îşi schimbe viaţa. El şi familia Iui dragă, 
locuind la malul mării, în Costa Rica. 
Rămase pe gânduri: oare Sophie ce 
părere ar avea? 

Şi chiar atunci, Sophie se întoarse 
acasă, întrerupându-l pe Arpad din 
visare. 

— S-a întâmplat ceva? întrebă ea pe un 
ton amuzat, în timp ce ieşea din maşină. 
Păreai foarte cufundat în gânduri... 

El o sărută şi o strânse în braţe. 

— Visam cu ochii deschişi, îi răspunse 
el. 

— La ce? 

— La următoarea noastră vacanţă. 

— Oh, unde mergem? 

— Mă gândeam la Costa Rica. 


— La pura vida! Nu-i deloc o idee rea. 

Arpad hotărî să se oprească aici, 
pentru moment, cu discuţia despre 
Costa Rica. Nu era cazul să o tulbure pe 
Sophie şi cu ideile lui despre un nou 
început în viaţă. 

— Am pus toate valizele în portbagaj, 
putem pleca. 

Urcară amândoi în maşina lui Arpad. 
Mai aveau doar să-i ia pe copii de la 
şcoală şi apoi la drum câtre sudul 
Franţei. Sophie îl luă de mână pe soţul 
ei. Se simţea în siguranţă alături de el. 
Acest weekend avea să le facă bine 
tuturor. 


Ora 17. 

Maşina familiei Braun traversa 
Provence. Mai aveau vreo oră de drum 
până să ajungă la Saint- Tropez. 


La Geneva, în sediul trupelor de 
intervenţie, Greg şi echipa sa îşi 
desfăceau echipamentul greoi. îşi 
petrecuseră toată ziua asigurând 
securitatea unui şef de stat care sosise 
pentru a participa la o conferință 
internaţională.  Escortaseră convoiul 
demnitarului încă de la aterizarea 
avionului pe aeroportul din Geneva 
câtre sediul ONU, apoi la Hotelul 
Intercontinental ale cărui împrejurimi 
fuseseră complet închise cu ocazia 
aceasta. Greg coordonase toate 
operaţiunile şi îşi etalase din plin 
calităţile de comandant. Se părea că el 
avea să îl înlocuiască pe şeful cel mare 
al trupelor de intervenţie, care mai avea 


doar un an până la pensie. 


Pe când se pregătea să plece, Greg fu 
anunţat că îl căuta cineva. O 
inspectoare de la Poliţia Judiciară, care 
voia să îi dea să semneze un raport de 
intervenţie. Marion Brullier. Greg o 
invita să facă câţiva paşi împreună prin 
holul cel mare de la intrarea în sediul 
poliţiei. 

— Deci, despre ce raport e vorba? 
întrebă Greg. 

— Depinde doar de tine, răspunse 
Marion. 

Şi îl fixă pe Greg cu o privire care 
aproape că îl făcu să îşi piardă 
echilibrul. Acum, că o vedea în afara 
rolului de polițistă, Greg îşi dădu seama 
că Marion părea foarte tânără. Ceea ce, 
bineînţeles, nu îi displăcea deloc. Câţi 
ani să fi avut? Probabil că nu împlinise 
30. Totul la ea era o invitaţie la dorinţă: 
trupul atât de ferm, spiritul atât de 
proaspăt, libertatea totală. O dezbraca 
deja din priviri şi vedea în ea tot ce 
Karine nu mai reprezenta pentru el. 

— Vrei să mergem undeva să bem un 
pahar? îi propuse Marion. 

Greg se uită la ceas. 

— Mi-ar fi plăcut enorm. Dar trebuie să 
plec. 

— Bine, dar să ştii că e doar o 
amânare, hotărî Marion. Poate vrei să 
îmi dai numărul tău de telefon, pentru 
orice eventualitate... 

— Ce fel de eventualitate? întrebă 
Greg. 

— Eventualitatea în care aş avea 
nevoie de raport. 


El îi dictă numărul, iar Marion, 
înainte să plece, îi mai spuse atât: 

— Ştii, îți stă mult mai bine fără 
cagulă. 

Greg ştia prea bine că intrase pe o 
pantă foarte alunecoasă. Şi nu doar cu 
Marion. 

In drum spre casa, făcu un ocol pe la 
Casa de sticlă. Arpad îi lăsase un rând 
de chei. Familia Braun era plecată, avea 
mână liberă acum. 

Ştia prea bine ce avea să facă 
weekendul acesta. 

Sâmbătă 2 iulie 2022 


ZIUA JAFULUI 
Ora 9:36 


Odată seiful golit de diamante, Şapcă 
se îndreptă grăbit către încăperea din 
spate a magazinului de bijuterii, unde 
erau reţinuţi cei trei ostatici. 

— Putem pleca, îi spuse el pe un ton 
foarte calm complicelui său. Mă duc să 
verific dacă avem cale liberă. 

Cagulă  încuviinţă. $Şapcă se duse 
discret să arunce un ochi prin vitrină. 

Tensiunea era pe cale să atingă cote 
foarte înalte. 

leşirea din magazin şi fuga de acolo 
erau momentele cele mai periculoase 
ale jafului. 


Cu zece ani în urmă 


IUNIE 2012 


Ceneva 


Ora 6:30 Dle 


Arpad şi Sophie îşi  încheiaseră 
joggingul zilnic prin Parcul Bertrand, în 
cartierul Champel. întorşi în 
apartamentul lor din Strada Eugene- 
Pittard, se pregăteau pentru a merge la 
serviciu. Părea să urmeze o zi ca oricare 
alta. Şi totuşi... Pentru prima dată în 
cinci ani, de când fugise de la Saint- 
Tropez, Arpad urma să fie nevoit să-şi 
înfrunte destinul. 

în dimineaţa aceea, merseră pe jos 
până în oraşul vechi, care se afla în 
apropiere, şi îşi luară micul-dejun într-o 
micuță cafenea din Piaţa Bourg-de-Four. 
Discutară în special despre următoarea 
vacanţă. Se făcuse vară deja, iar ei nu 
planificaseră nimic. Trebuiau să se 
grăbească dacă doreau să mai găsească 
locuri libere la hoteluri. 

— Tu pe unde ne vezi în vara asta? 
întrebă Sophie. 

— Pe o plajă, răspunse Arpad. Pe malul 
Mediteranei. 

— Dar unde anume? în Sardinia? în 
Spania? 

— Sincer să fiu, n-am nicio idee. 

— Ei bine, domnule Braun, vă las la 
dispoziţie toată ziua pentru a vă gândi la 


asta. Diseară ne hotărâm unde mergem. 

Se ridicară de la masă. Arpad observă 
că ceilalţi clienţi şi chelnerii se uitau 
după ei. Amândoi atrăgeau privirile 
oamenilor. Ca şi cum ar fi avut ceva 
irezistibil. 

O luă fiecare pe drumul său către 
serviciu. Sophie, pe Strada Fontaine, 
apoi pe Strada Rhône, unde îşi instalase 
cabinetul de avocatură. Arpad privi în 
urma ei. îi văzu şi pe trecătorii care nu 
se puteau abţine să o admire, îşi dădea 
prea bine seama că nu cuplul lor era cel 
care stârnea invidia, ci doar ea. Pe ea o 
observa lumea, ea era cea recunoscută. 

Sophie avea o aură specială, un 
magnetism, o strălucire pe care el nu le 
avea. în toate fostele lui relaţii, el fusese 
acela care era în prim plan, însă Sophie 
îl eclipsa. Şi o făcea atât de clar, încât 
uneori el se întreba ce căuta alături de 
ea. Singura lui consolare - şi nu-i făcea 
deloc plăcere să se gândească la asta - 
era că el câştiga mult mai bine decât ea. 
Cabinetul ei nu- şi luase încă zborul pe 
deplin, în timp ce el, cu salariul de Ia 
bancă, prima de performanţă şi bonusul 
anual, cunoştea opulenţa de-a dreptul, 
însă de fiecare dată când îşi scotea 
cârdul bancar din buzunar, se întreba 
dacă o făcea pentru a-i face ei cu 
adevărat o plăcere sau pentru a-şi oferi 
sieşi un sentiment de siguranţă. 


Arpad continuă să meargă pe jos până 
la banca unde lucra, pe Strada 
Corraterie. îi plăceau mult clădirea 
încărcată de istorie şi luxosul său 
interior. Ajunse la etajul al treilea, unde 


se afla serviciul pentru clienţii din 
Franţa, Belgia şi Luxemburg, în cadrul 
căruia era el angajat, îşi salută patronul, 
Patrick Muller, apoi intră la el în birou. 

Când sosise în Elveţia, cu cinci ani în 
urmă, în septembrie 2007, Arpad 
ştersese cu buretele două etape 
importante ale vieţii sale. Prima se 
desfâăşurase la Londra, acolo unde se 
născuse şi fusese crescut de un tată 
englez şi o mamă elveţiană - el, pilot de 
linie la British Airways, ea, angajată a 
unei mari companii farmaceutice. A 
doua etapă, mai scurtă, avusese drept 
decor încântătorul Saint-Tropez. 

Acel trecut se regăsea acum rezumat, 
pe biroul lui Arpad, în două fotografii 
înrămate. Prima data de acum 20 de ani 
şi fusese făcută la Aeroportul Heathrow. 
în ea se afla Arpad copil, alături de tatăl 
lui, în uniformă de comandant de bord, 
pozând în faţa unui Boeing 747. Tatăl lui 
Arpad era pensionar acum. La fel şi 
mama.  Profitau amândoi de asta, 
călătorind o mare parte din an. 

A doua fotografie, descoperită de 
Sophie, data de acum şase ani. Arpad se 
afla în faţă la Beatrice, la Saint-Tropez, 
cu colegii de la vremea respectivă. 

De la Londra, Arpad păstra amintirea 
unei copilării fericite într-o periferie 
drăguţa a capitalei. Ieşirile prin centrul 
oraşului, in adolescenţa. Studiile 
financiare la prestigioasa London School 
of Economics. Clubul privat şi 
ultra-se/ect în care îsi făcuse ucenicia 
de barman. f 
în vara anului 2006, imediat după ce-şi 
luase diploma, obținuse chiar un post la 
o bancă renumită din City. Apoi 


intervenise acel accident care 
schimbase totul. Şi hotărârea lui 


J 
de a şterge timpul petrecut în Londra cu 
buretele. 

La vremea respectivă, când Arpad îşi 
anunţase părinţii că urma să se mute la 
Saint- Tropez şi să se angajeze la 
Beatrice, mama lui fusese oripilată: 

— Eşti absolventul unei universităţi 
celebre şi te duci să te îngropi într-un 
club de noapte dintr-un oraş de mâna a 
doua? 

— Este un restaurant, mamă. Şi încă 
unul destul de şic, de altfel. Sau să-i 
zicem „la modă”, în plus, Saint-Tropez 
nu e chiar ceea ce aş numi oraş de mâna 
a doua. Nu înţeleg de ce ai reacţia asta. 

Răspunsul lui Arpad era de 
umplutură. Mama lui pusese degetul pe 
rană. 

— Ştii foarte bine ce vreau să spun, 
Arpad, insistase aceasta. Ceea ce mă 
îngrijorează cu adevărat este motivul 
deciziei tale. 

— Motivul? îmi trebuie un motiv ca să 
vreau să mă mut pe malul Mediteranei, 
într-unul dintre cele mai frumoase locuri 
de pe Coasta de Azur? 

— Nu trebuie să joci teatru cu noi, 
Arpad. Ţi-e ruşine de ceea ce ai făcut. 
Ţi-e ruşine şi nu îndrăzneşti să te 
întorci. Dar a venit vremea să mergi 
înainte, Arpad. 

— Nu œe chiar atât de simplu, 
răspunsese Arpad, lăsând garda jos. 
Crezi că-mi voi mai găsi de lucru în vreo 
bancă după cele întâmplate? Domnul 
Stankowitz îmi va face zile fripte 


indiferent unde as vrea să mă duc. 
— Dar l-am plătit, îi amintise mama lui. 
— Ştiu. Şi mi-e ruşine de asta. 
— Nu trebuie să-ţi fie ruşine. O dată în 
viaţă, oricine poate face o prostie. la-ţi 
viaţa în propriile mâini, acceptăcţi 
greşelile şi mergi înainte! 
— Dar exact asta fac. 
— Nu, ceea ce faci, ducându-te la 
Saint-Tropez, ca să lucrezi într-un 
restaurant, este să te ascunzi. 

Mama lui avea dreptate. 

lar după fuga de la Londra, urmase 
fuga de la Saint-Tropez. în septembrie 
2007. Arpad o luase atunci, din instinct, 
în direcţia Genevei. 


x 


Cu cinci ani în urma 
Septembrie 2007 


într-o marţi dimineaţă, la sosirea la 
bancă, Patrick Muller primi un apel de 
la un număr necunoscut pe telefonul 
mobil. 


— Bună ziua, domnule Muller, îl salută 
interlocutorul său. Sunt Arpad Braun, 
de la restaurantul Beatrice din Saint- 
Tropez. Nu ştiu dacă vă mai amintiţi de 
mine... 

Bineînțeles că Patrick Muller îşi 
amintea de el. Petrecuse un timp, în 
luna iulie - ca în fiecare an - la Saint- 
Tropez. Obişnuia de multă vreme să 
meargă la Beatrice şi îl observase 
imediat pe acel nou angajat din spatele 
barului. După felul în care interacţiona 
cu clienţii, Patrick Muller înţelesese 
imediat că Arpad nu aparţinea acestei 


lumi nocturne. Cei doi bărbaţi se 
împrieteniseră rapid, iar într-o seară 
Patrick Muller îl întrebase: 

— Ce faci dumneata aici? 

— Aici lucrez, îi răspunsese Arpad, 
fără să înţeleagă prea bine sensul 
întrebării. 

— Nu am văzut niciodată un barman de 
genul ăsta... Eşti diferit. Ai o chestie, o 
aură... Eşti actor, nu-i aşa? Lucrezi aici 
doar în aşteptarea rolului vieții 
dumitale? 

Arpad zâmbise: 

— Am studiat finanţe. Visez să devin 
bancher. Şi aştept aici postul vieţii 
mele. 

Patrick Muller asezase atunci o carte 
de vizită pe tejgheaua barului. 

— Dacă treci prin Geneva, sună-mă. 
Caut oameni ca dumneata pentru echipa 
mea. 

Două luni mai târziu, iată că Arpad 
chiar îl suna. Era ia Geneva şi îşi căuta 
de lucru. Patrick Muller îl primi în după- 
amiaza aceleiaşi zile. Arpad nu avea 
încă deloc experienţă, însă avea o 
carismă de necontestat, iar Patrick 
Muller chiar avea nevoie în echipa lui de 
un vânzător capabil să-i îmblânzească 
pe clienţii dificili. Aşa cum îl văzuse la 
lucru pe Arpad la Beatrice, era convins 
că ar face minuni. După 15 zile, Arpad 
începea o nouă viaţă la bancă. 

Instalarea grăbită a lui Arpad la 
Geneva îi îngrijoră din nou pe părinţii 
săi. Desigur că legătura cu Elveţia era 
evidentă: o parte a familiei din partea 
mamei locuia la Lausanne. în copilărie, 
Arpad mersese regulat acolo, în vizită la 


bunica sau la unchiul său. însă părinţii 
lui Arpad aveau sentimentul că era ceva 
în neregulă. Mama lui l-a tot întrebat, 
chiar şi la multă vreme după ce se 
angajase la bancă: 
— Arpad, ce s-a întâmplat la Saint- 
Tropez? 
— Nimic. De ce? 
— Am impresia că ai fugit de acolo. 

Se abţinea să adauge şi un „iar”. 
— Nu s-a întâmplat nimic, mamă. Mi s- 
a oferit şansa să lucrez într-o bancă şi 
am profitat. 

Nu-i putea spune adevărul. Nici ei, 
nici lui Sophie. 


Cinci ani mai târziu, în confortul de la 
bancă, Arpad îşi închipuia că fugise 
pentru totdeauna de la Saint-Tropez. 
însă în ziua aceea, după muncă, Sophie 
deschise din nou subiectul vacanţelor, 
în faţa unui pahar de roze. Atunci, 
Arpad începu să înşire sugestii: 

— Am putea să mergem în Grecia. Să 
facem un tur al Cicladelor. 

— Prea multă lume. 

— Sicilia, atunci? Turul Insulelor 
Eoliene, apoi Taormina? 

— Prea mult de mers pe apă, răspunse 
Sophie, deloc convinsă. 

— Şi dacă am cobori cu maşina pe 
Coasta Amatfitană? Apoi să ne ducem în 
Capri? 

— Prea mult de mers cu maşina... 

Lui Arpad îi venea greu să creadă că 
Sophie adusese vorba despre vacanţă 
fără să aibă deja o idee în minte. Aşa că 
o îndemnă să vorbească: 


— Soph', sunt convins că deja ţi-ai 
făcut un plan de vacanţă. De ce nu spui 
pe de-a dreptul unde ai vrea să 
mergem? 

Şi atunci, ea îndrăzni: 

— Vreau să mergem la Saint-Tropez. 
Vreau să te prezint părinţilor mei. 

— Saint-Tropez? repetă Arpad cu 
vocea sugrumată. 

Culoarea îi fugi din obraji, iar Sophie 
observă imediat: 

— Doar gândul de a-i întâlni pe părinţii 
mei te aduce în halul ăsta? 

El se forţă să îşi recapete siguranţa de 
sine. 

— Din contră, mi-ar face mare plăcere 
să îi cunosc, o linişti el. 

Dar Sophie nu era proastă. 

— Termină cu prostiile! Se vede de lao 
poştă că nu-ţi convine deloc ideea. E o 
problemă cu Saint-Tropez-ul? 

Arpad îşi dădu seama că trebuia să 

inventeze rapid o poveste plauzibilă şi 
să îngroape subiectul. 
— Mi-e teamă să nu fie tatăl tău încă 
supărat pe mine pentru că am plecat de 
la restaurant fără niciun preaviz, îi 
spuse el. 

Şi minciuna funcţionă. 

— Te crezi prea important, dragul meu, 
îi răspunse Sophie. Tata nici măcar nu-şi 
aminteşte de tine. 

— De unde ştii? 

— Am vorbit cu el. N-ai petrecut mult 
timp acolo, iar plecarea ta a trecut 
neobservată. îmi pare rău că te 
dezamăgesc. în plus, nu ştiu dacă ştii, 
dar şefii de restaurante sunt obişnuiţi cu 


genul acesta de rulaj şi au o bază 
comună de candidaţi, pe care şi-o 
împart între ei. E un lucru foarte banal 
ca angajaţii dintr-un restaurant să- şi 
predea şorţurile de azi pe mâine. 

în acea noapte, Arpad reuşi cu greu 
să adoarmă. Sophie dorea să meargă la 
Saint- Tropez. El nu putea să o 
împiedice. Trecutul îl ajungea din urmă. 


„k 


Călătoriră la Saint-Tropez în ultimele 
zile ale lunii iulie. 

Petrecută o săptămână la părinții lui 
Sophie, Jacqueline şi Bernard, care 
locuiau într-o casă splendidă, ascunsă 
printre pini, deasupra mării. 

Pentru Sophie, sejurul păruse a se 
desfăşura minunat. Şarmul lui Arpad 
avusese efect şi asupra părinţilor ei, 
care nu se mai opreau din a- 1 lăuda. 

Pentru Arpad, reîntâlnirea cu Saint- 
Tropez-ul fu la început de-a dreptul 
angoasantă. îi era teamă să nu fie 
descoperit. Dar, până la urmă, îşi dădu 
seama că timpul îşi făcuse datoria. 


Se scurseseră anii. 


Aveau să urmeze şi alte călătorii la 
Saint- . 
Tropez. 

Arpad avea să lase garda jos. 

Viaţa sa confortabilă de la Geneva îl 
făcuse neglijent. 

Preocuparea principală era acum 
Sophie. Viaţa lor împreună, planurile de 
nuntă. Dar, mai ales şi mai ales, nevoia 
lui de a străluci alături de ea, cea care 
atrăgea atâta lumină. 


Sophie înflorise din ce în ce mai mult, 
cu timpul. Dar cu cât devenea ea mai 
sclipitoare, cu atât îl eclipsa mai tare pe 
Arpad. Avea şi el nevoie să simtă că 
există. Din fericire, poziţia lui de la 
bancă îi permitea să-şi menţină statutul 
social. Avansase între timp, acum era 
mâna dreaptă a lui Patrick Muller. 
Continua să câştige mult mai mult decât 
Sophie, ceea ce era foarte important 
pentru el. De fapt, i se părea că era de-a 
dreptul vital pentru supraviețuirea 
cuplului lor. Ea îi era superioară în 
toate, deci lucrurile funcționau doar 
atâta vreme cât el o domina din punct 
de vedere financiar. 

Dar Bernard, tatăl lui Sophie. avea să 
strice totul. 


CAPITOLUL 7 
14 zile până la jaf 


Duminică 2 iunie 
Hani iunie 
Marth H iunie 
Mierew h45 iunie 
Joi 46 iunie 
Vinerir-H7 iunie 
—> Sâmbătă, 18 iunie 2022 (weekend la Saint- 
Tropez) 
Duminică, 19 iunie (weekend la Saint-Tropez) 
Luni, 20 iunie (aniversarea lui Sophie) 


Soarele răsărea la Saint-Tropez. 

Arpad îşi termina joggingul din 
calanques’, pe plaja dintre stânci şi 
mare. Alergase vreo 15 kilometri prin 
peisajul acesta  încântător. Venise 
momentul să se întoarcă la realitate, în 
familia socrilor săi. 

Când începu să se vadă casa 
părinţilor lui Sophie, parcurse ultima 
sută de metri mergând, pentru a-şi 
recăpăta răsuflarea. 

Vila avea o panoramă superbă 

deasupra Mediteranei. Peisajul era 
idilic, dar arhitectura era în linia 
prostului gust ostentativ al anilor 1980. 
Casa era mândria lui Bernard, tatăl lui 
Sophie. îi plăcea să se laude că el o 
construise, de parcă ar fi făcut-o cu 
mâinile lui. Arpad se trezise de multe 
ori încolţit pe terasă de către Bernard, 
care îl ameţise cu aceleaşi şi aceleaşi 
povestiri: 
— Nu mai găseşti nicăieri la Saint- 
Tropez o asemenea privelişte. Când am 
construit-o, puteam face orice doream. 
Nu ne trebuia vreun permis şi nu exista 
mai nimic din toată hârţogăraia asta 
ridicolă din zilele noastre! 

Şi, în timp ce vorbea, Bernard bloca 
prin  masivitatea lui uşa terasei, 
privându-şi interlocutorul de orice 
posibilitate de retragere. Era nevoie de 
intervenţia lui Sophie pentru a-l elibera 
pe Arpad. Aceasta îşi făcea apariţia pe 
terasă şi îşi dojenea tatăl: 

— Tata, să nu-mi spui că iar îl baţi la 
cap pe Arpad cu poveştile tale despre 


construcţia casei! 

lar mândrul Bernard se transforma pe 
loc într-un băieţel prins cu mâna în 
borcanul cu dulceaţă. Omul acela solid 
şi impunător, cu o carismă de tip dur şi 
cu aerul acela uşor baţjocoritor al 
patronilor de cluburi de noapte, căruia 
îi plăcea să conducă, să domine şi să 
posede, omul a cărui mantră era: „Cine 
plăteşte, acela comandă”, se făcea mic 
de tot în faţa fiicei sale. Atât de vizibil, 
încât Arpad se simţea obligat să îi ia 
apărarea socrului său: 
— Dar mie îmi plac mult poveştile 
astea! o asigura el pe soţia lui. 

lar pentru că juca atât de bine rolul 
ginerelui- model, Sophie îi arunca 
soţului ei o privire complice, care voia 
să însemne că avea să îşi arate curând 
recunoştinţa pentru gestul lui. Cât 
despre Bernard, sărea imediat în sus, 
încântat: 
— Vezi? Mă place! 


Arpad intră în casă. 

înăuntru era linişte. Toată lumea 
dormea încă, inclusiv Sophie. Era clar 
că aici îşi regăsise somnul, ceea ce era 
un lucru bun. însă pacea lui Arpad fu de 
scurtă durată: de-abia avusese timp să 
îşi facă o cafea, că Jacqueline, soacra 
lui,  năvăli în bucătărie, foarte 
entuziasmată la gândul că va avea în 
curând toată familia reunită acasă. Sora 
lui Sophie, Alice, împreună cu soțul ei, 
Mark, trebuiau să ajungă pe la prânz. 
— Deja în picioare, Arpad? spuse 
Jacqueline, căreia îi plăcea să constate 
cu voce tare lucrurile evidente. 


— Oh, da, încuviinţă Arpad, care nu 
ştia niciodată cum ar fi trebuit să 
răspundă. 

— Ce vreme superbă! adăugă 
Jacqueline. 

— Chiar că am avut noroc, aprobă 
Arpad, care făcea eforturi pentru a 
întreține aceastā conversație. 


Jacqueline se lansase acum într-un 
monolog. Specialitatea ei. Singurul 
capabil să o facă sā tacă era soțul ei. 
Când i se părea că auzise suficient, 
Bernard îi spunea: „Ne cam doare 
capul, Jaja mea dragă”. Şi Jaja tācea 
imediat. 

lar Bernard chiar intră şi el în 
bucătărie şi îşi  întrerupse soția, 
deturnând conversaţia: 

— la mai zi-mi o dată, Arpad, treaba 
aia cu tipul care vă supraveghea casa... 
N-am vrut să vorbim aseară, de faţă cu 
copiii... 

— Şi bine aţi făcut, îl întrerupse Arpad 
în speranţa că va putea închide 
subiectul. 

Dar Bernard continuă impasibil: 

— Credeam că în Elveţia e mai linişte. 
— Este. 

— Dar nu chiar totală, după cât se pare. 
— Aveţi dreptate, Bernard. 

Lui Bernard îi plăcea să aibă ultimul 
cuvânt, iar lui Arpad îi plăcea să i-l lase. 
Dar de data aceasta, Bernard ar fi 
preferat totuşi să se fi înşelat. 


— Apreciez faptul că îmi dai dreptate, 
Arpad, dar îţi mărturisesc că acest lucru 
nu mă linişteşte deloc. îmi fac griji 
pentru fiica mea şi pentru nepoți. Şi 
pentru tine, bineînţeles. Numi dă pace 


această poveste. 

— Bernard, aşa cum v-am spus deja, 
pare să fie o misiune de recunoaştere 
înainte de a jefui pe cineva. După 
părerea mea, tipul ăsta nu se va 
întoarce curând, după ce a fost de două 
ori pe punctul de a fi prins. 

— Dar există tâlhari care intră peste 
oameni în casă, îi leagă şi îşi fac treaba, 
explică Bernard. 

— Poliţiştii au eliminat această ipoteză. 
Se pare că tipii care fac aşa ceva nu se 
mai obosesc să vină mai întâi în 
recunoaştere. Nu e cazul să vă faceţi 
griji, eu iau situaţia foarte în serios. L- 
am rugat pe un vecin de-al nostru, care 
e poliţist, să fie atent şi să dea ture de 
control din când în când. Iată, văd chiar 
acum că mi-a scris un mesaj. 

Arpad îi trimisese, cu câteva clipe 
înainte, un SMS lui Greg, să vadă ce 
mai făcea. lar Greg tocmai îi 
răspunsese: „Totul e în regulă. Chiar 
acum dau o tură”. 

La 600 de kilometri distanţă de Saint- 
Tropez, Greg îşi băgă telefonul la loc în 
buzunar. Se afla în faţa uşii Casei de 
sticlă. Se parcase în curte. Câinele 
Sandy - pretext de ieşit afară în faţa lui 
Karine - se afla în portbagaj şi avea să 
mai rămână o vreme acolo. Greg băgă 
cheia în broască. Aşteptase atât de 
multă vreme acest moment! Pătrunse 
înăuntru ca într-un templu. Ducea cu el 
o valiză din plastic armat şi o cutie cu 
scule. 

Toate obloanele casei erau lăsate, 
Greg era invizibil în fortăreaţa aceasta. 
Se plimbă de-a lungul şi de-a latul 


parterului.  Inspectă bucătăria, apoi 
salonul. Era curios în special să 
descopere încăperile pe care nu le 
cunoştea.  Raămase o vreme mai 
îndelungată în aceea care îi servea 
drept birou lui Arpad, scotocind avid 
prin sertare. Nu găsi nimic interesant. 

Urcă la etaj. Aruncă doar o privire 
rapidă prin camerele copiilor. Ajunse 
apoi la dormitorul conjugal. Când într- 
un sfârşit intră în el, se simţi cumva 
emoţionat. Camera era destul de 
diferită de ceea ce putuse el întrezări 
din postul său de observație din 
boschete. Era mai mare, mai frumos 
amenajată. Se uită cu invidie la patul 
cel mare, cu stâlpi din lemn sculptat. Se 
aventură apoi până în dressing, unde 
trecu în revistă hainele. îşi trecu mâna 
peste câteva, la întâmplare, le mângâie 
şi chiar le adulmecă. Apoi luă la rând 
încălţămintea. Găsi pantofii cu toc pe 
care îi purtase ea în seara aniversării lui 
Arpad şi rămase o vreme să îi admire. 
Ajuns în sala de baie, îi studie produsele 
cosmetice. Găsi o sticlă de parfum şi îşi 
permise să apese pe difuzor, 
împrăştiindu-i aroma în jur, apoi o 
respiră adânc - simţea că o respiră pe 
ea. 

întors în dormitor, se îndreptă în 
sfârşit către noptiera pe care o bănuia 
ca fiind a ei. îi deschise cu voluptate 
sertarele şi se scufundă în ele mai întâi 
cu privirea, apoi cu mâinile, în căutarea 
unor comori de intimitate. Găsi un 
lubrifiant, un vibrator şi o pereche de 
căâtuşe. Se miră, dezamăgit, de faptul că 
dintre accesorii lipsea vreo cravaşa sau 


paletă. Dar acum ar fi fost curios să afle 
care dintre cei doi era cel legat de 
stâlpii patului în timpul actelor 
pasionale: Sophie sau Arpad? 

însă, pe lângă plăcerea personală, 
inspecția aceasta a dormitorului avea şi 
nişte motive concrete. Greg luase cu el 
la etaj trusa de scule şi valiza din 
plastic. După ce studie atent încăperea, 
se hotărî asupra unuia dintre dulapuri. 
Se duse într-o cameră alăturată, a unuia 
dintre copii, şi luă un scaun de acolo, 
după care se întoarse şi îl aşeză în faţa 
dulapului, astfel încât să poată urca pe 
el. 

Acum putea începe. 


în acelaşi timp, aşezat la o masă de pe 
o terasă, bărbatul cu Peugeot gri bea o 
apă minerală. Pierdut printre numeroşii 
clienţi, nu bătea nimănui la ochi, dar el, 
în schimb, studia cu atenție 
împrejurimile. Trebuia să ajungă să le 
cunoască cu ochii închişi. Faptul că 
sâmbăta era un flux continuu de 
trecātori era un avantaj pentru el. La 
doar câțiva paşi distanță se afla 
bijuteria. 

Bărbatul îşi imagina cum aveau să se 
petreacă lucrurile aici peste exact două 
săptămâni. 

Planul i se părea perfect. 


Forme de relief specifice sudului Franţei, dar şi unor regiuni 
din Italia („calanchi”) şi Statele Unite („badlands”), formate 
prin eroziune, având pante abrupte şi vegetaţie 
sărăcăcioasă (N.r.). 


Se lăsa seara peste Saint-Tropez. 
într-un restaurant de pe plaja 


Pampelonne, Bernard trona în mijlocul 
familiei sale,  făcându- le semn 
chelnerilor să mai aducă şampanie şi 
caviar. îşi îndemna invitaţii să se 
îndoape cât mai mult, dar îi şi prevenea 
în acelaşi timp: 

— Să păstraţi loc şi pentru cină, ăsta 
nu este decât aperitivul! 

Aştepta de câteva săptămâni 
momentul acesta: sărbătorirea împlinirii 
celor 40 de ani ai lui Sophie. Se 
adunase întreaga familie pentru această 
ocazie. Alice, sora lui Sophie, şi soţul ei, 
Mark, veniseră în cursul zilei de la 
Cannes. O fi fost seara aceasta a fiicei 
lui, dar era şi a sa - planificase totul 
până la cel mai mic amănunt. 

Mark, ginerele perfect, un american 
originar din New York, chirurg 
plastician într-o clinică privată de la 
Cannes, se aşezase alături de Bernard, 
ca de obicei, pentru a-şi face numărul 
de căţel ascultător. îi spunea cât de 
mult s-ar bucura să îi poată „dărui nişte 
nepoți” (nu spunea „să devină tată”, ci 
„să dăruiască nepoți”, de parcă o făcea 
pentru Bernard). Alice, în schimb, se 
plângea de faptul că nicio încercare de 
fertilizare in vitro de până acum nu 
reuşise, dar era sigură că următoarea 
avea să fie cu succes. Aşa presimţea ea. 
Apoi Alice explică doct că ea avea să le 
vorbească în franceză copiilor, iar Mark 
numai în engleză: 

— Astfel, copiii vor fi automat bilingvi. 

După ce făcuse o scurtă plimbare pe 
plajă, Arpad observa ceva mai retras 
discuţiile de la masă. Deodată, simţi 
cum cineva se strecoară alături de el. 


Era Sophie. Părea fericită, ceea ce era 
cel mai important lucru. Se aplecă la 
urechea lui şi o imită pe Alice: 
— Dacă o să avem copii, Mark le va 
vorbi în engleză, iar eu în franceză, şi 
aşa vor ajunge automat nişte idioti. 
Sophie izbucni în râs. Nu era nicicând 
mai frumoasă ca atunci când râdea. 


La Geneva, Greg, Karine şi copiii se 
duseseră la cină la părinţii lui Karine, 
care locuiau într-un apartament din 
cartierul  Malagnou. în jurul mesei 
rotunde din sufragerie se vorbea haotic 
despre cărți, politica municipală şi 
subiectele arzătoare ale zilei. 

Tocmai se apucaseră de mâncat din 
felul principal - pulpă de miel -, când 
Greg îşi simţi telefonul vibrând în 
buzunar. Aruncă o, 
privire discretă câtre ecran: era un 
mesaj de la Marion Brullier. 

„Eşti singur?” 

„Nu”, îi răspunse Greg. 'Tastase cele 
două litere cu degetul mare, pe sub 
masă. Nu neapărat din politeţe, cât mai 
degrabă pentru a fi discret. Şi bine 
facuse! Pentru că următorul mesaj de la 
Marion fu unul cu fotografia sânilor ei 
goi. 

Greg fu trecut de un fior de panică la 
gândul că ar fi putut fi prins şi băgă 
imediat telefonul la loc în buzunar. 
Karine observă graba cu care o făcuse: 
— E totul în regulă? 

— De la  serviciu..., bălmăâji el o 
explicaţie. 

— Dar nu mai eşti de gardă, remarcă 
ea. 

— Mesaje de pe grup. Nu mă privesc 


pe mine personal. 

Telefonul continuă să vibreze în 
buzunarul lui Greg. lar şi iar. Marion 
insista. Era prima dată când îi trimitea 
cineva astfel de imagini. 


Aniversarea de la Saint-Tropez 

continua. Familia trecuse la cină. 
Bernard nu dorise un meniu stabilit în 
prealabil. Voia ca fiecare să poată alege, 
chiar dacă până la urmă tot el avea să 
aleagă pentru toţi. Căci, atunci când 
chelnerul lua comanda cuiva, Bernard 
se amesteca oferind sugestii: 
— Mark, Mark, nu pot să cred că 
intenţionezi să ratezi frumuseţe de 
homar! lar tu, Arpad, ar trebui să iei 
antricotul cu trufe. Ştiu că scrie în 
meniu că e porţie pentru doi, dar să ştii 
că nu e chiar atât de mare. 


La Geneva, cina de la părinţii lui 
Karine luase sfârşit. Copiii se uitau 
acum la un film în salon, în timp ce 
adulţii, rămaşi la masă, beau ceai. Greg 
nu se gândea decât la mesajele lui 
Marion şi cum să facă să le poată vedea 
mai repede. Nemaiputând rezista, se 
ridică de la masă pretextând că se 
ducea să arunce un ochi la copii şi se 
închise, de fapt, în baie. Găsi pe ecran 
triumfalul anunţ că îl aşteptau şapte 
mesaje necitite de la Marion. 


Mesaj 1: „îţi place?” 

Mesaj 2: „De ce nu răspunzi?” 

Mesaj 3: „Le doresc.” 

Mesaj 4: „Te-ai supărat?” 

Mesaj 5: fotografie cu Marion, 
complet goală acum 


Mesaj 6: altă fotografie cu Marion, 
complet goală şi într-o poziţie 
lascivă 

Mesaj 7: „Noapte bună, dragul meu, 
sper că te simţi bine.” 


Fotografiile erau de bună calitate. 
Greg le admiră pe toate de mai multe 
ori. Apoi începu să scrie un răspuns: 

„Scuză-mă, eram...” 

Se opri. „Cu cine eram?”, se gândi el. 
„Cu nevastă-mea? La socrii mei?” Toate 
răspunsurile i se păreau idioate. De 
fapt, nici măcar nu ştia ce să facă în 
situaţia asta. Nu făcuse niciodată aşa 
ceva. Dar ce anume nu făcuse 
niciodată? Să facă schimb de mesaje 
porcoase cu o femeie sau să o înşele pe 
Karine? Niciuna dintre variante. După 
ce se gândi puţin şi îşi învinse ezitările, 
se hotări să răspundă la fotografii tot cu 
o fotografie, sa îi mulţumească lui 
Marion printr-o poză proprie. Tocmai se 
dezbrăcase complet când îşi dădu 
seama că era urmărit. Chiar în faţa lui, 
deasupra chiuvetei, pe o mică etajeră 
din sticlă, alături de un tub cu cremă de 
mâini şi un vraf de şerveţele din pânză, 
se afla o fotografie înrămată. Nu 
observase niciodată până acum această 
fotografie făcută din ultima lor vacanţă 
la schi. Din ea îi zâmbeau veseli socrii, 
Karine, copiii şi el însuşi. 

Efectul fotografiei fu unul radical. 
Greg se trezi la realitate, şterse 
mesajele lui Marion şi se întoarse la 
familia sa. 


Miezul nopţii la Saint-Tropez. 
Pe plaja Pampelonne, cina festivă 


tocmai era încununată cu un tort imens, 
supraetajat, presărat cu o mulţime de 
lumânări şi de artificii. Sophie suflă în 
lumânări, ajutată de copii. Apoi Bernard 
şi Jacqueline îi oferiră lui Sophie un 
cadou într-o cutiuţă îmbrăcată în 
catifea: o pereche de cercei cu 
diamante. La vederea bijuteriilor, 
Sophie şi Alice scoaseră amândouă 
interjecţii admirative, dar care nu 
exprimau aceleaşi sentimente. 

Arpad o privi pe soţia lui cum îşi 
punea cerceii în urechi. Ii stăteau 
minunat. Bernard avea gust. Sau poate 
că era Sophie cea care dădea strălucire 
tuturor lucrurilor. Dar ceea ce îl 
preocupa cel mai mult pe Arpad în 
aceste momente era ca darul lui să fie şi 
mai şi decât cel al socrului său. Data 
exactă a aniversării lui Sophie era luni, 
peste două zile. Luni, el avea să se 
întoarcă la magazinul Cartier şi să 
cumpere acel inel cu panteră. Indiferent 
de preţ. 

în sfârşit, se termină oribila muzică de 
aniversare cu care venise însoţit tortul 
şi, din difuzoarele restaurantului, se 
revărsară primele acorduri ale melodiei 
Only You a celor de la Platters. Sophie îl 
prinse de mijloc pe Arpad şi schiţară 
împreună câţiva paşi de dans. Ea îl 
sărută şi se strânse în el cât de tare 
putu. îl iubea foarte mult. Porumbeii 
fură întrerupţi însă de strigătele lui 
Bernard, care îi anunţa că mai avea o 
mare surpriză. îi rugă pe invitaţi să se 
întoarcă cu privirea înspre plajă. 
Noaptea era foarte întunecată, iar 
marea se confunda cu cerul în bezna 


aceea de cerneală. Apoi, deodată, 
dinspre o barjă aflată la câteva zeci de 
metri de mal, izbucniră artificiile. 

Copiii începură să ţipe de bucurie. Cei 
mai mulţi dintre clienţi se ridicară de la 
mese şi veniră şi ei să admire jocurile 
strălucitoare. Chiar şi  chelnerii se 
opriră pentru o vreme din treburile lor. 
Şi în timp ce toate privirile erau 
îndreptate în larg, Bernard rămăsese cu 
spatele la focurile de artificii, pentru a 
putea observa micuța mulţime de 
oameni pe care tocmai reuşise să Îi 
impresioneze. Pentru Bernard, 
adevăratul spectacol erau ceilalți. 


Se făcuse foarte târziu când trupa se 
întoarse acasă. Toată lumea voia să 
doarmă, mai puţin Bernard, care îşi 
convocă ginerii să îi ţină companie. Se 
instalară toţi trei pe terasă, iar Bernard 
scoase băuturile tari şi trabucurile. 
Mark se grăbi să accepte grappa şi 
Cohiba pe care i le întindea socrul său. 
Pe Arpad nu îl tenta fumatul, dar 
Bernard îi înfipse în gură ditamai parul 
ăla, dojenindu-l: 

— Dragul meu Arpad, doar n-o să refuzi 
o minune ca asta! 

Urmară câteva clipe de linişte şi calm 
foarte binevenite. Cântecul greierilor 
răsuna în noapte. Trabucurile se 
înroşeau în întuneric, gurile expirau 
vălătuci groşi, paharele se goleau rapid 
şi erau umplute la loc, imediat, de câtre 
Bernard. lar acesta din urmă se uită cu 
afecţiune . 

Ia ginerii săi şi le spuse: 
— Nu-i aşa că nu vă aşteptaţi la focul 
de artificii? 


Arpad îi dădu răspunsul pe care îl 
aştepta: 
— Absolut deloc. 
— M-a costat o avere, zise Bernard. 
Dar cred că a meritat până la ultimul 
bănuţ. Aţi văzut ce fete au făcut 
oamenii? 


Conversaţia alunecă uşor spre 
subiectul banilor. Cum pentru americani 
nu era un subiect tabu, Mark participă 
cu plăcere la conversaţie, vorbind fără 
nicio jenă despre veniturile sale. Şi, 
probabil ajutat de alcoolul îngurgitat, 
ajunse să mărturisească o practică ce 
nu prea era de mărturisit: obişnuia să le 
facă reduceri clienţilor care îl plăteau 
cu bani gheaţă. Indiferent de tipul 
operaţiei - că era vorba de implanturi 
mamare sau de simple injecții cu botox 
-, întotdeauna existaseră pacienți 
mulţumiţi să plătească facturi mai mici, 
dacă asta însemna doar să o facă 
achitând cash. Desigur, Mark „omitea” 
să declare acele venituri la fisc, deci nu 
plătea impozite pentru ele. 

Arpad rămase mască. 

— Bani negri? întrebă el, nevenindu-i 
să creadă. Tu, Mark, chirurgul aflat mai 
presus de orice bănuială? 

Bernard, în schimb, părea încântat. 

— Bravo, băiete! exclamă el cu 
admiraţie. 

Mark zâmbi cu un aer triumfal. 

— E foarte important să ai nişte bani 
numai ai tăi, explică Bernard. 

— „Numai ai tâi”, adică nedeclaraţi? 
întrebă Arpad. 

— Adică „nejecmăniţi”, preciza 
Bernard. E bine să-ţi împărţi prăzile cu 


statul, dar nu prea mult. 

— Banii negri sunt ceva de domeniul 
trecutului, spuse Arpad. 

— Nu face pe fata mare, îl admonestă 
Bernard. Voi, bancherii elveţieni, eraţi 
campionii banilor dosiţi, până când v-au 
făcut yankeii să vă daţi jos pantalonii în 
faţa lor. No offense, Mark. 

— No worries, îl asigură Mark. 

— încercam să spun, reluă Arpad, că în 
zilele noastre a devenit foarte 
complicat, chiar imposibil, să mai deţii 
bani nedeclaraţi. 

Bernard ridică din umeri, în semn de 

dezaprobare: 
—  Idioţii care sunt prinşi cu mâţa-n sac 
sunt papiţoii ăia care declară zero barat 
la impozite, dar se plimbă cu Ferrari. 
Eu, cu restaurantele mele, am încasat 
toată viaţa bani pe care nu i- am 
declarat, dar nu m-a prins nimeni 
niciodată. Nu e complicat, dar trebuie 
să fii foarte bine organizat, să te pricepi 
un pic la contabilitate şi, mai ales, să fii 
foarte discret. 

Bernard, care nu abordase niciodată 
acest subiect cu ginerii sâi, le vorbise 
pe un ton confidenţial. însă Arpad era 
deja la curent, de multă vreme, cu 
practicile sale. Sophie îi povestise totul. 

Când Arpad se duse în dormitorul lor, 
Sophie dormea deja. Se trezi când îşi 
simţi soţul strecurându-se alături de ea 
în pat. 

— Ce-aţi făcut până la ora asta? întrebă 
ea. 

— Taică-tău ne-a ţinut o prelegere 
despre banii lui la negru, răspunse 
Arpad. 


— Oh, săracii de voi! suspină Sophie. 
— Oh, da! 
— Dar nu i-ai zis lui tata că îţi 
povestisem deja, se nelinişti Sophie. 
— Evident că nu. 

Ea se ghemui strâns lângă el. 
— Soph', începu el, bineînţeles că ţi-am 
luat un cadou, dar ţi-l voi da luni, când e 
ziua ta. Nu am vrut să ti-l ofer de fată 
cu toată lumea. 

Ea îşi fixă privirea în ochii lui şi îi 
cuprinse fata cu mâinile: 
— Dragostea mea, poţi să-mi dai şi un 
colier din paste colorate, tot mă va face 
fericită. 

îi zâmbi şi începu să îl sărute pe gât. 
îl dorea, însă lui Arpad nu-i stătea 
mintea la aşa ceva. Sophie renunţă şi se 
mulţumi să îi mângâie părul până când 
îl văzu adormit. I se păru că neliniştea 
observată pe faţa lui se şterse abia când 
fii cuprins de somn. 


La Geneva, în ascunzătoarea sa din 
Jussy, bărbatul cu Peugeot gri nu 
dormea. Se uita la fotografiile familiei 
Braun. Tăcerea fu întreruptă de soneria 
telefonului său. La ora asta, nu putea fi 
decât Estonianul. 

— Clientul îşi pierde răbdarea, începu 
Estonianul. 

— Sunt aici, răspunse bărbatul. 

— La Geneva? 

— Da. în fix două săptămâni, se face 
treaba. 

Bărbatul nu obişnuia să dea astfel de 
detalii, cu atât mai puţin la telefon. însă 
era vorba de un caz special: întârziase 
cu îndeplinirea contractului şi trebuia 


să îl liniştească pe Estonian. Era un 
profesionist foarte respectat în 
domeniu, nu trebuia să îşi păteze 
reputaţia. 
— Dar nu ţi-a luat niciodată atât de 
mult pentru o lovitură, remarcă 
Estonianul. 
— De data asta, e ceva diferit, explică 
bărbatul. 

Estonianul păru amuzat de răspuns: 
— Eşti un mare sentimental, de fapt. 

Estonianul închise, mulţumit de ceea 
ce aflase, şi anume că acea comandă 
avea să fie onorată curând. 

Bărbatul din ascunzătoare luă o 
fotografie de- a lui Sophie şi o sărută. 


Sâmbătă 2 iulie 2022 


ZIUA JAFULUI 
Ora 9:36 


Strada Rhône, unde se afla magazinul 
Cartier, părea liniştită. în realitate, 
magazinul era complet înconjurat de 
poliţişti. Membrii trupei de intervenţie, 
bine ascunşi în maşinile lor, aşteptau 
semnalul de atac pentru a-i prinde pe 
hoţi în flagrant delict. 

Intr-un Audi break parcat la colţul 
dintre Cheiul General-Guisan şi Piaţa 
Lac, Greg şi coechipierul său, ghemuiţi 
pe scaunele lăsate pe spate, scrutau 
interiorul magazinului, privind prin 
vitrină cu ajutorul unor binocluri. Greg 
observă silueta lui Arpad, cu şapca trasă 
bine pe ochi, care scruta la rândul lui 
strada prin vitrină. 

Trecuseră şase zile de când Greg 
descoperise totul. 

Şase zile de când aştepta clipa asta. 

Clipa în care avea să pună mâna pe 

Arpad. în sfârşit! 


CAPITOLUL 8 
13 zile până la jaf 


Duminică P iunie 

Hani 3 iunie 

Marth ime 

MiereunH^-iunie 

JeiA-6 iunie 

Vinerr-t-7 iunie 

Sâmbătă-—L8 iunie-tmeekend la-Saint-Frepeg)-—»> 
Duminică; 19 iunie 2022 (weekend la Saint- 

Tropez) 

Luni, 20 iunie (aniversarea lui Sophie) 


Duminică dimineaţă, la Furuncul. 

Karine se trăgea uşurel din braţele 
somnului. Lumina zilei răzbăâtea prin 
obloanele trase. Era linişte. întinse o 
mână, într-un gest automat, înspre 
partea de pat a soţului ei, gândindu-se 
că îi va descoperi, ca de obicei, lipsa. 
însă, spre marea ei surpriză, îi simţi 
corpul. Greg încă dormea, alături de ea. 
Karine se bucură şi se rostogoli înspre 
el, ghemuindu-i-se alături. De săptămâni 
întregi, inclusiv în weekenduri, nu îl mai 
găsise în pat la trezire. De săptămâni 
întregi pleca în zori ca să alerge - noua 
lui fiţă. 

Karine se simţea bine aşa, lipită de 
spatele musculos al soţului ei. Copiii 
erau deja în picioare: dinspre salon se 
auzeau râsetele băieţilor şi vocile nazale 
din desenul animat la care se uitau la 
televizor. 

Greg deschise un ochi. Simţi că soţia 
lui îl îmbrăţişa pe la spate. Era o 
senzaţie plăcută. Se întoarse către ea, 
ea îi zâmbi, el o sărută. Simţi dorinţă, 
aşa că începu să o mângâie, tandru şi 
încrezător. însă Karine îi respinse 
avansurile. 

— Stai, şopti ea, s-au trezit copiii. 

Urmă un moment de tăcere. Auzi şi 
Greg acum sunetele televizorului, de la 
parter. 

— Sunt în salon, concluzionă el, apoi îşi 
îngropa la loc capul între sânii soţiei 
sale. 

Aceasta îl îndepărtă cu blândeţe. 

— Se aude tot. Nu mă simt confortabil 


asa. 

Refuzul lui Karine fu urmat de un 
moment de ezitare, căruia tot ea îi puse 
capăt, schimbând subiectul. 
— Nu te mişca de aici, mă duc să fac 
cafea şi mă întorc cu ea, îi spuse ea lui 
Greg ridicându-se din pat. 

îşi trase pe ea un capot şi cobori la 
parter. îi sărută pe copii, care îşi 
hăpăiau cerealele cu lapte în faţa 
ecranului. Işi făcea  mustrări de 
conştiinţă că îl refuzase pe Greg. Când 
se întoarse în dormitor, cu cafelele în 
mână, era ferm hotărâtă să facă 
dragoste cu el. Dar găsi patul gol acum. 
Greg intrase la duş. Karine se gândi o 
clipă dacă n-ar fi fost bine să intre după 
el, dar până la urmă se întoarse la 
bucătărie şi începu să pregătească 
micul-dejun. 
— Cred că avem nevoie să ne regăsim 
puţin, îi declară Karine lui Greg ceva 
mai târziu în acea dimineaţă. 
— Aşa este, încuviinţă Greg. 

Văzând că el nu doreşte să adauge 
nimic, Karine continuă: 
— Familia Braun e la Saint-Tropez 
weekendul ăsta. Ar trebui să facem şi 
noi aşa ceva, din când în când. 
— S-au dus în vizită la părinţii lui 
Sophie, preciza Greg. 
— Aşa o fi, dar iată că ei sunt totuşi la 
Saint- Tropez, iar noi suntem tot aici. 
— Dacă părinţii tăi ar fi locuit la Saint- 
Tropez, poate că eram şi noi acolo 
acum. 

Pe Karine o enerva lipsa de entuziasm 
a lui Greg. Dar poate că îi şi purta 
puţină pică pentru refuzul de mai 


devreme. 

— Dar nu despre părinţii mei e vorba, 
Greg. Ci de nevoia de a lăsa copiii cu 
cineva şi a pleca undeva doar noi doi, tu 
şi cu mine. Găsim un hotel drăguţ şi 
petrecem câteva zile departe de orice 
rutină. Aş vrea... 

Karine se întrerupse, şovăind. Greg o 
încuraja să îşi termine liber fraza: 

— Ce anume ai vrea? 

„La naiba”, se gândi Karine, „de ce să 
nu-i spun tot ce-am pe suflet?” 

— Aş vrea să semănâm mai mult cu 
familia Braun, mărturisi ea. 

— Nici că mi-aş putea dori ceva mai 
mult, o asigură el. 

Răspunsul soţului ei o surprinse pe 
Karine. Urmă o tăcere jenantă. Apoi 
Karine spuse: 

— Apropo de familia Braun, azi se 
întorc. Ce-ar fi să îi invităm la o pizza în 
oraş, diseară? 

Greg fu de acord. Karine îşi luă 
imediat telefonul şi îi scrise un mesaj lui 
Sophie. 


La câteva zeci de kilometri distanţă, 
un Porsche înmatriculat la Geneva rula 
pe autostradă în direcţia Lyon. La volan 
se afla Arpad, cu ochii la drum, dar cu 
gândul aiurea, în maşină era linişte. 
Peisajele din Provence mai întâi 
încântaseră, apoi îi legănaseră pe copii, 
care căzuseră într-un somn profund pe 
bancheta din spate. Şi Sophie aţipise, pe 
scaunul  pasagerului. însă o scurtă 
zdruncinare pe asfalt o trezi. îl luă de 
mână pe soţul ei. 

— Mulţumesc, spuse ea. 


— Pentru ce anume? se miră Arpad. 

— Pentru al nu ştiu câtelea weekend 
sacrificat la părinţii mei. 

— Artificii şi diamante... Eu zic că am 
scăpat uşor de data asta. Ar fi putut fi 
mult mai rău. 

Ea râse. însă ştia prea bine că Arpad 
se ascundea în spatele glumiţei. Pana 
sexuală de cu o seară înainte trebuie să 
fi fost datorată unui lucru ce se 
întâmplase în timpul weekendului. Aşa 
că abordă problema frontal: 

— Ce-ai păţit aseară? 
Arpad încercă să se eschiveze. 
— Nimic. Eram obosit. 
— Nu te poate opri pe tine o simplă 
oboseală. 

Lui Arpad îi plăcu complimentul. 
Sophie insistă: 

— Ce te supără, dragostea mea? Şi nu- 
mi mai răspunde că „nimic”... 

După o uşoară ezitare, Arpad începu: 
— Cifrele băncii de pe primul semestru 
vor fi de rahat. 
— Ca ale tuturor băncilor, observă 
Sophie. Pieţele financiare sunt pe roşu 
din ianuarie încoace. 
— Aşa este. însă big boşii au lăsat de 
înţeles că bonusurile noastre anuale 
sunt în pericol de a se duce pe apa 
Sâmbetei. 

Sophie îi strânse mâna soţului său. 
— Asta e tot ce te nelinişteşte? 
— Mă enervează faptul că, la cât de 
mult cheltuim, nu reuşesc să pun mare 
lucru deoparte. Pentru mine, bonusul 
acela e ceva important. Aseară, tatăl tău 
şi Mark s-au lăudat cu veniturile lor 
ilicite. Ceea ce m-a făcut să-mi dau 


seama că eu nu am niciun seif secret pe 
undeva. Şi cred că m-am simţit puţin... 
inferior. 

— Arpad, dragul meu, promite-mi să 
nu-ţi mai faci niciodată probleme legate 
de bani. Şi stai liniştit, cabinetul meu 
merge bine, şi, oricum... 

Se opri. Arpad ştia că urma să 

menţioneze banii tatălui ei. Sophie o 
întoarse: 
— Şi, oricum, suntem împreună, iar 
asta e lucrul cel mai important. Eu pot 
să trăiesc cu tine şi într-o rulotă, dacă e 
cazul. 

Arpad schiţă un zâmbet. 

— Te amuză ideea de a locui într-o 
rulotă, nu-i aşa? întrebă ea. 

— Vineri m-a sunat Julien. 

— Julien Martet? 

— Da. Mi-a povestit despre o posibilă 
investiţie în Costa Rica. Când am văzut 
broşura... Tare mult mi-as dori. 

— Să investeşti acolo? 

— Să ne mutăm acolo. 

Sophie nu-şi putu ascunde uimirea. 
Nu se aştepta deloc la o asemenea 
declaraţie. 

— Chiar te vezi trăind în Costa Rica? 
întrebă ea. 

— Sincer? Cred că da, mărturisi el. Mi- 
ar plăcea o viaţă mai simplă, fără atâtea 
obligaţii, fără clienţi care să mă calce 
tot timpul pe nervi, fără dependenţa 
asta de fluctuațiile pieţei. O viaţă liberă 
de privirile altora, de aşteptări, de 
constrângeri. Doar noi patru şi-atât. 

— Tu chiar vorbeşti serios? întrebă 
Sophie, clar nedumerită. Ai putea 
abandona totul? Ai putea renunţa la tot 


ce avem aici? 


— Şi de ce nu? îmi place viaţa noastră 
de aici, nu mă înţelege greşit. Dar ce ne 
leagă atât de tare de o astfel de 
existenţă pe care ne-o petrecem închişi 
în birouri, aşteptând câte o vacanţă 
când şi când, cerşind câte o mărire de 
salariu, în loc să trăim undeva într-un 
loc însorit şi să ne petrecem toate 
amiezile la plajă? De fapt, cred că aş 
prefera să câştig mai puţin, să mă 
mulţumesc cu mai puţin, dar să fiu mai 
liber. 

Sophie nu mai ştia ce să răspundă. 
Bineînţeles ca viaţa părea mai plăcută 
într-o ţară în care era cald şi frumos tot 
timpul anului. Dar ei construiseră la 
Geneva ceva care nu era chiar de colo. 
Şi nu era vorba de casa lor sau de stilul 
lor de viaţă, ci de ei înşişi. I se părea că 
găsiseră împreună un echilibru foarte 
armonios. De ce să fi vrut să dea acum 
totul peste cap? 

Arpad îşi dădu seama că discuţia 
despre Costa Rica o tulburase destul de 
mult pe Sophie. 

— Te iubesc, îi spuse el. Sunt foarte 
fericit cu tine, iar asta e tot ce contează. 
Sophie îi zâmbi şi îi strânse cu putere mâna. 
— Şi eu te iubesc. Cu atât mai mult cu 

cât nu te. 
culci niciodată pe lauri. 

Soneria telefonului lui Sophie o 
anunţă că primise un mesaj. îl citi. 

— E de la Karine Liegean, spuse ea. Ne 
propune să mergem împreună la o 
pizzerie diseară. 

x 


Ora 19, Ia Casa de sticlă. 

în loc să se ducă la restaurant, Sophie 
invitase familia Liegean să vină la ei 
acasă, să mănânce acolo o pizza şi să 
profite de piscină. în ciuda orei târzii, 
afară încă era o căldură sufocantă. 
Toată lumea făcuse baie înainte de cină. 
Greg îşi exhibase cu mândrie corpul 
sculptat. Sophie fusese impresionată de 
el. îi spusese: „Eşti într-o formă 
grozavă”. El făcuse pe modestul. De- 
abia îşi putea lua ochii de la ea, atât de 
perfectă în costumul de baie din două 
piese. lar pantera aceea de pe coapsă... 

Copiii şi-au devorat pizza şi acum se 
jucau în grădină, în timp ce adulţii 
rămăseseră să discute la masă. Arpad 
deschise a doua sticlă de vin. 
— Să nu uit..., spuse Greg şi puse pe 
masă cheile ce îi fuseseră încredințate. 


— Mulţumesc, îi răspunse Sophie. Am 
putut pleca liniştiţi doar datorită ţie. 

— Dar n-am făcut mare lucru. Am dat 
doar câteva ture, în timp ce plimbam 
câinele. Chiar cred că a fost un hoţ nu 
prea priceput, care venise în 
recunoaştere pe aici, dar care nu se va 
întoarce prea curând. 

Greg se hotărâse în sfârşit să se 
mulţumească cu gândul că intrusul 
acela nu fusese decât în trecere. 

— Şi lesa? întrebă Arpad. Ai ceva 
noutăţi? 

— Am vorbit joi cu cei de la laborator, 
minţi Greg. N-au găsit nicio urmă pe ea. 
După cum bănuiam, probabil că se afla 
acolo, în pădure, de mai multă vreme. 
Nişte puşti, fără îndoială. 


Greg observă felul în care îl asculta 
Sophie când îi vorbea în calitatea sa de 
poliţist. Se simţea important. Simţi 
deodată impulsul de a spune că nu era 
doar un poliţist oarecare, ci unul dintre 
tipii aceia cu cagulă şi înarmaţi până-n 
dinţi, care interveneau în situaţiile 
complicate. Că urma să devină curând 
şeful unităţii. Dar exact când să 
mărturisească toate astea, Arpad spuse: 
— Din fericire, mâine se instalează 
alarma. Ne vom putea linişti complet. 

Karine schimbă atunci cu totul 
subiectul: 

— Aveţi deja planuri de vacanţă? 
întrebă ea. 

— Ne ducem la Saint-Tropez, ca în 
fiecare an, răspunse Sophie. Ne 
gândiserăm şi la o săptămână în Grecia, 
dar nu am rezervat nimic încă. Voi? 

— O să închiriem o casă în Provence, 
împreună cu părinţii mei. Dar am vrea şi 
să petrecem un weekend doar noi doi, 
eu şi Greg. Să lăsăm copiii şi să plecăm, 
ca doi porumbei. 

— Un weekend ca doi porumbei, ce 
idee bună! aprobă Sophie, spre mândria 
lui Karine. E o veşnicie de când eu şi 
Arpad nu am mai făcut aşa ceva. Unde 
vă duceţi? 

— încă nu ne-am hotărât. Aveţi vreo 
propunere? 

— Madrid e un oraş fantastic. Sau 
poate Milano? Aţi putea merge şi cu 
maşina până acolo, e chiar practic aşa. 


în aceeaşi seară, la Furuncul, în timp 
ce se demachia in baie, Karine se 
gândea din nou la sugestiile lui Sophie: 


— Nu-i rea ideea cu Milano, îi spuse ea 
lui Greg, care se afla alături, în 
dormitor. l-am putea trimite pe copii 
împreună cu ai mei în Provence, iar noi 
doi să ne ducem în Italia. Apoi ne 
întoarcem acolo la ei. 

Greg o asculta cu o ureche. Vedea 
bine ce efect avea Sophie asupra soţiei 
sale. Karine era mereu exaltată când îi 
vorbea despre ea. Clar nu îi putea 
reproşa asta, pentm că Sophie avea şi 
asupra lui acelaşi efect. Cum nu primise 
niciun răspuns, Karine băgă capul pe 
uşă şi se miră să îşi vadă soţul încă 
îmbrăcat. 

— Nu vii la culcare? 
— Ba da. Dar mai întâi trebuie să îl 
plimb pe Sandy. 


în Casa de sticlă, Sophie tocmai se 
băgase în patul conjugal în care Arpad 
se afla deja de ceva vreme şi citea. Ea îi 
luă cartea din mână şi începu să-l 
sărute. îl simţi ezitant, dar se aşteptase 
Ia asta: probabil că se temea dată fiind 
pana din ajun. 

Pentru a repara o pană, trebuie să îi 
cunoşti mai întâi cauza, iar ea tocmai o 
aflase pe a lui. Mai devreme, pe drumul 
de întoarcere de la Saint- “Tropez, el îi 
povestise despre faptul că risca să-şi 
piardă bonusul de la bancă. Anul acesta 
avea să câştige mai puţin decât ea, 
probabil, iar asta ar fi însemnat o 
lovitură pentru mândria sa masculină. 
Avea nevoie să simtă din nou că deţinea 
controlul. Să o / 
domine, într-un fel sau altul. 

Şi intuiţia o conduse pe Sophie către 
sertarul noptierei, pe care îl deschise şi 


de unde scoase perechea de cătuşe. Se 
legă singură de stâlpul patului, după 
care îi şopti lui Arpad: 

— Vino, dragostea mea. 

Cu un gest animalic, el îi dădu 
laoparte cămăşuţa de noapte, îi scoase 
chiloţii şi o pătrunse. Ea zâmbi: 
reparația funcţionase. 


Dar soţii Braun nu erau singuri în 
camera lor. 

La câteva sute de metri de Casa de 
sticlă, pe un drum de ţară, era oprită o 
maşină. In portbagaj, suferea în tăcere 
Sandy. Pe locul şoferului, Greg avea 
ochii lipiţi de un ecran conectat la un 
receptor. 


Emiţătorul se afla în dormitorul 
soţilor Braun, integrat în camera video 
minusculă pe care Greg o fixase, cu o zi 
în urmă, în cadrul dulapului. Era un 
aparat extrem de sofisticat, care 
aparţinea trupelor de intervenţie şi pe 
care îl foloseau pentru misiuni foarte 
importante de supraveghere. Aveau 
vreo 20 la brigadă. Nimeni nu avea să 
observe că lipsea unul, se gândea el. 

De acum înainte, Greg avea şi 
imagini, şi sunete din dormitorul soţilor 
Braun. O privea pe Sophie legată de 
pat, înmărmurit, dar şi încântat de tot 
acest spectacol. 


Cu şapte ani în urmă 
APRILIE 2015 


Ceneva 


Era o după-amiază caldă de 
primăvară. 

Parcul Bertrand era împânzit de 
oameni ieşiţi la plimbare sau care 
alergau, de adulţi care-şi pierdeau 
vremea şi de copii ce se rostogoleau pe 
tobogane, de îndrăgostiţi întinşi pe 
iarbă. 

O pereche stătea pe o alee mărginită 
de castani, în faţa gropii mari cu nisip. 
Fa era gravidă şi citea un ziar cu 
anunţuri imobiliare. El stătea lungit, cu 
capul sprijinit de coapsa ei stângă, şi 
citea Maestrul şi Margareta. Erau 
Sophie şi Arpad. 

Sophie urma să împlinească 33 de 
ani. în septembrie, avea să vină pe lume 
primul lor copil. O ecografie recentă 
arātase că era vorba de un bâiat, aşa că 
cei doi aleseseră deja un prenume 
pentru el: Isaak. Din superstiție însă, îl 
păstrau secret până la naştere. 

Arpad şi Sophie se căsătoriseră cu un 
an în urmă. Făcuseră cununia civilă la 
Geneva, dar adevărata sărbătoare 
avusese loc la Saint- Tropez - o concesie 
făcută de Arpad lui Bernard, deoarece 
socrul său s-ar fi îmbolnăvit de supărare 
dacă n-ar fi fost lăsat să-i pregătească 
nunta fiicei sale pe domeniul său. 


Următoarea etapă trebuia să fie o 
mutare, deoarece ar fi fost cam 
înghesuiți, în trei, în apartamentul lor 
de pe Strada Eugene-Pittard. Sophie 
prefera de departe să se mute cât încă 
era gravidă, decât cu un nou-născut, aşa 
că cerceta cu asiduitate în căutarea 
viitorului lor cuibuşor. Cele câteva vizite 
făcute până acum nu fuseseră prea 
convingătoare, însă măcar le 
permiseseră să restrângă aria 
căutărilor: descoperiseră că le plăcea 
mult cartierul Champel, le plăcea 
apropierea de parc. Sophie căutase doar 
acolo de atunci şi chiar găsise într-un 
sfârşit ceea ce îşi dorea, dar încă nu 
îndrăznise să-i spună lui Arpad. 
Apartamentul era exact ceea ce visaseră 
ei. lar ea o ştia cu atât mai bine cu cât îl 
vizitase 


fără ştirea soţului său. Un apartament 
de modă veche, cu o suprafaţă mare şi 
tavane înalte, care aducea puţin cu 
stilul Haussmann. Se afla pe Strada 
Bertrand, de pe marginea lacului. Totul 
era perfect, mai puţin preţul - iar acesta 
era motivul pentru care încă nu-i 
spusese nimic lui Arpad. Aştepta 
momentul potrivit şi acum simţea că 
acesta venise. 

Deşi citeau amândoi, mai făceau şi 
conversaţie. Sophie flutura când şi când 
paginile ziarului, pe care le ştia pe 
dinafară de câte ori le citise şi le tot 
recitise. Comenta anunţurile de parcă 
atunci le vedea pentru prima oară - 
ceea ce făcea parte din planul ei. 

— Uite unul care arată încântător, dar 
e în alt cartier. 


— Aş prefera în Champel, răspunse 
Arpad, fără să îşi ia ochii de la cartea 
lui. 

— Oricum, nici nu are lift, deci nu e 
pentru noi. 

— Nu e pentru noi, repetă Arpad ca un 
automat. 

Sophie dădu pagina ziarului şi pāru să 

aibă o revelaţie. 
— Cred că am găsit ceva! exclamă ea 
cu o voce atât de convinsă şi hotărâtă, 
încât Arpad se ridică pentru a citi şi el 
anunţul. 

Sophie arătă cu degetul înspre o 
casetă de text cu antetul unei agenţii 
imobiliare de lux bine-cunoscute. Citi cu 
voce tare: 

„Apartament pe Strada Bertrand, cu 
vedere la parc... Patru dormitoare, 
bucătărie modernă, sufragerie cu salon 
adiacent...” Pare incredibil! 

Sub anunţ era trecut şi preţul de 
vânzare al apartamentului. 

— Dar nu e de închiriat, draga mea, 
remarcă Arpad pe un ton uşor 
pontifical. 

Până atunci nu se pusese niciodată 
problema să devină proprietari, în 
discuţiile avute cu Sophie. Dar ea îi 
răspunse: 

— Şi dacă am cumpăra ceva? Ar fi cu 
adevărat casa noastră. 

Apoi, simțind că Arpad nu o lua deloc 
în serios, adăugă repede: 

— De ce să nu facem o investiţie, în Ioc 
să plătim chirii? 

— Dragostea mea, e drept că eu câştig 
foarte bine acum, dar nu am pus nimic 
deoparte, ca să ne putem cumpăra un 


apartament de nivelul acestuia. Ai văzut 
ce preţ are? 

— Am eu nişte economii, spuse atunci 
Sophie. 

La început, Arpad o crezu naivă: îi 
cunoştea deja posesiunile şi ştia că erau 
modeste. Dar Sophie era hotărâtă să-i 
împărtăşească în sfârşit unul dintre 
secretele sale. 


A doua zi după această conversaţie, 
Sophie îşi dădu întâlnire cu Arpad la 
prânz, în Piaţa Bel- Air. Dat fiind că 
punctul de întâlnire se afla la jumătatea 
distanţei dintre cabinetul lui Sophie şi 
banca unde lucra el, Arpad presupuse 
că urmau să ia prânzul împreună. Sau 
să viziteze vreun magazin cu mobilă 
pentru bebeluşi, ca săptămâna trecută. 
însă când se întâlniră, Sophie îl trase pe 
Arpad în sediul băncii Credit Suisse, 
aflat în piaţa respectivă. 

— Unde mergem? întreba Arpad, 
nedumerit. 
— Trebuie să-ți spun ceva. 

Sophie îşi spuse numele unui 
funcţionar din spatele unui ghişeu, care 
dădu din cap cu subînțeles. Apoi se 
îndreptă pe un drum ocolit prin clădire, 
până ajunse la un ascensor. Părea să 
cunoască perfect locul. Coborâră la 
subsol şi o luară înspre sala seifurilor. 
Acolo, fură întâmpinați de un alt angajat 
care părea să o cunoască pe Sophie. 
Respectară procedura - Sophie îi arătă 
un act de identitate, după care el 
deschise o uşă blindată şi îi conduse 
până într-o încăpere uriaşă, cu seifuri 
de diverse mărimi pe toţi pereţii. 


Arpad îşi urma soţia din ce în ce mai 
uimit. Angajatul se opri în faţa unui seif 
şi înfipse o cheie într-una dintre cele 
două broaşte, apoi se făcu nevăzut cu 
multă discreţie. Sophie scoase o cheie 
din buzunar şi o răsuci în cea de-a doua 


broască. Apoi deschise uşa seifului şi se 
dădu laoparte, pentru ca Arpad să poată 
vedea ceea ce se găsea înăuntru. 
Iar Arpad rămase cu gura căscată. 
x 


— Va trebui să-mi explici, spuse Arpad 
lăsându- se moale pe un scaun. 

Se aflau în biroul lui Sophie, în sfârşit 
la adăpost de orice urechi indiscrete, 
aşa că puteau vorbi. Nu schimbaseră 
nicio vorbă de la ieşirea din bancă, cu 
doar câteva minute în urmă. 
Parcurseseră cumva fără suflu cele 
câteva sute de metri ce despărţeau 
Credit Suisse de cabinetul lui Sophie. 
Tăcerea aceea trăda deopotrivă şocul 
resimţit de Arpad şi amploarea 
secretului lui Sophie. 

Ea aşeză câteva platouri cu sushi pe 
masă, de parcă nu se întâmplase nimic. 
Dar lui Arpad nu- i ardea să mănânce 
acum. Nu se putea gândi decât la ceea 
ce văzuse în seif: teancuri şi teancuri de 
bani. Sute de mii de euro, poate chiar 
un milion, dacă nu şi mai mult, 
înțelegând că era momentul să 
vorbească, Sophie se aşeză alături de 
Arpad şi îl luă de mână: 

— Tatăl meu a strâns mulţi bani la 
negru, îi explică ea. Şi din restaurante, 
şi din afacerile lui imobiliare. Bânuiam 
eu ceva, pentru că l-am văzut mereu 


plătind doar cash. Tu l-ai văzut vreodată 
cu vreun cârd bancar? 
— Nu, recunoscu Arpad şi imediat îi 
veniră în minte imagini cu Bernard 
scoțând bancnote din nişte buzunare 
parcă fără fund. 

Sophie continuă: 
— Bănuiam, dar nu îmi  pusesem 
niciodată întrebarea asta. Până la nunta 
noastră. A doua zi după petrecere, tata 
a ţinut să îmi spună ceva între patru 
ochi. 
— îmi aduc aminte de asta, spuse 
Arpad, v-aţi dus să luaţi cina împreună 
doar voi doi. 

Sophie încuviinţă: 
— Mi-a spus că voia să ne facă un dar 
foarte frumos, să ne ajute la debutul 
vieţii noastre comune, dar că nu 
dispunea de prea multe lichidităţi în 
conturi. Avea, în schimb, mulţi bani 
ascunşi. Mi-a cerut să închiriez un seif 
într- o bancă din Geneva, imediat cum 
aveam să ne întoarcem acasă. Ceea ce 
am şi făcut. Câteva săptămâni mai 
târziu, mama şi tata au venit să ne facă 
o vizită la Geneva. 
— Şi am petrecut o zi împreună la 
Gruyeres, îşi aminti Arpad. 
— Vizita aceea a fost doar un pretext, 
spuse Sophie. Tata venise ca să îmi 
aducă banii personal în Elveţia, pentru a 
evita să risc eu să trec frontiera cu o 
asemenea sumă. 
— Aşa că..., începu Arpad pe un ton 
interogativ. 
— Aşa că... banii aceia zac în seif de 
peste un an, iar eu nu ştiam ce să fac cu 
ei. 


— Dar de ce nu mi-ai povestit despre ei 
imediat? o întrebă Arpad, rănit că nu-i 
împărtăşise un asemenea secret. 

— Nu ştiu. Mi-era teamă de reacţia ta. 
N-aş fi vrut să îl judeci pe tata. Şi îmi 
era şi teamă pentru tine. Pentru slujba 
ta. Este totuşi vorba de nişte bani 
nedeclaraţi, nu voiam să te amestec în 
treaba asta şi să îţi compromit cariera 
la bancă. 

Arpad se simţea de-a dreptul zguduit 
de această revelaţie. Dar nu ştia ce 
anume îl tulburase mai tare: secretul în 
sine sau descoperirea că soţia sa îi 
depăşea cu mult din punct de vedere 
financiar. Sophie, în schimb, se simţea 
uşurată de mărturisirea făcută, dar o şi 
încurca reacţia soţului ei. 

— Cel mai bine ar fi să dâm banii ăştia 
înapoi, spuse ea cu lacrimi în ochi. N-aş 
vrea să strice cu ceva relaţia dintre noi. 
în plus, mai sunt şi avocată pe 
deasupra! Aş putea fi exclusă din Barou. 

Arpad îşi recăpătă controlul şi intră la 
loc în rolul de soţ protector. 

— Dar ar fi o prostie să-i dai înapoi, o 
contrazise el. Tatălui tău nu i-ar pica 
bine. Şi, în plus, ce să facă el cu ei? în 
timp ce noi chiar am putea să profităm 
de aceşti bani... 

— Sunt de acord cu tine, răspunse 
Sophie. De aceea mă şi gândisem că am 
putea cumpăra un apartament. 

Arpad respinse imediat propunerea 

aceasta. 
— Trebuie să rămânem discreti. Să 
folosim banii la cheltuielile zilnice. La 
supermarket, la restaurant... Nu un 
apartament, asta ar da de bănuit. 


— Dar apartamentul acela de pe 
Strada Bertrand e fantastic! insistă pe 
un ton disperat Sophie, care nu dorea 
să renunţe la locul care îi plăcuse atât 
de mult. Zici că e făcut pentru noi, am şi 
văzut, cu ochii minţii, cum am arata 
dacă am locui acolo. O să vezi, dacă o să 
mergi acolo, că o să te cucerească 
imediat! 

— Dar tu ai fost deja? întrebă Arpad. 

Sophie îl privi cu un aer vinovat. 

— Am vrut să fiu sigură de ceea ce 
urma să fac, înainte de a-ţi vorbi de 
toate astea. De o vreme, tot vizionez 
apartamente, pentru a-l găsi pe cel mai 
potrivit pentru noi. Crede-mă, ăsta este. 
Ai încredere în mine! O să ne simţim 
foarte bine acolo. 

Sophie se pricepea să miroasă ocaziile 
rare. Era clar că se gândise îndelung la 
povestea asta cu apartamentul şi cu 
banii tatălui ei, pentru că aşteptase tot 
acest timp înainte să Îi vorbească 
despre el. Arpad dorea să găsească o 
soluţie. Şi nu neapărat pentru că dorea 
să se încreadă în instinctele soţiei sale, 
cât pentru că dorea să strălucească în 
ochii ei. Era o ocazie de a-i dovedi de ce 
era el capabil. O ocazie de a epata. 


O săptămână mai târziu, Sophie se 
întorcea de la serviciu. îl găsi pe Arpad 
aşteptând-o în salon. Era destul de 
devreme şi ea se miră că el era deja 
acasă la ora aceea. 

— S-a întâmplat ceva? întrebă ea. 

Arpad nu-i răspunse, dar părea să fie 
într-o dispoziţie foarte bună. Pusese o 
sticlă cu suc de portocale într-un 


recipient cu gheaţă şi îi servi un pahar 
cu picior de parcă ar fi fost vorba de o 
şampanie scumpă. 

— Nu ne lasă ăla micu' să sărbătorim 
cu altceva decât cu suc. 

Ea îl privi mirată: 

— Dar ce anume sărbătorim? 
— Cred că am găsit, îi explică el. 

Ea nu înţelese imediat despre ce era 
vorba. 

— Ce ai găsit? întrebă ea. 
— Am găsit o modalitate prin care să 
cumpārăm apartamentul. 

Arpad îşi începu prezentarea. Vorbea 
cu înflăcărare şi lui Sophie îi plăcea la 
nebunie să îl vadă aşa entuziasmat şi 
implicat. 

— Ca sa putem justifica achiziţionarea 
unui astfel de apartament, trebuie să ne 
creştem veniturile. Vom folosi deci 
activitatea ta de avocată pentru a 
injecta banii tatălui tău în circuitul 
oficial. 

— Cum anume? vru să ştie Sophie. 

— Cu ajutorul acestui minunat mijloc 
de plată de care dispune Elveţia: foaia 
de vărsământi 

Sophie păru să facă un efort să 
înţeleagă, aşa că Arpad îi aminti cum 
funcționau foile de vărsământ. Creată în 
anii 1900 de câtre puternica Bancă 
Poştală Elvețiană, foaia de vărsământ 
era pe atunci un cupon de plată prin 
care îi puteai da bani unei persoane sau 
unei firme din Elveţia. Pe hârtie nu 
apărea decât identitatea beneficiarului, 
cea a plătitorului nefiind indispensabilă 
pentru efectuarea plăţii. Era de ajuns să 
te prezinţi la un ghişeu poştal cu 


cuponul respectiv şi cu suma 
corespunzătoare, în numerar, şi se 
efectua imediat tranzacţia, fără a ţi se 
pune nicio altă întrebare. în afară de 
destinaţia finalā a banilor, restul 
fluxului era imposibil de urmărit. 

— O să faci nişte facturi false, continuă 
el, pe numele unor clienţi reali şi 
existenţi, dar în realitate vei plăti chiar 
tu respectivele facturi, cu bani gheaţă, 
într-un oficiu poştal, cu foi de 
vărsământ. Vei introduce facturile în 
contabilitate, iar valoarea lor se va 
adăuga la cifra ta de afaceri. Nu va 
verifica nimeni dacă aceste facturi au şi 
fost trimise respectivilor clienţi. Să nu 
treci sume nebuneşti pe ele, păstrează 
limitele normale ale tarifelor tale 
obişnuite. Măreşte treptat numărul 
acestor facturi. E important să creşti 
progresiv. 

— Dar eu facturez în franci elveţieni, îi 
atrase atenţia Sophie. îţi amintesc că 
banii tatălui meu sunt în euro. 

— Ca să înlocuim euro cu franci 
elveţieni, o să facem schimburi regulate 
în diverse agenţii, explică Arpad. Nu se 
va mira nimeni să ne vadă revenind des, 
sunt zeci de mii de localnici de la 
graniţă care trăiesc în Elveţia şi 
lucrează în Franţa şi care îşi schimbă 
lunar salariile. 

Arpad părea foarte sigur de el. Avea 
un aer de băiat rău care îi plăcea teribil 
lui Sophie. Totuşi, ea mai făcu o 
observaţie: 


— E ceva în neregulă cu strategia ta. 
Dacă vrem să rămânem discreţi şi să 
integrăm treptat banii nedeclaraţi în 


circuitul oficial, va dura mult timp până 
să putem cumpăra apartamentul de pe 
Strada Bertrand. Şi-l vom rata. 
— Nu şi dacă plătim pe el mult mai 
puţin decât preţul cerut în anunţ, 
replică Arpad. Şi dacă noul preţ se află 
în limitele mijloacelor noastre actuale. 
Astfel, nu vom trezi nicio bănuială. 
— Dar de ce am plăti mult mai puţin 
pentru acel apartament? se miră 
Sophie. 
— Pentru că avem un noroc al naibii! 
exclamă Arpad. Am vorbit cu agentul 
imobiliar. Ştii, pot face şi eu anchetele 
mele... Şi am descoperit ceva legat de 
proprietarul apartamentului. 
— Ce-ai descoperit? 
— O să vezi. Avem întâlnire cu el la ora 
18. 
— întâlnire? repetă Sophie, nevenindu-i 
să creadă. 

Apartamentul visurilor ei era pe 
punctul de a deveni realitate. 


Două ore mai târziu, Arpad, şi Sophie 
traversau Parcul Bertrand tinându-se de 
mână şi ..o luau cu mândrie pe strada 
omonimă, care era, de fapt, o ștrăduţă 
incântâtoare_ şi foarte liniştită, cu o 
singură bandă şi sens unic. Pe o parte, 
copacii seculari ai parcului, pe cealalta 
parte, o clădire veche, din piatră, in 
care intrară grăbiţi. 

Apartamentul se afla la etajul al 
cincilea. Era încă locuit de proprietarul 
său, Edward Wallon, un bărbat pe la 50 
de ani, care îi întâmpină călduros. 

Mai întâi, făcură turul locului. /Arpad 
înţelese imediat entuziasmul lui Sophie: 
apartamentul era splendid, spaţios şi 
inteligent amenajat. Exista acolo un 


foarte plăcut contrast al vremurilor: 
parchet din lemn şi stucaturi pe tavan, 
dar baie şi bucătărie ultramoderne. Se 
aşezară apoi cu toţii în salon, ca să 
discute. Sophie păru să admire țesătura 
canapelei, aşa că Wallon le spuse pe un 
ton glumeţ: 
— Mobila nu este inclusă în preţ, dar 
am putea negocia ceva, dacă e cazul. 
Arpad profită de ocazie şi abordă 
motivul vizitei lor. 
— Apropo, domnule Wallon, să ştiţi că 
nu am venit azi doar ca să vedem locul. 
— Da, ştiu, mi-a spus agentul că aţi 
vrea să-mi faceţi direct o ofertă. Vă 
ascult. 
— Domnule Wallon, sper să nu vă 
simţiţi ofensat de această discuţie. 
— Dati-i drumul. 


— Cred că am aflat motivul real pentru 
care vreţi să vindeţi acest apartament: 
sunteţi pe punctul de a divorța. 

Edward Wallon se întunecă la faţă. 

— Aşa este. Dar ce legătură are cu 
afacerea noastră? 

Arpad nu se lăsă intimidat, ci 
continuă: 

— Mai ştiu şi că acest apartament este 
doar pe numele dumneavoastră. 

— Lucraţi la poliţie, domnule Braun? 

— Doar am verificat în cartea funciară, 
domnule Wallon. Sunt informații 
publice... 

Atmosfera, atât de veselă cu doar 
câteva minute mai devreme, era acum 
încărcată. Sophie nu înţelegea nimic. 
Wallon încercă să îşi stăpânească pe cât 
posibil iritarea: 


— Spuneţi tot ce aveţi de spus, 
domnule Braun, nu vă mai învârtiţi atât 
în jurul cozii. 

— Domnule Wallon, ştiu că aveţi un 
divorţ complicat. Şi că viitoarea 
dumneavoastră fostă soţie intenţionează 
să pretindă o bună parte din preţul 
vânzării acestui apartament. 

Wallon fierbea pe dinăuntru, 
blestemându-l în gând pe agentul ăla 
care nu-şi ţinuse gura şi îi turnase toate 
acele amănunte despre viaţa lui privată 
primului venit. Dar îl lăsă pe Arpad să 
continue. lar acesta îi făcu în sfârşit 
propunerea pentru care venise: 

— Ce-aţi zice să scăâdeţi preţul de 
vânzare oficial? Vă plătim diferenţa în 
cash. 

Se lăsă tăcerea. După câteva clipe, 
Wallon întrebă: 

— Despre ce sumă vorbim? 

Arpad îşi reprimă un zâmbet. 

— De o treime, propuse el. Ne vindeţi 
acest apartament la un preţ cu o treime 
mai mic. Dumneavoastră  încasaţi, 
evident, tot preţul pe care îl cereţi azi, 
dar nu va trebui să ştie nimeni acest 
lucru. lar când soţia dumneavoastră îsi 
va 


cere partea din suma provenită în urma 
vânzării, nu va putea avea pretenţii 
decât asupra banilor plătiţi oficial. 
Wallon nu pāru prea convins: 

— O să se plângă că a fost un complot. 
O să atragă atenţia asupra diferenţei 
dintre prețul la care am scos 
apartamentul la vânzare şi preţul la 
care l-am vândut efectiv. 

— Dar sunteţi liber să vindeţi la orice 


preţ doriţi. E ceea ce se numeşte, în 
Elveţia, libertate economică. Nicio lege 
nu vă poate opri să vindeţi la un preţ 
redus doar ca să vă enervaţi viitoarea 
fostă soţie. în plus, agentul va depune 
cu drag mărturie despre numeroasele 
probleme ale acestui apartament. E 
nevoie de o groază de reparaţii aici, 
ţevăria, instalaţia electrică şi multe 
altele. Apropo de agent, comisionul său 
cade în sarcina mea, desigur. 

Wallon înţelese că agentul era şi el 
implicat. Se uita atent la faţa lui Arpad, 
apoi, după câteva clipe, exclamă: 

— Batem palma! 

Şi chiar asta făcură cei doi bărbaţi. 

— Sampanie! hotărî Wallon şi se ridică 
din scaunul său. 

După ce proprietarul ieşi din cameră, 
Arpad se întoarse în sfârşit către Sophie 
cu un zâmbet larg pe faţă. Se aştepta să 
o vadă mândră de el, însă aceasta îi 
aruncă o privire furioasă şi întunecată: 
— Cum ai putut să faci aşa ceva? îl 
întrebă ea plină de nervi. 

Arpad rămase înmărmurit. 

— Am câştigat apartamentul! Care 
este problema? 

— O păcâlim pe biata femeie, iată care 
este problema! O lăsăm fără bani! 

— Dar cine a spus că stă doar în banii 
ăştia? Poate că ea este cea care a 
plecat... Poate că l-a lăsat pentru altul 
pe bietul Edward şi acum încearcă să-i 
sugă cât mai mulţi bani cu putinţă. 

— Oh, termină, Arpad! Nu ţi se 
potriveşte deloc stilul macho. 

— Dar, Sophie, chiar tu spui mereu că 
trebuie să ştim să profităm de ocaziile 


vieţii. Dacă eşti chiar atât de şocată, hai 
să nu mai cumpărăm apartamentul ăsta. 
Şi dă-i banii înapoi tatălui tău, dacă nu 
corespund principiilor tale! 


Două luni mai târziu, la începutul 
lunii iulie, Arpad şi Sophie se mutau în 
noul lor apartament de pe Strada 
Bertrand. Sophie, cu burta vizibil mai 
mare, supraveghea manevrele celor de 
la firma de mutări. Arpad ajuta la 
transportul cutiilor de carton. 

Era începutul unei vieţi noi. 


CAPITOLUL 9 
12 zile până la jaf 


Duminică 2 iunie 

Hanit innie 

Marth H iune 

MiereunH-S-iuRie 

Joi L6 iunie 

ViReFir-t7 iunie 

Sâmbătă-L8 itnietweekend laSaint Tropez} 

Duminică 9 iun ie-tweekend laSaintfropez}— 
> Luni; 20 iunie 2022 (aniversarea lui Sophie) 


Sophie deschise un ochi. 

Lumina zilei se strecura prin golurile 
obloanelor din dormitor. Sophie se 
întoarse automat spre noptiera pe care 
se afla ceasul deşteptător - era 6:30. 
Dormise mai mult decât de obicei. Părea 
să îşi recapete somnul liniştit. 

Deodată, simţi degetul lui Arpad pe 
ceafă. O mângâie puţin, apoi cobori în 
josul spatelui său gol. 

— La mulţi ani! îi şopti Arpad. 
Ea zâmbi şi se întoarse cu faţa la el. 


Ora 6:50. 

Greg deconectă ecranul şi îl aşeză 
alături, pe scaunul din dreapta. Apoi 
porni motorul. Era deja în întârziere, 
ştia că  nevastă-sa avea să-i frece 
ridichea şi încă nu îl scosese pe Sandy 
să facă pipi. Ghinionul lui. Avea nevoie 
de un alibi: făcu un ocol rapid pe la 
brutărie şi cumpără croasante. O 
inspiraţie genială! Odată întors la 
Furuncul, o găsi pe Karine într-o 
dispoziţie foarte proastă. Copiii erau 
insuportabili şi se încăpăţânau să nu se 
aşeze la masă pentru micul-dejun. 

— Unde-ai stat atât? mârâi ea. Ai luat 
maşina? 
— Croasante! răspunse Greg şi ridică 
la vedere punga plină cu produse de 
patiserie. 

Copiii izbucniră în ura le. Atmosfera 
se mai destinse puţin. Greg încercă să o 
îmbuneze pe nevastă-sa: 

— Mă ocup eu de copii în dimineaţa 
asta. îi duc eu la şcoală... Tu du-te 
liniştită la serviciu. 


Karine îi fu recunoscătoare pentru 
asta. Chiar nu voia să o rateze pe 
Sophie şi de ziua ei. 


Ora 7:45. 


în Casa de sticlă, Sophie sufla într-o 
lumânare, împreună cu copiii, aflaţi cu 
toţii în jurul mesei de mic-dejun. Fură 
întrerupţi de tehnicienii veniți să 
monteze sistemul de alarmă în casă. 
— Mă ocup eu de domnii, îi propuse 
Arpad lui Sophie. Duci tu copiii la 
şcoală? 
— Sigur că da. Dar eşti sigur că nu te 
deranjează să rămâi tu acasă? Pot să 
încerc să... 
— Nu-ţi face griji, deja am anunţat la 
bancă faptul că voi lipsi în dimineaţa 
aceasta. 


Ora 8:10. 

Karine tropăia încoace şi-ncolo prin 
staţie. Nu ştia nimic de Sophie. Sosi un 
autobuz şi Karine, dezamăgită, se 
resemnă să îl ia. Nu-şi permitea să mai 
piardă timp, avea să întârzie la serviciu. 
Dar în clipa în care se pregătea să urce 
la bord, auzi un claxon. Era Sophie, la 
volanul maşinii sale. Karine se apropie 
de fereastra deschisa. 

— Ați făcut o comană de taxi? o întrebă 
Sophie zâmbind. 
Karine îi zâmbi şi ea: 
— La mulţi ani! 
— ei dia Urcă! 


Karine nu se lăsă rugată şi se instală 


imediat pe scaunul din dreapta. 
— Ai picat bine, spuse ea, pentru că am 
un mic cadou pentru tine. 
— Un cadou? Dar nu trebuia... 
— E doar ceva simbolic, minimaliza 
Karine gestul şi scoase din geantă un 
pliculeţ din mătase, pe care Sophie îi 
deschise la primul semafor roşu. 

Era o brățară - o pietricică de un 
albastru-închis pe un fir azuriu. 
— Este un talisman, îi explică Karine. 


— Foarte drăguță! se entuziasma 
Sophie şi îşi legă imediat brăţara la 
încheietură. 

— Faceți ceva diseară? întrebă Karine. 


— Arpad mă duce la restaurantul 
japonez de la Hôtel des Bergues. 
— E foarte bun, aprobă Karine care 
voia să facă pe cunoscătoarea, deşi nu 
pusese niciodată piciorul acolo. 
— Eu nu am fost niciodată, mărturisi 
Sophie. Şi, ca sa fiu sinceră, aş fi 
preferat nişte paste la un mic restaurant 
italian. Dar ştii cum e Arpad, el 
gândeşte mereu în stil mare. 
— Este totuşi vorba de aniversarea 
celor 40 de ani ai tăi, observă Karine, 
trebuie marcat cumva momentul. Te 
gândeşti să organizezi şi o petrecere? 
— Nu ştiu. Nu sunt prea sigură că am 
chef de aşa ceva. Mi-ar plăcea mai mult 
să stau liniştită, doar cu soţul şi copiii. 
Karine o invidie pentru această frază 
mult mai mult decât pentru casa ei, 
pentru maşină şi tot stilul ei de viaţă. Şi 
ea îşi iubea copiii şi soţul, dar o seară 
împreună cu ei devenise mai degrabă 
sinonimă cu plictiseala în ultima vreme. 


Simţi nevoia să se şi confeseze acum. Ar 
fi vrut să spună: „Dacă n-ar fi copiii, eu 
şi Greg nu am mai avea nimic de 
discutat”. însă nu îndrăzni. Singurul 
lucru care îi ieşi din gură fu ecoul 
admiraţiei sale pentru familia Braun: 

— Aş vrea să ştiu care este secretul 
vostru. 

— Secretul nostru? 

— Al vostru, da. Al lui Arpad şi al tău. 
Păreţi să vă simţiţi atât de bine 
împreună! 

Secretul lor? Adevăratul lor secret se 
afla în subsolul clădirii Credit Suisse, 
din Piaţa Bel-Air. La câţiva paşi de 
banca privată în care lucra Arpad. Bine 
ascuns, adăpostit într-un seif anonim la 
întâmplare, printre alte sute le fel ca el, 
cu un număr de identificare cunoscut 
doar de Sophie şi Arpad. Seiful cu 
numărul 521. 

Acolo se duse Arpad în ziua aceea, 
odată ce instalarea alarmei fu 
terminată. După ce îi dezvăluise 
existența acelor bani, cu şapte ani în 
urmă, Sophie îl înregistrase şi pe el la 
bancă şi îi spusese unde păstra cheia. 
Astfel, Arpad se putea duce acolo şi 
dacă ei i se întâmpla ceva. El îi jurase 
că, oricum, nu avea să se folosească 
niciodată de acei bani fără să se 
consulte în prealabil cu ea. Şi-o jurase şi 
lui însuşi. Şi şi-ar fi dorit foarte mult să- 
şi poată respecta promisiunea. 

Arpad se uita la teancurile de 
bancnote. De-a lungul vremii, seiful se 
golise considerabil. Şi se umpluse la loc, 
în mod misterios. Prima dată când 
Arpad numărase banii, în momentul 


dezvăluirilor făcute de Sophie, se aflau 
acolo mai multe milioane de euro. Arpad 
înţelesese atunci că Bernard nu era 
doar mult mai bogat decât îşi închipuise 
el, dar şi că era foarte îngrijorat, din 
moment ce se „uşurase” de o asemenea 
sumă de bani. Poate că se simţea în 
vizorul fiscului francez. Cea mai mare 
parte a banilor fusese folosită pentru 
apartamentul din Champel. Arpad o 
instruise pe Sophie să nu-i spună tatălui 
ei că finanţaseră acea achiziţie din banii 
lui, deoarece se temuse ca Bernard să 
nu le ceară să mai albească aşa şi alţi 
bani nedeclaraţi. 
— Ba chiar ar fi bine să nu-i spui tatălui 
tāu nici că eu ştiu despre povestea asta, 
îi recomandase Arpad. Aş vrea sa rămân 
la distanţă. Iar dacă te întreabă, zi-i că îi 
cheltuim banii discret, pe călătorii şi 
restaurante. 

Sophie înţelesese că treaba era foarte 
serioasă. 
— Stai liniştit. Nu-i spun nimic. 
— Şi, te rog, nu mai accepta să-ţi dea 
bani. Chiar nu vreau să mai fiu complice 
la afacerile lui murdare. 
— Promit. 

Dar Sophie minţise. La câtva timp 
după aceea, acceptase din nou bani de 
la tatăl ei. Iar el o prinsese în flagrant. 


„k 


Cu trei ani în urmă Februarie 2019 


în splendidul apartament de pe 
Strada Bertrand, în care locuia acum 
prospera familie Braun, era un adevărat 
haos: Isaak, băieţelul de trei ani, şi Lea, 


fetiţa de un an, urlau amândoi în salon. 
Sophie şi Arpad, îmbrăcaţi şi în pragul 
uşii, de-abia îşi puteau masca 
nervozitatea. în mijlocul dezordinii şi al 
tensiunii, feţele liniştitoare ale părinţilor 
lui Sophie: Bernard şi Jacqueline. 

— Hai, duceţi-vă, spuse Bernard, e 
totul în regulă! 

— Haideţi, dragii mei, confirmă 
Jacqueline. Ar fi o prostie să pierdeţi 
zborurile. 

Arpad şi Sophie îşi luară valizele şi 
ieşiră din casă. în stradă li aştepta un 
taxi. Se duceau împreună la aeroport, 
dar nu luau acelaşi avion. Arpad pleca la 
Montreal, unde avea să-şi petreacă 
următoarele zile în sucursala canadiană 
a băncii, iar Sophie se ducea la Londra 
cu Samuel Hennel. Clientul ei tocmai îşi 
vânduse o parte din galeria de artă unui 
englez şi mai erau câteva detalii de pus 
la punct. în lipsa părinţilor, cei doi 
bunici veniseră să stea împreună cu 
copiii în apartamentul din Champel. 

La două sau trei săptămâni după asta, 
Arpad se duse la seiful de la Credit 
Suisse ca să scoată nişte bani pentru 
rezervarea unei cabane la Verbier. Tot 
datorită miracolului acelor bani 
nedeclaraţi îşi putea permite să 
închirieze în fiecare an, în sezonul de 
schi, o cabană impresionantă, de mare 
lux, ce devenea cuibuşorul lor în 
weekenduri şi vacante. 

Arpad deschise şi seiful şi hotări să 
numere banii. Doar aşa, ca să aibă idee 
de cât anume le mai rămânea. Ocazie cu 
care îşi dădu seama că seiful fusese 
aprovizionat cu alte câteva sute de mii 


de euro. îi îngheţă sângele-n vine: 
Sophie acceptase din nou bani de la 
tatăl ei. 

Chiar în seara aceea, Arpad o întrebă 
direct, iar între ei începu o ceartă. 
— Tatăl tău a profitat de venirea în 
Elveţia ca să-ţi mai aducă nişte bani! 
tipā Arpad. 

La început, Sophie făcu pe 
nevinovata: 
— Deloc! 
— Te rog sa nu mă mai iei de prost! 
Sunt câteva sute de mii în plus în seif! 

Sophie rămase înmărmurită. Nu mai 
putea nega. 
— Nu ştiam că numeri banii, replică ea. 
— Am vrut să mă asigur că nu-i cheltui 
tu aiurea. 

însă imediat regretă această 
împunsătură inutilă. Sophie îl fulgeră 
din priviri: 
— Asta a fost o mare măgărie, Arpad. 
— îmi pare rău... M-a luat gura pe 
dinainte... Dar te rog să-mi promiţi că a 
fost pentru ultima oară, Sophie. Că nu 
mai iei bani de la Bernard. Până la 
urmă, ne vor prinde. 

x 


Trei ani mai târziu, aflat în fața 
aceluiaşi seif, din care se pregătea 
acum să ia bani pentru cadoul de 
aniversare al lui Sophie, Arpad se 
gândea că singurele mari certuri dintre 
ei doi avuseseră drept motiv banii. 

Sophie ascultase de Arpad. După acel 
episod din 2019, nu mai apăruseră bani 
noi în cutie. Şi, puţin câte puţin, stilul 
lor de viaţă pe picior mare înghiţise cu 


lăcomie din comoară. 


Arpad luă o legătură de bani şi 
extrase din ea cât avea nevoie pentru a 
putea cumpăra acel inel de la Cartier. în 
ultimele luni, se servise cam des din 
banii din seif. începuse să se teamă că 
Sophie avea să observe asta. Trebuia să 
pună rapid banii la loc. 


Ora 17:30, la sediul central al poliţiei 
geneveze. 

Greg îşi terminase ziua de lucru. 
Tocmai se schimbase din uniformă în 
haine civile, în vestiarul trupelor de 
intervenţie, când cineva îl anunţă că era 
căutat. 

— E o inspectoare de la Criminalistică, 
vrea să vorbiţi ceva despre un dosar. 

Greg ghici imediat despre cine era 
vorba. 

O găsi pe Marion Brullier afară, în 
faţa sediului unităţii de elită. Era foarte 
aranjată, cu fustă scurtă, de piele, şi 
pantofi cu toc înalt. Cu siguranţă nu 
fusese îmbrăcată aşa la serviciu. 

— Vrei să bem ceva? propuse Marion. 

Bineînţeles că voia. 

Lângă sediul poliţiei se aflau mai 
multe baruri, însă Greg o conduse către 
un local mai îndepărtat şi ceva mai 
discret, unde să nu rişte să se 
întâlnească cu colegi care o cunoşteau 
şi pe Karine. 

— Nu mi-ai răspuns la mesaje, îi 
reproşă Marion imediat ce se aşezară la 
masă. 

— îmi pare rău... 

— Mie îmi pare rău. îmi dau seama că 
nu te interesa... Crezusem... 
înțelesesem greşit. M-am umilit foarte 
tare cu prostiile alea de poze. Nu mai 
fac. 

El o luă de mână: 

— Mi-au plăcut la nebunie pozele tale. 
Şi tu îmi placi la nebunie... Pot să fiu 
sincer cu tine? 


— PIRIN Vlesi 


Deşi ar fi vrut să-i vorbească despre 
soţia şi despre copiii lui, avu inspiraţia 
să se abţină. îi spuse în schimb: 

— Pot să nimeresc pe cineva de la 300 
de metri, dar la fotografii proprii nu mă 
pricep absolut deloc. 


Ea zâmbi ştrengăreşte: 
— Te pot învăţa eu. 
El îi făcu jocul: 
— Chiar aşa? 
— Să ştii câ eu nu sunt doar o foarte 
bună 


polițistă... Mai am multe talente 
ascunse. 

— Cât de... adânc trebuie să caut 
talentele alea? întrebă Greg. 

îi veni în minte deodată imaginea lui 
Sophie încătuşată de pat, oferindu-i-se 
toată lui Arpad. 

— Aha, la ce îți umblă mintea, 
nebunaticule? şopti ea. 

Greg se simţi deodată teribil de 
excitat. Şi-o imagină pe Marion sclava 
lui, apoi pe Sophie. Ideile i se 
învălmăşeau în cap, făcându-l periculos 
de nechibzuit, deşi în chiar aceleaşi 
momente începeau necazurile. La 
câteva sute de metri depărtare de ei, în 
sediul trupelor de intervenţie, 
responsabilul cu echipamentele număra 
din nou şi din nou camerele de , 
observare. Lipsea una. 


Şi tot în aceleaşi momente, bărbatul 
cu Peugeot gri se plimba-n sus şi-n jos 
pe Strada Rhône, în zona biroului lui 
Sophie. Era ziua cea mare. Se afla de o 
săptămână la Geneva. De o săptămână 
aştepta clipa asta. 

Sophie era în holul clădirii. Vorbea la 

telefon cu Arpad. 
— La ce oră vii acasă? o întrebă el. Eu 
am ajuns deja, am deschis o şampanie, 
copiii sunt cu bona. Nu mai lipseşti 
decât tu. 

Ea îl minţi: 

— Mai am puţină treabă la birou. 

Trebuie neapărat să termin de scris o 

notă pentru un client. Mă grăbesc cât 

pot. 

— Sper să nu lipseşti de la propria ta 

sărbătorire! glumi Arpad. 

— Cum să fac asa ceva? 

— Dacă nu vii, să ştii că o să beau 

şampania împreună cu bona, apoi plec 

cu ea. 

— Oh, prostuţule, aşteaptă-mă puţin! 
începură să râdă amândoi. Ea închise 

telefonul, apoi împinse poarta greoaie a 

imobilului şi ieşi în plin soare. 

Imediat cum o zări, bărbatul se 
nāpusti asupra ei: 

— La mulţi ani, Sophie! 

Sophie se întoarse şi faţa i se lumină 
imediat, îi sări în braţe bărbatului: 
— Fiară?! strigă ea. Fiară! 

Rămaseră multă vreme strâns 
îmbrăţişaţi. 

El era foarte fericit că o revedea. 
Trecuseră trei ani de când se întâlniseră 
pentru ultima dată. Acum, că o putea 
admira de aproape, observă că timpul 
nu o schimbase deloc. De fapt, chiar o 
făcuse şi mai frumoasă, dacă aşa ceva 
era posibil. 

Şi bărbatul radia. Pe Sophie o frapă 
frumuseţea lui. Timpul părea să nu-şi fi 
pus amprenta pe el. Era bronzat la faţă, 
iar pe sub tricou i se putea ghici trupul 
la fel de atletic ca întotdeauna. 

— Vino, îi spuse ea, am rezervat o 
masă într-un loc foarte mişto, pe malul 
apei. Cocktailuri foarte bune, muzică 


foarte bună. 

Terasa se afla la câţiva paşi de birou. 
Era un loc destul de la modă şi Fiară se 
simţi mai întâi intimidat de ceilalţi 
clienţi: i se părea că nu era bine 
îmbrăcat pentru un astfel de local. Ar fi 
trebuit să îşi cumpere măcar o cămaşă. 
Voia să fie la înălţime. însă Sophie, ca 
întotdeauna, îl făcu imediat să se simtă 
confortabil. 

— De unde vii? îl întrebă ea. Şi ce te- 
aduce pe- aici? Şi cât stai? 

— Pe rând, te rog, îi zâmbi Fiară. 
Tocmai am ajuns la Geneva. înainte de 
asta, am fost în 


Franţa, lucru pe care îl ştii deja, dacă 
mi-ai primit ultimele scrisori. 

— Le-am păstrat pe toate. Cu sfinţenie. 
— Ce mai face Arpad? întrebă Fiară. 

— Bine. Ne merge foarte bine. 

— Aşa pare. Arâţi minunat. N-ai fost 
niciodată mai frumoasă ca acum. 

Ea era obişnuită să primească 
complimente, însă acesta o făcu 
aproape să roşească. 

— Mulţumesc, şopti ea. 
— Şi copiii? 
— Cresc mult prea repede. Uite aici... 

Şi scoase telefonul ca să îi arate 
câteva fotografii de familie. însă Fiară 
se uita în continuare ia ea, nu la ecran. 
— Dar nu mi-ai zis ce te aduce pe-aici, 
insistă Sophie. 

El zâmbi şi mai larg şi răspunse pe 
tonul cel mai firesc de pe lume: 

— Tu. Doar tu. Simţeam nevoia să te 
revăd. Nu 


/ 
se putea ca San Remo să fie ultima 
noastră dată. 


x 


Cu trei ani în urmă 
Februarie 2019 
San Remo 


După trei zile petrecute împreună, le 
mai rămăsese o oră până la despărţire. 
Dintotdeauna, acestea erau momentele 
cele mai dificile pentru Fiară. însă de 
data aceasta era cu atât mai dureros cu 
cât Sophie îl anunţase că se terminase. 
Că ea nu mai putea continua aşa. Nu le 
mai putea face asta soţului şi copiilor ei. 


lar Fiară ştia că n-ar putea lupta 
niciodată împotriva lor. 

La cererea lui, făcură câţiva paşi pe 
plajă. în ciuda aparenţelor, el era un 
timid. într-un final, îndrăzni să o ia de 
mână, iar ea îl lăsă. Merseră o vreme în 
tăcere. Când se făcu ora despărțirii, ea 
izbucni în plâns. Pe el îl bucurară 
lacrimile ei, erau dovada că «el 
însemnase ceva pentru ea. 

De la San Remo, Sophie se întoarse în 
maşina ei închiriată la Nisa, de unde 
trebuia să ia avionul către Geneva. 
înainte să ajungă la aeroport, îl sună pe 
Arpad. 

— Cum a fost la Londra? întrebă el. 
— Totul în regulă. Cred că Samuel a 
fost mulţumit. Dar sunt frântă, de-abia 
aştept să ajung acasă. 

x 


Pe terasă, Fiară îi repetă lui Sophie: 
— Nu se putea ca San Remo să fie 
ultima noastră dată. 
Ea nu spuse nimic. El îi întinse atunci 
o mică felicitare. Genul acela care se 
vinde în hipermarketuri. îi părea rău că 
nu căutase un plic asortat, ar fi arătat 
mult mai stilat. Dar ei îi era complet 
indiferent. Deschise felicitarea şi, citind 
cuvintele scrise de Fiară înăuntrul ei, 
simţi că inima i-o ia la galop. 
Pantera mea, 
Tu nu eşti făcută pentru o viaţă în 
cușcă. Doar te-ai obişnuit cu a ta, la 


fel ca animalele de la zoo. însă rutina 
ta, tot ce faci zi de zi, inseamnă doar 


gratii pentru tine. Fericirea ta este 
doar o iluzie. 


Nu uita de Viscontini. Vino cu mine, 
o să-ţi aduci aminte ce înseamnă cu 
adevărat libertatea. 


Te iubesc, 
Piara ta 


— La mulţi ani! îi spuse atunci Fiară. 
Am venit la Geneva să te revād şi să ţi 
dăruiesc un cadou. 


x 


O noapte caldă învăluise Geneva. 

Pe terasa restaurantului japonez de la 
Hôtel des Bergues, cu o perspectivă 
uimitoare asupra oraşului şi a Lacului 
Léman, Sophie sufla într-o lumânare 
subţire, aşezată pe un sufleu de 
ciocolată. 

— La mulți ani, dragostea mea, 
murmură Arpad. 

Ea îl luă de mână peste masă: 

— Mulţumesc. Mulţumesc pentru tot. 

— Nu-mi mulţumi, spuse Arpad, încă 
nu ţi-ai văzut cadoul. Poate că n-o să-ţi 
placă deloc. 

Ea zâmbi: 

— Tu eşti cadoul meu, prostuţule. 

Arpad băgă mâna în buzunarul 
sacoului şi scoase de acolo o cutiuţă. 
Sophie o deschise şi descoperi înăuntru 
un colier făcut din paste colorate, făcut 
de el: un apropo la discuţia lor de la 
Saint-Tropez. Folosise un fir elastic, pe 
care îl trecuse prin mai multe scoici de 
mărimi diferite, pictate în prealabil în 


roz şi bleu. 

Sophie îşi puse colierul la gât. Nici 
măcar un fluviu de diamante nu ar fi 
putut să o facă să arate mai frumoasă ca 
acum. 

Apoi Arpad îi întinse lui Sophie o a 
doua cutiuţă. Sophie o deschise şi, la 
vederea capului de panteră sclipitor de 
la pietrele preţioase, rămase fără grai. 
Şi-l puse pe deget şi se ridică de la masă 
pentru a-şi săruta soţul. 

— Tu eşti pantera mea, îi spuse Arpad. 
— Pentru totdeauna, promise Sophie. 

il mai sărută o dată pe Arpad. Apoi 
privi îndelung la bijuteria de pe degetul 
ei, cu admiraţie prefăcută. Era complet 
dată peste cap. Inelul acela era cu 
siguranţă cel mai opulent cadou pe care 
îl primise vreodată. 

Dar nu era nimic pe lângă ceea ce îi 
oferise Fiară, cu câteva ore mai 
devreme. 


1 Fauvein original, în Ib. franceză (N.f.). 


Cu un an în urmă 


IUNIE 2021 


Ceneva 


în biroul notarului, Sophie şi Arpad 
semnară, pe rând, pe actul de vânzare- 
cumpărare. Notarul le oferi imediat 
zâmbetul său de  circumstanţă: - 
Doamnă şi domnule Braun, iatā-vă 
proprietarii acestei case! 

Sophie şi Arpad, cuprinşi de un val de 
bucurie, se sărutară. Casa de sticlă era 
a lor! Strânseră apoi, protocolar, mâna 
vânzătorului. Acesta din urmă, un 
arhitect cunoscut în zonă, proiectase şi 
construise casa cu câţiva ani în urmă. O 
casă modernă, cu totul din sticlă, 
înconjurată de o grădină superbă, 
ascunsă în mijlocul pădurii. Locuise 
pentru puţină vreme acolo împreună cu 
familia sa, dar, cum copiii lui erau deja 
mari şi părăsiseră rapid cuibul, clădirea 
devenise prea mare pentru el şi soţia 
lui. 


Pentru Arpad şi Sophie, aventura 
acestei case începuse cu un an în urmă. 

Sophie îşi dorise să plece din 
apartamentul lor de pe Strada Bertrand, 
pentru a se muta la curte. lubea viaţa 
de oraş şi cartierul Champel, dar 
Geneva le putea oferi luxul de a locui la 
ţară şi a face doar un sfert de oră până 
în centru, aşa că i s-ar fi părut păcat să 
nu profite de asta. In plus, piaţa 


imobiliară bătea acum toate recordurile: 
apartamentul lor îşi mărise enorm 
valoarea. Sophie simţea că era o ocazie 
ce nu trebuia ratată. Şi Arpad la fel, dar 
din motive mai practice: prin vânzarea 
apartamentului putea albi în totalitate 
banii daţi pe acesta. Apoi îi puteau 
folosi ca şi cum ar fi fost câştigaţi în 
mod cinstit. 

Găsiseră repede un cumpărător 
pentru apartament. Vânzarea fusese 
făcută în doar câteva săptămâni, iar 
Sophie şi Arpad se mutaseră într-o 
locuinţă provizorie, în acelaşi cartier, 
unde aveau să rămână până îşi găseau 
noua casă. Noua achiziţie se întrevedea 
a fi una fericită: aveau acum tot bânetul 
acela oficial, iar dobânzile la 
împrumuturi erau foarte scăzute, aşa că 
îşi puteau permite să cumpere ceva de 
nivel foarte înalt. lar când Sophie şi 
Arpad descoperiră, printre alte vile 
vizionate, Casa de sticlă din Cologny, fu 
dragoste la prima vedere. 

Arpad avu presentimentul că întreaga 
sa viaţă avea să se schimbe de atunci 
înainte. 


PARTEA A DOUA 


Zilele de dinaintea descoperirii lui 
Greg 

Ora 19, la Cologny. 

Karine intră pe uşa Furunculului, 
extenuată de lunga zi de muncă de la 
magazin. După cum se aştepta, băieţii 
se ciondăneau în sufragerie, iar bona 
stătea tolănită pe canapea. 

Karine scoase mâncarea pentru cină 
din congelator şi aprinse cuptorul. 
Aşeză masa pentru trei persoane. 

— Tata nu vine astă-seară? întrebă 
băiatul cel mare când observă că lipsea 
un tacâm. 

— Are de lucru la serviciu, zise Karine. 


în faţa uşii apartamentului lui Marion, 
Greg reciti mesajul trimis lui Karine: 

„Intervenţie de ultimă oră. Scuze. Vin 
târziu.” 

Mesajul era la fel de confuz ca şi 
ideile lui. Pe măsura ezitărilor pe care 
le avea. îşi dădu seama că scrisese 
„Scuze”, deşi nu îşi cerea niciodată 
iertare pentru o intervenţie sau o 
urgenţă legată de muncă. Nu-şi cerea 
scuze pentru că avea să întârzie, ci 
pentru ceea ce se pregătea să facă. 

Marion locuia la Carouge. Un 
apartament la etajul al nouălea dintr-un 
bloc-turn. Greg sună la uşă. Marion 
deschise, cu un zâmbet larg şi un furou 
strâmt. Lumini difuze, obloane lăsate, 
lumânări aprinse. Greg se întrebă de 
câtă vreme nu-l mai aşteptase aşa 
Karine la sosirea acasă. 

— E drăguţ la tine, spuse el şi se aşeză 
pe canapea. 

Ea zâmbi la auzul acestei replici 
idioate care nu făcea decât să trădeze 


nervozitatea musafirului său. Hotări să 
ia problema în propriile mâini. Se aşeză 
peste el şi îl sărută. 
— Te vreau chiar acum, îi şopti Greg. 

Ea se ridică şi încercă să îl tragă 
înspre dormitor. Nu-şi imaginase că 
lucrurile aveau să se petreacă atât de 
rapid, dar de ce nu? Greg o opri: 
observase că piciorul dulapului din 
sufragerie se potrivea perfect cu ceea 
ce îşi dorea el. 
— Te vreau aici şi acum, spuse el şi 
scoase din buzunarul din spate al 
pantalonilor o pereche de mănuşi. 

x 


La 19:30 Arpad ajunse la Casa de 
sțiclă. Nu se intorcea niciodată atât de 
tarziu acasă. Observă in curte un 
Peugeot gri cu număr de Franţa. Se 
intrebă cine era la ei. Intră in casă uşor 
f descumpânit. Sophie, care il văzuse 
venind, 1l aştepta cu un pahar cu vin. 


— Scuze, spuse el lăsându-şi pe jos 
servieta din piele, dar am avut o zi de 
tot rahatul la bancă. S- au prăbuşit 
toate pieţele şi am avut o şedinţă de 
criză care a durat două ore. Mâine va 
trebui să anunţ patru oameni din echipa 
mea că sunt concediaţi. 
— Au! exclamă Sophie, 
compătimitoare, în timp ce-i întindea un 
pahar de Bordeaux. 
— Mersi. A cui e maşina de-afară? 
— Avem un musafir-surpriză. Te va 
înveseli. 

O sclipire de curiozitate strābātu faţa 
necâjită a lui Arpad. 
— Cine e? întrebă el. 
— Ghici! 


— Dă-mi un indiciu, intră Arpad în joc. 
— Saint-Tropez, îi răspunse Sophie. 
— Dacă e taică-tău, să ştii că nu e 
deloc o surpriză plăcută, bombăni 
Arpad, care părea saşi fi recăpătat deja 
buna dispoziţie. 

Sophie izbucni în râs: 
— Eu mă refeream la Saint-Tropez din 
vremurile noastre bune. 
— E cineva în legătură cu Beatrice? 
întrebă Arpad. 
— Exact. 


Arpad se gândi câteva clipe. Dar 
Sophie nu mai avea răbdare şi îl luă de 
mână, trăgându-l înspre salon. Rămase 
înmărmurit. 

Se întorsese fantoma. 


Sâmbătă 2 iulie 2022 
ZIUA JAFULUI 


Cu două ore şi 45 de minute înainte de 
începerea jafului 


Ora 6:45, la sediul central al poliţiei. 

Greg era mereu agitat înaintea unei 
operaţiuni. I se părea esenţial pentru a 
rămâne în viaţă în caz că lucrurile ar fi 
luat o întorsătură neplăcută. însă de 
data aceasta, chiar dacă nu dorea să o 
recunoască, era agitat într-un mod 
special. Dormise foarte prost. 

Ajunsese primul la sediul trupelor de 
intervenţie. Se pregătise singur în 
vestiar. îşi  îmbrăcase într-un fel 
aproape ritualic uniforma neagră. 
Ţinuta de luptă. De-abia după 
terminarea instructajului avea să îşi 
pună şi vesta antiglonţ, cagula şi casca 
tactică. 

Se privi îndelung în oglindă. Până 
când îşi făcură apariţia primii colegi. îi 
lăsă pe ceilalţi să se echipeze, iar el se 
duse în sala de şedinţe. 

Venise ziua confruntării. 

Ora 6:30, la Casa de sticlă. 

— A fost drăguţ că ne-am văzut cu 
Fiară, nu? 

în bucătăria familiei Braun, 
întrebările lui Sophie rămâneau fără 
răspuns, iar aceasta se tot învârtea pe 
lângă soţul ei, care îşi bea cafeaua în 
tăcere. 

Pentru prima oară de multă vreme, 
cel care se sculase înaintea tuturor 
fusese Arpad. Sophie deschisese ochii în 
momentul în care el ieşea din cameră şi 
se grăbise să se scoale şi ea, să se ducă 
după el. Simţea că ceva nu era în 
regulă. Era din cauza lui Fiară. Ea 
ştiuse că cina aceea nu era o idee bună, 
însă Fiară insistase. Voia să-i descopere 
viaţa de familie, să vadă unde locuia, să- 
l reîntâlnească pe Arpad. Ea nu ştiuse 
să îi spună „nu”. Niciodată nu ştiuse să 
îi spună „nu”. 

Arpad nu avea niciun chef de vorbă. 
Făcu totuşi efortul de a rosti câteva 
cuvinte. 

— Foarte drăguţ că ne-am văzut cu 
Fiară, o asigură el pe un ton lipsit de 
orice convingere. V-aţi întâlnit 
întâmplător în oraş? 

— Da, am dat nas în nas când ieşeam 
eu de la birou. A vrut imediat să ştie ce 
mai faci. îşi dorea foarte mult să te 
revadă. 

Arpad se îndoia că Fiară se afla din 
întâmplare la Geneva. Avea o presimţire 
foarte urâtă. 

— Nu păreai a fi în apele tale la cină, 
spuse Sophie pe un ton neliniştit. 


Cât de mult regreta cina aceea 
idioată! Acum probabil că Arpad bănuia 
ceva. Când lucrurile ar fi putut fi atât de 
simple, acum trebuia să se descurce cu 
complicațiile acestea şi să facă de două 
ori mai multe eforturi pentru a-i linişti 
bănuielile soţului ei. 

— Azi trebuie să  concediez nişte 
oameni, minţi Arpad. Nu-mi pot muta 
gândurile de acolo. 

Concedierile! Sophie uitase complet 
de povestea asta, care trebuie să fi fost 
adevărata cauză a proastei dispoziţii a 
soţului ei, nicidecum prezenţa lui Fiară. 
Nu avea de ce să fie îngrijorată. în plus, 
cina fusese, de fapt, foarte plăcută. 

Era miercuri, o zi în care copiii nu 

mergeau la şcoală. în principiu, 
miercurea Arpad lucra de acasă şi îi 
ducea pe copii la antrenamentele lor - 
pe Isaak la fotbal, iar pe Lea Ia tenis. 
— Te deranjează dacă îi duci tu pe 
copii în dimineața aceasta? întrebă 
Arpad. Aş vrea să ajung la bancă 
înaintea oamenilor ălora pe care trebuie 
să îi dau afară. As vrea să evit 


conversațiile politicoase din lift, care ar 
trebui să se termine cu: „Să treci pe la 
mine un pic mai încolo, am o veste 
proastă pentru tine”. 

— Fugi, îi răspunse Sophie. Mă ocup eu 
de copii. N-am nicio întâlnire specială 
de dimineaţă. Ce-aş putea face să-ţi mai 
ridic puţin moralul? Vrei să mâncăm în 
oraş diseară? I-am putea invita pe Julien 
şi Rebecca să iasă cu noi. 

— Dar de ce să nu fim doar noi doi? 
Mergem la un italienesc. Paste şi un vin 
bun. 


— Perfect, zâmbi Sophie. 

îşi sărută soţul, iar acesta plecă. 

Arpad urcă în maşină şi ieşi pe poarta 
Casei de sticlă. O luă apoi pe drumeagul 
ce ducea înspre drumul principal de la 
Căpiţe. Intră pe acesta fără să observe 
Peugeot-ul gri care îi aştepta la 
răspântie. 

La volan se afla Fiară care, după ce-l 
văzu pe Arpad trecând, se grăbi să 
pornească motorul. Era surprins să-l 
vadă plecând atât de devreme, contrar 
obiceiurilor sale. Dar nu conta, bine că 
venise aici înainte. Şi începu urmărirea. 
Direcţia: centrul Genevei. 

De dimineaţă, la Furuncul. 

La trezire, Karine fu surprinsă să-l 
găsească pe Greg în bucătărie, 
pregătind  micul-dejun. Acesta o 
întâmpină cu un cappuccino. 

— Nu te-ai dus să alergi? se miră 
Karine. 

— Aveam chef să mă ocup puţin de 
familia mea, răspunse Greg. 

Se trezise într-o dispoziţie euforică 
după seara petrecută cu Marion. Nici 
măcar nu simţise nevoia să se ducă să 
vadă ce mai făcea familia Braun. Acum 
se uita la Karine şi aproape că se simţea 
vinovat că nu se simţea vinovat. Era un 
sentiment tare ciudat: îi dispreţuise 
mereu pe capii de familie care erau 
infideli, dar acum, când el însuşi căzuse 
în păcat, nu simţea că ar fi trădat-o pe 
Karine. Se dusese pur şi simplu să caute 
ceva ce soţia lui nu-i putea oferi. 

Greg ştia foarte bine ce i-ar fi spus 
Karine dacă el ar fi scos o pereche de 
câtuşe să o lege. Ar fi făcut o mutră 


plină de dezgust: „Ce naiba e asta?” 
încercase de multe ori, în trecut, să 
condimenteze actele lor amoroase, însă 
ea îl trimisese sistematic la plimbare, 
cerându-i să facă dragoste normal. Până 
la urmă, ajungea de fiecare dată să se 
întindă deasupra ei. Se plictisea. Nici 
măcar nu cerea mare lucru, de fapt, 
doar să fie şi el ascultat un pic. 

— La ce oră ai venit aseară? întrebă 
Karine. Nu te-am auzit. 

— Târziu, răspunse Greg. O 
intervenţie interminabilă. 

— Ce s-a întâmplat? 

— Trebuia să prindem o bandă de hoţi 
cunoscuţi pentru violenţa lor. Le 
localizaserăm ascunzătoarea, doar că a 
trebuit să îi aşteptăm să se adune cu 
toţii, ceea ce a durat o veşnicie. 

Greg nu-şi putea scoate din minte 
imaginea lui Marion legată, oferindu-i- 
se.  Vulnerabilă. Trebuia sa se 
gândească la altceva. Karine îi uşura 
sarcina: 

— Crezi că poţi face tu azi 
cumpărăturile la întoarcerea de la 
serviciu? Ţi-am făcut o listă. 

— Nicio problemă, sunt liber azi, îi 
aminti Greg. 

Karine uitase, deşi era scris clar în 
calendarul familial. Trebuia să îl ducă 
pe Sandy la veterinar. 

— O să-ţi spun dacă îmi mai vine în 
minte ceva, spuse Karine. 

Greg îşi dădu seama că nevastă-sa 
uitase de ziua lui liberă şi acum încerca 
să i-o ocupe cu diverse treburi. I-o luă 
înainte: 

— O să profit de ziua asta să mă duc la 


Brico Loisirs din La Praille, să cumpar 
scândurile alea pentru acoperişul 
magaziei. Vrei să te duc eu la magazin? 

Karine ar fi preferat să o ducă Sophie, 
dar nu se întâmpla prea des ca Greg să 
aibă o astfel de iniţiativă, aşa că nu 
trebuia să-l refuze. îi scrise un SMS lui 
Sophie în care îi propunea să se vadă la 
Cafe des Aviateurs. 


După ce o conduse pe Karine în 
centru, Greg, însoţit de fidelul Sandy, îşi 
continuă drumul spre Carouge. Avea 
programare la veterinar de- abia la 
10:30, îi rămânea suficient timp să se 
ducă înainte la Brico Loisirs. Câinele 
putea să îl aştepte în portbagaj. 

Se plimbă puţin la întâmplare prin 
magazin. Când trecu prin raionul cu 
lanţuri şi alte dispozitive de prindere, se 
gândi imediat la Marion. Hotări să îi 
trimită un mesaj. 

„Poftă de tine. Am un cadou.” 

Devenea îndrăzneţ. 

Când o întâlni pe Sophie la Cafe des 
Aviateurs, Karine îi observa imediat 
pantera cu diamante de pe deget. 

— Cadoul de ziua ta? întrebă ea. 
— Da, zâmbi Sophie. 

îşi scoase bijuteria de pe inelar şi i-o 
întinse lui Karine, care o examina cu un 
ochi de expert. 

— Ce detalii incredibile! spuse ea. 
Ochii ăştia... totul este atât de perfect... 
— Sunt o răsfăţată, recunoscu Sophie. 

Karine îşi aminti că Greg îi dăruise, 
de ziua ei, o carte. îi returna inelul lui 
Sophie şi o întrebă: 

— Sâmbătă după-masă, băieţii au meci 


de fotbal... Vii şi tu? 

— Dar nu pot să ratez aşa ceva. Isaak 
doar despre asta vorbeşte de zece zile 
încoace. 

Era un meci decisiv: ultima zi a 
etapei, când avea să se stabilească 
echipa campioană a ligii. Meciul se juca 
la Cologny, iar Arpad şi Greg erau şi ei 
implicaţi, trebuiau să se ocupe de 
standul cu băuturi. 

— Mă întrebam, continuă Karine 
aproape cu timiditate, dacă n-aţi vrea să 
veniţi la un grătar după meci... 

Se aştepta la un refuz, dar Sophie 
păru imediat încântată: 

— Ne-ar face mare plăcere! Mai ales 
că se anunţă o vreme minunată! 

Karine simţi deodată şi bucurie, dar şi 
nervozitate: trebuia să se dovedească 
demnă de nişte musafiri precum familia 
Braun. Să pună masa afară, cu lumânări 
şi vin foarte bun. Câteva platouri cu 
gustări pentru început. Eventual unul cu 
fructe de mare, în locul veşnicelor 
salate care se veştejesc la soare? Ar fi 
putut comanda nişte stridii, creveţi 
regali şi crabi de la braseria Lipp, erau 
celebri pentru produsele lor. Alături de 
o şampanie foarte rece, de genul blanc 
de blancs. Karine presimţea că îşi va 
face multe griji în legătură cu grătarul 
acesta în zilele următoare, însă ştia că 
merita osteneala. Dacă aveau să se 
simtă bine împreună în seara aceea, 
putea apoi să propună familiei Braun să 
plece împreună în vacanța din 
octombrie. 


Arpad se instalase la o masă de pe 
terasa cafenelei din Parcul Bastions. 
Trecuseră deja o oră şi două espressouri 
de când stătea acolo, gânditor. 

Tocmai îşi plătise consumaţia şi se 
pregătea se plece, când Fiară - care 
continuase să îl urmărească - decise că 
venise momentul să treacă la acţiune. 
îşi făcu apariţia ca de nicăieri şi se 
aşeză la masa lui Arpad. 

— Fiară? rosti Arpad cu vocea gâtuită 
de efortul de a-şi masca emoția aflată 
undeva între surpriză şi nelinişte. Ce te- 
aduce aici? 

— Voiam să vorbim. 

Arpad se simţea din ce în ce mai 
neliniştit. Hotări să dea cărţile pe faţă: 
— Ascultă, habar nu am ce faci aici, la 
Geneva, nici ce vrei de la mine. Dar eu 
nu am spus nimic. Nimăânui. Am plecat 
de la Saint-Tropez de pe o zi pe alta, m- 
am instalat aici, nimeni nu a pus 
niciodată vreo întrebare. Vreau doar să 
ne laşi în pace, pe mine şi familia mea. 
— Relax, amice. Au trecut 15 ani de 
atunci. 

Arpad simţi nevoia să fugă de-acolo. 
— Scuze, spuse el şi se ridică de la 
masă, dar trebuie neapărat să ajung la 
bancă. 

însă  Fiară ridică un deget 

ameninţător câtre el: 
— Aşază-te la loc, Arpad. Şi fă-mi 
cinste cu o cafea, amice. Ai tot timpul 
din lume. Ştiu că nu mai ai serviciu, de 
fapt. Ai fost concediat acum aproape 
şase luni. 


Ora 11, în aceeaşi dimineaţă de 
miercuri. 

Greg tocmai ieşea de la veterinar, 
când îşi simţi mobilul vibrând în 
buzunar. Primise un mesaj. Mai întăi, 
crezu că îi răspunsese Marion, dar nu 
era decât Karine. 

„Mai eşti la Brico Loisirs?” 

„Nu.” 

Răspunsul lui Greg îi aduse imediat 
un apel de la soţie. Deja ştia dinainte de 
a răspunde că avea să îi ceară să se 
întoarcă acolo. Şi nu se înşela: 


— Facem un grătar în curte cu familia 
Braun sâmbătă seară, îl anunţă Karine. 
Să cumperi o butelie şi ce-ţi mai trebuie 
pentru grătar. Şi vezi dacă găseşti şi o 
ghirlandă luminoasă. 

— O ghirlandă luminoasă? 

— Ceva să luminăm drăguţ în curte. 

— Dar avem lumină pe terasă, remarcă 
Greg. 

— Aia nu e lumină, ci un far de 
închisoare, i-o reteză Karine. Ne trebuie 
ceva mai puţin sinistru. 

— Bine, bine, văd dacă găsesc ceva, 
promise Greg. 

Karine aborda apoi problema cărnii. 
în general, îşi cumpărau carnea de la 
supermarket, dar pentru ocazia aceasta 
aveau să se ducă la măcelărie. în timpul 
conversaţiei, Greg auzi semnalul că 
primise un nou mesaj şi îşi luă telefonul 
de la ureche pentru a-l citi. Era de la 
Marion. 


Marion: „Uti aperitiv la mine acasă?” 


Greg: „OK. La ce orâ?” 

Marion: „La 17?” 
— Da, e o idee bună cu măcelăria, îi 
răspunse atunci Greg soţiei sale. Mă 
întorc la Brico Loisirs pe la 17, să caut 
gazul şi ghirlanda. Să-mi zici dacă te 
mai gândeşti şi Ia altceva. 

x 


Ora 17, apartamentul lui Marion. 

Totul era pregătit pentru vizita lui 
Greg. Aranjase pe un platou din ardezie 
câteva felii de carne uscată din Grisons 
şi o selecție de brânzeturi. Pusese la 
rece o sticlă mare de roze. Aveau sā o 
bea pe balcon. O fi fost urât blocul ei, 
însă era înalt şi de sus de la ea aveau o 
privelişte frumoasă până la orizontul 
punctat de Munţii Jura. Aveau să se 
simtă bine împreună. După aperitiv, 
puteau să rămână acasă sau să iasă să 
mănânce de seară în oraş. 

De-abia aştepta să îl revadă. îi plăcuse 
la nebunie seara trecută. Cu excepţia 
începutului: chestia cu cătuşele nu-i 
plăcuse deloc. Nu avea tabuuri, deloc, 
însă treaba asta nu era pentru ea. însă 
odată consumat acel moment mai 
ciudat, complicitatea dintre ei devenise 
evidentă: făcuseră paste şi bâuseră vin 
roşu. Râseseră foarte mult împreună. 
Vorbiseră foarte mult. Mai ales ea. îi 
povestise o groază de lucruri, iar el o 
ascultase. Era foarte plăcut să fie 
împreună cu un bărbat care să o 
asculte, de obicei ieşea cu bărbaţi care 
nu vorbeau decât despre ei înşişi. Acum 
ardea de nerăbdare să afle şi ea lucruri 
despre el. îi cunoştea deja reputaţia de 


la serviciu, de poliţist de elită, dar voia 
să-l cunoască şi pe omul care se afla sub 
echipamentul de asalt. Cine era cu 
adevărat Greg Liegean? Nu purta 
verighetă, nu menţionase nici nevastă, 
nici vreun copil, trăsese concluzia că 
era celibatar. Visa să aibă o relaţie 
serioasă şi simţea că el era diferit de 
tipii pe care îi găsea pe aplicaţiile de 
dating. Singurul defect pe care i-l găsea 
acum era vârsta: trebuie să fi avut cel 
puţin vreo 12, dacă nu chiar 15 ani mai 
mult decât ea. Dar e drept că era mai în 
formă decât cei mai mulţi dintre foştii ei 
prieteni. Şi era încă suficient de tânăr 
cât să facă copii. 
Se auzi soneria de la uşă. El era. 


De cealaltă parte a uşii, Greg ardea 
de nerăbdare s-o revadă pe Marion. îi 
scrisese ceva despre un „aperitiv” în 
mesajul ei. Interpretase cuvântul mai 
degrabă ca pe o indicație temporală. Cu 
siguranţă avea să îi ofere şi ceva de 
băut. Avea să accepte, din politeţe. Dar 
nu trebuia să se lungească prea tare, nu 
avea decât o oră la dispoziţie. La ora 18 
trebuia să ajungă acasă, să lase bona să 
plece. 


Marion deschise uşa şi îi sări în braţe 
lui Greg, apoi îl sărută languros. Acesta 
flutură imediat punga cu cumpărăturile 
de la Brico Loisirs, dornic sā nu-şi 
depăşească constrângerile temporale. 

— Am adus jucării! spuse el pe un ton 
victorios, arătându-i lanţurile 
cumpărate mai devreme. 


Marion se făcu lividă la faţă şi 
exclamă: 

— Ah, nu! Nu mai vreau orori dintr- 
astea! 

Greg încremeni. 

— Dar am crezut câ..., bălmăji el. 

— Ce ai crezut? Te-am invitat pentru 
un aperitiv, nu să mă legi iar! Am urât 
treaba aia! U- rât! 

Greg o privea pe Marion cu dispreţ 
acum. Reacţia ei îi stinsese tot focul. 
Totuşi, încercă să se explice: 

— Am crezut că ai zis „aperitiv” doar 
aşa... 

Marion începu să urle: 

— Un aperitiv chiar asta înseamnă: un 
aperitiv! lar când ne invită cineva la un 
aperitiv, îi ducem o sticlă de vin, nu 
lanţuri de legat oameni! 

Cu cât urla ea mai tare, cu atât se 
răcea Greg, care aruncă o privire la 
ceas. Cum avea să scape de-aici? 

x 


Ora 19:30, terasa micului şi 
încântătorului restaurant italian din 
centrul comunei Cologny. 

Temperatura era plăcută şi atmosfera 
era relaxată. Se însera târziu în 
perioada solstițiului. 

La masa lor, Sophie vorbea pentru 
amândoi. Era voioasă, ca şi cum nimic 
nu ar fi putut să-i strice buna dispoziţie. 
Era deosebit de frumoasă, deşi nu se 
aranjase în mod deosebit. Strălucea. De 
cealaltă parte a mesei, Arpad era 
complet mut. Absent. Avea o mutră 
sfârşită. Sophie ştia că avusese o zi 
proastă la bancă şi că trebuia să se 


poarte atent cu el. Dar era mult prea 
exaltată, prea entuziasmată de 
reapariţia lui Fiară în viaţa ei personală 
atât de ordonată. Făcu totuşi efortul de 
a-şi întreba soţul despre viaţa lui şi 
neplăcerile de la birou: 
— Sărmanul de tine, pari frânt, spuse 
ea. 
— Am avut şi zile mai bune, recunoscu 
Arpad. 
— Cum a fost azi la bancă? 
— Pe cât de oribil mă temeam că va fi. 
Unul dintre ei, deşi bărbat puternic de 
felul lui, a început să plângă ca un copil. 
Lucrurile stau rău în toate băncile, le va 
fi greu tuturor să-şi găsească o poziţie 
echivalentă. Şi chiar dacă ar găsi, vor 
trebui să uite de bonusuri sau de 
primele pentru vechime. Nu-şi vor mai 
permite niciodată viaţa pe picior mare 
pe care au dus-o în anii prosperi. Dar 
nici nu vor putea renunţa la ea. Va 
trebui să continue să plătească ratele la 
vilele lor superbe, taxele de la şcolile 
copiilor lor, cadourile soțiilor care nu se 
vor putea mulţumi să ducă o viaţă la 
preţ redus. Sunt condamnaţi să devină 
nişte scheme Ponzi ambulante. 
— Exagerezi, spuse Sophie doar ca să 
întreţină conversaţia. 

insă Arpad nu exagera deloc. Ştia 
exact ce spunea. Tocmai îi împărtăşise 
lui Sophie propria experienţă. Lucrurile 
se  intâmplaseră la inceputul lunii 
ianuarie. Chiar în ziua în care se 
întorsese din vacanţa de Crăciun 
petrecută într- un hotel de lux din Insula 
Mauritius, fusese chemat la direcţie. 
Intrase în sala de şedinţe cui / 
o alură de şmecher, radios şi obraznic 


de bronzat în toiul iernii geneveze. Era 
atât de orbit de el însuşi, încât se 
gândea că urma să fie avansat - 
directorul diviziei internaţionale de . 
gestionare a capitalului fusese 
concediat cu câteva săptămâni în urmă 
şi Arpad se credea potrivit pentru acea 
poziţie. 

Dar întrevederea fusese foarte scurtă: 
i se explicase că era un angajat foarte 
apreciat, dar că vremurile erau 
complicate. Banca era nevoită să-şi 
reducă din cheltuieli. Performantele lui , 


Arpad, atât ale lui personal, cât şi ale 
echipei sale, nu produceau suficient şi 
de aceea trebuiau făcute nişte „reglaje”. 
Aşteptau sā sosească un nou 
responsabil, dintr-o bancă germană, 
care să facă „curăţenie”. Cât despre 
Arpad, aşa cum era stipulat în 
protocolul de securitate (care era, de 
fapt, instrumentul prin care banca se 
asigura că foştii angajaţi nu plecau cu 
tot cu clienţii lor), îşi pierdea pe loc 
dreptul de acces informatic - inclusiv 
badge-ul îi fusese dezactivat - şi putea 
pleca imediat de la serviciu. 

leşise din bancă în stare de şoc. Voise 
să o sune pe Sophie chiar atunci, însă 
renunţase, gândindu-se că ar fi mai bine 
să digere el mai întâi vestea proastă. 
Seara, la culcare, se întinsese alături de 
ea, dar tot nu-i spusese nimic. A doua zi 
dimineaţă, se prefăcuse că pleca la 
munca. Se lăsase angrenat într-o 
mascaradă care avea să dureze câteva 
luni. Sigur că se grăbise să aplice la 
diverse joburi de prin alte banei, însă 
orizonturile erau destul de întunecate. 
Toată lumea dădea afară, nimeni nu 


făcea angajări. Cu cât amâna momentul 
anunţului în faţa lui Sophie, cu atât 
devenea mai puţin capabil să înfrunte 
realitatea. Se  afundase singur în 
mlaştina minciunii sale. 

La masă, la restaurantul italian, 
Arpad se uita la Sophie care îşi degusta 
fără nicio grijă pastele şi încerca să facă 
conversaţie cu el. O pereche fericită. 
Doi îndrăgostiți. Cuplul perfect. în 
aparenţă. 

Arpad se gândi din nou la ceea ce îi 
spusese  Fiară de dimineaţă, la 
cafeneaua din Parcul Bastions: 

— Vrei să ştii cum am descoperit că ai 

fost concediat? Pâi am trecut pe la 

bancă şi am întrebat de tine. Mi s-a spus 

că nu mai lucrai acolo din ianuarie. Şi 

cum am avut ocazia să te urmăresc 

puţin în decursul ultimelor zile şi te- am 

văzut hoinărind fără niciun scop, am 

priceput repede despre ce era vorba. 

— M-ai urmărit? ridicase tonul Arpad, 
enervat. Fiară contraatacase imediat: 

— Presupun că Sophie nu e la curent 

CU... 

Arpad îi aruncase o privire furioasă 

lui Fiară. 

Acesta din urmă insistase: 

— Sophie nu ştie nimic, nu-i aşa? 

— Nu, ea nu ştie nimic, cedase Arpad. 

Fiară îl avea la mână. Oare ce dorea 

să îi ceară în schimbul tăcerii? 
— Nu-ţi face griji, îl asigurase Fiară pe 
un ton fals prietenos. Secretul tău e în 
siguranţă. Dacă nici noi nu ne-om 
pricepe să păstrăm secrete... 

Arpad percepuse o uşoară ameninţare 
în tonul lui Fiară, aşa că îl apucase de 


gulerul tricoului: 
—  Ascultă-mă bine, Fiară, şi hai să 
terminăâm cu prostiile! De ce ai venit la 
Geneva? 

Fiară zâmbise larg. 
— Ce-mi place când te enervezi! Eşti 
din nou vechiul Arpad de odinioară. Sub 
costumul acesta de bancher zace un 
dur, de fapt. Vrei să ştii ce mă aduce la 
Geneva? E un jaf de făcut şi am nevoie 
de o mână de ajutor... 


Sâmbătă 2 iulie 2022 
ZIUA JAFULUI 


Cu două ore şi 15 minute înainte de 
începerea jafului 


Ora 7:15. 

în bucătăria Casei de sticlă, Arpad 
bea o ultimă ceaşcă de cafea. Stătea în 
picioare lângă fereastră, uitându-se 
afară aşa cum o făcea atât de des şi 
Sophie. 

Se temuse de ziua aceasta, însă acum, 
că ea venise în sfârşit, se simţea 
aproape uşurat. Fiară promisese că 
avea să dispară chiar de a doua zi. Un 
ultim jaf. Ultima lor lovitură împreună. 
Apoi avea să se termine totul. Arpad se 
întrebă dacă Fiară avea să-şi respecte 
promisiunea. 

Citi pentru ultima dată instrucţiunile 
notate pe o bucăţică de hârtie, apoi o 
arse în chiuvetă, atent să nu rămână 
nicio urmă. 


Cu 16 ani în urmă 


IULIE 2006 


Draguignan, Franța 


Draguignan. La 50 de kilometri 
distanţă de Saint-Tropez. 

Duba se opri în curtea interioară a 
închisorii. Sosea un grup de noi 
deţinuţi. Bărbaţii ascultară de ordinele 
gardienilor şi coborâtă din maşină în şir 
indian, îndreptându-se către clădirea 
principală. Arpad cobori ultimul. Se uită 
în jur, în căutare de repere. Soarele era 
orbitor. Nu auzea decât zgomote şi 
urlete. Era de-a dreptul terorizat, 

Arpad avea 24 de ani şi un costum 
elegant, însă îşi pierduse toată 
prestanţa. Fură făcute formalităţile de 
înregistrare. I se atribui numărul 
matricol şi i se puseră la păstrare 
efectele personale. Avea destul de mulţi 
bani la el când fusese ridicat de 
jandarmi. Suma respectivă i-a fost 
transformată în credit pentru cantină. 
Putea să-şi îmbunătăţească viaţa de zi 
cu zi. Putea să lege prietenii. Fu pus să 
îşi schimbe hainele, apoi îşi primi 
„pachetul” regulamentar: cearşaf, 
cuvertură, articole de toaletă şi veselă. 

Un supraveghetor îl conduse până în 
secţia lui. Intrară adânc în incinta 
închisorii. Zgomotele grilajelor care se 
închideau. Ţipetele deţinuţilor. 
Mirosurile.  Privirile. De panică, lui 
Arpad i se puse un nod în gât. Ajunseră 


în faţa celulei. Supraveghetorul răsuci 
cheia în broască şi deschise uşa greoaie. 
Arpad făcu câţiva paşi înăuntru. Erau 
două paturi acolo. Unul dintre ele era 
ocupat de un tip masiv, cu o mutră nu 
prea atrăgătoare. Arpad se întrebă dacă 
era mai bine să îi salute sau să tacă. 
însă bărbatul îl întâmpină aproape 
prieteneşte: 

— Salut! Hai, instalează-te! 

Arpad aşeză pachetul pe salteaua 
goală şi apucă cearşaful. Bărbatul îi 
zise, fără să-şi ia ochii de la televizor: 

— Poţi să foloseşti masa şi una dintre 
etajere. M-am cam întins, dar o să-ţi fac 
loc. 

Arpad îşi aşeză puţinele lucruri ici şi 
colo, fără să ştie dacă doar se orienta în 
noul spaţiu sau dacă pur şi simplu îl 
asculta pe omul acesta care Îl 
impresiona. 


Pe colegul de celulă al lui Arpad îl 
chema Philippe, dar toată lumea de aici 
îi spunea „Fiară”. Avea în jur de 35 de 
ani, ţeasta rasă, un fizic impresionant şi 
o figură de dur. Degaja un fel de forţă 
senină. închisoarea era regatul său: în 
interiorul penitenciarului, Fiară era 
respectat de toţi. Deţinuţii îl ascultau 
orbeşte, paznicii aveau încredere în el. 
Era chemat deseori să arbitreze diverse 
conflicte. Era cel care reuşea să 7 
păstreze, de unul singur, o formă de 
pace în sânul instituţiei. 

Una dintre regulile închisorii era să 
nu vorbeşti despre motivele pentru care 
fusese el închis. Dar, în general, 
deţinuţii erau deja celebri pentru 
faptele lor. Fiară era un foarte versat 


spărgător de bănci. îşi executa acum 
ultimul an de pedeapsă şi fusese 
transferat, pentru bună purtare, la 
Draguignan, unde avea un regim mai 
puţin strict. 

Fiară îl luase pe Arpad sub aripa sa 
protectoare încă din prima zi. 

— Mergi alături de mine şi n-o să ai 
probleme, îi spusese el. 

Şi cum Arpad era o persoană deosebit 
de simpatică, Fiară legase curând o 
relaţie de prietenie cu acest tânăr de 
familie bună, cu zece ani mai tânăr 
decât el, despre care se tot întreba ce 
căuta aici. Până la urmă, îl întrebase 
direct: 

— Paznicul zice că eşti în arest 
preventiv... 
— Da. 
— Ce-ai făcut? 
— O prostie. 
Pe Fiară îl amuză răspunsul. 
— Ca toată lumea. 
— Am vrut să impresionez o fată, 
preciză Arpad. 
— Ca toată lumea. 

Arpad zâmbi. Apoi îi povesti ce se 

întâmplase cu o săptămână în urmă. 
x 


Cu o săptămână în urmă Saint-Tropez 


Arpad se afla la volanul unei 
decapotabile Aston Martin, cu numere 
englezeşti, pe coasta Mediteranei. 
Golful de la Saint-Tropez i se deschidea 
spectaculos în faţa ochilor, la apus. 
Arpad profita de căldura plăcută şi de 
mirosul îmbătător de pin. Plecase de la 


Londra devreme, pe la 4 dimineaţa, iar 
acum ajungea în sfârşit la destinaţie. 

Când ajunse în apropiere de Saint- 
Tropez, o ţinu în direcţia satului. Ar fi 
trebuit să se ducă direct unde avea 
treabă, însă voia să mai profite puţin de 
maşină. îi mai rămăsese ceva timp la 
dispoziţie, ajunsese mai devreme decât 
prevăzuse.  Condusese cu viteză şi 
aproape fără oprire. 

Maşina traversă Saint-Tropez-ul 
invadat de turişti în perioada estivală. 
Terasele erau foarte aglomerate, 
restaurantele, pline până la ultima 
masă. Arpad tură de câteva ori motorul, 
doar de dragul de a atrage privirile. 
Venea deja de patru 


veri la Saint-Tropez. În timpul acesta, 
cu farmecul lui şi cu simţul umorului, îşi 
crease o mică reţea socială prin locurile 
cele mai în vogă. 

Ajunse la Beatrice şi se opri în faţa 
clădirii, lăsându-şi Aston Martinul pe 
mâna unui valet de parcare. Pe trotuar, 
clienţii stăteau în spatele unui cordon, 
aşteptând ca un paznic musculos să le 
permită să se apropie. Unii explicau că 
aveau rezervare, despre alţii era evident 
că nu aveau cum să intre vreodată. El se 
îndreptă direct către Celine, care era 
DE şi care îl îmbrătisă călduros. 

o 


— Arpad! exclamă ea. Te-ai întors? 

— Doar pentru două zile. 

— Aşa puţin? regretă Celine. 

— Trebuie să mă întorc la Londra. Mă 
aşteaptă o slujbă într-o bancă. începe 
viaţa serioasă. 

— Oh, domnul bancher, deci! se bucură 


pentru el Celine. Ar trebui să vă spun 
my lord, de acum înainte? 

— Da, da, curând, glumi Arpad. Găsesc 
şi eu un loc la bar? 

— Pentru dumneavoastră, întotdeauna, 
my lord. 

Fata îl conduse înăuntru şi îi indică un 
loc pe care să se aşeze la bar. Arpad 
ceru o porţie de paste cu trufe pe post 
de cină. în a doua parte a serii, când 
restaurantul se transforma în club, 
atenţia îi fu atrasă de un grup de ţipi la 
vreo 30 de ani. Eleganti, foarte veseli, 
aruncând cu bani în stânga şi-n dreapta. 
Ploua cu sticle de şampanie la masa lor. 
Arpad se împrieteni cu unul dintre ei şi 
fu invitat să bea un pahar împreună. Şi 
atunci o observă pe bruneta aceea 
fermecătoare care îl sorbea din ochi. 

Arpad îşi părăsi noii amici ca să se 
ducă să flirteze cu ea. Dansară puţin, se 
sărutară, apoi ea anunţă că trebuia să 
plece acasă. 

— Te conduc? îi propuse Arpad. 
— Şi sa-ţi părăseşti prietenii? 

îl crezuse unul de-al lor. 

— Nu-ţi face griji pentru ei, răspunse 
el. Ştiu unde să mă găsească. 

îşi recuperă Aston Martinul şi o invită 
să urce la bord. 

— Mişto maşină, spuse fata. 

— Nu te pot contrazice, răspunse 
Arpad, ferindu-se să-i precizeze că nu 
era maşina lui. Vrei să ne vedem mâine 
la prânz? Ştiu o nebunie de restaurant, 
sus, pe coastă. 

Fata nu îi zise nimic până când 
ajunseră în fata casei ei. 

— Treci mâine să mă iei de aici, pe la 


12; 

Arpad se despărţi de ea zâmbind. îi 
trimise un mesaj domnului Stankowitz, 
proprietarul maşinii, să îl anunţe că 
tocmai sosise în sfârşit la Saint-Tropez. 
„Drumul a fost mai lung decât mă 
aşteptam.” Apoi se duse acolo unde 
avea să locuiască în următoarele 48 de 
ore: o vilă pe malul mării, care îi 
aparţinea tot domnului Stankowitz. 

Cât despre domnul cu pricina, acesta 
se afla la 1 400 de kilometri distanţă, la 
Londra. Era un bancher din City, care 
avea să-şi petreacă vara la Saint-Tropez, 
începând cu weekendul următor. 
Stankowitz avea vreo 60 de ani, 
divorțase deja de douā ori şi era un 
bărbat jovial care, ca toată lumea, se 
ataşase de Arpad. Cei doi se 
cunoscuseră la Londra, în clubul privat 
din Knightsbridge în care Arpad lucra 
ca barman, în timp ce îşi continua 
studiile financiare. Se formase acolo un 
cerc care reunea crema bancherilor, 
avocaților şi oamenilor de afaceri din 
capitală. Acolo, Arpad se simţea în 
elementul său. Visa să ajungă într-o zi 
de cealaltă parte a tejghelei. Dar până 
atunci trebuia să muncească din greu ca 
să fie bine văzut de membrii clubului. 
Devenise rapid mascota lor. Arpad era 
un tip care plăcea uşor tuturor. Oamenii 
căutau să se afle în compania lui. Arpad 
îi uda pe domnii aceia cu whiskyuri 
rare, îi întreținea cu conversații 
captivante şi le recolta confidenţele. 
Stankowitz îl aprecia în mod deosebit pe 
acest tânăr hotărât şi ambițios, căruia îi 
promisese un post în banca sa imediat 


ce avea să-şi obţină diploma. 

De doi ani, Stankowitz îi încredința lui 
Arpad sarcina de a-i duce Aston 
Martinul de la Londra la Saint-Tropez, 
înaintea vacanţelor pe care le petrecea 
acolo. Plata lui Arpad consta într-un plic 
gros cu bani şi două nopţi în vila lui de 
bancher. Plus drumul înapoi la Londra 
cu avionul. 

în acea seară de iulie, pe când Arpad 
parca maşina în garajul vilei, nici măcar 
nu îi trecea prin cap că ar putea fi 
ultima dată când avea să vină aici. Ca 
de obicei, îl întâmpinase Mathilde, 
angajata care locuia pe proprietate. 

— îmi pare rau că am ajuns atât de 
târziu, îi spuse Arpad, dar drumul a fost 
foarte lung. 

— Nu-ţi face griji, îl linişti Mathilde. Ai 
mâncat? 'Ţi-am păstrat puţină pulpă de 
miel. 

— Nu, mulţumesc, refuză Arpad. Am 
tot ronţăit diverse pe drum. Sunt frânt, 
o să mă duc la culcare. 

Mathilde îl plăcea pe acest tânăr 
politicos şi muncitor, gata oricând să o 
ajute cu câte ceva. Dimineaţa, îşi aranja 
singur camera şi spăla sistematic 
vasele. Un băiat respectuos, nu genul 
care să lase totul pe seama servitorilor. 
Şi domnul Stankowitz avea o stimă 
deosebită pentru el, iar dânsul chiar se 
pricepea la oameni. 


A doua zi dimineaţă, Arpad se trezi 
devreme şi profită cât putu de casă. 
Folosi mai întâi sala de sport, apoi îşi 
luă micul-dejun pe marginea piscinei. La 
prânz trebuia să se ducă să o ia pe 


bruneta aceea drăguță pe care o 
întâlnise în ajun la Beatrice şi să o 
scoată la masă undeva, însă îl deranja 
gândul că ieri-seară o condusese acasă 
în Aston Martin, iar acum trebuia să se 
ducă să o ia cu taxiul. Norocul îi surâse, 
până la urmă. în cursul dimineţii, 
Mathilde îl căută la piscină să-l anunţe 
că avea să lipsească de acasă câteva 
ore, se ducea să îşi viziteze sora la 
Cannes. Odată plecată Mathilde, Arpad 
avu mână liberă: scoase Aston Martinul 
din garaj şi porni câtre locul de 
întâlnire. Avea să se întoarcă imediat 
după prânz, înainte de Mathilde. Nimeni 
n-avea să afle nimic. Pentru orice 
eventualitate, îşi propuse să se întoarcă 
acasă pe la ora 14. 


Ora 15. 

Pe terasa restaurantului, Arpad şi 
noua lui cucerire îşi continuau prânzul. 
Fata era cu totul extaziată de priveliştea 
de deasupra golfului şi de ceea ce 
mâncaseră. El stătea cu ochii pe ceas şi 
de-abia  reuşea să-şi stăpânească 
neliniştea. Masa întârziase. Ea fusese de 
vină, pentru că voise să bea câteva 
pahare de şampanie înainte de 
mâncare. El doar se prefăcuse că bea - 
nu putea risca să conducă beat. După ce 
se aşezaseră în sfârşit la masă, fata 
pusese ochii pe felurile cele mai scumpe 
din meniu: o burrata cu caviar, urmată 
de o porţie de paste cu homar. Şi de 
băut? „Şampanie”, ceruse ea. „Viaţa e 
prea scurtă ca să bem poşirci.” Aşa că 
somelierul le propusese o sticlă de 500 
de euro. Numele cramei îi provocase un 


mare val de entuziasm fetei şi unul şi 
mai mare de panică lui Arpad, care făcu 
repede calculele în minte: probabil că se 
putea descurca cu cât avea pe cârd. Din 
fericire, avea la el şi banii pe care i-i 
dăduse Stankowitz. 


x 


în celulă, Fiară asculta aproape lipit 
de buzele lui Arpad. Şi murea de râs. 
— Dar povestea asta este absolut 
genială! spuse el. 
— Stai să auzi urmarea, e încă şi mai 
tare! îl avertiză Arpad. 
— Urmarea! scandă Fiară. Urmarea! 
— Servirea era interminabilă. Când 
vine în sfârşit comanda, fata hăpăie 
nenorocitele alea de spaghete cu 
homar, după care apare din nou 
chelnerul şi ne întreabă dacă vrem şi 
desert. Eu zic „nu, mulţumesc”, evident. 
Tot ce vreau e să ajung acasă înaintea 
lui Mathilde, angajata. Dar fata zice „de 
ce nu?” şi ia din nou meniul, se 
gândeşte, se răzgândeşte, apoi în sfârşit 
se hotărăşte să ceară un sufleu de 
ciocolată. Chelnerul zice: „O alegere 
excelentă! Dar trebuie să vă previn că 
sufleul durează circa 20 de minute”. 
— Să nu-mi zici că aţi luat şi sufleul! 
hohoti Fiară. 
— Dar bineînţeles că am luat şi sufleul! 

Râsetele lui Fiară răsunau cu ecou în 
celulă. 
— Ce prost! Dar cât de prost să fii? Şi 
toate astea doar ca să i-o tragi unei ţipe 
întâlnite aiurea... 

Arpad, încântat de efectul pe care îl 
avea povestirea lui, exclamă pe un ton 


teatral: 

— Srt i-o trag? Măcar de i-aş fi tras-o! 
în timp ce aşteptăm nenorocitul ăla de 
sufleu, terminăm sticla de şampanie. în 
fine, ea o termină, pentru că eu n-am 
băut, practic, nimic. Şi atunci realizez 
că fata e complet mangă şi că soarele 
ăla care ne bate-n cap nu ne este deloc 
de ajutor în acest sens. Şi iat-o că se 
apucă să-mi povestească despre 
prietenul ei. îmi mărturiseşte că se vede 
de trei ani cu un tip care locuieşte la 
Berlin şi că nu vrea să îl înşele. Şi 
începe să plângă şi să geamă: „Nu pot 
să-i fac una ca asta lui Eric!” 

x 


— Nu pot să-i fac una ca asta lui Eric! 
repetā fata, cu lacrimile şiroindu-i pe 
obraji. 

Plânsetele ei  atrăgeau atenția 
celorlalți clienți. Arpad, jenat la culme, 
nu-şi dorea decât să dispară. 

— Dar nu eşti obligată să faci nimic, o 
asigură el şi îi întinse o batistă. Cred că 
ar fi mai bine să mergem... 

— Nu, îl refuză ea ştergându-se la ochi, 
vreau să gust din sufleul ăla. 

Arpad, uşor paralizat de întorsătura 
pe care o luaseră lucrurile, nu-şi simţea 
telefonul vibrând în buzunar. 

Era Mathilde, care se întorsese deja la 
vila lui Stankowitz. Văzând că Arpad nu- 
i răspunde, închise telefonul şi se 
întoarse către jandarmii care verificau 
garajul gol: 

— Tot nu răspunde. Dar vă repet, nu el 
a luat maşina. Nu e deloc stilul lui. 


Odată sufleul ingerat şi nota plătită, 
Arpad o urcă pe fată în Aston Martin şi 
o porni cu toată viteza înspre Saint- 
Tropez. Păstrară o linişte mormântală în 
maşină. Arpad văzuse că îl căutase 
Mathilde, dar avea să o sune după ce 
ajungea acasă. Prioritatea era acum să 
ducă maşina înapoi în garaj. 

însă foarte curând se blocară în 
traficul aglomerat. Arpad, care nu mai 
avea nicio clipă de pierdut, hotărî să 
încerce să depăşească maşinile oprite în 
ambuteiaj. Era riscant, dar dacă 
accelera, îi trebuiau doar câteva 
secunde să ajungă la următoarea 
intersecţie. 

Aston  Martinul o porni deci pe 
contrasens. Arpad apăsă pe acceleraţie, 
fata scoase un țipăt, maşina porni ca din 
puşcă. Aveau probabil vreo 120 de 
kilometri la oră când roata din dreapta 
nimeri într-o groapă din asfalt. Arpad fu 
surprins de impact, pierdu controlul 
maşinii, iar aceasta ieşi de pe carosabil 
şi îşi termină cursa în nişte stânci, la 
doar câţiva metri de terasa unui 
restaurant. 

Arpad şi fata reuşiră să iasă singuri 
din maşină. Erau uşor şocaţi, dar nu 
aveau nimic, nici măcar o zgârietură. 
Maşina, în schimb, nu mai era decât un 
morman de fiare contorsionate. Martorii 
accidentului au venit în fugă către ei. 
Câteva minute mai târziu, soseau şi 
echipajele de urgenţă. Era începutul 
necazurilor pentru Arpad. 

Jandarmii, după întocmirea 
procesului- verbal, îl luară cu ei pe 
Arpad. Acesta se gândi că era vorba de 


o procedură uzuală şi că avea să plece 
în vreo oră. Desigur, avea să-i dea 
socoteală domnului Stankowitz şi nu 
intenţiona deloc să se eschiveze. Dar 
era vorba de un simplu accident. Nu 
fusese nimeni rănit. El nu era nici beat, 
nici drogat. Şi totuşi, la jandarmerie, 
situaţia se  înrăutăţi repede. Printre 
altele, şi din cauza domnului Stankowitz 
care anunţase, de la Londra, că dorea să 
depună plângere contra lui. Aşadar, 
Arpad se trezi reţinut. îl sună pe un 
avocat din Saint-Tropez pe care îl 
cunoştea. Acesta îl asigură că avea să 
fie eliberat fără întârziere. însă trebuia 
să rămână în custodia poliţiei până când 
reuşea să ajungă în faţa unui judecător 
de instrucţie. 

— Există riscul să fugă, decretă acesta 
din urmă. Acuzatul locuieşte la Londra 
şi nu are niciun motiv să mai revină aici. 
De aceea voi cere să-şi aştepte procesul 
în detenţie. 

— Dar e o nebunie! protestă avocatul. 
Nu băgăm pe cineva la închisoare 
pentru un banal accident de maşină! 

— A furat o maşină! îl corectă 
judecătorul. Şi era cât pe ce să omoare 
nişte oameni! La doar câţiva metri de 
locul impactului se afla o terasă plină. 
Clientul dumneavoastră ar fi putut 
provoca un carnagiu. 

— Clientul meu a împrumutat o maşină! 
— Proprietarul vehiculului nu este de 
aceeaşi părere. Sunteţi singurul care 
crede povestea asta. 

— Arpad este proaspăt absolvent de 
facultate, insistă avocatul. îl aşteaptă o 
slujbă la Londra. Această arestare riscă 


să-i dea toată viaţa peste cap. 
— Trebuia să se fi gândit la asta înainte 
să facă o tâmpenie! 

Arpad încercă şi el să-l înduplece pe 
judecător: 
— Vă rog frumos, nu mă aruncaţi în 
închisoare, îl imploră el. 

însă toate rugăminţile fură în van. 
Urmă  zornāitul  cătuşelor. Celula 
tribunalului. Duba închisorii. Sosirea la 
penitenciarul din Draguignan. 


x 


— Şi toate astea pentru o şampanie de 
500 de parai şi un sufleu de ciocolată, 
rezumă Fiară. 

— Toate astea pentru că îmi plac banii, 
dar nu îi am. 

— Nu îi ai ihcn, îl corectă Fiară. 


După şase săptămâni de detenţie, 
Arpad fu eliberat. Părinţii lui îi 
trimiseseră o sumă consistentă lui 
Stankowitz, drept despăgubire pentru 
maşină, iar acesta acceptase să îşi 
retragă plângerea. Acuzaţia de furt fu 
uitată. Urmă o judecată rapidă, după o 
procedură simplificată, iar Arpad primi 
o condamnare cu suspendare. 

în momentul în care se pregătea să 
plece din celula împărţită cu Fiară, 
Arpad îşi dădu seama de cât de 
puternică devenise prietenia dintre ei 
doi. 

— Aproape că-mi va fi dor de locul ăsta 
în care am locuit împreună, îi spuse el 
lui Fiară, îmbrăţişându-l pentru o ultimă 
dată. 

— Nu spune tâmpenii, puştiule! O să 


vezi că ne va fi mult mai bine afară. Pe 
curând! 
Æ 


Şapte luni mai târziu. 

Arpad se stabilise definitiv la Saint- 
Tropez. 

La eliberarea din închisoare, nu se 
simţise nici suficient de curajos, nici 
măcar doritor să să se întoarcă imediat 
la Londra. Saint-Tropez, cu atmosfera 
lui relaxată, îi păruse o alegere mai 
bună drept cameră de depresurizare. 
Dar ceea ce se gândise că avea să fie 
doar un sejur de scurtă durată - îşi 
închipuia că, mai devreme sau mai 
târziu, avea să se întoarcă în Anglia - 
luă o cu totul altă turnură când 
managerul de la Beatrice îi propuse să 
se angajeze de probă la el la bar. Având 
deja experienţa de la clubul privat din 
Knightsbridge, unde îl întâlnise pe 
domnul Stankowitz, Arpad făcu repede 
furori. Şi fu angajat imediat, apoi 
promovat ca responsabil cu barul şi 
rezervările. 

Lui Arpad îi mergea foarte bine la 
Saint- Tropez. îşi adora serviciul şi 
excela în îndeplinirea sarcinilor sale. în 
plus, mai era şi fata aceea care apăruse 
intr-o zi la Beatrice, să o înlocuiască la 
recepţie pe Celine, care plecase la studii 
la Montreal. O chema Sophie şi era 
studentă la Drept la Aix-en-Provence. 
Era frumoasă ca lumina zilei. Chimia 
dintre ea şi / Arpad fusese evidentă din 
primul moment şi începuseră să se 
culce împreuna în mod regulat. 

Inteligentă şi spirituală, Sophie avea 
un singur defect: era fiica mult iubită a 


lui Bernard, patronul cel mare de la 
Beatrice şi alte câteva localuri din 
regiune. Managerul de la Béatrice îl 
avertizase deja pe Arpad: 

— Sper că nu te-ai atins de fata iu' şefu', 
da? 

— Bineînţeles că nu, minţise Arpad. Nu 
sunt nebun, totuşi. 

Dar lui Arpad nu-i păsa deloc de 
Bernard, pe care, de altfel, nici nu-l 
văzuse decât o dată sau de două ori. Dar 
era mai bine să rămână discreţi, aşa că 
el şi Sophie deciseră să nu se afişeze 
public împreună. Secretul avea în el 
ceva excitant, le condimenta relaţia. Le 
plăcea să joace teatru în faţa colegilor 
de la Beatrice, pentru ca apoi să se 
întâlnească la adăpost de orice priviri 
indiscrete. Şi nimic n-o distra mai tare 
pe Sophie decât să se lase agăţată de 
vreun client sub ochii lui Arpad, pentru 
ca apoi acesta din urmă să găsească un 
motiv oarecare pentru a le cere 
bodyguarzilor să îl dea afară pe intrus. 


La începutul primăverii lui 2007, fu 
eliberat din închisoare şi Fiară. 

Se instală temporar acasă la Arpad, 
cu care păstrase legătura. Arpad se 
dădu peste cap să-l ajute: îi oferi 
găzduire şi îi făcu rost de o slujbă ca 
spălător de vase la Beatrice. 

Dar Arpad îşi dădu repede seama că, 
pe cât de în elementul lui se simţea 
Fiară în puşcărie, pe atât de greu se 
integra în viaţa în libertate. Fiară era un 
bărbat fermecător şi un prieten fidel, 
însă era incapabil să respecte şi cea mai 
mică disciplină. Aventura cu spălatul 


vaselor n-a fost de lungă durată. 

— Tu eşti un adevărat frate, îi spuse el 
lui Arpad în ziua în care îi părăsea 
apartamentul, cu o geantă în care îşi 
strânsese puţinele lucruri pe care le 
avea. îţi mulţumesc pentru tot ce ai 
făcut pentru mine, dar prefer să plec 
înainte să îţi creez probleme. Eu nu sunt 
făcut pentru o viaţă ca asta. 

— Ce fel de viată? 


— O viaţă de sclav. Să trudesc pentru 
alţii. Să curăţ farturiile murdare ale 
diverşilor domni şi doamne. Şi toate 
astea pentru un salariu mizerabil care 
nu-mi permite nici măcar să am un 
acoperiş deasupra capului. Viaţa e 
scurtă, iar eu am risipit deja o bună 
bucată din ea în puşcărie. 

— Unde o să te duci? întrebă Arpad. 

— La Fréjus. Am un amic care îmi 
poate găsi o slujbă în port. 

Era o minciună. în realitate, Fiară 
pregătea un jaf. însă Arpad nu ştia încă 
nimic pe atunci. Continua să se vadă cu 
Fiară, fără nicio grijă, la Frejus, unde se 
întâlneau în cele mai improbabile locuri, 
pentru diverse seri underground. O lua 
şi pe Sophie cu el. în curând, ajunseseră 
să formeze un trio inseparabil. 

Trecură mai multe luni. Trecu şi vara. 

într-o seară de la începutul lunii 
septembrie 2007, pe când discutau între 
patru ochi, Fiară îi mărturisi lui Arpad 
că pregătea ceva spectaculos. 

— Ceva spectaculos? 

— Un jaf colosal. La Banca Poştală din 
Menton. Sunt o grămadă de bani acolo. 
Suficient cât să stau liniştit foarte multă 
vreme. 


Arpad rămase înmărmurit. 
— Dar de ce îmi spui asta? întrebă el 
într-un sfârşit. 
— îmi caut un partener. Cineva care să 
ştie să conducă o maşină, dacă înţelegi 
ce vreau să spun. 
— Dar eu... eu nu am dat nicio 
spargere niciodată. 

Fiară îi zâmbi liniştitor: 
— într-un jaf contează mai mult 
încrederea decât experienţa. Am nevoie 
de cineva de încredere, de cineva ca 
tine. Dām lovitura şi ne pierdem urma 
în Italia. Am o ascunzătoare beton 
acolo, la o stână din Toscana, unde o să 
putem sta liniştiţi o vreme. 

Arpad îi privi îndelung chipul lui 
Fiară. Se întreba ce înţelegea el prin „o 
grămadă de bani”. 


CAPITOLUL 12 
9 zile până la jaf 

Ora 5:45 dimineaţa, în apropierea 
Casei de sticlă. 

în maşina ascunsă la marginea 
pădurii, Greg stătea cu ochii aţintiţi la 
ecranul pe care se vedeau Sophie şi 
Arpad dormind - ea cuibărită între două 
perne, el întins pe spate, într-o poziţie 
sobră. 

Sophie se mişcă. Greg se gândi că 
avea să se trezească, dar fusese doar o 
alarmă falsă. Camera nu îi permitea să 
facă niciun prim-plan şi îi părea rău 
pentru asta. l-ar fi plăcut să se poată 
apropia cât mai mult de chipul ei acum, 
să o admire de aproape. îşi dădea 
seama cât de unică era Sophie. Iar 
Marion îi decepţionase cu totul. Din 
fericire, în ajun reuşise să scape uşor de 
ea. îi promisese că se terminase cu 
cătuşele şi că data viitoare aveau să 
iasă la un restaurant împreună. Imediat 
cum ieşise din apartamentul ei, îi 
blocase numărul de telefon, pentru ca 
ea să nu-l mai poată suna niciodată. 


în pat, Arpad avea ochii deschişi, ceea 
ce Greg nu putea observa, din cauza 
întunericului din încăpere. Nu mai 
dormea de multă vreme. Se gândea la 
Fiară. De ce să fi apărut el aşa, după 15 
ani, să încerce să-l coopteze din nou 
într-un jaf? Fiară îl asigurase că nu Îi 
spusese nimic lui Sophie despre faptul 
că fusese concediat. Ceea ce trebuie să 
fi fost adevărat, pentm că Arpad îşi 
cunoştea prea bine soţia ca să ştie cā n- 
ar fi fost capabilă să joace teatru. Arpad 


o minţea de luni întregi pe Sophie. Plata 
compensatoare pentru  concediere îi 
salvase cârdul de credit şi îl ajutase să 
plătească retroactiv vacanţa lor de vis 
din Insula Mauritius. Pentru restul 
cheltuielilor uzuale fusese nevoit să se 
servească din banii lui Bernard. Fiară, 
deşi nu cunoştea niciun detaliu, trebuie 
să-şi fi închipuit că Arpad era într-o 
situaţie disperată. Era un foarte bun 
strateg. îi propusese să ia parte la un jaf 
ştiind că astfel îi oferea o cale de ieşire. 

Până la urmă, Arpad se ridică din pat. 
Se strecură discret în dressing să îşi 
aleagă hainele. Rămase o vreme 
complet gol în faţa costumelor lui: într-o 
vreme, ele îl îmbrăcau pe bancherul cu 
un viitor strălucitor, dar acum nu mai 
erau decât ţinutele unui ratat care-şi 
minţea familia. Alese un compleu de 
culoare crem, foarte subţire, croit la 
comandă. Avea să mai dureze o zi toată 
comedia. Deodată, simţi trupul lui 
Sophie lipindu-se de al lui. Femeia îi 
îmbrăţişă cu tandreţe pieptul, dar el se 
desprinse imediat din strânsoarea ei. Ea 
se îmbufnă: 
— Nu ştiu ce ai zilele astea, dar devii 
foarte enervant. 
— lartă-mă, dar trebuie să dau nişte 
oameni afară azi şi asta nu mă încântă 
deloc. 
— Dar parcă trebuia să faci ieri treaba 
asta. 

Arpad încercă să-şi repare din zbor 
minciuna: 
— E un proces complex, spuse el. 
Anunţul a fost doar prima etapă. Acum 
trebuie să completez o groază de hârtii, 


să discut cu departamentul de resurse 
umane de la bancă... Să oficializăm 
toată treaba, deci. 

Se gândi că trebuia să înceteze odată 
să mintă atâta în legătură cu serviciul 
lui. De fiecare dată când pronunţa 
cuvântul „bancă”, devenea încă şi mai 
şantajabil din perspectiva lui Fiară. 
Arpad îşi trase pe el în grabă cămaşa şi 
pantalonii, apoi ieşi din cameră cu haina 
pe braţ şi pantofii în mână. 

— îţi fac cafea, anunţă el de parcă asta 
ar fi fost de ajuns să rezolve toate 
problemele. 

Sophie rămase complet goală în 
mijlocul dressingului. în mod normal, l- 
ar fi urmat pe Arpad ca să încerce să-l 
mai destindă puţin. Dar acum, cea care 
avea nevoie să se destindă era ea. Din 
cauza lui Fiară. Acesta urma să vină la 
ea, chiar aici, în această dimineaţă. 
Acasă la ei. îi promisese că avea să fie 
foarte discret. Ea trebuia să joace 
teatru, să plece la serviciu ca în fiecare 
zi. Să nu trezească suspiciuni. Acum era 
teribil de încordată şi trebuia să facă 
ceva pentru a reduce tensiunea. Se 
întinse pe pat şi îşi strecură degetele 
între picioare. 


Greg privea uimit şi cu admiraţie. 
Hipnotizat de ceea ce vedea, îşi luă 
telefonul şi începu să filmeze scena, ca 
s-o poată vizualiza din nou, şi din nou, şi 
din nou. 


Ora 10 dimineaţa, la sediul central al 
poliţiei. 

Membrii trupelor de intervenţie se 
antrenau la standul de tir, când Greg fu 
chemat în biroul şefului unităţii. Era 
ceva neobişnuit să  întrerupi un 
antrenament, deci motivul întrevederii 
trebuie să fi fost important. în timp ce 
mergea pe culoare, Greg se întreba 
dacă nu o fi fost vorba de posibila lui 
numire în postul lăsat liber de şeful lui. 
însă avea să fie repede dezamăgit. 

— Greg, îi spuse şeful lui imediat ce-l 
văzu intrând, avem o mare problemă. 

în birou se mai afla Fred, armurierul 
şi responsabilul cu echipamentele 
echipei. De la puştile de asalt până la 
căştile de protecţie antiglonţ, totul era 
în sarcina lui. 

— Ce s-a întâmplat? întrebă Greg. 
— A avut loc un furt în sediul nostru. 

Greg se gândi imediat la cameră. 

— Un furt? repetă el, uitându-se când 
la şeful său, când la Fred Grasu', aşa 
cum îi spunea toată lumea, deşi acesta 
era mai degrabă firav. 

încercă să analizeze rapid situaţia: 
era o întrebare reală al cărei răspuns nu 
îl cunoşteau, sau o manevră de poker 
amăgitoare? O fi descoperit Fred Grasu' 
cum stăteau lucrurile? încercă să-şi 
controleze atent emoţiile şi întrebă pe 
un ton îngrijorat: 

— Ce s-a furat? 

— O cameră de observare, răspunse 
Fred Grasu'. 

— Ca aceea pe care am folosit-o acum 


câteva săptămâni, când urmăream 
banda aia de hoţi? întrebă Greg. 

— Exact. 

— Poate cā a uitat-o cineva la fața 
locului? propuse Greg. 

— Nu, am făcut inventarul la sfârşitul 
misiunii. Toate camerele au fost aduse 
atunci înapoi la locul lor. 

— Dar n-are niciun sens! zise Greg 
complet intrat în rol. Cine să fure o 
cameră? 

— Asta am vrea şi noi să aflăm, 
rāspunse şeful. 

Greg era cu atât mai neliniştit cu cât 
interlocutorii săi vorbeau foarte puţin. 
Oare ştiau deja totul? îşi continuă rolul 
de poliţai zelos: 

— Cine are acces la echipamente? 

— Doar membrii unităţii, îi explică 
Fred Grasu'. Doar noi putem intra aici. 
— Apropo, Greg, spuse şeful, se pare 
că ai primit două vizite în ultimele zece 
zile... 

— O inspectoare de la Poliţia Judiciară. 
A fost la intervenţia din Pâquis. Trebuia 
să mai pună nişte întrebări pentru 
raportul ei. Dar nu a intrat aici, am ieşit 
eu cu ea şi am discutat în holul mare de 
la intrare. Când a avut loc furtul? 

— Greu de zis, răspunse Fred. Luni am 
făcut inventarul echipamentelor şi mi- 
am dat seama că lipsea o cameră. 

— Foarte ciudat, spuse Greg. Nu văd 
pe nimeni din echipa noastră în stare să 
fure ceva. V-aţi uitat pe înregistrările 
camerelor de supraveghere? 

— Da, confirmă şeful. Fred s-a uitat cu 
orele, dar degeaba. 

Evident, Greg fusese foarte grijuliu. 


Ştia că erau camere.  Strecurase 
echipamentul în geanta lui obişnuită de 
sport. 

Şeful continuă: 

— Te-am chemat aici, Greg, pentru că 
aş vrea să faci tu o anchetă discretă în 
legătură cu acest furt. Trebuie să aflăm 
cine e mărul putred din unitatea 
noastră. 

Greg încuviinţă, cu un aer foarte 
serios. 

— Contaţi pe mine, îşi asigură el 
superiorul. 

La ieşirea din birou, Greg se întrebă 
ce trebuia să facă acum. Cel mai bine ar 
fi fost să recupereze camera din casa 
familiei Braun şi să arunce întregul 
echipament în lac, astfel încât să nu mai 
fie găsit niciodată. Dar, înainte de asta, 
voia să mai petreacă un ultim weekend 
în intimitatea familiei Braun. Apoi avea 
să se oprească, înainte ca lucrurile să o 
ia complet razna. 

Ca să fie tacâmul complet, îşi făcu 
apariţia şi Marion la sediul poliţiei, total 
pe neaşteptate. 

— Să nu mai vii aşa pe aici..., se enervă 
Greg.  Şefu' tocmai mi-a făcut 
observaţie, devine suspect... 

— îmi pare rău că am ajuns până aici, 
dar nu reuşesc să dau de tine sau să-ţi 
trimit mesaje... M-ai blocat? 

— Ascultă, Marion am fost un 
nemernic. Sunt însurat... am copii... am 
făcut o greşeală... 

Marion se schimbă la faţă: 

— Eşti însurat? Asta înseamnă că doar 
aveai chef să mi-o tragi? Drept cine m-ai 
luat? 


Greg nu avea niciun chef să se explice 
prea mult: 
— îmi pare foarte rău pentru toată 
neînţelegerea asta. Acum, te rog să nu 
mai vii aici şi să mă laşi în pace. Sper că 
m-am făcut înţeles cum trebuie. 


ie 


Arpad hoinărea prin oraş, când primi 
o notificare pe telefon: alarma de acasă 
tocmai fusese dezactivată. Se întorsese 
Sophie. Ştia că era vorba de Sophie 
pentru că femeia de serviciu (care 
oricum nu venea niciodată joia) avea un 
cod diferit de al lor. Se gândi mai întâi 
că soţia lui uitase, poate, vreun dosar 
acasă, însă o bănuială ciudată îl făcu să 
o sune. 


— Bună, iubitule, îi spuse Sophie. Ai o 
dimineaţă bună? 

— Merge. Tu? 

— Nimic deosebit. Sunt la birou. 

Minţea. Arpad simţi un pumn în 
stomac. Rosti cu greutate: 

— Atunci, spor la treabă, ne vedem 
diseară! 
— Pe diseară, iubirea mea! 

Arpad închise. Cum de putea să îl 
mintă aşa şi să îi spună „iubirea mea”? 
Hotări să se ducă şi el la Casa de sticlă, 
să vadă ce se întâmpla acolo. 


în Casa de sticlă, Sophie rămăsese pe 
gânduri. Arpad părea cam încordat de 
câteva zile. lar asta nu avea nicio 
legătură cu banca, după cum pretindea. 
Era tensionat de când se întorsese 


Fiară. întoarcerea lui Fiară o agitase pe 
ea, iar Arpad simţise. 

Deodată, se auzi soneria de la poartă. 
Sophie se grăbi să deschidă. în curte 
intră Peugeot-ul gri. Fiară ieşi din 
maşină şi îi zâmbi lui Sophie, care 
venise să îl întâmpine la uşa casei. 

— Bună, pantera mea! îi spuse el. 


Arpad îşi lăsă maşina pe marginea 
drumului de la Căpiţe. Avea să continue 
pe jos până acasă, pentru a rămâne 
ascuns. O luă pe drumul care se înfunda 
în curtea lor. Formă numărul de cod de 
la poartă şi descoperi în curte maşina 
lui Sophie şi Peugeot-ul gri al lui Fiară. 

Hotări să nu intre direct în casă, ci să 
ocolească prin pădure, să încerce să 
vadă ce se întâmpla înăuntrul cubului 
de sticlă. Se îndreptă către marginea 
proprietăţii şi pătrunse printre copaci. 
Se simţea ca un intrus acasă la el. O 
groază de gânduri i se învălmăşeau în 
minte. 

Urmă o vreme liziera pădurii, până 
când găsi postul de observaţie perfect: 
un tufiş din spatele căruia putea vedea 
totul fără să fie văzut. Se lăsă pe vine şi 
merse ghemuit până în spatele cortinei 
de frunziş. 

Şi aşa se făcu că Arpad, luând la rând 
camerele propriei sale case, vizibile prin 
pereţii de sticlă, descoperi că Sophie şi 
Fiară se aflau în dormitor. Stăteau faţă 
în faţă şi discutau intens. Apoi Fiară 
deschise sertarul noptierei lui Sophie şi 
scoase de acolo perechea de câtuşe. 
Mai schimbă câteva cuvinte cu Sophie, 
apoi izbucni în râs. lar Sophie începu 


atunci să coboare obloanele electrice, 
pentru a se feri de priviri indiscrete. 
Arpad rămase înmărmurit. 
Sophie îl înşela. 
O luă la fugă prin pădure. 


Cu 15 ani în urmă 


1 7 SEPTEMBRIE 2007 


Menton, Franța 


Nu era încă 6 dimineaţa când 
directorul Băncii Poştale din Menton 
ieşi să îşi plimbe căţeluşul, ca de obicei. 

Hoţii care îl aşteptau la colţul străzii 
se aflau în posesia a două informaţii 
cruciale: prima era că directorul locuia 
singur. Deci nu avea să se îngrijoreze 
nimeni dacă nu se întorcea de la 
plimbare. A doua era că seifurile băncii 
erau atât de pline, încât chiar azi fusese 
programat să treacă pe acolo maşina de 
transport pentru numerar. 

Directorul îşi urma drumul lui 
obişnuit, fără să observe maşina cu 
motorul pornit, dar aproape invizibilă în 
întuneric. Deodată, simţi o mână 
prinzându-l şi ţeava unui pistol lipindu-i- 
se de tâmplă. 

— Să nu scoţi un sunet, îi spuse hoţul. 
îţi ţii gura şi cooperezi întru totul, 
Bruno. 

îi cunoştea prenumele. Directorul 
băncii înţepeni de frică şi se lăsă condus 
la maşină. O a doua siluetă ieşi din 
umbră, îi luă câinele şi îl băgă în 
portbagaj. Toate se desfăşurată repede 
şi bine. 

Hoţul cu pistol se aşeză pe bancheta 
din spate, alături de director, ca să-l 
supravegheze îndeaproape. Celălalt se 


instala la volan. Nu schimbară nicio 
vorbă. Amândoi aveau cagule pe faţă şi 
şepci pe cap, pentru cât mai multă 
discreţie. Maşina mergea absolut 
normal, cu viteza legală şi farurile 
aprinse, pentru a nu atrage atenţia. 
Directorul trebui să tragă concluzia că 
avea de-a face cu nişte profesionişti. 
Maşina fu parcată pe unul dintre 
locurile din faţa băncii, dar într-o poziţie 
din care să fie oricând gata de plecare. 
Hoţul din spate vorbi din nou: 
— Acuma, Bruno, trebuie să faci ce-ţi 
zicem noi şi totul va fi în regulă. Ne bagi 
în bancă şi ne deschizi seiful cu bani 
cash. Dacă asculţi cum 


r 


trebuie, în şapte minute se termină 
totul. 

Şi zicând aceasta, scoase din buzunar 
un cronometru sportiv şi îl porni, 
anunțând cu voce tare: 

— Şapte minute! 

Urmă o coregrafie perfect pusă la 
punct. leşiră fără zgomot din maşină. 
Unul dintre hoţi continua să ţină 
pistolul înfipt în coasta directorului, 
celălalt ducea nişte genţi goale. 
Dispărură cu toţii în întuneric. Singurul 
indiciu care i-ar fi putut da de gol era 
motorul maşinii, rămas pornit, gata de 
plecare. Cei trei se îndreptară către uşa 
de serviciu. Era clar că ştiau cu toţii 
bine locurile. 

Fără să clipească, directorul făcu 
exact ce îi ceruseră hoţii. De altfel, aşa 
spuneau şi instrucţiunile de securitate: 
în caz de jaf, vă supuneţi imediat. Nu 
încercaţi nimic. în orice caz, şi cu, şi 


fără instrucţiuni, nu şi-ar fi riscat el 
viaţa pentru nişte bani care nu-i 
aparţineau. Introduse codul pe 
tastatura de lângă uşă, iar aceasta se 
deschise. Intrară în holul de securitate. 
A doua uşă era protejată cu un sistem 
dublu: închidere cu cheia şi 
recunoaştere digitală. Directorul îşi lipi 
degetul mare de cititor şi uşa se 
descuie. Pătrunseră în sediul băncii. 
Mai rămânea doar să  dezactiveze 
alarma. Directorul se apropie de panou. 
Hoţul îi ridică din nou pistolul la nivelul 
tâmplei şi spuse: 

— Să nu-ţi dea prin cap să bagi un cod 
aiurea. 

Directorul ştia prea bine ce voia să 
spună bărbatul. Exista un cod de 
securitate special pentru astfel de 
situaţii, care dezactiva alarma, dar 
alerta poliţia. în ziua aceea, directorul 
decise să nu-şi asume niciun risc. Avea 
să-i lase pe hoţii ăştia să ia ce doreau, 
iar el să rămână în viaţă. 

Alarma fu neutralizată. 

— Cinci minute! urlă bărbatul cu 
cronometrul. 

Se  îndreptară grăbiţi către sala 
seifurilor.  Directoml le dădu mână 
liberă către muntele de bani care se 
găsea înăuntru. Hoţul cu pistolul îl legă 
apoi pe director cu coliere din plastic, 
apoi cei doi bandiți umplură cu 
bancnote şase genţi de sport din 
material textil. Bani la grămadă, cei mai 
mulţi dintre ei deja folosiţi, fără să fie 
înregistraţi sau  numerotaţi. Bani 
imposibil de urmărit. O mană cerească. 
Directorul ceruse, de fapt, în repetate 


rânduri, ca transporturile de numerar 
să se facă ceva mai des. Nu-l ascultase 
nimeni. 

Când cronometrul anunţă trecerea 

celor , 
şapte minute, hoţul urlă la confratele 
său, în engleză: 
— Time! 

Şi o luară amândoi la fugă imediat, cu 
prada, purtând fiecare o geantă în spate 
şi câte una în fiecare mână, şi lăsându-l 
pe director legat în urma lor. 


De-abia după două ore, când sosi 
angajatul însărcinat cu deschiderea 
băncii, fu descoperit directorul. 
Căţeluşul acestuia, pe care hoţii îi 
eliberaseră la plecare, aştepta cuminţel 
pe trotuar, în faţa locului de parcare. 

în momentul în care poliţiştii năvăliră 
la faţa locului, maşina tâlharilor trecuse 
deja de multă vreme graniţa în Italia. 


CAPITOLUL 13 
8 zile până la jaf 


Luni 20 iunie-taniversarea lui Sophie} 
Marţi 27 iunie 
Miereuri—22 iunie 
Jei -23 iunie 
—»> Vineri, 24 iunie 2022 
Sâmbătă, 25 iunie 
Duminică, 26 iunie (descoperirea lui Greg) 


Ora 6:15, în apropierea Casei de 
sticlă. 

Aşezat la ei în maşină, Greg era 
cufundat cu totul în ceea ce se întâmpla 
în dormitorul lui Arpad şi Sophie. 
Observa, cu o oarecare plăcere, că 
acasă la familia Braun lucrurile nu mai 
mergeau deloc bine. 

— Totuşi, nu vrei să-mi spui ce se- 
ntâmplă? se enervă Sophie pe soţul ei, 
care nu voia să rupă tăcerea. 

Arpad nu avusese încă curajul să o 
confrunte pe Sophie. în ajun se dusese 
la antrenamentul lui săptămânal de 
squash, împreună cu Julien, fără să 
treacă pe acasă. Nu se putuse închipui 
jucând teatru în faţa copiilor săi. După 
cina de la clubul de tenis mai pierduse 
timpul aiurea, singur, şi se întorsese 
acasă de-abia înspre miezul nopţii. Soţia 
lui deja dormea. 

Sophie repetă întrebarea: 

— Arpad, vrei să-mi spui ce e cu tine şi 
de ce eşti atât de ciudat de două zile 
încoace? 

— Ce vrea Fiară de la tine? 

— Fiară? Nimic, absolut nimic. De ce 
întrebi? 

Sophie juca atât de bine teatru, părea 
atât de sinceră, încât Arpad aproape că 
avu impresia că înnebunise el şi că 
inventase el toată povestea. Simţea că o 
lua razna. Era convins că, dacă i-ar fi 
spus lui Sophie ce văzuse cu o zi 
înainte, ea tot ar fi reuşit să îl facă din 
vorbe şi să-l convingă că fabula. Poate 
chiar l-ar fi părăsit pe loc. I se 
întâmplase unui amic de-al său: aflase 


că soţia sa avea un amant şi, când o 
confruntase, aceasta nici nu negase, 
nici nu încercase să se justifice, ci pur şi 
simplu îi spusese că, dacă tot a aflat, nu 
mai era cazul să continue cu tot circul 
ăla şi / plecase cu celălalt. Arpad nu 
putea risca să o piardă pe Sophie. Şi 
atunci se gândi că venise momentul să 
acţioneze grenada care putea să-l 
distrugă pe Fiară. Să-i dezvăluie lui 
Sophie că acesta, sub aparenţa lui de 
cavaler rătăcitor şi spirit liber, nu era, 
de fapt, decât un infractor. 

— Ştii de ce am plecat eu de la Saint- 
Tropez peste noapte, acum 15 ani? 

—  Găsiseşi o slujbă la bancă, răspunse 
Sophie cu o undă de nelinişte în voce. 

— Te-am minţit, mărturisi Arpad. Te- 
am minţit în tot acest timp... Am plecat 
de la Saint-Tropez pentru că am fost 
obligat să fug din zonă. 

— Sa fugi din zonă? repetă Sophie, 
care se schimbă deodată la faţă. Ce 
naiba vrei să spui, Arpad? 

— Acum 15 ani s-a întâmplat ceva şi 
cred că a venit momentul să afli şi tu. 


— La Saint-Tropez? întrebă Sophie. 
— La Menton. 
— La Menton? 

Arpad tăcu brusc. Dacă avea să-i 
mărturisească totul lui Sophie, cu 
siguranţă că ea avea să-i povestească lui 
Fiară. lar Fiară îl avertizase de atâtea 
ori că ar fi putut exista consecinţe 
foarte urâte dacă i-ar fi dezvăluit 
secretul. Dacă ar fi descoperit că Arpad 
l-a trădat, ar fi fost în stare să-i ucidă 
toată familia, numai pentru ca nimeni să 
nu mai poată vorbi. 

— Las-o baltă, spuse atunci Arpad şi 


vru să plece. 

Sophie îl opri, apucându-l de braţ: 
— Arpad, nu poti fugi toată viaţa ta! 

El se desprinse din strânsoarea ei, îşi 
înşfăcă în grabă hainele din dressing şi 
ieşi rapid din cameră. 


Din maşina lui, Greg asistase la 
întreaga scenă. Nu-i scăpase nimic: ce 
era cu povestea aia cu fuga, despre care 
vorbise Arpad? Cine era Fiară? Şi ce se 
petrecuse la Menton cu 15 ani în urmă? 
Era foarte dornic să scoată la lumină 
toată povestea. 

Ajuns la sediul poliţiei, căută pe 
calculator, începu cu numele de „Fiară”, 
dar acesta nu apărea nicăieri. După 
tonul încordat al conversaţiei dintre 
Arpad şi Sophie, Greg dedusese că era 
vorba, cel mai probabil, de un bărbat. 
Pe el îl surprinsese Greg când 
supraveghea casa familiei Braun? 
Trecutul lui Arpad era pe punctul de a 
ieşi la suprafaţă? 

Arpad îi spusese lui Sophie că fugise 
de la Saint-Tropez în urma unui 
eveniment ce avusese loc la Menton cu 
15 ani înainte. Asta însemna 
aproximativ 2007, iar Greg găsi 
confirmarea în registrele oficiale ale 
cantonului Geneva: Arpad îşi stabilise 
domiciliul în Elveția începând cu 
octombrie 2007. 

Greg câută atunci evenimentele mai 
importante petrecute la Menton în 2007 
şi descoperi că acolo avusese loc un jaf 
la Banca Poştală, pe 17 septembrie. 
Directorul fusese luat ostatic de câtre 
doi indivizi cu cagule pe faţă, care îl 


forţaseră să le deschidă banca şi seiful. 
Cei doi plecaseră de acolo cu mai multe 
milioane de euro şi nu fuseseră prinşi 
niciodată. Oare avea Arpad vreo 
legătură cu asta? Ajunsese în Elveţia la 
puţină vreme după data acelui jaf, să fi 
fost o simplă coincidenţă? 
x 


în acea zi, la 12 fix, Sophie ieşi din 
clădirea în care îşi avea birourile. O luă 
pe jos pe Strada Rhône către Strada 
Pierre-Fatio, fără sā observe că era 
urmărită. De data aceasta, cel care o 
spiona era soţul ei. Sophie intră în 
restaurantul Roberto. Arpad se apropie 
discret de ferestrele acestuia şi o văzu 
pe soţia lui întâlnindu-se cu un bărbat 
elegant şi în vârstă, care o aştepta 
înăuntru: Samuel Hennel. 

Arpad se gândi că Sophie nu minţise. 
Măcar de data asta. Acest dejun era 
trecut în agenda electronică a soţiei lui, 
la care avea şi el acces. Dar nu ca sã o 
verifice o urmărea el acum, ci ca să se 
asigure că putea sta liniştit în 
următoarele două ore. 

Arpad se duse imediat la cabinetul 
soţiei lui. Avea şi el un rând de chei de 
acolo. Ştia acum că Sophie ducea o 
viaţă dublă, dar avea nevoie de o probă 
materială pentru că acel calm complet 
al soţiei sale, felul în care i se adresase 
de parcă el era, de fapt, problema îl 
descumpăniseră total. „Ce se întâmplă? 
Nu poţi fugi la infinit! Vorbeşte cu 
mine!”... 

Acasā nu gāsise nimic, aşa cā era 
sigur că avea sā descopere la birou 


indicii concrete ale legăturii existente 
între Sophie şi Fiară. Ce urma să facă el 
apoi pentru a-şi salva familia? Cum avea 
să scape de Fiară? încă nu ştia. 

în momentul în care Arpad împinse 
uşa de la intrarea în birourile lui Sophie, 
auzi vocea lui Veronique: 

— Tu eşti, Sophie? 

Arpad înjură în gând: uitase de 
posibila prezenţă acolo a colaboratoarei 
soţiei lui. 

— Sunt Arpad, anunţă el cu o voce 
forţat veselă. Am venit să iau nişte acte. 

Véronique îşi făcu apariţia, cu geanta 
pe umăr. Era evident pe picior de 
plecare. 

— Oh, salut, Arpad! Sophie nu e aici... 

Arpad minţi cu neruşinare: 

— Ştiu, am vorbit cu ea. 


— Pot să te ajut cu ceva? întrebă 
amabilă Veronique. Am o întâlnire la 
prânz, dar dacă e nevoie... 

— Nu, totul e în regulă. Durează doar 
două minute, la propriu. 

— Atunci eu am fugit... 

In momentul în care tânăra se 
pregătea să iasă pe uşă, Arpad o opri: 

— Dacă trebuie să imprim ceva, pot 
folosi calculatorul lui Sophie? 

— Bineînţeles. Totul e legat în reţea, e 
foarte uşor. 

— Are vreo parolă la calculator? 

— Da. „Pantera”. Cu P mare şi fără 
diacritice. 

Arpad rămase uimit de alegerea 
acelei parole, îşi închipuise că „Panteră” 
era ceva doar între el şi Sophie. 

Véronique plecă apoi, iar Arpad se 
duse în biroul lui Sophie. Se instală în 


faţa ecranului şi introduse parola. Avea 
acum acces la toate documentele şi e- 
mailurile ei. 


Nu află nimic din e-mailuri. Erau doar 
corespondenţă profesională. Nici prin 
cotloanele calculatorului nu descoperi 
nimic: în afară de un folder cu fotografii 
de familie, nu exista nimic personal pe 
hard-disk. 

Arpad se apucă atunci să scotocească 
prin sertare şi pe etajere, în căutarea 
vreunui laptop în care să-şi fi păstrat 
Sophie secretele. Dar nu găsi nimic. 
Deodată, privirea îi fu atrasă de un rând 
de cărţi. Printre manuale de Drept şi 
coduri de procedură, se afla un album 
de artă pe care îl văzuse dintotdeauna, 
dar care nu-i atrăsese niciodată atenţia. 
O lucrare despre mişcarea 
postimpresionistă al cărei cap de afiş 
fusese Matisse: fauvismulft. 

Arpad luă albumul şi începu să îl 
răsfoiască, în interior, descoperi mai 
multe scrisori ascunse de Sophie. Se 
aşeză pe jos şi se apucă să le citească. 
Toate începeau cu „Pantera mea” şi 
erau semnate „Fiara ta”. Din aceste 
scrisori datate meticulos, Arpad îşi dădu 
seama că Fiară şi Sophie aveau o relaţie 
de 15 ani. Descoperea astfel, pe măsură 
ce citea, ce viaţă dublă dusese Sophie şi 
câte minciuni îi spusese dintotdeauna. 

Prima scrisoare data din decembrie 
2007, deci la putină vreme după ce 
Arpad fugise de la Saint-Tropez. Fiară îi 
scria atunci lui Sophie: „îmi pare rău că 
drumurile ni s-au despărţit... Mi-e dor 


de tine... mi-e dor de trupul tău... Am fi 
putut fi fericiţi împreună”. 

Dar era clar că drumurile nu li se 
despărţiseră pentru totdeauna. Cei doi 
se regăsiseră la Paris mai întâi, apoi în 
Spania, în 2016. într-o scrisoare 
posterioară călătoriei lor împreună, 
Fiară amintea de: „bucuria de a fi fost 
cu tine la Zaragoza [...] intensitatea 
acelor momente trăite împreună [...] 
zilele care au trecut prea repede”. 

De-a lungul anilor, Fiară îi lăsa lui 
Sophie noile lui adrese, cel mai adesea 
la post-restant, pentru ca aceasta să 
continue să îi scrie. 

Penultima scrisoare data din 2019. 
Fiară făcea aluzie la o călătorie la San 
Remo. „Visez să te revăd acolo, iar şi 
iar. Aş vrea să pot retrăi plimbările 
noastre pe plajă, să ne întoarcem în acel 
restaurant încântător în care ne-am 
ţinut cu mâinile de burtă de cât am râs.” 
Apoi, îmbătat de acele amintiri, scria: 
„Nu se poate ca San Remo să fie ultima 
noastră dată”. 

Ultima scrisoare data de acum câteva 
zile şi era, de fapt, o felicitare pentru 
aniversare, deosebit de kitschoasă: 


Pantera mea, 


Tu nu eşti făcută pentru o viaţă în 
cuşcă. Doar te-ai obişnuit cu a ta, la 
fel ca animalele de la zoo. însă rutina 
ta, tot ce faci zi de zi, înseamnă doar 
gratii pentru tine. Fericirea ta este 
doar o iluzie. Nu uita de Viscontini. 
Vino cu mine, o să-ţi aduci aminte ce 
înseamnă cu adevărat libertatea. 


Te iubesc, 


Fiara ta 


Arpad puse felicitarea la loc. Era 
răvăşit. Cum de nu văzuse nimic până 
acum? Cum de putuse fi atât de naiv? 
Sophie se ducea regulat la Paris, cu 
treburi legate de munca ei: acolo se 
întâlnise mai întâi cu Fiară, apoi 
motivase şi alte pretexte pentru a 
organiza alte întâlniri, ca porumbeii, la 
Zaragoza şi la San Remo. Când pleca la 
Paris, Arpad nu îşi imaginase niciodată 
că se ducea într-un alt oraş. Avea atât 
de multă încredere în ea, încât nu se 
gândise niciodată să o verifice sau să 
sune la hotel. 

Căută, de curiozitate, în agenda lor 
electronică. Anul 2016 fusese deja şters 
din memoria informatică, însă la 2019 
avea încă acces. în luna februarie a 
acelui an, în exact acele zile, el trebuise 
să se ducă la Montreal, trimis de bancă, 
iar ea, la Londra. Arpad îşi aminti că 
Sophie găsise drept motiv faptul că 
trebuia să îl însoţească pe Samuel 
Hennel. Oare nu fusese deloc la 
Londra? Probabil că Sophie, ştiind că 
Arpad avea să fie plecat de acasă, 
profitase de ocazie pentru a se întâlni 
cu Fiară în Italia. Le ceruse atunci 
părinţilor ei să vină la Geneva să stea cu 
copiii. Un plan de-a dreptul machiavelic. 

Ca să se asigure, Arpad se întoarse la 
calculatorul lui Sophie. Când căutase 
prin fişierele de pe hard-disk, observase 
un folder de contabilitate. Căâută anul 


x 


2019 şi trecu în revistă cheltuielile de 
voiaj. Nici urmă de vreo călătorie la 
Londra. însă la exact aceleaşi date cu 
pretinsa călătorie în capitala Angliei se 
găsea un dus-întors la Nisa. De acolo, 
mai era doar o oră de drum până la San 
Remo. 

Cu trei ani în urma 

Februarie 2019 


Sophie hoinărea pe o stradă pietonală 
din San Remo, cu un aparat fotografic 
atârnat de gât, ca o turistă obişnuită, 
când auzi soneria telefonului: era 
Arpad. 

— Bună dimineaţa, îi spuse acesta cu 
accentul tipic din Montreal, unde erau 
primele ore ale dimineţii. 

Sophie râse. 

— Ce faci, iubire? 

— Sunt bine, în afară de decalajul ăsta 
orar îngrozitor. Tu? Ce mai e pe la 
Londra? 

— Nimic special, minţi Sophie. întâlniri 
prin birouri care seamănă toate între 
ele şi cafea foarte proastă. Mi-e dor de 
tine, dragul meu. 

Şi se întoarse către Fiară, care 
mergea alături de ea, făcându-i cu 
ochiul. 


4 Numele de fauvism se trage de la felul în care un critic 
francez a descris drept „cuşca fiarelor” (Jo rage aux 
Fauves”) salonul cu primele picturi ale reprezentanţilor 
acestui curent, în 1905, la Paris, datorită felului liber şi 
sălbatic în care ei foloseau culorile în tonuri foarte vii (N.t.). 


Sâmbătă, 2 iulie 2022 
ZIUA JAFULUI 


Cu două ore înainte de începerea jafului 


Ora 7:30 dimineaţa. 


La sediul central al poliţiei, în sala de 
şedinţe a trupelor de intervenţie, Greg 
îşi  instruia oamenii. Se apropia 
plecarea. 

— Tinta noastră se numeşte Arpad 
Braun, le aminti el în timp ce pe ecranul 
din spatele său se afişa o fotografie de-a 
lui Arpad. A fost manager de active într- 
o bancă privată. L-au concediat acum 
câteva luni. La un moment dat, a stat 
puţin şi la puşcărie, pentru o poveste cu 
un furt de maşină. Are un complice pe 
nume Philippe Carral. Cei doi sunt 
bănuiţi că au mai spart o bancă 
împreună, în Franţa, acum 15 ani. Ştim 
că plănuiesc să atace astăzi un magazin 
de bijuterii. încă nu ştim pe care anume. 
l-am pierdut urma acestui Philippe 
Carral, dar avem o echipă pe urmele lui 
Arpad Braun. Ne anunţă imediat cum 
acesta se mişcă de acasă. 


CAPITOLUL 14 
7 Zile până la jaf 


kuRi-20 iunie-faniversarea lui Sephie) 
Marţi 27 iunie 
Miereuri„22—+nie 
Joh- iune 
Vineri,24 iunie 
-> Sâmbătă, 25 iunie 2022 
Duminică, 26 iunie (descoperirea lui Greg) 


Ora 10 dimineaţa, la Furuncul. 

Pregătirile pentru grătarul de diseară 
mergeau ca unse. Karine, aflată într-o 
dispoziţie foarte bună, tocmai termina 
de pregătit tiramisu. Greg instala în 
grădină ghirlandele luminoase. Băieţii 
îşi petreceau dimineaţa la bunici, iar 
casa era încântător de calmă. 

Odată terminat desertul, Karine se 
duse să inspecteze terasa. 
— Sunt mişto ghirlandele astea, nu? îşi 
întrebă ea soţul cocoţat pe o scară. 

Greg se mulţumi să încline uşor din 
cap. Nu părea prea convins. 
— "Ţi se pare o ţărănie, nu? se nelinişti 
Karine. 
— Doar rostirea cuvântului „ghirlandă 
mi se pare deja o ţăranie, răspunse 
Greg amuzat. 
— Ah, ce mă enervezi! îl boscorodi 
Karine, care îşi pierdea rapid 
încrederea în sine. 
— Hai că sunt foarte OK, o linişti Greg. 
— Dar chiar nu vreau să par o ţărancă 
în ochii familiei Braun... 
— Dacă li se pare că suntem ţărani, 
înseamnă că ţăranii sunt ei... 

Karine îi zâmbi soţului ei. Apoi se 
întoarse în bucătărie şi îşi luă telefonul 
să o sune pe Sophie. 


z 


La Casa de sticla, copiii se jucau în 
piscină. Arpad, stând singur pe 
canapeaua de grădină, se uita la ei. 
Sophie se retrăsese în bucătărie, 
înţelesese că soțul ei înţelesese. Sau 
măcar parțial. Arpad trecuse pe la ea pe 


la birou cu o zi înainte, îi intrase în 
calculator, îi scotocise prin sertare, 
albumul despre fauvism fusese mişcat, 
iar scrisorile, citite. 

Se auzi telefonul lui Sophie. Era 

Karine. Sophie ar fi preferat să anuleze 
grătarul din seara aceasta. Nu avea 
energia necesară să joace rolul familiei 
perfecte. Insă Karine era în culmea 
exaltării: 
— De-abia aştept să veniţi la noi 
diseară! Meciul de fotbal e la ora 16. Cu 
pauză şi prelungiri, se termină pe la 18. 
După aia o să fie micuța ceremonie 
obişnuită, fiind ultimul meci al 
sezonului. Şi apoi veniţi direct la noi 
acasă, da? 

Pe Sophie nu o lăsă inima să o 
dezamăgească. 

— Şi noi de-abia aşteptăm, spuse ea. Pe 
curând! 


După ce închise telefonul, Sophie 
rămase pe gânduri. Schiţase un plan cu 
ajutorul căruia spera să îşi dezamorseze 
soţul înainte să explodeze, venise clipa 
să îl pună în practică. 

Sophie ieşi pe terasă cu două ceşti de 
cafea şi se aşeză alături de Arpad pe 
canapeaua de grădină. Cu un gest 
spontan şi plin de tandreţe, ea îşi aşeză 
capul pe umărul lui. Văzut de departe, 
totul părea minunat: copiii care se 
zbenguiau prin iarbă, părinţii aşezaţi 
unul lângă altul. Apoi, ca o bună 
avocată ce era, Sophie începu să îi 
combată argumentele, înainte ca Arpad 
să fi avut măcar timpul să le prezinte 
Curţii. 


— Ştiu că ai trecut pe la birou, începu 
ea cu o voce blândă. îmi închipui că ai 
văzut scrisorile. Probabil că ar fi trebuit 
să-ţi povestesc despre ele la vremea 
lor... sau poate că nu... Acum 15 ani, 
după ce ai dispărut de la Saint-Tropez, 
am avut o aventură cu Fiară. Plecaseşi 
fără să laşi nicio i | 
urmă, te-am căutat peste tot. Disperată. 
In perioada aceea, m-am apropiat de 
Fiară: era prietenul tău, mă gândeam că 
el poate ştia unde să te găsească. Şi 
dintr-una într-alta, am ajuns să avem o 
poveste. De scurtă durată, pentru că nu 
eram deloc interesată de el. 

După un moment de tăcere, Arpad 
întrebă: 
— Dacă n-a fost decât ceva trecător, 
aşa cum zici, atunci cum se explică 
toate acele scrisori? 
— După ce m-am despărţit de el, Fiară 
m-a anunţat că pleca. La câteva 
săptămâni, primeam prima scrisoare de 
la el, mi-o trimisese la Beatrice. îmi 
povestea în ea cât de trist era că îl 
părăsisem. Mărturisesc că m-a 
impresionat... I- am răspuns, iar el mi-a 
trimis o altă scrisoare, după o vreme. 
între timp, mă mutasem la Paris, iar 
tata mi-a transmis acolo scrisoarea. Aşa 
a început corespondenţa noastră. Era 
evident, după felul în care îmi scria, că 
el nu se resemnase după despărţire, 
însă eu am fost întotdeauna clară şi 
fermă cu el. De altfel, în scrisorile mele 
îi povesteam mai ales despre viaţa mea 
de familie. I-am trimis şi o fotografie cu 
noi patru. Crede-mă, nu a fost absolut 


nimic ambiguu. Ar fi trebuit să îţi 
povestesc că am continuat sā 
corespondez cu Fiară în toţi aceşti ani? 
Probabil. Mai ales dacă asta ţi-a produs 
o impresie greşită. 

— De ce ai păstrat acele scrisori dacă 
ele nu însemnau nimic pentru tine? 

— Ştii bine că am mania de a păstra 
toată corespondenţa. Am păstrat 
scrisorile lui Fiară la fel cum am păstrat 
orice alte scrisori sau felicitări pe care 
le-am primit de-a lungul vremii. Şi 
bileţelele scrise de tine. Sunt amintiri 
din epoci diferite ale vieţii mele. 

— Dacă erau nevinovate scrisorile 
astea, de ce le-ai ascuns într-o carte, la 
birou? 

— Cu ocazia diverselor noastre mutări 
de la Geneva, mi-am depozitat mai întâi 
corespondenţa într-o cutie de pălării, 
dar mi se părea complet ridicolă cutia 
aceea, care se tot umplea de praf. Apoi 
am băgat totul în albumul acela de artă. 
Mi se părea mai mult un aranjament 
improvizat decât o ascunzătoare. lar 
până la urmă, albumul a ajuns să stea la 
birou. De altfel, din moment ce i-ai găsit 
scrisorile lui Fiară, presupun că le-ai 
găsit şi pe celelalte. 

— Celelalte ce? întrebă Arpad. 

— Celelalte scrisori pe care le păstrez 
înăuntru. Ti-am zis: cartonase de la 
aniversări, cârti poştale, bileţele pe care 
mi le laşi uneori pe parbriz, când pleci 
la muncă înaintea mea... 

Arpad nu-şi amintea. Nu fusese atent. 
Pe moment, îl tulburaseră atât de tare 
acele scrisori ale lui Fiară, încât nu mai 
văzuse nimic altceva. 


Sophie, care îşi cunoştea bine soţul, 
simţi că acesta era pe cale să-i înghită 
toate explicaţiile, încă nu reuşise să îl 
convingă complet, dar măcar îi sădise 
un strop de îndoială în minte. 

Arpad, dezorientat, încercă să 
aranjeze din nou în ordine piesele 
puzzle-ului. întrebă brusc: 

— Şi micile voastre excursii? 
— Ce excursii? 
— Zaragoza... San Remo... 

Sophie juca de minune rolul unei 
surprize absolute. 

— Stai puţin, despre ce vorbeşti tu 
acum? întrebă ea. 

— Despre călătoriile tale la Zaragoza şi 
la San Remo, împreună cu Fiară. 

Ea râse amuzată: 

— Dar nu am fost niciodată la 
Zaragoza, nici la San Remo, nici mai 
ştiu eu unde cu Fiară. Nici cu nimeni 
altcineva, de altfel. 

Lui Arpad i se urcă sângele la cap de 

enervare: 
— Te rog să nu mă mai iei de prost aşa, 
Sophie! Am citit o scrisoare de-a lui 
Fiară în care povesteşte despre 
regăsirea voastră la Zaragoza, în 2016, 
şi o alta în legătură cu San Remo, din 
2019, în care scrie: „Nu se poate ca San 
Remo să fie ultima noastră dată”. 

Sophie o ţinu pe-a ei: 

— Nu am fost niciodată Ia Zaragoza cu 
Fiară! Cât despre San Remo, asta se 
întâmpla acum 15 ani, în celebra 
perioadă în care tu dispăruseşi din 
circulaţie. Fiară a ţinut neapărat să 
mergem să mâncăm acolo la prânz. Era 
aproape de Saint- Tropez. Ne-am dus şi 


ne-am întors în aceeaşi zi. De altfel, 
atunci m-am şi întrebat ce căutam eu în 
povestea aia? Şi chiar imediat după 
aceea l- am părăsit. 

Dar eu nu vorbesc despre acum 15 
ani, ci despre 2019! 

Dragul meu, stai puţin, răspunse 
Sophie cu o voce foarte calmă şi plină 
de empatie. Cred că e o uriaşă 
neînțelegere undeva. San Remo a fost 
acum 15 ani, aşa cum ţi-am spus. Cât 
despre Zaragoza, îmi amintesc că Fiară 
a aterizat, într- adevăr, acolo la un 
moment dat, în timpul rătăcirilor lui, 
dar nu ştiu ce te-a putut face să crezi că 
eram împreună cu el. Nu eram, să-ţi fie 
clar! 

Sophie intră repede în casă şi se 

întoarse cu un plic în care pusese toate 
scrisorile lui Fiară. 
— înainte să le arunc, adică să fac ceea 
ce ar fi trebuit să fac de multă vreme, 
am vrut să-ţi arăt că nu era nimic 
compromiţător aici. Nimic, în afară de 
fantasmele lui Fiară, dar asta e 
problema lui. Aşa că, te rog, aratâ-mi şi 
mie unde e vorba de acele pretinse 
călătorii la San Remo şi la Zaragoza. 

Arpad frunzări rapid scrisorile, până 
găsi ceea ce căuta. Zaragoza în 2016. 
incepu să citească cu voce tare pasajele 
mai importante din scrisoare: 

„Aş vrea să fiu cu tine la Zaragoza... 
Bucuria acestei reîntâlniri mi-ar aminti 
de intensitatea momentelor noastre de 
atunci... zilele noastre împreună care au 
trecut prea repede...” 

Se opri din citit. Tulburat. Acum, când 
recitea, cuvintele cāpātau un sens 


diferit. 

„Aş vrea să fiu cu tine” înseamnă că 
nu eram cu el, totuşi, observă Sophie. 
lubirea mea, eşti adorabil când îţi faci 
astfel de scenarii în cap! 

Arpad rămase confuz. Oare citise el 
prea repede în ajun şi interpretase 
greşit textul? Se întoarse atunci la 
scrisoarea din februarie 2019, care 
rememora călătoria la San Remo, şi citi 
cu voce tare: 

„Visez să te revăd acolo, iar şi iar. Aş 
vrea să pot retrăi plimbările noastre pe 
plajă, să ne întoarcem în acel restaurant 
încântător în care ne-am tinut cu 
mâinile de burtă de cât am râs. 


Nu se poate ca San Remo să fie ultima 
noastră dată.” 
— San Remo a fost acum 15 ani, repetă 
Sophie. De câte ori să îţi spun? Fiară 
rumegă la infinit trecutul. într-adevăr, 
am mâncat atunci într-un restaurant 
încântător, în apropiere de port, dar eu 
am păstrat o amintire oribilă de acolo, 
spre deosebire de el. Când scrie „visez 
să te revăd acolo” sau „aş vrea să pot 
retrăi ce am trăit împreună”, e clar că e 
vorba doar de nostalgia unui lucru 
pierdut. 

Sophie era foarte convingătoare. însă 
Arpad nu terminase cu argumentele: 
— E totuşi ciudat faptul că, în februarie 
2019, când a fost scrisă scrisoarea asta, 
tu ar fi trebuit să te afli în călătorie la 
Londra. Or, ieri m-am uitat prin 
contabilitatea cabinetului tău şi, la data 
la care mi-ai spus că plecai la Londra, 
am găsit doar un bilet câtre Nisa. Adică 
la o oră de drum de San Remo. E cam 


ciudată coincidenţa, nu? 

Sophie se aştepta la această 

întrebare. în ajun, Arpad uitase să 
închidă folderul din calculatorul ei. însă 
se prefăcu surprinsă: 
— Şi mie mi se pare ciudat, spuse ea. 
Mai ales că îmi amintesc foarte bine de 
această călătorie la Londra cu Samuel 
Hennel. As vrea să clarificăm imediat 
această neînțelegere. 

Se duse să-şi caute laptopul şi, sub 
ochii soţului ei, se conectă de la 
distanţă la serverul cabinetului. Făcu 
click pe folderul „Contabilitate”, apoi pe 
sub-folderul cu anul respectiv şi îi 
derula fişierele până ajunse la 
respectivul bilet de avion. Era, într- 
adevăr, pentru ruta Geneva-Nisa. 

— Vezi? spuse Arpad. Un bilet pentru 
Nisa. îmi poţi explica asta? 

Sophie arătă cu degetul la numele 

pasagerului: Véronique Julienne. 
— Véronique s-a dus atunci la Nisa. Nu 
eu. lar acum, dacă mă uit la biletul ăsta, 
îmi amintesc că era în perioada în care 
clientul meu, domnul Perez, se muta de 
la Geneva la Monaco. îţi aminteşti de 
el? 


: 
Arpad nu ştiu ce să mai răspundă. 
Probabil că se uitase doar la dată şi la 
destinaţie, nu şi la numele pasagerului. 
Sophie îşi continuă 
contrainterogatoriul: 
— în schimb, ceea ce este cu adevărat 
ciudat e că nu văd aici şi biletul pentru 
Londra... Ceea ce înseamnă că există 
greşeli de clasare în contabilitatea mea, 
iar asta nu îmi place. 
Scrise câteva litere pe tastatură, mai 


făcu câteva. clickuri cu mouse-ul şi 
deschise un folder . 


numit „Călătorii”. Derulă până la anul 
care o interesa, răsfoi câteva fişe de 
cheltuieli din diverse deplasări, cele mai 
multe la Paris, după care observă un 
anumit document în listă şi îl -deschise. 
— Iată! exclamă ea pe un ton victorios. 
Pe ecran se afişa acum un bilet 
electronic de ; 
avion pe numele Sophie Braun. Geneva- 
Londra (Heathrow), dus-întors, la datele 
respective din februarie 2019. 
— Vezi? adăâugă Sophie. Chiar eram la 
Londra atunci. 
— La ce hotel? întrebă Arpad. 
Ea păru ofensată de întrebare, dar îi 
răspunse instant: 
— La Regent's. Nu am factura, pentru 
ca a  plātit-o Samuel Hennel. 
Bineînțeles, am avut camere separate, 
dacă asta urma să întrebi. Poţi să îl suni 
şi pe el, dacă vrei. A fost o călătorie 
importantă şi singura dată când l-am 
însoţit la Londra. îşi va aduce aminte cu 
siguranţă. Mai ai numărul lui de mobil? 
îmi închipui că da, chiar dacă nu maie 
clientul băncii. Nu şi-a schimbat 
numărul. 
îşi privi soţul drept în ochi, cu toată 
siguranţa. Operaţiunea ei de convingere 
părea să fie pe drumul cel bun. Reuşise 
deja să îi demoleze unele convingeri. 
Arpad răsuflă prelung, uşurat. 
— Să ştii că mi-am făcut într-adevăr tot 
felul de scenarii în minte, recunoscu el. 
Ea îl cuprinse cu braţele: 
— Of, iubirea mea... Cum de ai putut 
să-ţi imaginezi aşa ceva? Sunt a ta, 


minţi ea. Numai şi numai a ta. 


Spre prânz, Samuel Hennel tocmai 
profita de un moment de linişte pe 
terasa casei sale, când îi sună telefonul. 
La vederea numărului afişat pe ecran, 
simţi iniţial o reţinere. însă decise să 
răspundă, până la urmă. Pentru ea. 

— Alo? 

— Domnule Hennel, bună ziua, Arpad 
Braun sunt. 

— Arpad! Dar ce plăcere! Ce mai 
faceţi? 

— Bine, mulţumesc, răspunse Arpad, 
care se închisese în dormitorul conjugal 
ca să dea acest telefon. 

Urmară câteva clipe de tăcere. Arpad 
nu ştia cum să abordeze subiectul. 
Samuel fu cel care reluă conversaţia: 

— Cu ce ocazie mă sunaţi? Speraţi din 
tot sufletul să mă întorc drept client la 
banca dumneavoastră, nu-i aşa? 

Cei doi bărbaţi râseră uşor jenaţi. 

— Vă rog să mă scuzaţi de deranj, 
domnule Hennel. De fapt, vă sun pentru 
o întrebare mai ciudată. Probabil că o să 
vi se pară o tâmpenie, dar e ceva legat 
de călătoria pe care aţi făcut-o la 
Londra cu Sophie. 

— Spuneţi. 

— Deci vă amintiţi de această călătorie? 
— Sigur că da, ne-am dus ca să-mi 
vând o parte din galerie. 

— Sophie mi-a povestit foarte laudativ 
de hotelul la care aţi stat, dar îmi scapă 
numele lui. Şi cum plănuiesc o mică 
escapadă romantică la Londra, mă 
gândeam să stăm la acelaşi hotel... 

— Regent's era, răspunse Samuel 


Hennel fără cea mai mică ezitare. Un 
hotel extraordinar, foarte bine 
amplasat, cu servicii impecabile. Dacă 
vă hotărâți să mergeţi acolo, să-mi 
spuneţi, ca să-l anunţ pe director, îl 
cunosc foarte bine. 
—  Regentul repetă Arpad. Vā 
mulțumesc, domnule Hennel. E foarte 
drăguţ din partea dumneavoastră. Vă 
las acum, nu vreau să vă deranjez prea 
mult. Să aveţi o zi frumoasă în 
continuare! 

— Şi dumneavoastră la fel, Arpad! Pe 
curând! Samuel  Hennel închise 
telefonul, jenat. 

Minţise pentru ea. 

x 


în ajun, spre seară 


Când o văzu pe Sophie apărând la el 
acasă pe neanunţate, Samuel Hennel 
crezu că aceasta uitase să îi dea toate 
actele la semnat când se întâlniseră 
ceva mai devreme, la prânz. Dar 
văzându-i faţa, înțelese că se întâmplase 
ceva. 

— Am probleme, Samuel, îi mărturisi 
ea de la bun început. 

Lui Samuel îi părea rău că avea 
necazuri, dar se simţea şi măgulit că se 
gândise să apeleze la ajutorul lui. O 
îndemnă să îi povestească: 

— Vă ascult. Puteţi să-mi spuneţi totul. 
— Sunt pe punctul de a-mi distruge 
familia... 

Samuel ghici imediat că era vorba de 
un alt bărbat. 

— Un amant? întrebă el. 


— Un fost amant, care a apărut din 
senin acum câteva zile. 

Samuel Hennel se simţea jenat de 
această confidenţă. De ce îi povestea 
Sophie tocmai lui toate astea? 

— Vreţi să-l părăsiţi pe Arpad? 

— Nu, nu! îl iubesc. îl iubesc mai mult 
decât orice altceva. Dar ceea ce trăiesc 
împreună cu celălalt bărbat este ceva... 
unic. Este ceva ca... este ca un drog. 
Mult mai puternic decât mine. 

— Arpad ştie? 


— Bânuieşte ceva. Nu vreau să-l 
pierd... Dar nu pot să aleg între el şi 
celălalt. Nu pot să aleg... Am nevoie de 
amândoi! Arpad este chiar sensul vieţii 
mele. Dar celălalt este ca o altă viaţă, 
cumva. 

Samuel tot nu înţelegea de ce îi 
povestea Sophie tocmai lui toate astea. 
Nu părea să fie în căutare de sfaturi. 
Lăsa impresia că ştia prea bine ce îsi 
dorea. 

— Sophie, îi spuse el, nu sunt sigur că 
ştiu cum v-aş putea ajuta... 

— Samuel, mă înşel dacă presupun că 
mă consideraţi o prietenă? 

— Deloc! 

— Atunci în calitate de prietenă ma aflu 
eu acum aici, nu de avocată. Aş vrea să 
vă rog să îmi faceţi un serviciu uriaş. Un 
serviciu pe care doar un prieten 
adevărat mi l-ar putea face. Este posibil 
ca Arpad să vă contacteze curând. Să vă 
întrebe despre o călătorie pe care am 
făcut-o noi împreună la Londra, acum 
trei ani. 

— Dar noi nu am fost niciodată 


împreună la Londra, replică Samuel. 
— Tocmai. Aş avea nevoie să îi spuneţi 
că am fost. Că ne-am dus împreună la 
Londra ca să ne întâlnim cu unul dintre 
cumpărătorii galeriei dumneavoastră. 

x 


La Casa de sticlă, Arpad tocmai 
închisese telefonul, după conversaţia 
avută cu Samuel Hennel. Se lăsă pe 
spate în pat. Avea impresia că, în 
dormitor, fusese la adăpost de urechi 
indiscrete, însă Sophie se afla de 
cealaltă parte a uşii şi ascultase tot. 
Aceasta schiţă un zâmbet. Planul îi 
funcţionase de minune. Cobori la parter, 
cu mare grijă să nu fie auzită. Se simţea 
uşurată acum. în ajun, când ajunsese la 
cabinet şi Veronique îi povestise că 
Arpad trecuse pe- acolo, iar apoi 
descoperise că acesta îi scotocise prin 
birou, intrase în panică mai întâi. 
Trebuia neapărat să găsească o poveste 
plauzibilă. 

Cu biletele false de avion fusese uşor. 
Cumpaărase biletele de pe internet. Un 
zbor la Nisa pentru Véronique şi unul la 
Londra pentru ea. Apoi modificase 
datele cu un simplu program de citit 
documente. Apoi făcuse o captură de 
ecran, ca să nu mai poată fi modificat 
nimic, şi înregistrase imaginea în 
folderul cu călătorii ca să pară că era un 
bilet de avion autentic. Era un fals 
amatoristic, care n-ar fi trecut niciodată 
de ochiul unui expert. însă modificarea 
era suficient de greu de decelat la o 
privire superficială şi rapidă, pe un 
ecran de calculator. 


Sophie trebuise apoi să apeleze la 
ajutoare externe. Mai întâi la Samuel. 
Nu avea de ales, trebuia să îl amestece 
şi pe el în poveste. 

Apoi îl convinsese pe Fiară să scrie o 
scrisoare nouă apropo de Zaragoza. Se 
întâlniseră de urgenţă şi ea îi dictase 
noul text. 

— Arpad a găsit scrisorile de la tine, pe 
care le ascunsesem la birou, îi explicase 
ea. Cred că pot să-l conving că e vorba 
de o fostă relaţie, de demult, dar treaba 
cu Zaragoza mi-ar fi tare dificil de 
explicat. Doar dacă nu îl fac să creadă 
că a citit greşit. 

— Chiar crezi că va înghiţi una atât de 
gogonată? 

— Nu-şi va imagina niciodată că 
scrisoarea a fost rescrisă şi înlocuită. 

— îl protejezi cam prea mult, se 
enervase deodată Fiară. 

în toţi aceşti ani, era pentru prima 
dată când Sophie îl vedea pe Fiară 
gelos. Şi îi răspunsese simplu: 

— Nu am niciun chef să îi testez acum 
fidelitatea... 

Fiară se  executase imediat. lar 
scrisoarea pe care o citise Arpad în 
dimineaţa aceasta era cea rescrisă de 
el. Soţul ei se lăsase păcălit - sau cel 
puţin asta credea Sophie. 

Pentru că Arpad, întins pe patul din 
dormitor, după ce vorbise cu Samuel 
Hennel, privea acum pe ecranul 
telefonului la imaginea scrisorii 
originale despre Zaragoza. în ajun, 
avusese grijă să o fotografieze. în ea, 
Fiară îi scria soţiei sale cât de bine se 
simţise cu ea, din nou, în Spania. 


Fotografiase şi biletul de avion de la 
Geneva la Nisa, care era pe numele lui 
Sophie, nu pe cel al lui Véronique, aşa 
cum tocmai încercase nevastă-sa să-l 
convingă. în februarie 2019, Sophie 
chiar era bine-mersi la San Remo 
împreună cu Fiară. 

Nu numai că soţia lui îl minţea, dar îl 
mai şi credea foarte prost. Ce scop 
aveau toate aceste manipulări? 

Arpad rămase întins în pat. Se simţea 
obosit după atâtea insomnii. îşi dorea să 
poată închide ochii, însă când făcea 
asta, îi revenea imediat în cap imaginea 
cu Sophie chiar în acest dormitor, 
împreună cu Fiară, în timp ce trăgea 
obloanele. 

încă nu îşi spusese ultimul cuvânt. 
Era hotărât să continue să-i facă, în mod 
aparent, jocul soţiei sale. 

Era pentru prima dată când între el şi 
ea începea un duel. 


în aceeaşi zi, la prânz. 

Greg se întorcea la Cologny cu carnea 
şi cu platourile de fructe cumpărate, 
când fu sunat de Karine: 

— Ne-ar trebui nişte gheaţă şi nişte unt 
sărat, te rog. 
— Am înţeles, să trăiţi, şefa! 

Karine râse, pentru că era conştientă 
că îşi merita înţepătura. 

— îţi mulţumesc că faci toate astea 
pentru mine, spuse ea pe un ton plin de 
tandreţe. Ştiu că sunt enervantă cu 
ghirlandele mele şi cu fructele de 
mare... Doar că... doar că îmi doresc să 
avem o seară foarte frumoasă. 

— Vom avea o seară frumoasă. Este 
absolut admirabil câte eforturi ai făcut 
pentru asta. O să mă ocup de toate, ne 
vedem acasă. 

Greg se opri la supermarketul Manor 
din Vesenaz. îi luă o groază de timp să 
găsească untul sărat, după care încărcă 
în cărucior o pungă mare cu cuburi de 
gheaţă şi una cu gheaţă zdrobită. Era pe 
punctul de a se duce la casă, când dădu 
nas în nas cu Marion. Dintr- odată, avu 
o presimţire sumbră. 

— Ce faci aici? 

— Voiam să vorbim. Şi pentru că îmi 
închipui că acasă la tine nu ar fi chiar 
situaţia ideală, cu nevastă-ta şi cu ăia 
mici, mă descurc şi eu cum pot. 

— M-ai urmărit? 

— Să zicem că mi-am aşteptat rândul. 
Mai întâi a fost măcelarul, apoi fructele 
de mare, acum e rândul meu. 


îl urmărea din seara trecută. începuse 
de la plecarea lui de la sediul poliţiei şi 
continuase până la Furuncul. Voise să 
vadă unde locuia. Apoi se întorsese dis- 
de-dimineaţă şi se postase în faţa casei. 
işi dorea să afle cum arăta viaţa lui. 
— Trebuie să mă laşi în pace, spuse 
Greg. 

Marion inspectă din priviri conţinutul 
căruciorului. 
— Dai vreo petrecere diseară? întrebă 
ea. 
— Nu e treaba ta! se răsti la ea Greg, 
care începuse să-şi piardă răbdarea. Ce 
dracu' vrei de la mine? 
— Aş vrea o a doua şansă. Nu mă poți 
abandona aşa, ca pe o şosetă uzată... 

Greg făcu efortul de a regăsi un ton 
prietenesc: 
— Marion, nu eşti tu de vină, e din 
cauza mea. [i-am spus asta... Eu sunt 
cel care... în fine, n-ar fi trebuit să... să 
fac ce-am făcut. Mă simt foarte vinovat 
pentru asta. Şi te rog să mă ierțţi. 


Marion, continuă insă să li cerşească . 
bunavoinţa: 


— Nu-mi poţi face aşa ceva! 

Vorbise tare. Mult prea tare. Clienţii 
din jurul lor întorceau capetele către ei. 
Greg se enerva din ce în ce mai tare. Nu 
era foarte departe de casă şi se temea 
că vreun vecin sau vreo cunoştinţă ar fi 
putut să observe această scenă 
domestică a lui cu o femeie care nu era 
nevastă- sa. Nu mai avea de ales, 
trebuia să îşi impună autoritatea cu 
forţa. O trase pe Marion într-un raion 
mai puţin frecventat, apoi o apucă de o 
mână şi i-o răsuci la spate. Ea se 


contorsionă toată şi îşi înăbuşi un țipăt. 
— Dispari din viaţa mea! îi şuieră la 
ureche Greg. Nu vreau să te mai văd 
niciodată, nici să mai aud ceva despre 
tine! 

Greg îşi slăbi strânsoarea şi se 
îndepărtă în viteză cu căruciorul său. 
Marion rămase îndoită de mijloc. O 
durea mâna. începu să plângă. 

Ora 16, la stadionul Cologny-La 
Fontenetie. 

Tocmai începuse meciul de fotbal. 
Karine şi Sophie stăteau aşezate una 
lângă alta în tribună şi îi susțineau pe 
copii. Arpad şi Greg, care erau 
responsabili cu barul, urmăreau meciul 
de la distantă. 

Niciunul dintre cei patru părinţi nu 
era însă concentrat cu adevărat la meci. 
Pe fiecare îl preocupa câte un alt 
subiect, mai important. 

Karine se gândea la cina ei. îi părea 
rău că lăsase untul sărat în frigider. Ar 
fi trebuit să îl păstreze la temperatura 
camerei, în casă, pentru a se înmuia 
suficient cât să poată fi uns cu uşurinţă 
pe feliile de pâine prăjită pe care urma 
să le servească alături de fructele de 
mare. 

Greg se gândea la Marion. îi era 
ruşine acum de brutalitatea lui. lar 
scena din supermarket nu îi dădea pace. 
Nu se mai recunoştea. însă Marion îl 
scosese complet din sărite. îl treceau 
toate apele numai când îşi amintea de 
nemernica aia mică şi insistentă. 

Arpad se gândea la Sophie. De fiecare 
dată când se uitase înspre ea, în 


tribună, o văzuse adâncită în ecranul 
telefonului. Cui îi scria oare? 

Sophie se gândea la povestea aceea 
cu un bărbat şi o panteră pe care i-o 
dăduse într-o zi Fiară s-o citească. 
Luchino Alani di Madura în palatul său 
din Toscana, la începutul secolului XX. 
Din acea poveste se inspirase în 
legătură cu tatuajul său. Fiară avusese 
întotdeauna dreptate. Toate astea erau 
prea mult pentru ea. în curând, avea să 
fie cu totul depăşită. 


După meci (victoria echipei copiilor), 
toată lumea se reuni, după cum 
stabiliseră, la Furuncul, pentru grătar. 
Seara se dovedi reuşită, fructele de 
mare fură un succes, iar grâtarul lui 
Greg fu unul excelent. După masă, 
copiii se apucară să se joace de-a v-aţi 
ascunselea prin grădină. Rămaşi la 
masă, adulţii continuară să poarte o 
conversaţie veselă şi însufleţită. 
Râsetele se înteţeau pe măsură ce 
paharele de roze se goleau şi se 
umpleau la loc imediat. Era una dintre 
acele nopţi perfecte de vară, când 
întunericul întârzia să se lase, iar aerul 
era răcoros. Toată lumea părea să se 
distreze. Dar nu era vorba decât de 
aparente. 

Greg îl observa neîncetat pe Arpad, 
de parcă încerca să-i pătrundă misterul. 
Cine era cu adevărat? Ce se ascundea 
sub aparenţa lui de soţ perfect şi de 
tatâ-model? Era doar un spărgător care 
se refugiase, de atâţia ani, aici, în 


Elveţia? 

Sophie era clar cu mintea în cu totul 
altă parte. Gândurile ei oscilau între 
Arpad şi Fiară. 

lar Arpad făcea eforturi să-şi păstreze 
masca de bună dispoziţie cu care îşi 
începuse seara. Reuşise să pară, pentru 
o vreme, bărbatul pe care toată lumea îl 
admira: amabil, zâmbitor, mereu cu o 
vorbă bună pe buze. Dar pe parcursul 
cinei, tot văzând-o pe Sophie, care era 
aşezată vizavi de el, începuse să se 
consume pe dinăuntru. Ar fi vrut ca toţi 
cei de la masă să afle că ea îl mintise. 
Că avea o viată dublă. Ar fi vrut, , 
să urle: „Femeia aceasta nu este ceea 
ce vă închipuiţi!” Se simţea foarte rănit. 
Şi atât de îndrăgostit... Două sentimente 
care nu se potriveau împreună. Ca să-şi 
poată păstra calmul şi să stingă focul ce 
mocnea în el, hotărâse să bea. însă 
alcoolul nu făcuse decât să înteţească 
flama. 

Când Karine se ridică să se ducă după 
desert, Arpad profită de ocazie să îşi 
facă de lucru în altă parte, pentru a-şi 
muta gândurile. 

— Hai să te ajut, spuse el şi sări de pe 

scaun. 

— Nu mişcă nimeni! hotări Karine. 
Arpad însă o urmă la bucătărie. 
Karine scoase platourile cu desert din 

frigider şi le puse pe masă, astfel încât 

să le poată lua Arpad. însă acesta privea 
în gol. 

— E totul în regulă, Arpad? îl întrebă 

ea. Nu prea pari în apele tale. 

Arpad făcu o mutră tristă: 

— Sophie are pe cineva, rosti el. 


Karine rămase fără aer de uimire: 
— Ce? 
— Sophie are pe cineva, repetă Arpad. 
Şi-o pune cu unul. 


La ora 23, familia Braun plecă de la 

Furuncul. Veniseră cu maşina de la 
stadion. Greg îi propuse lui Arpad să o 
lase pe Sophie să conducă. Dar Arpad 
se împotrivi. 
— E-n regulă, răspunse el uşor enervat. 
N-am băut chiar aşa mult. în plus, 
facem doar două minute până acasă, la 
propriu. N-o să mă salţi pentru atâta 
luciu, nu-i aşa, dragă Greg? 

Arpad râse singur la gluma lui şi se 
aşeză la volan. Sophie, nerăbdâtoare să 
se termine odată seara aceasta jenantă, 
îi instala pe copii în spate, apoi urcă în 
dreapta şoferului. Plecară. 

— Ai fi putut face un efort să te abţii 
puţin, îi reproşă ea soţului ei. Eşti beat 
şi antipatic. 

— Nu cumva îţi închipui că-mi poţi da 
lecţii? îi replică Arpad. 

Sophie hotări să nu agraveze şi mai 
tare situaţia. în nici un caz de faţă cu 
copiii. 

Arpad o luă pe drumul de la Căpiţe. 
Mai aveau 300 de metri şi intrau pe 
drumeagul ce ducea la Casa de sticlă. 
Când Arpad se opri la o răscruce, 
înaintea unui semn de stop, maşina ce 
venea în spatele lor îi claxona, apoi veni 
să se oprească în stânga lor. Era 
Peugeot-ui gri. Fiară cobori geamul, îi 
zâmbi lui Arpad şi zise: 

— Salutare tuturor! Deci, cum a fost 
grătarul la vecini? 

Acestea fiind zise, Fiară ridică degetul 
mijlociu către Arpad şi demară în 
trombă. Arpad, scandalizat, porni şi el 


Porsche-ul, cu scrâşnet de roţi, pe urma 
lui Fiară. 

— Arpad, ce ai? urlă Sophie. 

— O să-i arăt eu iubitului tău! 

— Opreşte, ce naiba! Ai înnebunit! 

în spate, copiii începură să tipe. însă 
Arpad, de neînduplecat, acceleră şi mai 
tare. Ajunse rapid din urmă Peugeot-ul 
şi îl forţă să tragă pe dreapta. Odată 
maşinile oprite, Arpad ţâşni dintr-a lui şi 
se duse să-l tragă afară cu forţa pe 
Fiară din Peugeot. îl luă de guler şi 
încercă să-i tragă un pumn în faţă, dar 
nu-i reuşi decât să-l şteargă superficial. 

Fiară păru să se amuze. 

— Mai încearcă o dată, spuse el 
deosebit de calm. 

Sophie rămăsese în maşină, nevrând 

să-i lase singuri pe copii. îşi imploră 
soţul să vină înapoi, dar acesta părea 
posedat. 
— Să mă laşi în pace, ai înţeles? urlă el 
la Fiară. Te urci în nenorocita asta de 
rablă a ta şi te duci cât de departe se 
poate de-aici. 

Fiară rosti atunci cu o voce calmă şi 

joasă: 
— Bineînţeles că o să mă duc. Curând. 
Dar, mai întâi, avem de dat lovitura 
aceea... După care îţi promit că n-o să 
mă mai vezi... Până data viitoare! 

Arpad nu se mai putea gândi decât la 
un singur lucru acum: să scape de Fiară 
o dată pentru totdeauna. Fiară trebuia 
să moară, înfuriat, Arpad se apucă să-i 
care pumni care, de data aceasta, 
reuşiră să-l pună pe Fiară la pământ. De 
jos, acesta înălţă capul şi, cu un firicel 
de sânge prelingându-i-se din buza 


rănită, spuse: 
— Sophie e a mea. 

Arpad începu să-i tragă şuturi atunci, 
mai întâi la nivelul corpului, apoi în 
plină figură, urlând cuprins de furie. 
Fiară se lăsa lovit, mulţumindu-se să 
scoată doar nişte ţipete ca un râs de 
damnat. în maşină, Sophie era îngrozită 
şi îşi strângea cu putere în braţe copiii, 
care plângeau acum înspăimântați. 

începură să se aprindă luminile vilelor 
aflate de-a lungul drumului. Sophie, 
nehotărâtă dacă să îşi lase copiii, îi 
închise până la urmă în maşină şi se 
grăbi înspre soţul ei. îl împinse cu toată 
forţa şi îl îndepărtă de Fiară. Arpad se 
dădu  laoparte, în timp ce Sophie 
îngenunche lângă Fiară, să verifice în ce 
stare era. îşi alesese tabăra. 

Fiară, cu faţa plină de sânge, se 
strânse înspre Sophie, după care, fără 
ca aceasta să îl observe, îi aruncă o 
privire tăioasă lui Arpad şi zise, cu un 
zâmbet triumfător: 

— Arpad, i-ai povestit lui Sophie despre 
bancă? 

Arpad încremeni. Sophie se întoarse 
câtre el, cu o privire nedumerită. Fiară 
continuă: 

— Ups! Sper că n-am făcut vreo gafă. 
Nu eşti la curent, Sophie? Arpad a fost 
dat afară de la bancă. 

Sophie se ridică în picioare şi se uită 
la soţul ei de parcă îl privea pe un 
necunoscut. 

— Aşa este, Arpad? 

Fiară jubila. Şi nu avea de gând să se 
oprească aici. 

— Sunt vreo şase luni de când Arpad 


se preface că se duce la muncă. îşi 
petrece zilele hoinărind pe străzi, prin 
parcuri sau prin cafenele. 

Sophie era de-a dreptul şocată. 

— Arpad, strigă ea cu lacrimi în ochi, 
spune-mi că nu este adevărat! 

Lui Arpad i se puse un nod în gât. 

— îmi pare rău, Soph'... îmi pare foarte 
rău... 

Sunetul sirenelor umplu aerul nopţii 
şi în curând întunericul fu risipit de 
girofarurile albastre. Vecinii, treziţi de 
ţipete, sunaseră la poliţie. îşi făcură 
apariţia în viteză mai multe maşini de 
patrulă. 

Arpad fu încătuşat, sub privirile soţiei 
şi copiilor săi, şi urcat în spatele uneia 
dintre maşinile de poliţie. 

Sâmbătă, 2 iulie 2022 


ZIUA JAFULUI 


începutul jafului 


Ora 9:29. 

Arpad se îndreptă către magazinul 
Cartier. 

Un poliţist deghizat în măturător îşi 
alertă colegii, prin staţia radio: 
— Intră la Cartier! Intră la Cartier! 

Greg, aflat în apropiere, ajunse acolo 
cu maşina chiar în momentul în care 
Arpad trecea pragul magazinului. Apoi 
poliţiştii îl pierdură din vedere. Vitrinele 
magazinului erau pline de rafturi de 
prezentare care, din motive de 
securitate, nu lăsau să se vadă mare 
lucru în interior, având spaţii rare între 


ele. 

Greg îşi poziţionă oamenii în jurul 
clădirii, pentru a acoperi toate căile de 
acces. Apoi anunţă în statia radio: 


— Nu mişcă nimeni deocamdată. Avem 
nevoie de un flagrant. 

Trecură câteva minute ce păreau 
foarte lungi. Greg stătea ascuns în 
maşina lui şi observa cu atenţie 
magazinul. Din afară, totul părea 
liniştit. Dar era imposibil de văzut ceva 
clar. 

— Avem nevoie de cineva cu vedere în 
interiorul magazinului, ceru Greg prin 
staţie. 

— Mă ocup eu, anunţă imediat o 
femeie din echipa de supraveghere. 

Apăru o siluetă împingând un 
cărucior gol de copil câtre intrarea 
magazinului. 

— Nu văd nimic, spuse femeia în staţie. 
— Cum adică „nu vezi nimic”? o 
întrebă Greg. Unde e Arpad? 


— Nu văd pe nimeni în magazin. 

— în spate ce se întâmplă? întrebă 
atunci Greg. 

— Nimic, îi răspunse un alt coleg. 

Lui Greg nu-i plăcea treaba asta: prea 
multă linişte era de obicei semn rău. 
Hotări să trimită pe cineva în 
recunoaştere. 

— Cineva din trupa de intervenţie să 
intre în magazin! ordonă Greg prin 
staţie. 

Un agent al trupei de elită, îmbrăcat 
în civil, îşi făcu apariţia deodată la uşa 
magazinului, prefăcându-se că ar fi un 


client. însă uşa nu se deschise. 
— Uşa e încuiată, anunţă polițistul prin 
staţie. lar înăuntru este pustiu... 

Greg înţelese pe loc: dacă uşa era 
închisă şi nu se vedea nimeni, însemna 
că angajaţii erau ţinuţi prizonieri 
undeva înăuntru. Venise momentul 
flagrantului mult aşteptat. 

Greg ezită pentru o clipă: nu voia ca 
jaful acela să degenereze într-o luare de 
ostatici. însă nu voia nici să rişte un 
schimb de focuri în plină stradă, când 
spărgătorii aveau să încerce să fugă cu 
prada. 

— Intrăm, anunţă Greg. Toată lumea să 
fie gata la semnalul meu. 

Ora 9 dimineaţa, la Furuncul. 

Karine se tot învârtea în cerc în 
bucătărie. 

— Ce-o să păţească Arpad? îl întrebă ea 
pe Greg. 

— Habar n-am... O sa-i sun pe colegii 
mei mai încolo, să aflu mai multe. Dar 
ce-o fi avut de şi-a pierdut cumpătul 
aşa? 

Seara trecută, Sophie o  sunase 
plângând pe Karine şi îi povestise ceva 
despre un scandal cu un şofer pe 
drumul de la Căpiţe. Venise şi poliţia. 
Greg le sărise imediat în ajutor şi 
ajunsese în momentul în care Arpad era 
săltat de colegii lui. Sophie era distrusă, 
iar copiii, îngroziţi. Poliţiştii îi 
povestiseră că un şofer îi arătase 
degetul mijlociu lui Arpad, iar gestul 
acela degenerase într-un rodeo rutier 
urmat de o ceartă. Sau, mai bine zis, de 
atacul lui Arpad asupra celuilalt şofer. 
Acesta din urmă fusese desfigurat în 
bătaie, dar refuzase orice îngrijire. Nu i 
se găsise nici picătură de alcool în 
sânge, nu dorise să facă plângere şi 
plecase imediat. Arpad, în schimb, 
picase testul de alcoolemie cu un 
procent de două ori mai mare decât 
limita legală, aşa că fusese urcat într-o 
maşină de poliţie pentru a fi dus să-şi 
petreacă noaptea într-o celulă pentru 
beţivi. Sophie se prăbuşise în braţele lui 
Greg, şoptind, ca pentru ea însăşi, 
câteva cuvinte. însă Greg le auzise: „Eu 
sunt de vină”. 

Lui Greg i se păruse foarte 


misterioasă această ieşire violentă a lui 
Arpad. Până de dimineaţă, când Karine 
îi împărtăşi secretul: 

— Arpad mi-a povestit că Sophie ar 
avea un amant... 

— Ce? Când ţi-a zis asta? întrebă Greg. 
— Aseară, în timp ce mă ajuta la 
bucătărie. 

— Şi de-abia acum îmi zici? 

— După toate cele întâmplate apoi, am 
uitat să-ţi spun. 

Greg începu să se gândească. îi venea 
greu să şi-l imagineze pe Arpad, chiar şi 
foarte băut, bătând măr un necunoscut, 
mai ales pentru o nimica toată. Deci 
cine era acel şofer? Cu siguranţă, Arpad 
îl cunoştea şi trebuia să aibă un motiv 
serios să se ia de el. Să fi fost amantul 
lui Sophie? Seara trecută, poliţiştii nu îi 
ceruseră actele acelui bărbat. Foarte 
neprofesional. însă Greg avusese 
prezenţa de spirit să noteze numărul de 
înmatriculare al Peugeot-ului gri pe 
care îl conducea bărbatul. 

Tehnologia modernā le permite 
poliţiştilor să intre de pe mobil în mai 
multe baze de date naţionale, dar nu şi 
în cele ale ţărilor europene. Greg 
trebuia să aştepte până a doua zi pentru 
a căuta numărul de la un calculator din 
sediul poliţiei. Pentru moment, se 
gândea numai la Arpad. 

Greg sună la Direcţia Rutieră ca să 
afle ce făcea acesta. 

— Arpad Braun? îi răspunse un poliţist 
la telefon. A fost eliberat acum jumătate 
de oră. 

— Ce acuzaţii are? 

— Doar cea pentru conducere sub 


influenţa alcoolului. Celălalt bărbat nu a 
depus nicio plângere pentru altceva. 
înarmat cu aceste informaţii, Greg 
plecă de la Furuncul înspre Casa de 
sticlă. Când se făcu nevăzut în capătul 
străzii, se deschise portiera unei maşini 
staționate discret, în apropiere de casa 
sa. Şoferiţa se asigură că nu venea 
nimeni şi ieşi din maşină. Era Marion. 
Ţinea în mână un plic adresat „Doamnei 
Liegean”. Traversă cu pas grăbit până 
la Furuncul, strecură plicul în cutia de 
scrisori şi plecă. 
Greg stătea aşezat în salonul familiei 
Braun. 
— Fără zahăr, da? îl întrebă Sophie 
aşezând un espresso pe măsuţa de 
cafea. 
— Exact, răspunse Greg. Mulţumesc. 
începea să-i cunoască obiceiurile. 
— După cum îţi ziceam, reluă el 
conversaţia, tocmai ce am vorbit cu 
procurorul de serviciu. I- am cerut să îl 
elibereze imediat pe Arpad, iar el a 
acceptat. Ar trebui să se întoarcă acasă 
în curând. 
— îţi mulţumesc că ai intervenit... 
— Dar e ceva normal, spuse el pe un 
ton de mare generozitate. La asta sunt 
buni prietenii. Dacă nu sunt indiscret, 
pot să te întreb ce s-a petrecut aseară? 
— Lui Arpad i-a sărit ţandăra. Tipul ăla 
i-a ridicat degetul şi Arpad n-a suportat. 
„Mincinoasă mică”, se gândi Greg, 
care era convins că Sophie îi ascundea 
adevărul. 
— Şi copiii? întrebă el pe un ton plin de 
o îngrijorare prefăcută. 


— încă dorm. O să treacă ceva mai 
târziu o prietenă pe aici, să-i ia şi să se 
ducă împreună cu copiii ei să facă o 
baie în lac. Aşa o să pot să discut în 
linişte cu Arpad. 

x 


Arpad îşi făcu apariția de-abia înspre 
prânz la Casa de sticlă. 

Sophie îşi petrecuse toată dimineața 
aşteptându-l, agitată. încercase de 
nenumărate ori să îi sune, însă nu-i 
răspunsese nimeni. 

Când îl văzu la uşa de la intrare, 
foarte obosit, nu putu să spună decât: 

— Unde-ai fost? Ţi-au dat drumul deja 
de câteva ore. 


Deşi sunase ca un reproş, vocea ei îi 
trăda îngrijorarea. 

Arpad zâmbi amar. Ziceai ca era 
fantoma lui, de fapt, cu o faţă de om 
învins şi un aer rătăcit, după noaptea 
petrecută în celulă, cu hainele 
şifonate... Nu arâtase niciodată mai 
jalnic. Rămase în prag, nemişcat, de 
parcă nu îndrăznea să intre. De parcă 
nu era la el acasă. Nu deschise gura, 
ceea ce avu darul să o neliniştească şi 
mai tare pe Sophie, care ar fi preferat o 
ceartă sănătoasă. Intr-un sfârşit, Arpad 
murmură: 

— Copiii sunt acasa? 
— l-au dus la lac Rebecca şi Julien. E 
atât de frumos afară... 

Regretă imediat că spusese o 
asemenea banalitate, îi trăda 
disconfortul. Adăugă imediat: 

— Sā ştii că au fost foarte marcați de 


ceea ce au văzut aseară. 

Arpad nu ştiu cum să reacționeze. 
Schimbă subiectul: 
— Ai vorbit cu tatăl tău? 
— De ce întrebi? 
— Pentru că a încercat să mă sune de 
cel puţin zece ori. îmi închipui că nu 
voia să discutăm tot despre starea 
vremii. 

Sophie oftă. îi ceruse în mod special 
tatălui ei să nu îl sune pe Ar pad. 
— Simţeam nevoia să vorbesc cu 
cineva, se scuză ea. Dar nu i-am povestit 
doar despre faptul că ai fost concediat. 

Acel „doar” îl făcu pe Arpad să 
rânjească, însemna că mai existau şi 
alte probleme mult mai importante. 
— Ce s-a întâmplat la bancă? întrebă 
Sophie. 
— Reduceri de personal... Măcar dacă 
ar fi fost din cauza mea... Dar nu. 
„Bravo, Arpad, sunteţi cu adevărat 
extraordinar, dar tot trebuie să vă dăm 
afară.” 
— De ce nu mi-ai spus? 
— Pentru că nu voiam să te uiţi la mine 
cu mila asta cu care mă priveşti acum. 
Nu voiam să îl suni pe tăticul, să ne vină 
în ajutor. Voiam să mă descurc prin 
mijloace proprii. Voiam să îmi revin. Să- 
ţi arăt de ce sunt în stare. Să găsesc o 
soluţie. Voiam să mă admiri pentru felul 
în care ştiu să trec peste încercările 
vieţii. Ştii, Sophie, mi-am dat seama că 
tot ceea ce am făcut, de 15 ani încoace, 
am făcut ca să mă admiri tu. Cel mai 
mic compliment venit din gura ta a 
însemnat mereu pentru mine mai mult 
decât recunoştinţa întregii planete! 


Arpad rememoră aceşti 15 ani de 
iubire cu Sophie. De la Saint-Tropez la 
Geneva, de la Beatrice la bancă - tot 
progresul lui în viaţă fusese făcut în 
lumina privirilor soţiei sale şi pentru 
admiraţia ei. Atitudinea lui de 
învingător, promovările de la bancă, 
corpul perfect întreținut în toate acele 
ore de sport săptămânale, etalarea 
cunoştinţelor sale - făcuse totul pentru 
a-i câştiga admirația. Riscurile asumate, 
albirea banilor lui Bernard - pentru a-i 
câştiga admirația. Apartamentul din 
Strada Bertrand, Casa de sticlă, 
Porsche-urile, vacanţele de vis, 
călătoriile ia clasa întâi - pentru a-i 
câştiga admirația. 

Arpad înaintă câțiva paşi în casă. 

— Am venit numai ca să-mi iau câteva 
lucruri, spuse el. 

— Unde vrei să te duci? se îngrijoră 
Sophie, făcând mari eforturi să-şi 
stăpânească tremurul vocii. 

— Pe bune, Sophie? Chiar crezi că o să 
mă lungesc acum lângă tine? Că o să mă 
culc în patul nostru de parcă nu s-ar fi 
întâmplat nimic? 

Sophie căută cu disperare argumente: 
— Arpad, o să trecem noi peste toate... 
îţi promit! Nici nu e important serviciul 
tău. 

— Serios? Chiar aşa, nu e important? 
Şi cum o să plătim pentru magherniţa 
asta? Şi stilul nostru de viaţă? Vara pe 
Mediterana, Crăciunul în Caraibe, 
februarie în Alpi... Cu ce o să plătim 
pentru toate astea? 

— Dar mi se rupe de toate astea! Eu 
doar pe tine te vreau! 


— Nu mai minţi atât! Vrei doar să-ți 
aperi imaginea de familie perfectă! Vrei 
casa asta mare, vrei Porsche-urile în 
garaj, copiii-model şi bărbatul asortat. 
— Nu e aşa! Nu e deloc aşa! strigă 
Sophie. Du- te şi te odihneşte puţin, 
discutăm mai târziu, la rece. Ai avut o 
noapte grea, pot să înţeleg că nu eşti 
într-o stare normală. 

— Nu am fost niciodată aşa lucid ca 
acum! replică Arpad. Crezi că nu m-am 
prins de stratagemele tale? De biletele 
tale false de avion, de scrisoarea ta falsă 
de la Fiarăâ? 

Sophie rămase  uluită: cum îi 
descoperise aranjamentele? Se hotări să 
nu mai mintă cu asta: 

— Aşa este, am dat-o în bară cu 
biletele acelea false, n-ar fi trebuit să le 
fac. Dar am vrut să te protejez. 

— Să mă protejezi de ce anume? De 
relaţia ta cu Fiară? Şi Samuel Hennel, 
care m-a asigurat că ai fost la Londra cu 
el... l-ai cerut şi lui să mintă, nu-i aşa? 

Sophie începu să plângă: 

— îmi pare foarte rău. 
— Deci toată lumea ştie cum te culci tu 
în stânga şi-n dreapta? 

Ea se scurse în jos, pe podea. 

— Doar Samuel, spuse ea cu o voce 
firavă. 

— Doar Samuel! Ah. Doar Samuel! 

— Te iubesc, Arpad! Cu tine am făcut 
copiii! 

— însă eu trebuie să te împart cu altul... 
— E complicat... 

— Ce poate fi aşa complicat? 

— Nu pot... nu pot să aleg între tine şi 
Fiara... 


— De ce? 

— Îmi oferă nişte trăiri pe care tu nu ai 
putea să mi le oferi niciodată. Pot fi cu 
tine, şi pot fi bine cu tine, doar pentru 
că există Fiară. 

— îţi mulţumesc pentru sinceritate! 
exclamă Arpad, ironic. 

Simţea cum îl cuprinde furia şi se 
temea să nu se-apuce să spargă totul 
prin casă. Simţea nevoia să fugă. Cât 
mai repede. Să-şi ia câteva lucruri şi să 
se care. Să nu mai pună niciodată 
piciorul acolo. 

Se năpusti pe scări şi intră ca o 
furtună în dormitorul conjugal. Găsi o 
geantă de voiaj şi o umplu cu haine. îl 
enervă vederea fotografiei aceleia de pe 
comodă, cu el şi Sophie, îndrăgostiţi, pe 
o plajă grecească. O luă şi o aruncă de 
pereţi. Simţea că-şi pierde orice rațiune. 
Simţea că se sufocă. 

Sună telefonul. Era Bernard. Din nou. 
De data aceasta, Arpad îi răspunse. 
Avea chef să distrugă totul, să facă praf 
viaţa aceasta armonioasă atât de atent 
modelată. Talentul de a construi ceva 
vine de multe ori la pachet cu cel de a 
distruge. 

— Dragă Arpad, îl auzi pe Bernard în 
receptor, îmi pare foarte rău pentru 
veştile proaste pe care mi le-a 
comunicat Sophie. Te rog să nu-ţi faci 
griji, o să te ajutăm să îţi găseşti o nouă 
slujbă, o să... 

— Mai taci, naibii, Bernard! urlă Arpad 
din toate puterile. N-am nevoie de tine 
să-mi găsesc un serviciu nou. în plus, 
toate astea sunt din vina ta! Ah, 
aroganţa ta! Şi nenorociţii ăia de bani! 


Şi rahaturile alea de cadouri! Şi focurile 
tale de artificii! Du-te dracu'! 

La celălalt capăt al firului, Bernard 
încremenise. Arpad îi închise telefonul 
în nas, apoi îi aruncă în colţul opus al 
camerei. 

De pe gresia de la intrare, pe care 
rămăsese  prăbuşită, Sophie auzea 
scandalul de deasupra. Se întrebă dacă 
nu cumva ar fi fost cazul să sune la 
poliţie. Hotări să îl sune mai întâi pe 
Greg. 

— Arpad a luat-o complet razna, şopti 
ea la telefon. 

— E acasă? întrebă Greg. 

— Da. E singur în dormitor. L-am auzit 
urlând şi aruncând de pereţi cu lucruri. 
Acum pare să se fi calmat. 

— Să stai la distanţă, o sfătui Greg. Vin 
imediat. 

— Mulţumesc. 


Greg era deja Ia curent cu furia lui 
Arpad. Văzuse toată scena pe ecranul 
din maşina lui parcată la marginea 
pădurii. Când se gândea că se simţise 
rivalul acestui nebun... Arpad se 
ghemuise acum, ca un copil, şi plângea. 
Chiar şi de la aşa o distanţă, hohotele 
lui de plâns răsunau în interiorul 
maşinii. Greg spera că Sophie avea să 
se întoarcă în dormitor, iar Arpad avea 
să se ia de ea. Atunci, ar fi intervenit el 
pe loc. L-ar fi bătut măr pe Arpad. De- 
abia aştepta o asemenea ocazie. 

O sună pe Karine. Aceasta credea că 
ieşise să îl plimbe pe Sandy. 

— Tocmai m-a sunat Sophie. S-a întors 
Arpad şi nu pare în regulă. O să trec un 


pic pe la ei, să îi mai ridic moralul. 
— Greg Liegean, îl lăudă nevastă-sa, ce 
tip mişto eşti tu! 

El închise telefonul şi continuă să 
privească ecranul. Arpad rămăsese 
tăcut acum şi nemişcat. 

Telefonul lui Greg sună din nou. Era 
Fred, responsabilul cu echipamentele 
trupelor de intervenţie. Greg se miră că 
îl căuta duminica. 

— Salut, Fred! Ce s-a întâmplat? întrebă 
el. 

— Nimic, răspunse Fred. Unde eşti? 

— Duminică în familie. De ce? E vreo 
urgenţă? 

Drept răspuns, Greg auzi o bătaie în 
geamul dinspre locul din dreapta. 
Tresări şi se întoarse în direcţia 
sunetului. Era Fred, privindu-l fix, cu 
telefonul lipit de ureche. 

Fără să spună o vorbă, Fred deschise 

portiera şi se aşeză alături de colegul 
său. Urmă un moment de tăcere, apoi 
Fred arătă cu degetul înspre ecranul 
aflat pe genunchii lui Greg şi spuse: 
—  Receptorul camerei emite un semnal 
când aceasta funcţionează. Dacă îi 
cunoşti frecvența, îl poţi urmări. 
Durează ceva, dar reuşeşti până la 
urmă. Ce dracu', Greg? Ce faci aici? 

Greg încremeni. Oare Fred avusese 
acces şi la imagini? Era mai înţelept să 
îi mărturisească totul imediat? Sau să 
nege totul? 

Fred se uita la ecran: dormitorul, 
patul, Arpad pe jos. 

— Greg, îl filmezi pe tipul ăsta? Ce se 
întâmplă, frate? Ştii că nu o să te pot 
acoperi. Va trebui să îl anunţ pe şefu,i, 


aşa că mai bine îmi explici tu ce se 
întâmplă. Eşti unul dintre cei mai tari 
poliţişti de la noi. Cu siguranţă ai un 
motiv întemeiat să furi o cameră de 
observare şi să spionezi ilegal un tip. 

Greg făcea eforturi să-şi liniştească 
gândurile. Trebuia să-şi salveze fundul. 
Cu orice preţ. Se gândi să povestească 
despre jaful de la Menton, în care poate 
că era implicat Arpad, dar nu avea date 
concrete. însă pe când se forţa să 
articuleze un început de răspuns, în 
maşină se auzi soneria unui telefon. Un 
telefon care nu se găsea în maşină. Un 
telefon din dormitor. 


în dormitor, Arpad sări imediat în 
picioare. Nu cunoştea sunetul acelei 
sonerii. Nu era nici mobilul lui, nici cel 
al lui Sophie. Telefonul continua să 
sune. Avea şi vibraţiile pornite, aşa că 
Arpad reuşi să detecteze repede 
aparatul. Se afla în spatele unei plinte, 
ascunsă şi ea îndărătul noptierei lui 
Sophie. Arpad ridică bucata de lemn 
care nu era prinsă de perete şi 
descoperi un model relativ vechi de 
telefon mobil. Pe ecran scria: „Număr 
necunoscut”. 

Apăsă pe butonul de răspuns. 


Aflat la celălalt capăt al firului, Fiară 
îşi dădu imediat seama că nu era 
Sophie. Aceasta ar fi spus ceva. 
Interlocutorul de-acum păstra tăcerea. 
Fiară înţelese că era vorba de Arpad. 

Cei doi bărbaţi rămaseră muţi câteva 
clipe, ascultându-şi reciproc tăcerile. 
Fiară se întrebă dacă Sophie fusese cea 


care îi dăduse mobilul lui Arpad. Un 
mod de a-l face să înţeleagă că între ei 
totul se sfârşise. Nu mai primise niciun 
semn de la ea după incidentul din ajun. 
îi părea rău acum pentru acea 
provocare. Nu putuse rezista să se 
comporte aşa. Era teribil de gelos. 
Vedea prea bine că Sophie se îndepărta 
din ce în ce mai tare. 

Arpad, şi el evident foarte perspicace, 
fu primul care vorbi: 

— Fiară? întrebă el. 

După o mică ezitare, Fiară răspunse: 
— Da. 

Arpad nu mai putea. Fiară trebuia să 
dispară. Şi cum nu fusese în stare să îl 
omoare, trebuia să îi dea ceea ce îşi 
dorea. Aşa că îi spuse: 

— Sunt de acord cu lovitura. Vin cu 
tine. Când este? 

— Sâmbăta asta. 

— Sâmbăta asta. în regulă. 

In maşină, lui Greg nu-i veni să 
creadă ce îi auziseră urechile. Fred se 
uită cu o expresie uimită la el şi îi 
spuse: 

— Deci eşti pe urmele unor tâlhari? 

— Da, minţi Greg, care înţelesese că 
aceasta era calea prin care putea ieşi 
basma curată din toata povestea. Tipul 
ăsta e un spărgător de bănci ascuns în 
Elveţia de 15 ani. Şi e pe punctul de a 
mai da o lovitură. 


Sâmbătă, 2 iulie 2022 
ZIUA JAFULUI 


Șapte minute după începerea jafului 


La ora 9:37, trupa de intervenţie 
atacă. 

Totul se petrecu foarte repede. în mai 
puţin de 30 de secunde. 

Două şiruri de bărbaţi în negru, 
echipați cu arme lungi şi cu scuturi, se 
aşezară de o parte şi de alta a uşii 
magazinului Cartier şi o aruncară în 
aer. 


Arpad fu luat pe nepregătite. 

Auzi o prima deflagraţie la exterior, 
urmată imediat de o a doua, de data 
aceasta în interiorul magazinului. 
Rāmase o clipă paralizat de sunetul şi 
lumina proiectate de grenada 
asurzitoare care tocmai fusese 
aruncată. Un sir de poliţişti cu cagule, 
protejaţi de scuturi, se năpustiră în 
magazin şi îşi aţintiră armele înspre el. 

Arpad fu aruncat la pământ fără 
menajamente. 

Inima îi bătea cu putere sub imperiul 


adrenalinei. Urechile îi ţiuiau. Simţi 
bocanci apăsându-l şi cătuşe 
strângându-i încheieturile. 

Se terminase. 


PARTEA A TREIA 
Zilele de dinaintea jafului 


CAPITOLUL 16 
5 zile până la jaf 


Duminică-26 iunie-deseoperirea lui Greg}-* e 
Luni, 27 iunie 2022 

Marţi, 28 iunie 

Miercuri, 29 iunie 

Joi, 30 iunie 

Vineri, 1 iulie 

Sâmbătă, 2 iulie (Ziua jafului) 


Ora 4 dimineaţa, la Casa de sticlă. 

Sophie se trezi în patul gol. Se întrebă 
unde îşi petrecuse noaptea Arpad. 

După trecerea lui pe acasă din ajun, 
plecase fără să îi mai spună niciun 
cuvânt, cu doar o geantă pe umăr, în 
care îşi aruncase câteva lucruri. In 
dormitor găsise apoi cel de-al doilea 
telefon al ei, aruncat pe jos. Deci Arpad 
îi descoperise ascunzătoarea din spatele 
plintei. Sophie îl sunase imediat pe 
Fiară. 

— Ai vorbit cu Arpad? 

— Te-am sunat pe numărul nostru şi 
mi-a răspuns el. 

— Ce i-ai zis? Că a plecat imediat de 
acasă! 

— Nu i-am zis nimic! 

— Dar de ce ai vorbit? 

— Ce voiai? Să spun „Mă scuzaţi, am 
greşit numărul” şi apoi să închid? Ai un 
telefon ascuns. Tipul nu e chiar idiot. 

Sophie încremenise la auzul 
cuvântului „tip”: ea şi Fiară vorbeau 
despre soţul ei ca şi cum ar fi fost un 
străin. 

Imediat după ce închisese telefonul, o 
sună tatăl ei. 

— Scuze, tată, dar nu e momentul... 

însă Bernard nu se putea stăpâni. A 
început să urle în receptor: 

— Să nu-ți închipui că o să înghit 
măgăriile rahatului ăluia cu ochi! Cine 
se crede? 

— Dar ce anume ţi-a zis? 

— Numai mizerii! Eu voiam doar să-l 
ajut să-şi găsească un nou loc de muncă, 


iar el m-a umplut de insulte! 
— Ce naiba, tată! Te rugasem să nu-i 
spui nimic despre asta! 

Bernard rămăsese fără cuvinte pentru 
câteva clipe: nu se întâmpla des să o 
audă pe Sophie înjurând. Apoi încercase 
să se apere, dar fără prea mare succes: 
— Când mi-ai zis să nu spun nimic 
despre asta, am crezut că te refereai la 
maică-ta sau la soră- ta. 

— Tată, trebuie să înţelegi odată că nu 
te poţi amesteca chiar în toate alea! 

— Ai dreptate, fără îndoială, admisese 
Bernard. Dar tot nu avea dreptul să îmi 
spună toate acele cuvinte pe care mi le- 
a adresat! E absolut necesar să îmi 
ceară scuze şi să... 

Sophie îi închisese telefonul. Nu avea 
suficientă energie cât să se lupte şi cu 
orgoliile tatălui ei, pe lângă toate 
celelalte. Şi iată că imediat sunase Fiară 
la poartă, luând-o prin surprindere. 
Sophie ţipase la el prin interfon: 

—  întinde-o! Pleacă de-aici! Trebuie să 
ajungă copiii! Lasă-mă în pace! 

Apoi fugise să se refugieze în pat. Era 
complet dată peste cap. îşi dădea seama 
că tot ceea ce construise cu siguranţă şi 
convingere, cariera ei, familia, cuplul, 
casa, toată această viaţă de perfecţiune 
şi reuşită socială, de convenţii burgheze 
- nimic nu era al ei. Nu avea deloc 
nevoie de imaginea aceasta idilică şi 
frumos colorată, de revistă glossy. Voia 
doar să fie liberă. Voia să fie sălbatică. 
Nu voia să mai fie Sophie Braun. Fiară i- 
o spusese mereu: ea era o Panteră. 

La ora 4 dimineaţa, deşi era mult prea 
devreme ca să se scoale din pat, ştia 


totuşi că nu avea să reuşească să 
adoarmă la loc. Cobori în bucătărie. 
Afară era încă beznă. îşi prepară în mod 
automat o cafea. Sperase să găsească 
vreun mesaj de la Arpad, dar nimic. în 
doar câteva zile, acest bărbat pe care îl 
iubea pasional de 15 ani devenise o 
fantomă pentru ea, un străin. Nu îl mai 
recunoştea deloc, iar ceea ce era cel 
mai grav era că totul era din vina ei. 
Faptul că Arpad o luase razna, faptul că 
îi scotocise prin birou, că îi tăbăcise 
fundul lui Fiară, că îi făcuse tatăl în 
toate felurile - totul era din vina ei. 

Sophie rămase pe gânduri până la 
trezirea copiilor, cărora le făcu clătite 
pentru micul- dejun. 

— Ce sărbătorim? întrebă Isaak, care 
era atât de departe de realitate. 

— Se apropie vacanţa mare, se prefăcu 
voioasă Sophie, care îşi pusese masca 
de mamă perfectă în faţa copiilor ei. 

— Ultima săptămână de şcoală! chiui 
Isaak. 

— încă patru somnicuri! anunţă Lea, 
care prefera să numere nopţile, nu 
zilele. 

Sophie le aduse la cunoştinţă atunci 

hotărârea luată cu o seară înainte, 
împreună cu tatăl ei, când acesta o 
sunase să se scuze. 
— Copii, apropo de vacanţă, am o veste 
bună: vineri, după şcoală, plecăm la 
bunicul Bernard şi la buni Jacqueline, la 
Saint-Tropez, pentru câteva zile. 

Intenţionase să spună „pentru o 
vreme”, dar se corectase la timp. Nu 
voia să îi tulbure şi pe copii. 

La auzul veştii, Isaak scoase un țipăt 


de bucurie, iar Lea fugi către scări, să îl 
anunţe pe tatăl său, pe care îl credea 
încă sus, în dormitor: 
— 'Tatii Plecăm la Saint-Tropez! 
Sophie se abţinu cu greu să ofteze: 
— Taţi nu e aici, dragii mei... 
— Unde e? se nelinişti Isaak. 
— A... a plecat undeva pentru câteva 
zile... e în delegaţie. 
— E din cauza bătăii din seara aia? 
— Nu, nu... s-a rezolvat cu bătaia. E 
doar ceva legat de serviciu. 
— Dar vine cu noi la Saint-Tropez, nu-i 
aşa? 
Sophie căută o formulă de răspuns 
care să nu presupună o minciună: 
— Sper. 
Apoi le zâmbi copiilor, care nu erau 
chiar proşti, ca să îi liniştească. 
— Putem să-l sunăm? întrebă Isaak. 
— Sigur că da! 
Sophie formă imediat numărul lui 
Arpad. însă telefonul sună în gol. 


întins pe patul unei camere de hotel, 
Arpad lăsă telefonul să sune. Bănuia că 
erau probabil copiii lui, care voiau să 
vorbească cu el. însă nu avea chef nici 
de cel mai mic contact cu Sophie. 

Când telefonul tăcu, cobori din pat. 
Se trezise de ore întregi, însă nu se 
mişcase de acolo. Trase draperiile, să 
lase să pătrundă lumina zilei. în faţă se 
vedea clădirea principală a aeroportului 
din Geneva. Camera era mobilată 
sumar, ca în toate unităţile de cazare 
din acest lanţ de clasă medie de confort. 
Perioada luxului de cinci stele părea 


foarte îndepărtată acum. 

Arpad trebuia să se vadă cu Fiară la 
prânz, să discute despre spargere. 
Stabiliseră ca Ioc de întâlnire Caravelle, 
o cafenea de lângă aeroport. Lui Arpad 
îi venise ideea de a-i propune un târg lui 
Fiară: avea să-i lase toţi banii câştigaţi 
din această lovitură în schimbul 
promisiunii că Fiară avea să dispară 
pentru totdeauna din viața lui. Fiară era 
un om de onoare, avea să îşi respecte 
cuvântul. Era singura soluție pe care o 
putuse găsi Arpad pentru a scăpa 
definitiv de acesta. 


în timpul acesta, Fiară se găsea la el 
în ascunzătoare: un mic apartament 
aflat într-o clădire a unei ferme din 
comuna  Jussy. Aflată la doar 12 
kilometri depărtare de centrul Genevei, 
Jussy oferă un surprinzător contrast 
rural, cu teritoriul său ocupat 
preponderent de câmpuri şi de o întinsă 
pădure. Cei 1 200 de locuitori ai 
comunei ocupă satul central şi câteva 
cătune răzlețe. în rest, totul e natură 
sălbatică până la graniţa cu Franţa, care 
e invizibilă. Un individ ieşit la plimbare 
se poate trezi că a trecut dintr-o ţară în 
alta fără măcar să-şi dea seama. Era 
exact ceea ce-şi dorea Fiară: în funcţie 
de felul în care avea să se petreacă 
jaful, putea să mai rămână o vreme la 
Jussy, unde nu avea să îl caute nimeni 
(avea suficienţi bani cash cât să-i ajungă 
pentru câteva luni), sau să plece în 
Franţa fără să fie controlat la vamă şi 
apoi să dispară în Europa. 

Aşadar, Ascunzătoarea se afla la doar 


200 de metri de Franţa. O descoperise 
într-un anunţ pe internet. Era locul 
perfect, iar Fiară respectase toate 
regulile cerute de fermierul proprietar, 
mai ales plata a trei luni de chirie în 
avans - evident, tot cash. Dacă nu se 
ivea nicio problemă în timpul jafului, 
Fiară avea să poată fugi foarte departe 
în următoarele zile, până când starea de 
alertă de la frontiere avea să fie 
ridicată. Dar trebuia să nu-i trezească 
nicio bănuială fermierului. Nu lăsase 
nimic la voia întâmplării. Se prezentase 
sub un nume fals, pretextând că venise 
în Elveţia pentru a lucra pe o plantație 
de roşii de  permacultură. învățase 
câteva noţiuni de bază despre subiect, 
astfel încât să poată răspunde dacă i se 
puneau întrebări. Avea şi acte false pe 
numele fals, în cazul în care 
proprietarul i-ar fi cerut vreun act la 
sosire. Dar proprietarul nu-i ceruse 
nimic. Cu atât mai bine. Actele false 
ţineau de nişte obiceiuri învechite; în 
zilele noastre, odată cu dezvoltarea 
biometriei, ele nu mai pot păcăli prea 
multă lume. 

După instalarea în  Ascunzătoare, 
Fiară descoperise că locul era încă şi 
mai bun decât îşi imaginase. Domeniul 
agricol era complet izolat: în jur nu era 
absolut nimic, doar câmpuri cât vezi cu 
ochii. Putea ajunge acolo fără să fie 
nevoit să treacă prin sat sau cătune, 
astfel încât evita să intre în raza de 
observaţie a cuiva. Făcuse proba când 
fugise de poliţie de la casa familiei 
Braun. Mai mult de atât, clădirea în 
care se găsea Ascunzătoarea se afla la 


ceva depărtare şi de casa fermierului: 
putea pleca şi veni la orice oră, fără să 
se întâlnească cu cineva. Nu că ar fi 
părut deosebit de curioşi proprietarii 
săi, însă era mai bine să fie prudent. În 
fine, din Ascunzătoare, Fiară avea o 
vedere perfectă asupra drumului de 
acces. Dacă poliţia ar fi venit acolo 
cândva, ar fi observat de departe. lar 
noaptea, din moment ce apariţia unor 
faruri era complet neobişnuită pe acel 
drum, ar fi fost alertat imediat. 

Apartamentul închiriat se găsea la 
primul etaj al construcţiei, deasupra 
unui hambar plin cu utilaje agricole. Se 
ajungea la el pe o scară exterioară din 
piatră. Locuinţa era compusă dintr-o 
micuță bucătărie ce dădea într-o cameră 
de zi, o sală de baie îngustă şi un 
dormitor foarte mic. De la fereastra 
acestuia, se putea ajunge uşor pe 
acoperişul hambarului, de acolo la 
grajd, apoi pe câmpul care ducea spre 
pădure. Acela ar fi fost traseul în caz de 
urgenţă. Foarte important dacă avea să 
apară cumva poliţia. Singura condiţie 
era că trebuia acţionat foarte rapid. 
Fiară ascunsese printre boschete o mică 
motocicletă, pe care o cumpărase când 
ajunsese aici. Anunţ pe internet, plata 
cash. Furase o plăcuţă de înmatriculare 
de la un scuter şi o montase pe motorul 
lui. Cheia se afla mereu în contact. 
Nimic nu fusese lăsat la voia 
întâmplării. Aceasta era marca 
înregistrată a lui Fiară. 

în dormitorul din Ascunzătoare, Fiară 
se uita la fotografiile cu familia Braun. 
Unele dintre ele îi fuseseră trimise de 


Sophie de-a lungul vremii, pe altele le 
făcuse cu mâna lui în ultimele zece zile, 
apoi le imprimase într-un magazin de 
profil. Acesta nu fusese un lucru prea 
prudent, desigur, dar nici prea riscant. 
Angajatul de la magazin, departe de a-şi 
închipui că erau instantanee făcute pe 
furiş, îi spusese: „Aveţi o familie 
frumoasă”. lar Fiară se simţise foarte 
mândru auzind aceste cuvinte. Şi un pic 
trist. Nu-şi contrazisese interlocutorul. îi 
plăcuse să se afle în pielea lui Arpad, 
măcar pentru o scurtă conversaţie. 
Fiară se gândea deseori la prima lui 
noapte cu Sophie. Era în primăvara 
anului 2007. La acea vreme, Sophie şi 
Arpad veneau regulat în vizită la el, la 
Fréjus. îi ducea prin cluburi 
underground, tot felul de locuri ascunse 
şi baruri clandestine. Lui Arpad îi 
plăceau petrecerile, indiferent unde 
aveau ele loc. lar Sophie era atrasă de 
această zonă marginală şi militantă a 
societăţii. Acolo, Fiară se simţea ca 
peştele în apă. într-o seară în care 
băuseră cu toţii mult prea mult, 
rămaseră împreună acasă la Fiară. Nici 
Arpad şi nici Sophie nu erau în stare să 
conducă. Arpad se prăbuşise pe micuțul 
pat din dormitor şi adormise rapid. 
Fiară rămăsese împreună cu Sophie în 
salonul minuscul de alături. Mai 
băuseră un pic, ascultaseră muzică, 
discutaseră de una şi de alta... în seara 
aceea, Sophie voia să afle mai multe 
despre el. îl întrebase de ce avea 
porecla aceea. Atunci, el îi povestise 
despre trecutul lui de tâlhar. Auzindu-i 
poveştile, ochii lui Sophie începuseră să 


sclipească, iar el îşi dăduse repede 
seama că era fascinată de el. Ştia că era 
foarte frumos şi era conştient de felul în 
care îl priveau femeile, însă nu îşi 
închipuise până acum că trecutul său 
zbuciumat avea să îi îmbogăţească şi 
mai tare aura. într-un impuls nesăbuit 
de moment, o sărutase. lar ea îl 
sărutase înapoi. 

Făcuseră dragoste la câţiva metri 
distanţă de Arpad, care dormea dus. A 
doua zi de dimineaţă, treziţi din beţie, 
Arpad şi Sophie plecaseră ţinându-se de 
mână. După câteva minute, Fiară 
descoperise că Sophie îşi uitase poşeta. 
Chiar atunci, se auzise soneria. Se 
întorsese Sophie şi era singură. îi luase 
faţa în mâini şi îl mai sărutase o dată. 
Fiară crezuse că fusese doar o poftă 
trecătoare. însă trecuseră deja 15 ani de 
când tot dura pofta aceasta. 


în dimineaţa aceea, în staţia de 
autobuz din centrul comunei Cologny. 

Trecuseră o jumătate de oră şi patru 
autobuze de când Karine lăsase copiii la 
şcoală şi se înfipsese în trotuarul staţiei. 
O aştepta pe Sophie sa treacă. Era 
imposibil să o fi ratat, Isaak nu ajunsese 
încă la şcoală. Şi clar nu Arpad era cel 
care ducea azi copiii, pentru că el se 
cărase de- acasă. îi povestise Greg. 
Karine era pasionată de cancanuri, 
simţea nevoia să ştie mereu totul. 
Mesajele pe care i le trimisese lui 
Sophie rămăseseră fără răspuns. Nu 
conta că avea să întârzie la muncă în 
dimineaţa aceasta (motivase că unul 
dintre copii era bolnav), voia informaţii! 

într-un sfârşit, Sophie ajunse în faţa 
şcolii. Cobori repede din maşină şi îşi 
conduse copiii până înăuntrul clădirii. în 
timp ce se întorcea la maşină, auzi pe 
cineva strigând-o: era Karine. Văzând-o, 
lui Sophie îi mai veni inima la loc, 
pentru că simţea nevoia să o consoleze 
cineva. Cele două femei se îmbrăţişară 
strâns. 
— Te duc eu cu maşina? propuse 
Sophie. 

Karine urcă imediat. 
— îmi făceam griji pentru tine, spuse 
ea în timp ce-şi fixa centura de 
siguranţă. 
— îţi mulţumesc pentru mesaje. Şi 
scuză-mă, dar nu am avut timp să 
răspund. 
— Nicio problemă. Ştiu că ai avut nişte 
zile mai grele... 


în loc de răspuns, Sophie se mulţumi 
să dea din cap. înainte de a izbucni în 
lacrimi. 
— Oh, draga mea! o linişti Karine 
luând-o în braţe. O să vezi, totul se va 
aranja până la urmă. 
— Nu prea cred, murmură Sophie. 
— De ce? întrebă Karine, nerăbdătoare 
să afle totul. 
— E  complicat..., răspunse laconic 
Sophie, care nu părea să vrea să 
dezvăluie mai multe. 

Karine încercă atunci altă metodă să 
o îndemne să vorbească: 
— Ştii, sâmbătă seară, când aţi venit la 
noi acasă, Arpad mi-a spus că te vezi cu 
altcineva... 

Sophie hohoti şi mai tare: 
— Mi-am bătut joc de relaţia noastră... 

Lui Karine nu-i venea să-şi creadă 
urechilor: deci era adevărat, chiar avea 
pe altcineva. 
— De mult? întrebă ea pe un ton 
nevinovat. 
— E prea complicat ca să discutăm aşa, 
în maşină... 
— Hai să mergem la o cafea! propuse 
Karine. 
— Trebuie neapărat să mă duc la birou. 
Am o groază de treburi întârziate, iar în 
weekend plec la Saint-Tropez. 
— La Saint-Tropez? E ceva programat 
mai de mult? 
— Nu chiar. 
— Deci îmi închipui că fără Arpad... 
— Probabil că fără Arpad. Nu e nimic 
clar deocamdată. Nici... nici măcar eu 
nu-mi dau seama ce simt... 
— Ai cu cine să vorbeşti despre asta? 


vru să ştie Karine. 
— Vorbesc cu tine. 

Karine fu surprinsă să afle că ea era 
confidenta lui Sophie, deşi nu se 
cunoşteau decât de foarte curând, de 
fapt. Ce era cu toţi prietenii aceia de la 
aniversarea lui Arpad? Oare încerca 
Sophie să îşi protejeze cu orice preţ 
imaginea? O lume de prefăcătorii şi 
aparente. 

Până la urmă, Karine se hotărî să îi 
ofere un sfat înțelept, ceva între o lecție 
de morală şi o sugestie pentru ea însăşi: 
— Cuplul este cel mai important lucru 
pe care Îl avem, de fapt. Copiii ocupă 
mai puţin spaţiu decât ne închipuim. Şi 
realizăm asta abia părăsesc cuibul. 

Sophie încuviinţă: 

— Tu şi Greg păreţi a fi într-o perioadă 
bună. Mi-a plăcut să vă văd aşa sâmbătă 
seară. 

— Mda, chiar suntem mai degrabă OK 
în perioada asta. O să plecăm în doi la 
sfârşitul săptămânii. Copiii merg în 
Provence cu părinţii mei. Greg şi cu 
mine dăm o tură prin Italia. In Piemont. 
Apoi ne ducem la ei. 

— Bravo, exclamă Sophie, mă bucur 
pentru voi. 

Karine îşi zâmbi sie însăşi, bucuroasă 
şi ea de întorsătura pe care o luase viaţa 
ei. într-adevăr, nu fusese chiar uşor, mai 
ales în acest ultim an, care le pusese din 
greu la încercare relaţia. Mutarea la 
Furuncul, presiunea de la serviciul ei, 
munca lui Greg, care îl acaparase cu 
totul - toate astea făcuseră ca ei doi să 
se îndepărteze unul de celălalt. Dar 
lucrurile păreau să reintre pe făgaşul 


normal, simţea asta. lar acest weekend 
ca porumbeii în Piemont era o dovadă în 
acest sens. Karine se gândi că îi făcuse 
prea multe  reproşuri lui Greg în 
legătură cu serviciul lui. lar el, săracul, 
se spetea din răsputeri pentru că aspira 
la postul de şef al trupelor de 
intervenţie. Ar fi trebuit să îl încurajeze 
în loc să-l bodogănească. Nu-i spunea 
niciodată cât de mândră era de el. 


însă promovarea lui Greg părea grav 
compromisă acum. Şeful lui, informat de 
câtre Fred asupra identităţii hoţului 
camerei, se înfuriase teribil şi tocmai îl 
chemase la el în birou: 
— Pentru numele lui Dumnezeu, Greg, 
cum poţi să-mi explici asta? Ce te-a 
apucat, să furi echipamente? Eşti cel 
mai bun cadru al nostru. 
Se presupune ca ar trebui să îmi iei 
locul cândva! 
— Dar Fred ţi-a povestit ce am 
descoperit noi? se apără cam stângaci 
Greg. 
— Da, Fred mi-a povestit... 
— Se pregăteşte o spargere! spuse 
Greg, ca să mute atenţia de la povestea 
cu camera. Vor acţiona sâmbăta 
aceasta! 

Dar şeful se răsti din nou la el: 
— Nu mă interesează nicio spargere! 
Aş vrea să ştiu de ce ai instalat ilegal o 
cameră de observare!  Explică-mi! 
Pentru că eu, în mod normal, ar trebui 
să anunţ la Afaceri Interne acum! 
— Să nu faci asta! Dacă mă reclami la 
Afaceri Interne, mi se duce naibii toată 
cariera! Ştiu, am făcut-o de oaie. Am 


dat-o complet în bară. 
— Oh, da! Complet în bară ai dat-o! Şi 
te rog să-mi explici de ce. 

Greg avusese destul timp să îşi 
pregătească apărarea. Venise devreme 
la serviciu, în acea dimineaţă, ca să facă 
nişte cercetări şi să pună cap la cap un 
mic dosar de anchetă. în plus, făcuse şi 
o descoperire importantă: identitatea 
şoferului Peugeot-ului gri. Toate aceste 
date,  împachetate frumos într-o 
minciună, aveau să Îi servească la 
motivarea poveştii cu camera. Mai ales 
cu ajutorul mărturiei lui Fred, care, spre 
norocul lui, îl văzuse şi auzise pe Arpad 
menţionând la telefon o lovitură 
programată sâmbăta asta. 

— îl cunosc personal pe proprietarul 
casei în care am montat camera, explică 
Greg. Se numeşte Arpad Braun, un tip 
de altfel foarte simpatic, genul 
bărbatului perfect. Locuieşte împreună 
cu familia sa nu departe de casa 
noastră. Suntem amândoi voluntari la 
clubul local de fotbal. în fine, într-o 
seară, pe când eram invitați la el acasă, 
a primit un telefon. S-a retras să poată 
vorbi în linişte, dar eu l-am urmărit 
discret. Nu ştiu de ce am fācut asta. 
Deformare  profesionalā, cel mai 
probabil. Vorbea despre un incident de 
la Menton, de acum 15 ani. Şi ştii ce s-a 
petrecut la Menton acum 15 ani? 

— Un jaf? presupuse şeful. 

— Fix aşa, confirmă Greg şi îi aşeză în 
faţă o tâietură de ziar. O lovitură 
importantă. Sucursala Băncii Poştale. 
Doi tipi l-au luat ostatic pe şeful 
agenţiei, dimineaţa devreme, l- au forţat 


să deschidă seiful şi au plecat cu o 
groază de băânet. Nu au fost prinşi 
niciodată... 

— Ai şi ceva probe materiale, în afară 
de o conversaţie pe care ai auzit-o doar 
tu? De unde ştii că incidentul de la 
Menton despre care vorbeau era o 
spargere? Putea să fie un incendiu, un 
accident sau ceva mai personal. 

— Mai multe indicii converg în această 
direcţie, explică Greg, care se aşteptase 
la această remarcă. Mai întâi, am trecut 
în revistă tot ce s-a întâmplat în acel an 
la Menton şi nu am găsit nimic altceva 
în afară de acel jaf. în plus, la vremea 
respectivă, Arpad Braun locuia la Saint- 
Tropez, deci destul de aproape de 
Menton. Imaginează-ţi că, după jaf, a 
întins-o de Ia Saint- Tropez şi s-a mutat 
aici, în Elveţia, de unde nu a mai plecat 
niciodată. Arpad are dublă cetăţenie, 
britanică şi elveţiană, şi, după cum bine 
ştii, Elveţia nu-şi extrădează cetăţenii. 
La Geneva, a găsit rapid o slujbă bună, 
într-o bancă. Au fost anii lui de glorie. A 
urcat în ierarhie, a făcut bani frumoşi şi 
a dus-o chiar foarte bine. O vilă 
superbă, maşini de lux şi câte şi mai 
câte. 

— Şi atunci de ce să vrea să dea din 
nou o lovitură? îl întrebă şeful. 

— Pentru că a fost dat afară de la 
bancă în luna ianuarie. 

— De unde ştii? 


Greg se abţinu să răspundă că aflase 
asta în urma altercaţiei la care fusese 
martor, cu ajutorul camerei, dintre 
Arpad şi un oarecare Bernard. 

— Am sunat la bancă în dimineaţa 
aceasta, spuse Greg. Cred că Arpad a 
ajuns la fundul sacului. Are nevoie de 
bani ca să păstreze aparențele. Şi stai, 
că am păstrat ce-i mai bun la urmă. 
Acum vreo zece zile, soţia lui Arpad a 
simţit că le supraveghea cineva casa. 
Până la urmă, a descoperit un 
urmăritor. A chemat poliţia şi aşa mai 
E hu, 

departe. De două ori. Vezi că am pus şi 
rapoartele de intervenţie în dosar. 

— Cred că e vorba de cel de-al doilea 
spărgător de la Menton. Chiar în 
această dimineaţă am primit 
confirmarea de la poliţia franceză. 

— Ascult. 

— Sâmbătă seară, Arpad s-a luat la 
bătaie cu un alt şofer. Cică totul pornise 
de la un banal deget mijlociu ridicat. 
Dar Arpad nu este genul care să-şi hagă 
pumni cu un tip oarecare pentru un gest 
deplasat, cu atât mai puţin când se 
găsesc în maşină şi soţia, şi copiii lui. 
Din nou, a intervenit poliţia. Am putut 
descoperi identitatea celuilalt şofer 
datorită numărului de înmatriculare al 
maşinii sale, un Peugeot gri cu plăcuțe 
de Franța. 

Greg lăsă un pic de suspans să 
plutească în aer şi scoase fişa pe care 
poliţia franceză i-o transmisese cu o oră 
înainte. Şeful citi cu voce tare numele 
scris cu litere îngroşate pe pagină: 
Philippe Carral. 


— Philippe Carral, repetă Greg. Tipul 
ăsta nu e un oareşicine. Este un 
spărgător de înaltă clasă, dispărut de 
ani buni din circulaţie. Are domiciliul 
oficial acasă la maică-sa, adică niciunde, 
practic. Arpad Braun şi Philippe Carral 
se cunosc foarte bine: au fost colegi de 
celulă la Draguignan, cu câteva luni 
înainte de spargerea de la Menton. 
— Cum ai descoperit toate astea? 
— Cu ajutorul unui inspector de la 
Poliţia Judiciară din Annemasse cu care 
am mai lucrat în trecut. L-am sunat azi- 
dimineaţă să cer informaţii despre 
Peugeot. Apoi l-am rugat să caute în 
sistem numele lui Arpad Braun şi aşa 
am aflat că a stat cândva în detenţie 
provizorie pentru furt de maşină. 
— Fir-ar să fie, Greg, dar ai făcut o 
treabă al naibii de bună! cedă în sfârşit 
şeful, pe un ton deodată îndulcit. 

Greg începu să spere că ieşise din 
rahatul în care se înfundase singur. 

Dar şeful începu imediat să îl certe 
din nou: 
— Atunci de ce-ai dat naibii totul 
montând ilegal camera aia la domiciliul 
suspectului? Trebuie să fii tare idiot să 
faci aşa ceva! Camera aia poate să 
invalideze întreaga procedură! 
— Da, acum îmi dau seama că am fost 
un prost. Dar în momentul în care am 
instalat-o nu aveam nimic concret, doar 
nişte bănuieli. Mă temeam că nu aveam 
să fiu luat în serios şi riscam să ratăm o 
afacere atât de importantă. De altfel, 
procurorul m-ar fi refuzat dacă i-aş fi 
cerut autorizație pentru folosirea 
mijloacelor de supraveghere. Iar 


povestea asta mă râcâia la inimă, 
simţeam nevoia să aflu adevărul. Am 
profitat de ocazie când Arpad Braun m-a 
invitat pe la el cu familia, weekendul 
trecut, la o baie în piscină. Mi s-a părut 
de neratat. Atunci am făcut-o. Fără să 
mă gândesc prea serios. Mi-am spus că 
aveam să pun totul în ordine după 
aceea. Eram... 

Şeful termină propoziţia lui Greg în 
locul lui: 

— Obsedat! 
— Exact! recunoscu Greg. 

Era obsedat. De Sophie. 

Greg continuă pe un ton rugător: 

— îmi pare foarte rău. Nu m-am gândit 
la nimic... 

— Vad! replică şeful, nemilos. Nici 
măcar nu eşti vreun investigator, ci 
doar un amărât de politai de 
intervenţie! Fiecare trebuie să-şi vadă 
de treaba lui! De ce n-ai raportat totul 
către Poliţia Judiciară, în loc să te apuci 
să montezi de capul tău nenorocita aia 
de cameră? 

Greg nu avea de ales, trebuia să-şi 
joace până la capăt rolul pe care şi-l 
schiţase cu atât de multă atentie. 

— Dosarul ar fi ajuns la cei de la 
Criminalistică, spuse el pe un ton 
resemnat. 

— Da, şi ce-i cu asta? 

— Păi, m-am culcat cu una de la ei şi nu 
s-a terminat prea bine povestea. Mi-a 
fost teamă să nu saboteze dosarul! 

Explicaţia lui Greg era uşor 
manipulată, însă nu cu totul nesinceră. 
— Ce mama dracului, Greg? se enervă 
şeful. Mai ai multe idioţenii să-mi 


mărturiseşti? 

Greg făcu atunci pe polițistul pasionat 

şi plin de remuşcări: 
— Am dat-o în bară! Complet! Dar te 
rog să nu distrugi toată munca asta 
pentru o greşeală, indiferent cât de 
mare o fi ea. Dacă decidem să ignorăm 
tot ce-am descoperit, sâmbătă o să aibă 
loc spargerea. lar băieţii ăia nu sunt 
deloc uşă de biserică: au mai luat un tip 
ostatic în trecut. Se poate ca sâmbătă să 
fie rănit cineva, sau mai rău de atât, iar 
noi am putea face ceva să împiedicăm 
asta. 

Şeful începu să facă paşi prin birou, 
gânditor, într-un sfârşit, se aşeză la loc, 
ridică receptorul şi îl convocă pe Fred în 
biroul său. Odată cei trei bărbaţi 
adunaţi în siguranţă, în spatele uşii 
închise, şeful rosti: 

— O să-l acoperim pe Greg. A făcut o 
tâmpenie, dar trebuie să îi prindem pe 
hoţii ăia. O să transmitem dosarul la 
Criminalistică, cu tot ce a descoperit 
Greg, dar fără să menţionăm acea 
cameră. Trebuie să ne asigurăm că cei 
de la Criminalistică o să ceară 
procurorului autorizare de 
supraveghere şi o să le spunem că Greg 
poate avea ocazia să instaleze o cameră, 
fiind amic cu acest Arpad Braun. Cu 
puţin noroc, primim autorizaţia şi 
rezolvăm totul. 

— Şi dacă procurorul refuză? întrebă 
Fred. 

— Chiar dacă refuză, după arestarea lui 
Braun oricum se va face o percheziţie la 
el acasă. O să facem în aşa fel încât să 
fim şi noi prezenţi la ea. în general, 


trupele de intervenţie sunt implicate în 
toate operaţiunile legate de jafuri. Şi 
atunci, o să recuperăm nenorocita aia 
de cameră. Şi n-o să ştie nimeni 
niciodată ce s-a întâmplat. 
— Mulţumesc, spuse Greg. 

Şeful ridică un deget ameninţător 
către el şi spuse: 
— Fii atent, Greg. [i-am salvat fundul 
de data asta, dar nu se va întâmpla şi a 
doua oară. E şi postul meu în joc acum, 
că sunt la curent cu tâmpeniile tale. 
Dacă mai foloseşti o singură dată 
camera aia, te suspend imediat şi te 
denunţ superiorilor, astfel încât îţi poţi 
lua la revedere de la trupele de 
intervenţie, probabil chiar şi de la 
poliţie. E clar? 


La prânz, în aceeaşi zi. 

Caravelle, unde îi dăduse Fiară 
întâlnire lui Arpad, era un mic bar 
modest de lângă aeroport, o dugheană 
de lemn, cu o panoramă impresionantă 
asupra pistelor. Era uşor de închipuit 
cum putea locul acela să fie asaltat de 
pasionaţii de aviaţie. însă în ziua 
aceasta, la prânz, când Arpad ajunse 
acolo, nu era nimeni. Localul era închis, 
iar el rămase în aşteptare înaintea uşii. 

După câteva minute, ajunse şi 
Peugeot-ul gri în parcarea pustie. Arpad 
era nervos. De acum, simţea un amestec 
de teamă şi ură la vederea lui Fiară. îi 
venea să se arunce din nou asupra lui, 
să-l ia din nou la pumni. Dar ştia că, de 
data asta, Fiară nu i-ar fi dat nicio 
şansa. Se lăsase bătut intenţionat, cu 
câteva seri în urmă, pe drum. Arpad îl 
văzuse în puşcărie cum Îi pusese la 
punct pe nişte ţipi foarte tari, aşa că ştia 
prea bine de ce era el capabil. 

Fiară înainta încet către el, fără o 
vorbă. Purta pe umăr un aparat de 
fotografiat şi făcu câteva poze cu pista, 
de parcă ar fi fost interesat de avioane. 
Apoi se întoarse către Arpad şi îi spuse: 
— Vino să-ţi arăt pozele. 

îi vorbise pe un ton cât se poate de 
normal, ca şi cum voia să îi arate unui 
amic, şi el pasionat de aeronave, nişte 
fotografii pe care tocmai le făcuse. 
Arpad se apropie şi se uită la ecran. în 
loc de imagini cu carlingi, văzu faţada 
magazinului Cartier. Fiară îi derulă în 
faţa ochilor mai multe fotografii ale 


clădirii, în special din spate, cu uşa de 
acces pentru angajaţi. 

— Sâmbătă dimineaţă, spargem 
magazinul Cartier. 

Arpad simţi cum i se accelerează 

pulsul. Totul devenea real acum. Nu mai 
putea da înapoi. Fiară ghici imediat că 
acolitul său era pe punctul de a ceda. 
— Concentrează-te! îi ordonă el. O să 
fie totul bine, doar să-ţi păstrezi 
cumpătul. îţi mai aduci aminte ce-ţi 
spuneam pe vremuri? La o lovitură de 
genul acesta nu contează aşa mult 
experienţa, cât încrederea pe care 
spărgătorii o au unul în altul. 

Arpad încuviinţă. Fiară continuă: 

— Cred că ştii bine magazinul Cartier. 
Apropo, e foarte drăguţ inelul pe carei 
l-ai dăruit lui Sophie. 

Fiară făcu câteva manevre rapide cu 
aparatul şi îi arătă lui Arpad o serie de 
fotografii cu el în urmă cu o săptămână, 
când se dusese la Cartier să cumpere 
Pantera. 

Arpad simţi cum i se urcă sângele la 
cap: 

— De cât timp mă urmăreşti? 

Fiară îl calmă imediat: 

— Frate, să ştii că nu eu am început cu 
povestea asta. îmi începusem pregătirile 
şi eram în recunoaştere acolo, când te- 
am văzut aterizând în magazin. Vezi ce 
mică e lumea? Dar, în fine, hai să ne 
întoarcem la planul nostru. O să dăm 
lovitura la ora 9:30, când se deschide 
magazinul. Trebuie să evităm să fie prea 
mulţi clienţi înăuntru. 

— La 9:30, repetă Arpad. 

Fiară împărţi apoi rolurile: 


— Tu intri pe uşa principală. Te prefaci 
că eşti client. Aduci înapoi inelul pe care 
i l-ai cumpărat lui Sophie, sub pretextul 
că are un defect. Apoi găseşti o cale să 
îi distragi atenţia vânzătorului şi faci 
inelul să cadă. Vânzătorul va crede că 
inelul a dispărut, va chema paznicul în 
ajutor, toată lumea va veni să îl caute, 
aşa că eu mă voi strecura pe uşa din 
spate şi voi pune mâna pe bijuteriile 
păstrate acolo. în general, acolo se ţin 
cele mai preţioase articole. Dacă nu se 
întâmplă nimic, n-o să observe nimeni. 
Tu nu trebuie decât să-i ţii pe toţi 
ocupați timp de şapte minute. După 
care ne ducem fiecare în drumul nostru 
şi ne revedem mai târziu. La ora aceea, 
într-o dimineaţă de sâmbătă de vară, pe 
străzi o să fie destul de multă lume, 
ceea ce este ideal ca s-o ştergem. Ne 
vom putea amesteca uşor în mulţime. 

— Asta-i tot? întrebă Arpad. 

— Asta-i tot. Ca să fie eficient, un jaf 
trebuie sā fie simplu. Numerele 
spectaculoase de acrobație se petrec 
doar în filme. Desigur, trebuie să ai 
grijă să nu laşi nimic în scris, să nu 
notezi nimic, să nu faci cine ştie ce 
prostii de post-it- uri cu etapele... Ai 
reţinut totul foarte bine în creieraş. Nici 
la telefon să nu vorbeşti despre asta. 

— Cu cine crezi că aş putea vorbi 
despre aşa ceva? întrebă Arpad căruia i 
se păru un sfat idiot. 

— Ce vreau să spun e că trebuie să-ţi 
închipui că ai fi urmărit de poliţie. 
Desigur, nici noi doi nu trebuie să mai 
avem vreun contact. O să te sun eu 
vineri seară, pentru a-ţi confirma că 


totul e în regulă şi că dăm lovitura a 
doua zi. O să-ţi spun: „Mâine o să fie 
frumos, o să ieşim cu barca”. Acesta va 
fi semnalul că, a doua zi, la 9:30, trebuie 
să te înfiinţezi la Cartier, aşa cum am 
stabilit. Dacă nu dau niciun telefon, 
înseamnă că planul cade. S-a înţeles? 

— S-a înţeles, încuviinţă Arpad. Vreau 
doar să- ţi mai spun ceva în legătură cu 
fuga. 

Fiară se întunecă la fată: 


— Zi, spuse el pe un ton precaut. 
— După ce se termină totul, plecăm 
fiecare în drumul lui şi nu ne mai 
întâlnim niciodată. 
— Dar bijuteriile o să fie la mine, 
replică Fiară. Va fi imposibil să ne 
împărţim prada în timpul spargerii. 
— îţi las partea mea. Poţi să păstrezi tu 
totul. 

Fiară rămase blocat: 
— De ce să faci una ca asta? 
— Tu de ce crezi că am acceptat jaful 
ăsta? îl întrebă Arpad. 
— Pentru că ai nevoie de bani... 
— Dar nu de banii ăştia. Vreau doar să 
dispari din viaţa mea. Te ajut acum, dar 
apoi te faci nevăzut. Pentru totdeauna. 
Lumea e suficient de mare, sunt destule 
bânci şi magazine de bijuterii pe care le 
poţi sparge şi fără să te mai amesteci în 
viaţa mea şi a familiei mele. 

Fiară se uită fix la Arpad câteva clipe, 
apoi spuse scurt: 
— S-a făcut. Pe sâmbătă! 

A dat să plece înspre maşină, dar 
Arpad La oprit: 
— Am găsit felicitarea pe care Lai 


scris-o lui Sophie. 

Fiară încremeni. 

— Şi... întrebă el,  prefăcându-se 
nepăsător. O fi interzis şi să scrii 
felicitări acum? 

în loc de răspuns, Arpad îşi scoase 
telefonul şi citi cu voce tare textul pe 
care îl fotografiase în biroul lui Sophie. 

„Pantera mea, Tu nu eşti făcută 
pentru o viaţă în cuşcă. Doar te-ai 
obişnuit cu a ta, la fel ca animalele de la 
zoo. însă rutina ta, tot ce faci zi de zi, 
înseamnă doar gratii pentru tine. 
Fericirea ta este doar o iluzie. Nu uita 
de Viscontini. Vino cu mine, o să-ţi aduci 
aminte ce înseamnă cu adevărat 
libertatea. Te iubesc.” 

Arpad citise totul pe un ton ironic, iar 
Fiară se simţi profund rănit. Era o 
scrisoare intimă. Se chinuise mult să 
scrie acele rânduri. E întotdeauna un 
lucru delicat să îi scrii persoanei iubite. 
In plus, „Pantera mea” suna foarte fals 
în gura altuia. Păruse ridicol. Acum, se 
simţea umilit şi îi venea să îi spargă faţa 
lui Arpad. Oricum îşi dorea deja de 
multă vreme asta. Dar trebuia să îl lase 
întreg. îi era util. în plus, Sophie nu l-ar 
fi iertat niciodată dacă îi făcea vreun 
Tău. 

însă Arpad avusese un alt motiv 
pentru care adusese în discuţie acea 
felicitare. 

— Cine e Viscontini? întrebă el. 
— Un scriitor italian, răspunse Fiară. 

Deci găsise bine pe internet Arpad, 
chiar era acel scriitor uitat de la 
începutul secolului XX. Dar care era 
legătura dintre Viscontini, Sophie şi 


Fiară? Era vreun autor preferat de-ai lui 
Sophie? Totuşi, lui nu-i  vorbise 
niciodată despre el. I se părea că îşi 
redescoperă soția acum, prin ochii 
altuia. 
— De ce Viscontini? întrebă Arpad. 
— îmi place cum scrie, explică Fiară. 
— Trebuie să fie altceva... 
— Te miră faptul că ştiu şi eu să citesc? 
— Ştiu sigur că trebuie să fie altceva! 
exclamă Arpad iritat. 

Fiară părea încântat de frustrarea lui. 
Adăugă pe un ton provocator: 
— Crede-mă, nu vrei să ştii... 
— Ba da! Ba da! ţipă Arpad. Vreau să 
ştiu! Vreau să ştiu totul! 

Fiară, hotărât să rămână în poziţie de 
superioritate, se răsuci pe călcâie. 
— Pe sâmbătă, îi aruncă el înainte de a 
se face dispărut. Şi să stai cuminte până 
atunci. Să numi faci aceeaşi figură ca la 
Menton! 

După-amiaza se apropia de sfârşit. 

Arpad se plimba-n cerc prin camera 
lui de hotel. O groază de gânduri i se 
învălmăşeau prin cap: Sophie, mariajul 
său, spargerea. Avea impresia că-şi 
pierde minţile. Telefonul curmă deodată 
liniştea din încăpere. Era Julien Martet, 
prietenul şi partenerul său de squash. 
Arpad nu răspunse, dar Julien insistă, 
aşa că până la urmă puse mâna pe 
telefon. 
— Arpad, se auzi Julien cu o voce 
neliniştită, de ce nu mi-ai spus că ţi-ai 
pierdut slujba? 

Sophie îi spusese lui Julien. Arpad 
înţepeni de ruşine că fusese demascat. 
Se simţea trădat încă o dată de soţia lui. 


— Sophie n-ar trebui să ne spele aşa 
chiloţii în public! bombăni el. 

— Arpad, dar eu sunt totuşi unul dintre 
cei mai buni prieteni ai tâi, nu sunt 
„public”! în plus, Sophie simţea nevoia 
să vorbească cu cineva, a fost complet 
răvăşită să afle că ai fost concediat încă 
de acum şase luni. De ce nu mi-ai spus? 
Jucăm squash împreună în fiecare 
săptămână, în fiecare săptămână! 

— Mi-a fost ruşine. 

— Ruşine de ce anume? întrebă Julien. 
Toate băncile fac concedieri masive în 
perioada asta, e de-a dreptul caraghios. 

Arpad se calmă. Chiar îi făcea bine să 
vorbească cu un prieten. Se simţea 
uşurat că nu mai trebuia să joace teatru. 

— Mi-era ruşine faţă de tine... Tu ai o 
carieră strălucită, iar eu sunt dat afară. 
Mă simţeam... inferior. 

— Arpad, dar tu eşti prietenul meu 
datorită omului care eşti tu. Nimic 
altceva nu are importanţă. 

— Ştiu... Şi totuşi... 

— Ascultă, spuse Julien, acum sunt la 
Luxemburg cu treabă şi stau până 
vineri, dar n- am putea să ne vedem 
vineri seară, să bem ceva împreună? O 
să mă interesez să văd dacă nu găsesc 
vreun post la noi. Sophie mi-a zis că ai 
plecat de-acasă, unde eşti? 

— La hotel. 

— Treci pe la noi pe-acasă, dacă vrei. 
Chiar dacă eu sunt plecat, sunt sigur că 
Rebeccăi îi va face plăcere să te vadă. 

— Eh, n-o să mă duc acasă la tine, 
refuză Arpad. Dar îţi mulţumesc, eşti un 
prieten adevărat. Pe vineri! 


în timpul acesta, la Cologny, Karine se 
întorsese de la serviciu şi tocmai cobora 
din autobuz. Mai erau cinci zile până la 
weekendul ei în Italia împreună cu 
Greg. Doar ei doi. Trecu din nou în 
revistă, în minte, programul: sâmbătă 
dimineaţă aveau să vină părinţii ei să ia 
copiii, cu toate valizele şi restul 
catrafuselor, şi să-i ducă în Provence. 
Fa şi Greg aveau să plece liniştiţi 
imediat după aceea. Aveau să îl lase pe 
Sandy la pensiunea canină, apoi să se 
îndrepte către Piemont. 

Când casa îi apăru în raza vizuală, 
Karine se simţi liniştită. Ba chiar se 
bucura la gândul dezastrului care o 
aştepta dincolo de uşă. Copiii 
alergându-se peste tot şi bona prăbuşită 
pe canapea. Avea să îşi accepte cu drag 
această mică lume imperfectă, pentru 
că i se părea mai preţios să se simtă 
fericită la Furuncul, decât nefericită în 
Casa de sticlă. 

înainte să intre, deschise cutia poştală 
să ia corespondenţa. Răsfoi rapid cele 
câteva plicuri, în mare parte facturi. 
Unul dintre ele totuşi îi atrase atenţia: 
nu scria decât „Doamnei Liegean” pe el, 
fără vreo adresă sau timbru. Cineva 
venise să aducă personal plicul aici. 
Karine îl desfăcu şi citi stupefiată 
bileţelul anonim dinăuntru: 

„Soţul tău e un porc care te înşală”. 


Sâmbătă, 2 iulie 2022 


ZIUA JAFULUI 
Ora 9:45 


în acelaşi moment în care Arpad era 
arestat în magazin, un alt şir de membri 
ai trupei de intervenţie, care păzea 
ieşirea de urgenţă, îl prindea pe al 
doilea spărgător, care încerca să fugă. 

Cei doi suspecți fură _incătuşaţi şi 
legaţi la ochi. Înstrucţiunile erau să fie 
duşi imediat la , i 


sediul Poliției Judiciare. 

Greg, cu cagula pe față şi în uniforma 
de asalt, simți o mare plăcere să îl tragă 
pe Arpad până la maşina trupei de 
intervenție, unde îl aruncă fără 
menajamente pe bancheta din spate. 
Maşina demară imediat, cu sirena şi 
girofan.il pornite. Arpad nu vedea nimic 
şi de- abia dacă auzea ceva. încă Îi 
țiuiau urechile din cauza exploziei. Era 
în stare de şoc. Ce urma să i se 
întâmple? Ce avea să se aleagă de el? 

Rămas pe trotuar, Greg privi în urma 
maşinii de poliție. Jubila. Se simțea ca 
un vânător care pusese mâna pe pradă. 
Dar Greg se cam pripea să-şi 
sărbătorească victoria. Vânătoarea nu 


se termină niciodată înainte de moartea 
animalului. 

lar de animalele rănite trebuie să te 
fereşti. 

Atunci sunt cele mai periculoase. 


CAPITOLUL 17 
4 zile până la jaf 


Duminieă-26 iunietdeseeperirea lui Greg 
kuni27--iuaie 
-» Marţi, 28 iunie 2022 
Miercuri, 29 iunie 
Joi, 30 iunie 
Vineri, 1 iulie 
Sâmbătă, 2 iulie (Ziua jafului) 


Ora 7:45, în camera lui de hotel. 

Arpad îşi făcu repede patul, cât să nu 
se vadă prea mare dezordine în jur. îşi 
aranja apoi cămaşa, ca pentru o 
întâlnire importantă, apoi luă telefonul 
şi apăsă pe butonul de apel video de 
lângă numărul lui Sophie. 

Aceasta răspunse, cu bucătăria în 
fundal. Se priviră intens, dar scurt, 
pentru că imediat răsunară strigătele de 
bucurie ale copiilor, care tocmai îşi 
terminau micul-dejun. 

— E tati? urlă Isaak, smulgându-i 
telefonul din mână mamei sale. Bună, 
tati, ce faci? 

— Şi eu vreau să vorbesc cu tati, 
începu să se smiorcăie Lea, venind 
repede să se lipească de fratele ei. 

— Ce faceţi voi, scumpii mei? întrebă 
Arpad. 


— Bine, răspunse Isaak. Tu unde eşti? 


— La Londra. 

— Cu bunicul şi buni? 

— Nu, sunt la hotel. Am de lucru aici. 

— Eu credeam că ai plecat din cauza 
bătăii din seara aia... 

— Nu, nu. 

Ştia că cei mici fuseseră şocaţi de 
ceea ce văzuseră sâmbăta trecută. 
Altercaţia cu Fiară, furia tatălui lor, 
poliţia. 

— îmi pare foarte rău că v-aţi făcut 
griji din cauza mea, spuse Arpad. Dar 
totul e în regulă acum. 

— Când te întorci? 

— Cât de curând posibil. 


— Noi plecăm la Saint-Tropez în 
vacanţă. Vii şi tu cu noi, da? 

Arpad făcu efortul de a-şi ascunde 
uimirea. Sophie pleca împreună cu 
copiii? Deci totul se sfârşise. Se simţi 
copleşit de emoție. 

— Scumpii mei, trebuie să închid acum. 
— OK, tati, dar să te întorci repede, te 
TOg, ne e dor de tine. 

Arpad se abţinu să izbucnească în 
plâns. Se mulţumi să dea din cap în 
semn de încuviinţare şi se grăbi să 
închidă telefonul. 

în Casa de sticlă, Sophie era în pragul 
unei crize de nervi. 

— Haideţi, trebuie să plecăm la şcoală! 
hotărî ea zorindu-şi un pic copiii. 

Simţea nevoia să rămână singură. 
Simţea nevoia sa cedeze nervos. îşi lăsă 
copiii la şcoală, apoi se opri într-o 
parcare şi izbucni în lacrimi. Poate că 
cei mici se lăsaseră păcăliţi de iluzia 
camerei de hotel, însă ea nu se putea 
împăca cu gândul că familia ei era pe 
punctul de a se dezintegra. Era un gând 
insuportabil. Şi, pentru că ea fusese 
cauza rupturii, tot ea trebuia să fie şi 
soluţia. Nu mai putea continua aşa. 
Trebuia să rupă orice legătură cu Fiară. 


Când se mai linişti, Arpad îşi şterse 
ochii şi cobori să ia pe fugă micul-dejun 
în salonul cu tentă bolnăvicioasă al 
hotelului. Nici măcar nu-i era foame, 
dar simţea nevoia să vadă oameni în jur. 

Odată depăşit momentul şocului la 
auzul veştii că cei mici aveau să plece la 
Saint-Tropez, Arpad se mai întări puţin: 
nu era totul pierdut pentru el şi Sophie, 


puteau să o ia din nou de la capăt. Avea 
să se lupte pentru asta. Şi avea să fie un 
nou început pentru ei. El o va ierta, vor 
trece împreună peste această încercare 
şi vor ieşi din ea mai puternici. îl va 
ajuta pe Fiară cu spargerea aia a lui şi 
va scăpa pentru totdeauna de el. îşi va 
recăpăta soţia, va fi doar a lui, pentru 
totdeauna. Nu va trebui să se mai teamă 
vreodată de întoarcerea prădătorului. 
Ba chiar îşi spuse că era un lucru bun 
faptul că plecau vineri: era mai bine 
pentru toată lumea ca ei să fie atunci 
departe de Geneva. După spargere, 
avea să se ducă şi el în sud. Va fi o 
renaştere a cuplului lor, a familiei. Se 
gândi apoi la Bernard şi îi păru rău că îl 
insultase în halul acela. Avea să-şi ceară 
scuze de la el. Bernard avea să 
considere incidentul încheiat. Lucrurile 
aveau să reintre în normal. 

Deodată, Arpad simţi o dorinţă 
puternică de a se afla din nou pe terasa 
de la Saint-Tropez, asaltat de Bernard şi 
bătut la cap de Jacqueline, alături de 
insuportabila cumnată Alice şi de soţul 
ei chirurg, Mark. 

La 15 ani după ce făcuse drumul în 
sens invers, acum ar fi fugit de la 
Geneva ca să găsească refugiu la Saint- 
Tropez. 

Apoi Arpad se duse la recepţia 
hotelului, să anunţe că avea să îşi 
prelungească şederea până vineri. Mai 
mult, începu să-şi construiască şi un 
alibi pentru zilele următoare: 

— Vineri mă duc la Saint-Tropez, se 
apucă el să îşi povestească viaţa 
recepţionerei. începe vacanţa, mă duc 


cu copiii la bunicii din partea soţiei. 

în caz că o întreba cineva, 
recepţionera putea să confirme plecarea 
lui la Saint-Tropez încă de vineri. 
Trebuia să îşi ia toate măsurile de 
precauţie. După aceea, Arpad ieşi din 
hotel. îşi recuperă maşina din parcare şi 
porni la drum. 

Scena fusese observată atent de câtre 
echipa de poliţie care îi supraveghea 
toate mişcările lui Arpad începând din 
seara precedentă. O polițistă, care se 
prefăcea a fi clienta hotelului, ascultase 
întreaga discuţie dintre Arpad şi 
recepţionera. Aflate în parcare, într-o 
maşină  neinscripţionată, inspectoarea 
Marion Brullier şi o colegă de-a ei de la 
Criminalistică îl priviră pe Arpad 
plecând. Porsche-ul lui avea să fie 
preluat sub urmărire de o altă brigadă, 
specializată în misiuni de observaţie. 

— Nu are mutră de spărgător, spuse 
Marion în timp ce se juca cu un pahar 
de cafea din carton. 

— Cum arată un spărgător? o întrebă 
colega sa care tocmai îşi terminase 
croasantul, 

Marion zâmbi: 

— Habar n-am. Dar ăsta pare un tip 
banal. 

— Toţi viitorii infractori sunt nişte ţipi 
banali la început. Nu te întrebi ce caută 
aici, la hotel, la doi paşi de aeroport, 
dacă n-are nimic de ascuns? 

— Poate că s-a certat cu nevastă-sa, 
sugeră Marion. 

Colega nu avu nicio replică. Marion 
adăugă: 

— Eu îl ştiu pe tipul de la trupele de 


intervenţie care ne-a vândut pontul 
asta... 
29 sal 
— Şi e un măgar. Mă întreb dacă sunt 
credibile informaţiile lui. 
— Poţi să fii un măgar, dar şi bun 
poliţist în acelaşi timp. Mie mi se pare 
că acest caz e perfect posibil. 

Marion ridică din umeri. Se întreba 
dacă nevasta lui Greg îi găsise 
scrisoarea. 


Karine se afla în autobuz, în drum 
spre serviciu, şi nu se gândea decât la 
această scrisoare. Aproape că nu 
dormise deloc. Era adevărat? Greg chiar 
o înşela? Să fi fost şi ea una dintre 
idioatele alea naive care nu bănuiesc 
niciodată nimic? Oare bărbatul ei chiar 
se întorcea de la intervenţii când venea 
noaptea târziu acasă? Şi cine să fi scris 
acele câteva rânduri îngrozitoare? Scria 
acolo că Greg era „un porc”. Să fi fost 
una dintre cuceririle lui, dornică acum 
de răzbunare? 

Bineînţeles că nu-i spusese nimic 
soţului ei. Nu se simţea încă pregătită 
să aibă o discuţie cu el. încercase să 
intre în telefonul lui de serviciu, dar era 
protejat cu o parolă pe care Greg nu o 
dăduse nimănui. „Asta nu este un 
telefon”, îi tot repeta Greg, „este un 
instrument de lucru”. 

Karine începu să se întrebe acum 
dacă nu era altceva. 


Arpad caută cartea toată dimineaţa. 

Fācu turul librăriilor din oraş. Fără 
succes. Trecu şi pe la marea bibliotecă 
centrală, precum şi pe la biblioteca 
universitară de la Facultatea de Litere. 
Degeaba. Apoi îi veni ideea de a se duce 
la un anticariat. Cunoştea unul în oraşul 
vechi, care vindea ediţii originale, 
exemplare rare şi cărţi de epocă. Acolo, 
o găsi. „O ediţie unică, legată în piele 
naturală şi cu cotorul aurit”, îi explică 
librarul pentru a-i justifica preţul 
ridicat. Arpad plăti fără niciun 
comentariu. Avea nevoie de acea carte. 
Avea nevoie să înţeleagă. 


Aproape de prânz. 

într-o sală de şedinţe din sediul 
central al Poliţiei Judiciare, se pregătea 
o dare de seamă în prezența 
criminaliştilor, a celor din echipa de 
supraveghere, a trupei de intervenţie, 
precum şi a procurorului care se ocupa 
de caz. 

Greg se aşeză lângă şeful său şi o 
observă pe Marion Brullier printre 
poliţiştii prezenţi. „Ce ghinion!”, gândi 
el. 
Şeful de la Criminalistică, a cărui 
echipă se ocupa de caz, fu cel care 
deschise şedinţa. O invită pe Marion 
alături de el: 

—  Domnişoara inspector Marion 
Brullier este responsabila de caz din 
partea noastră, anunţă el. 

Greg se aplecă înspre urechea şefului 


său şi şopti: 

— Fir-ar, au pus o puştoaică la 
conducerea anchetei... O să facă o 
varză. lată de ce uneori e mai bine să ne 
descurcâăm singuri. Fac pariu că se 
culcă cu toată lumea. Are fată de asa 
ceva. 


Şeful lui Greg chicoti. Şeful de Ia 
Criminalistică îşi continua prezentarea: 
— Marion, în ciuda vârstei fragede, 
este unul dintre cei mai buni oameni ai 
noştri, ştiu că va face o treabă foarte 
bună. Vă mulţumesc anticipat pentru tot 
ajutorul pe care i-l veţi da şi îi dau acum 
cuvântul. 

Marion îi luă locul în faţa colegilor şi 
începu prezentarea raportului: 

— Am început supravegherea 
suspectului ieri după-amiază. A fost 
foarte uşor de localizat, şi-a luat o 
cameră la un hotel vizavi de aeroport, 
pe numele său adevărat. Am început să-l 
filăm când s-a întors la hotel, înspre ora 
17. A rămas în cameră o vreme, apoi a 
ieşit să mănânce o pizza într-un local 
din apropiere. S-a întors la hotel pe la 
ora 20 şi nu s-a mai mişcat de acolo 
până a doua zi. 

— Şi ieri înainte de ora 17 se ştie cea 
făcut? întrebă Greg. 

— Nu. L-am localizat de-abia după ce 
se întorsese la hotel. 

— 1 se ascultă telefonul? vru să ştie 
şeful lui Greg. 

— Da, confirmă Marion. 

Atunci luă cuvântul procurorul: 

— Eu am autorizat ascultarea 
telefonului. în schimb, n-am fost de 
acord cu folosirea camerelor de 


supraveghere cerute de trupele de 
intervenţie. Nici la hotel, nici acasă la 
el. Cu atât mai puţin acasă, de fapt, 
pentru că nici măcar nu mai stă acolo. 
Ştim de ce a plecat? 
— Probleme conjugale, explică Greg. 
— îl cunoaşteţi bine? întrebă 
procurorul. 
— Da, iar asta mi-a permis să descopăr 
planul acestei lovituri. îi cunosc bine şi 
soţia, mă pot duce la ea sub un pretext 
oarecare şi să profit de vizită pentru a 
instala o cameră la ei. Clar va mai trece 
şi el pe acasă, şi atunci ne-ar fi util să 
aflăm ce mai pune la cale. 
— Eu nu mă aflu aici ca să vă fiu vouă 
util, îi replică sec procurorul. Eu mă aflu 
aici ca să vă împiedic să faceţi tâmpenii, 
încălcând nişte principii juridice 
fundamentale! Nu e vorba de un caz de 
terorism. Continuati, vă rog, 
domnişoară inspector! 

Marion reluă: 
— Deocamdată, nu avem cine ştie ce 
activitate pe telefonul suspectului. A 
primit ieri un apel de la un oarecare 
Julien Martet, care se pare că e prieten 
cu el. Arpad Braun şi-a pierdut locul de 
muncă acum şase luni şi se pare că nu a 
spus nimănui, nici măcar nevesti-sii, 
care de-abia acum ar fi descoperit asta. 
Julien Martet i-a propus să-l ajute să 
găsească de lucru. în fine, nimic 
interesant pentru noi. Apoi soţia lui a 
încercat să îl sune de două ori aseară, 
dar el nu i- a răspuns. De dimineaţă, şi-a 
sunat copiii şi i-a minţit că se află la 
Londra, în delegaţie. 
— Niciun alt apel? se miră procurorul. 


— Niciunul, confirmă Marion. 

— Are un al doilea telefon! strigă Greg. 
Pe acest al doilea mobil l-a sunat 
complicele lui în seara aceea. 

— De unde ştiţi? îl întrebă procurorul. 
— L-am... văzut. 

— Cum l-aţi văzut? 

— Eram în casă. 

— Am văzut că ai menţionat în raport 
un al doilea telefon, zise Marion, dar nu 
am găsit nici urmă de el. Posibil să fie 
un telefon străin, cu cartelă preplătită, 
ceea ce îl face dificil de urmărit. 

— Deci ce anume avem, concret, în 
afară de nişte bănuieli? întrebă 
procurorul. 

— Deocamdată nimic altceva decât o 
conversație interceptată de cātre Greg 
Liegean în legătură cu o spargere 
sâmbăta asta. 

— Bancă sau magazin de bijuterii? vru 
să ştie procurorul. 

— Foarte posibil un magazin de 
bijuterii, răspunse Marion. Băncile sunt 
închise sâmbăta şi presupun că nu sunt 
interesaţi de vreun simplu bancomat. 
Există, într-adevăr, o legătură între 
Arpad Braun şi Philippe Carral, un 
spărgător francez. Carral se află pe lista 
persoanelor cu potenţial periculos 
pentru securitatea statului francez, din 
cauza legăturilor sale cu activişti 
violenţi de extremă stângă. Cei doi 
bărbaţi se cunosc, au stat împreună la 
pârnaie. Omologii noştri francezi spun 
că i-au pierdut de multă vreme urma lui 
Philippe Carral. Dar acesta a fost văzut 
la Geneva, sâmbăta trecută, când a avut 
o altercaţie, seara târziu, cu... Arpad 


Braun! 

— Şi acest Carral unde se află acum? 
întrebă procurorul. 

— N-avem nicio idee. S-a evaporat. 

— Şi Arpad Braun? 

— Şi-a prelungit şederea la hotel până 
vineri. Le-a spus celor de-acolo că 
urmează să plece la Saint-Tropez 
sâmbătă, la familia lui. 

— Dar parcă ziceaţi că spargerea e 
planificată pentru sâmbătă, replică 
procurorul. 

— Exact. Cred că aşa îşi construieşte el 
alibiul. 

— Şi acum unde este? 


Şeful echipei de supraveghere luă 
cuvântul: 

— Şi-a început ziua cu turul librăriilor 
din oraş. Acum stă de peste o oră pe 
terasa unei cafenele din Piaţa Bourg-de- 
Four. 
— Singur? întrebă procurorul. 
— Da. Citeşte cartea pe care a căutat-o 
toată dimineaţa. Dacă tot aţi întrebat, 
să ştiţi că şi-a comandat chiar acum o 
salată de pui şi apă minerală. 
— Ce carte este? 
— Una deosebit de rară, scrisă la 
începutul secolului trecut de un scriitor 
italian. Librarii pe la care a trecut ne-au 
spus că o căuta disperat. A dat într-un 
sfârşit de ea într-un anticariat, o ediţie 
originală pe care a plătit 900 de franci, 
cash. Animale sălbatice de Carlo 
Viscontini. Animali selvaggi, în original. 
Din cercetările noastre, pare să fie o 
culegere de povestiri legate de 
împrejurimile unui sat din Toscana. 


— Aveţi idee care o fi legătura dintre 
jaf şi o veche carte italiană? întrebă 
procurorul. 


La prânz, în aceeaşi zi, într-un 
restaurant din centrul oraşului. 

încă erau puţini clienţi. intr-un colţ 
discret, un bărbat aştepta cu un buchet 
de trandafiri în braţe, părea să fie vorba 
despre o întâlnire romantică. 

După o perioadă de nehotărâre, Fiară 
decise să lase buchetul pe jos. Ar fi 
trebuit să cumpere un parfum, ar fi fost 
mai practic. 

Aştepta cu multă încântare acest 
prânz cu Sophie. îi propusese să se vadă 
la Ascunzătoare, locul întâlnirilor lor 
precedente de când venise el la Geneva. 
Era mai discret. Dar ea îi sugerase să se 
vadă la restaurant, iar el nu insistase. I 
se părea că erau un cuplu autentic 
acum. Şi se simţea bine să se afişeze la 
lumina zilei. 

Special pentru această ocazie, îşi 
cumpărase o cămaşă nouă. Nu mai 
purtase de multă vreme aşa ceva. Ba 
chiar i se părea că aduce acum cu 
Arpad. Se hotărâse să îi sărute mâna 
când avea să ajungă şi ea. îl văzuse pe 
Arpad făcând aşa când ieşiseră de la 
Hôtel des Bergues, după cina aniversară 
a lui Sophie. 

Sophie îşi făcu în sfârşit apariţia. Mai 
frumoasă ca niciodată. îi dărui cel mai 
frumos zâmbet al ei, iar ei se ridică şi îi 
luă mâna. Sophie crezu că voia să i-o 
strângă, ceea ce o miră mai întâi, dar 
apoi se gândi că era doar pentru 
păstrarea aparenţelor. Poate că voia ca 
întâlnirea lor să pară una profesională. 
Aşa că, până la urmă, doar îşi strânseră 


mâna într-un fel jalnic. Atunci, Fiară 
ridică florile de pe jos şi i le întinse lui 
Sophie. Ea păru deodată jenată. Ba 
chiar se simţi rău. Imediat cum se 
aşezară, ea îi spuse: 
— Fiară, nu mai putem continua aşa... 
— Ce nu mai putem continua? 
— Noi doi. Trebuie să ne oprim, chiar 
acum. 
— Mă părăseşti? 
— îmi pare rău că te anunţ aşa... 

Fiară era uluit. Simţi un reflex de 

felină , 

rănită: voia să se ascundă undeva şi să- 
şi lingă rana. Se prefăcu că se ridică de 
la masă. 
— Nu trebuie să-ţi mai pierzi timpul cu 
un prânz cu mine, spuse el încercând să 
se ţină tare. Plec. 

însă ea îl reţinu: 
— Fiară... 
— Aş vrea să redevin Philippe. 
— Dar tu vei fi mereu Fiară pentru 
mine... 
— Tocmai asta e problema. 

Sophie îi şopti atunci pe un ton 
mâhnit: 
— Aş fi vrut foarte mult să putem 
continua împreună, pentru totdeauna... 
— Dar...? 
— Dar am o familie, îi aminti Sophie. 
— Ceea ce nu te-a împiedicat până 
acum... 
— E o altă situaţie acum. 
— Ştii, spuse Fiară, ceea ce ţi-am scris 
în felicitarea de ziua ta, chiar cred asta: 
nu eşti făcută pentru viaţa aceasta mic- 
burgheză. 


— E viaţa mea şi îmi place aşa cum 
este. 

— Dacă ţi-ar plăcea cu adevărat, nu ne- 
am afla aici în acest moment. 

— Ne aflăm aici tocmai pentru că 
vreau să-ţi spun că s-a terminat. 

Sophie regretă imediat duritatea 

spuselor sale, încercă să o dreagă: 
— Trebuie să înţelegi, sunt două 
Sophie. Una e făcută pentru a trăi cu 
tine, cealaltă, pentru Arpad şi copii. 
Sunt trei persoane care au nevoie de 
mine, nu le pot face aşa ceva. 

Era prea mult pentru Fiară. Se ridică 
de la masă şi plecă grăbit. Arpad 
câştigase. Pe el îl alesese Sophie. Şi se 
temuse mereu de acest moment. 

Sophie îl privi pe Fiară evaporându- 
se. Simţea o arzătoare dorinţă să fugă 
după el. Se ura pentru durerea pe care 
i-o provocase. însă trebuia să îl lase să 
plece. Părăsi şi ea restaurantul şi se 
întoarse la cabinet. 

Véronique, care mânca o salată în faţa 
ecranului calculatorului, se miră să îşi 
vadă şefa înapoi atât de curând: 

— Nu ziceai că te duci la un prânz? 
— A fost anulat, răspunse laconic 
Sophie, apoi se închise la ea în birou. 

Scoase dintr-un sertar dosarul cu 
toate scrisorile de la Fiară. Le aruncă în 
coşul metalic de gunoi şi le dădu foc. La 
început, flăcările nu se  aprinseră. 
Hârtia rezista. Se înnegrea puţin, se 
răsucea, dar cuvintele  persistau. 
Aprinse cu furie bricheta, din nou şi din 
nou, atacând hârtiile din toate părţile, 
până când se aprinse tot conţinutul 
coşului. Se uita cum o parte importantă 


a vieţii ei dispărea. Spera să îl poată 
uita pentru totdeauna pe  Fiară. 
Deschise geamul ca să poată ieşi fumul, 
dar curentul de aer aţâţă flăcările, astfel 
încât fu nevoită să toarne peste ele o 
sticlă cu apă. Focul se stinse. Partea de 
jos a felicitării pentru ziua ei, din carton 
gros, rămăsese intactă. încă putea citi 
cuvintele lui Fiară: 

„Le iubesc, 

Fiara ta”. 

Apoi Sophie plecă de acolo exact aşa 
cum venise: ca o furtună. îi ceru lui 
Veronique să-i contramandeze cele două 
întâlniri de după- amiază, fără nicio 
explicaţie, apoi se făcu nevăzută. îşi 
recupera maşina din parcarea Mont- 
Blanc şi îl sună pe Arpad. Acesta încă 
citea din carte, la cafeneaua din Bourg- 
de-Four. 

— Hai să ne vedem la noi acasă, îi 
spuse ea. Nu mai e nimeni în afară de 
tine. 

Auzind „la noi acasă”, Arpad înţelese. 
îşi închise cartea şi plăti nota. Un sfert 
de oră mai târziu, Porsche-ul său intra 
pe poarta Casei de sticlă. Poliţiştii care 
îl urmăriseră cu maşina rămaseră mai în 
spate, pentru a nu fi reperaţi. Laţul 
dispozitivului de supraveghere se 
strângea în jurul casei. în pădurea din 
apropiere tocmai pâtrundea o pereche 
de drumeţi ce nu dădeau absolut nimic 
de bănuit. 


Arpad intră în casă, cu inima bătându- 
i cu putere. 
— Soph'? strigă el când n-o văzu. 

Niciun răspuns. 


O găsi în salon. Se aruncară unul în 
braţele celuilalt. în sfârşit, erau din nou 
împreună. El era în culmea fericirii. Ea 
se forţa să se convingă că făcuse 
alegerea înţeleaptă. 

x 


Cartea lui Arpad îl chinui pe Greg 
toată ziua. Instinct de poliţai. Era într- 
adevăr de negăsit opera lui Viscontini, 
însă, după o lungă cercetare, găsi în 
sfârşit o copie digitală pe site- ul unei 
biblioteci universitare din Quebec. 

De-abia pe seară reuşi să se dedice 
lecturii, după ce ajunse acasă. Se 
instală la masa din bucătărie şi derulă 
câteva pagini pe ecranul laptopul ui. 
Cartea părea voluminoasă şi începu cu 
cuprinsul, sperând să găsească acolo un 
indiciu, să îl orienteze în direcţia 
potrivită. Imediat, atenţia îi fu atrasă de 
capitolul al şaptelea. Se numea 
„Pantera”. Se gândi, evident, la tatuajul 
de pe coapsa lui Sophie. 

Greg se cufundă cu totul în lectură. 
Nu ridică capul decât la auzul soneriei 
mobilului, care se încărca pe blatul 
bucătăriei. Tocmai primise un mesaj. Se 
ridică şi se duse să îl citească: era şeful 
echipei de supraveghere, îl anunţa că 
Arpad nu se mişcase de acasă de la el. 
Aşeză la loc mobilul şi se întoarse 
imediat la citit. Nu se obosise să-şi 
închidă ecranul, telefonul se închidea 
singur, automat, după câteva secunde, 
dacă nu era folosit. 

Dar Karine era chiar acolo, lângă el, 
prefăcându-se că îşi pregăteşte un ceai. 
De la începutul serii tot aştepta 


momentul acesta. Cu o mişcare discretă 
şi rapidă, apucă telefonul înainte să se 
blocheze. Greg nu observă nimic, se 
întorsese în satul toscan ce făcea 
obiectul cărţii lui Viscontini. 

Karine se închise în baie şi trecu în 
revistă fotografiile şi videoclipurile de 
pe telefon. Foarte curând, avu un şoc. 
Ca un enorm pumn în burtă, care a 
năucit-o complet. 


Pantera 
Toscana, 1912 


Giovanna  aşteptase mult timp 
întoarcerea stăpânului său. 

Cât lipsise acesta, ea avusese grijă de 
castelul familiei, o clădire din piatră, 
inspirată de arhitectura palatelor 
romane, cocoţată pe o colină la poalele 
căreia se întindeau hectare întregi de 
câmpuri de măslini şi un sat aflat în 
apropiere, Brachetto. 

Giovanna se îngrijise de proprietate 
de parcă ar fi fost a ei şi veghease ca 
toţi slujitorii să îşi îndeplinească cu 
sârguinţă îndatoririle. Nu-şi făcea griji 
şi pentru măslini: ţăranii ştiau să 
lucreze câmpurile, nu le neglijau deloc. 
însă şoferul, grădinarii, bucătăreasa şi 
menajera, imediat ce stăpânul pleca în 
vreuna dintre lungile sale călătorii, se 
lăsau pe tânjală. Giovanna trebuia să se 
ocupe de toate, cu mână de fier. Din 
perspectiva celor 65 de ani ai săi, din 
care 50 petrecuţi în slujba familiei di 
Madura, vedea prea bine că avea din ce 
în ce mai puţină autoritate asupra 
angajaţilor mai vechi, care ştiau că 
stăpânul lor era de o mărinimie şi o 
blândeţe fără egal. în schimb, avea încă 
suficientă influenţă asupra celor mai 
tineri, pe care îi muştruluia în voie. 

Giovanna era mândră că lucra pentru 
Luchino Alani di Madura, ultimul din 
familia Madura. Membrii acestei familii 


fuseseră de secole întregi binefăcătorii 
aşezării Brachetto. Dar numele avea să 
li se stingă odată cu el. Luchino Alani di 
Madura era ultima za din lungul lanţ. 
Fusese copil singur la părinţi, iar la 50 
de ani era încă celibatar, fără nicio 
intenţie de a lăsa vreun urmaş după el. 
Avea să plece la fel cum trăise o viaţă 
întreagă: singur. Şi avea să îşi ia după el 
în mormânt numele şi blazonul. 

Giovanna îl cunoştea pe Luchino de 
când se născuse. Intrase ca slujnică în 
casa părinţilor lui pe când avea doar 15 
ani. Şi iată că acum, 50 de ani mai 
târziu, încă îl veghea şi îl dădăcea ca pe 
copilul pe care nu îl avusese nici ea 
niciodată. 

Luchino Alani di Madura avea simţul 
aventurii. îi plăceau călătoriile în locuri 
îndepărtate, îi plăcea să exploreze. 
Pleca o dată pe an. Pentru câteva 
săptămâni sau luni. îi arăta Giovannei 
planurile sale de călătorie pe hărţile 
lumii pe care le avea în birou. Apoi, din 
ziua în care el pleca şi până în ziua 
întoarcerii, Giovanna rămânea de pază 
la castel, cu devotamentul unui câine 
credincios. Când Luchino se întorcea, 
era mare sărbătoare. De obicei, aducea 
cu el multe suveniruri, adunate într-un 
convoi de vehicule pline de mobile, 
sculpturi, trofee de vânătoare sau 
corpuri de iluminat. Fiecare obiect avea 
o poveste a lui, pe care Luchino i-o 
explica Giovannei. Ea nu-şi ieşea din rol 
şi îl lua şi pe el la rost: chiar avea 
nevoie de fotoliul acesta uriaş, din lemn, 
adus din Brazilia? Şi ce urma sa facă cu 
această . 


colecţie de figurine din fildeş de la acel 
popor asiatic? Ce să mai vorbim despre 
ursul acela uriaş, împăiat, adus în urma 
unei partide de vânătoare din pădurile 
Rusiei... 

De data asta, ceea ce li fascinase 
fusese Africa. Din Libia coborâse spre 
Etiopia, apoi spre protectoratul britanic 
al Kenyei. Giovanna îi urmărise traseul 
pe o hartă, pe baza scrisorilor primite 
de la el. Insă acestea deveniseră din ce 
în ce mai scurte şi mai rare. în ultima, o 
anunţa că avea să se întoarcă în curând. 
Dar acest „curând” data deja de mai 
multe săptămâni. 

După anunţul iminentei întoarceri, 
Giovanna pregătea în fiecare zi o masă 
în aşteptarea stăpânului. însă 
aşteptarea se dovedea în van. Până 
când, într-o duminică dimineață, 
puştanii din sat dădurā buzna la castel: 


— Doamna Giovanna! Doamna 
Giovanna! 

— Ce este, copii? 

— S-a Întors! 


Inima Giovannei începu să bată cu 
putere. O bucurie imensă o cuprinse şi 
un zâmbet larg îi lumină faţa, de obicei 
atât de severă. 

— Unde e acum? 

— în sat, doamna Giovanna, răspunse 
unul dintre copii, care spera să 
primească o recompensă pentru asta. S- 
a oprit să salute pe toată lumea. 

Giovanna convocă adunarea generală 
în casă, deşi totul era oricum deja 
pregătit. Felurile de mâncare fuseseră 
gătite, sala în care se lua masa fusese 
aranjată, arbuştii din grădină fuseseră 


tunşi în ajun, iar jeturile fântânii tocmai 
fuseseră reparate. (Castelul familiei 
Madura nu arătase niciodată mai bine. 

Puştanii aducători de veşti bune fură 
trimişi la bucătărie, ca să primească 
dulciuri, iar Giovanna se proţăpi pe 
treptele castelului, în aşteptare. 

Cortegiul vehiculelor ajunse după o 
oră. Luchino cobori din maşină şi se 
aruncă în braţele guvernantei sale. 

— Giovanna! Buna mea Giovanna! o 
îmbrăţişă el. 

— Cerule, Luchino! Atâtea griji mi-am 
făcut! începusem să cred că nu vă veţi 
mai întoarce niciodată! 

— Dar ştii că eu nu plec decât ca să mă 
pot bucura de întoarceri, buna mea 
Giovanna! 

Guvernanta aruncă O privire 
mustrătoare înspre camionetele pline 
ochi cu suveniruri masive. Câţiva 
bărbaţi tocmai descărcau o cutie mare, 
din răchită. 

— Sper că nu-mi înghesuiți ororile 
astea prin curte! exclamă ea. 

— Oroarea asta, replică Luchino 
amuzat, este noul nostru tovarăş. Nu m- 
am întors singur. 

— Un tovarāş? se mirā Giovanna. 

Luchino deschise cutia şi îşi băgă 
mâinile înăuntru. Scoase din ea un 
animal fermecător, care semăna cu un 
pisoi pătat şi i-l prezentă guvernantei: 

— Giovanna, acesta este Gattino-. 

Femeia îl privi uimită. Aveau deja atât 
de multe pisici! Chiar acum două zile 
descoperiseră în grajd un cuib cu nouă 
pisoi nou-născuţi. 

Animăluţul a început să miaune, iar 


Luchino hotărî că îi era foame. Ceru 
lapte, iar Giovanna făcu un drum dus- 
întors la bucătărie. La întoarcere purta 
în mâini, cu mare atenţie să nu verse 
vreun strop, un castron plin. 

— Lapte! anunţă ea. Lapte pentru pisoi! 
Luchino izbucni într-un râs minunat: 
— Buna mea Giovanna, ai petrecut 
mult prea mult timp aici! Data viitoare, 

te iau cu mine în călătorie! 
— Nu, mulţumesc. Dar ce am zis atât 
de amuzant? 
— Dar, Giovanna, chiar nu vezi că 
Gattino nu este o pisică? 

Giovanna se simţi proastă. Rămase 
mută de uimire. 
— Dar ce este, dacă nu pisică? întrebă 
ea în cele din urmă, ruşinată de 
ignoranţa ei. 
— O panteră, Giovanna. E un pui de 
panteră. 


x 


în următoarele luni, Gattino deveni 
răsfăţatul nu doar al întregului castel, ci 
şi al întregului sat Brachetto. Micuța 
panteră, drăguță foc, era perfect 
domesticită. La castel era lipită de haita 
de câini a lui Luchino, imitându-le 
comportamentul. Vegheată de Mama, 
bătrânul ciobănesc care era 
conducâtoml grupului, pantera se juca 
cu mingea în parc, îşi făcea siesta pe 
covorul din birou, cerşea mângâieri de 
la toţi servitorii, se urca în remorcile 
tractoarelor şi se plimba leneşă prin 
livada de măslini, iar noaptea dormea 
împreună cu ceilalți în camera 


stăpânului. Odată înţărcată, a început 
să mănânce acelaşi regim cu prietenii ei 
canini, servit în castroane metalice. Şi 
în fiecare zi, când Luchino îşi bea ceaiul 
pe terasă, pantera întindea o lăbuţă, la 
fel ca un câine de salon, ca să 
primească un biscuit. 

In sat, unde Luchino îl lua des cu el, 
Gattino era o mare atracţie. Copiii 
fugeau din caruselul lor din piaţa mare 
ca să vină să mângâie mica felină, iar 
aceasta se lăsa în voia lor. Şi nu era 
deloc o imagine rară ca ultimul Madura 
să stea aşezat la cafenea sau să 
hoinărească pe aleile din târg cu mica 
lui fiară, în lesă, alături. 

Luchino îl chema la castel în mod 
regulat pe veterinarul de la grădina 
zoologică de la Roma, ca să se asigure 
că pantera era sănătoasă. 

— Se dezvoltă perfect, confirma 
specialistul la fiecare vizită. E perfect 
sănătoasă. Chiar şi aşa, hrânită cu pate 
pentru câini. 

— De altfel, se şi comportă ca un câine, 
îi explică Luchino, amuzat. 

— Se crede câine, îi răspunse 
veterinarul. 

— Cum adică? 

— Gattino nu este conştient că e 
pantera. N-ar supravieţui nici măcar o zi 
în savana africană. Şi-a pierdut reflexele 
de prădător şi ar fi incapabil să vâneze. 
Trăieşte într-o haită de câini, deci îşi 
închipuie că este şi el un câine. 

La un an de la sosirea la castel, 
pantera ajunsese la talia de adult. 
Pisoiul fragil se metamorfozase într-o 
felină de mărime impresionantă. însă 


era şi de un calm şi o seninătate ieşite 
din comun. Era mult mai drăguţ, mai 
calin şi mai jucăuş decât alţi câini. 

Spre deosebire de aceştia din urmă, 
crescuţi după reguli stricte de viaţă, 
pantera se bucura de privilegii 
nelimitate: împărțea patul cu Luchino, 
se bălăcea cu el în piscina cea mare a 
castelului, mânca împreună cu el pe 
covorul din sala de mese, dintr-o 
farfurie de porțelan, şi îl însoțea 
sistematic în vizitele sale la Brachetto, 
spre marea bucurie a copiilor care i se 
urcau în spinare. 

Gattino deveni celebru în toată 
regiunea. Se vorbea despre el în ziare. 
Mulţi  curioşi veneau la Brachetto 
special ca să poată zări fiara. Directori 
de circ îi propuseră lui Luchino sume 
indecente pentru a cumpăra această 
panteră de salon, însă astfel de nepoftiţi 
erau sistematic conduşi afară de către 
Giovanna. Chiar şi ea, care fusese la 
început reticentă, căzuse pradă 
farmecului acestui animal. în plus, de 
când cu Gattino, Luchino nu se mai 
gândise niciodată să plece departe. Cum 
să-şi lase singur frumoasa panteră? 
Aceasta devenise prietena lui. 

x 


Au trecut trei ani, în care pantera şi-a 
făcut stăpânul foarte fericit. Până în 
acea seară blestemată. 

Era târziu. Toate luminile din castel 
erau stinse, cu excepţia celei din biroul 
lui Luchino. Acesta se afla încă la masa 
de lucru, citindu-şi corespondenţa. în 
jurul lui dormeau, pe covor, câinii şi 


pantera. Erau toţi liniştiţi, întinşi unii 
peste alţii. Şi peste tot domnea un calm 
absolut. 


Nrfiveuzea/ åta LiNE 

Drama se produse când vru să 
deschidă un plic pe care îl primise în 
ziua aceea. Era de la un prieten din 
Milano, iar Luchino era nerăbdător să 
afle ce mai era nou în legătură cu el. 
Făcu un gest prea pripit cu cuțitul 
pentru deschis scrisori, iar acesta trecu 
nu doar prin dosul plicului, dar şi prin 
mâna lui. Nu era nimic grav, numai o 
tăietură superficială. însă din rană 
începu să curgă un firişor de sânge. 
Până să apuce să caute o batistă, 
Luchino simţi deodată ceva cald şi 
aspru deasupra tâieturii. Limba lui 
Gattino. Pantera îi lingea sângele - la 
început  uşurel, apoi de-a dreptul 
frenetic. 

Luchino îşi dădu seama în clipa aceea 
că, la mirosul sângelui, pantera lui 
domesticită redevenise prădătorul care 
fusese dintotdeauna. Luchino ştia că, 
dacă şi-ar fi tras mâna, pantera l-ar fi 
ucis. Aşa că, mişcându-se cu prudenţă, 
deschise cu mâna liberă sertarul 
biroului şi scoase de acolo un pistol. îi 
apropie ţeava de capul panterei, care 
continua să lingă avid rana, şi apăsă pe 
trăgaci. 


Giovanna fu cea care descoperi scena, 
a doua zi dimineaţă. 

în camera stăpânului, câinii dădeau 
roată, îngroziţi. Luchino era prăbuşit pe 
covor. încă plângea. [inea îmbrăţişat 


strâns trupul panterei sale adorate, 
prăbuşit şi el într-o baie de sânge. 

După ce îi povesti totul Giovannei, 
Luchino încheie trist: 
— A murit din cauza mea... 
— Dar, Luchino, nu mai spuneţi prostii, 
altfel v-ar fi ucis ea, cu siguranţă! 
— Am vrut să transform o panteră în 
câine de salon. Dar animalele sălbatice 
sunt ca oamenii, îi poţi îndulci puţin, îi 
poţi farda sau deghiza. îi poţi hrăni cu 
dragostea şi speranţele tale. Dar nu le 
poţi schimba adevărata natură. 


- „Pisoi”, în Ib. italiană în orig. (N.t.). 


CAPITOLUL 18 
3 zile până la jaf 


Duminieă-26 iunie(deseeperirea lui Greg) 
Hani 27-iunie 
Marţi-28 iunie 
—> Miercuri, 29 iunie 2022 
Joi, 30 iunie 
Vineri, 1 iulie 
Sâmbătă, 2 iulie (Ziua jafului) 


Ora 4:30, la Furuncul. 

Greg deschise ochii. Alături de el, 
Karine dormea adânc. Se strecură afară 
din pat şi cobori în bucătărie. îşi făcu o 
cafea şi ieşi să o bea afară, pe terasă. 
Era încă întuneric beznă. Aerul mirosea 
frumos, a iarbă proaspăt tăiată. Aprinse 
ghirlanda luminoasă şi privi în jur: 
micuța lor grădină era perfect aranjată. 
Totul era liniştit, înăuntrul casei, în 
schimb, cu câteva ore înainte, între el şi 
Karine explodase totul. 

x 


Cu câteva ore mai devreme 


Greg stătea aşezat la masa din 
bucătărie, citind povestea aceea cu 
pantera a lui Viscontini. Era atât de 
adâncit în lectură, încât nu observase că 
soţia lui îi luase telefonul. Karine se 
în&inţă deodată în faţa lui, cu faţa 
umflată de plâns. Primul lui gând a fost 
că murise cineva. Ceea ce ar fi fost de 
preferat. 

— Nenorocitule ce eşti! începu ea să 
urle la el. Scârbă ordinară! Porcule! 

îi băgă în ochi ecranul propriului 
telefon, pe care era afişată Sophie în 
timpul momentelor ei de autoerotism. 

Greg se simţi cuprins de panica. Se 
lăsase prins ca un novice. Nu ştia nici 
ce să spună, nici ce să facă. El, care ştia 
să gestioneze atât de bine situaţiile de 
criză, care se pricepea atât de bine la 
arta negocierii, fusese prins pe picior 
greşit. Bălmăji ceva de genul: „Stai 


puţin, aşteaptă, nu e ceea ce crezi...”, 
dar era imposibil să o oprească pe 
Karine. Femeia era acum un vulcan 
aprins de injurii şi urlete. în lipsă de 
ceva mai bun, folosi copiii drept 
argument pentru a o 


— Nu mai ţipa aşa, o să-i trezeşti pe 
băieţi... 

Dar se dovedi o tactică greşită. Karine 
începu să urle şi mai tare: 

— Foarte bine! Să afle şi ei că tatăl lor 
este un porc ordinar care o înşală pe 
mama lor. 

— Dar îţi pot explica totul! încercă să o 
asigure Greg. 

— Chiar te rog! 

Trebuia sā găsească o poveste 

plauzibilă. Şi cât mai repede. Singura 
cale de scăpare era ancheta, însă, dacă 
i-ar fi povestit soţiei lui despre ea, ar fi 
însemnat să încalce clauza de 
confidenţialitate pe care o presupunea 
munca lui. Dar avea de ales? 
— Arpad este urmărit într-o anchetă, îi 
dezvălui el atunci. Nu îţi pot spune mai 
multe, dar am instalat o cameră de 
filmat în dormitorul lui. 

Karine rămase înmărmurită pentru 
câteva clipe. 

— Ce naiba spui? Şi care e legătura cu 
filmarea asta cu Sophie? 

Greg minţi cu tupeu: 

— O glumă idioată de-a unui coleg. 
Uită-te mai bine, o să-ţi dai seama că 
filmarea a fost făcută de pe un ecran de 
supraveghere. 

— Dar n-am nicio intenţie să mai văd o 
dată oroarea aia! 


— Te înţeleg prea bine, o asigură Greg, 
după care se apucă să improvizeze o 
întreagă pledoarie: Colegul ăla tocmai 
era în tura de supraveghere, când pe 
Sophie au apucat-o poftele. A făcut o 
filmare de prost gust cu telefonul, de pe 
ecran, şi a trimis-o la toată brigada, 
ceea ce nu e doar nedemn de un poliţist, 
dar şi complet ilegal. Povestea a ajuns 
până la noi, la şefu' şi la mine. Ştii că 
şeful meu mă consideră aproape ca pe 
adjunctul lui. Polițistul ăla va fi 
sancţionat. 

— Dar de ce l-ai păstrat în memorie? 

— E o filmare de serviciu pe telefonul 
meu de serviciu. De altfel, avem chiar 
mâine întâlnire cu cei de la Afaceri 
Interne, ca să discutăm despre povestea 
asta. Trebuie să am ce le arăta 
colegilor. 

Karine se mai calmă un pic. 

Observând că numărul său de 
improvizație actoricească părea să aibă 
efect, Greg plusă rapid: 
— Acum îmi dau seama, cu tristeţe, că 
am mai multe fotografii de serviciu 
decât de familie pe telefonul ăsta. Chiar 
cred că ar trebui să am două mobile 
diferite, de altfel. Unul pentru muncă, 
unul pentru familie. Ar trebui să separ 
mai mult planurile, nu să le mai amestec 
aşa. 

Karine mai tācu o vreme, după care 
întrebă: 

— Şi Arpad pentru ce este anchetat? 

Era clar că înghiţise povestea cu 
filmarea. 

— Nu-ţi pot da niciun detaliu mai mult, 
pretinse Greg. Deja ţi-am spus prea 


mult. 

— Ah, dar ce repede te ascunzi în 
spatele secretului profesional! De unde 
să ştiu că nu mi- ai spus bălării? Cine-mi 
garantează că nu i-o tragi lui Sophie? 

— Eu, pentru că nu ţi-aş face niciodată 
una ca asta! jură Greg. Nici măcar nu 
mă excită! 

— Oh, scuteşte-mă! Văd prea bine cum 
excită pe toată lumea! Dovedeşte-mi că 
există, într- adevăr, o anchetă în 
legătură cu Arpad! 

Greg îi arătă lui Karine un grup pe 
care agenţii din brigada de 
supraveghere trimiteau în timp real 
informaţii despre Arpad. O lăsă să 
citească câteva mesaje şi să vadă 
fotografii. Descoperind că nu o minţise, 
Karine îl întrebă pe soţul ei: 
— Dar de ce anume este bănuit Arpad, 
astfel încât poliţia să instaleze camere 
la el acasă? 
— Arpad este un spărgător. Nu e la 
prima încercare şi se pregăteşte să o 
facă din nou. Tipul cu care s-a bătut în 
seara de sâmbătă, pe drum, după ce a 
plecat de la noi, este complicele său. 
— Dar de ce să se bată cu tipul ăla dacă 
tocmai se pregăteau să dea o lovitură 
împreună? 
— Spiritele se încing în apropierea 
unor momente importante. E 
comportament tipic de bandit: tipii sunt 
stresaţi şi e de ajuns o scânteie ca să ia 
foc. N-ai observat în ce hal de nervi era 
Arpad sâmbătă seară, în timpul cinei? Ai 
observat şi cantitatea de alcool pe care 
a consumat-o? 

Karine nu putu decât să îi dea 


dreptate. Greg profită pentru a plusa: 
— O să vezi că ăsta e adevărul. Până 
sâmbătă. 
— Adică? întrebă Karine, care nu 
înţelesese la ce anume făcea aluzie 
soţul ei. 
— O să vezi. Chiar nu-ţi pot spune mai 
multe. 
— Dar mai ştii că sâmbătă plecăm în 
Italia, da? îi aminti Karine. 
— Bineînţeles. Şi de-abia aştept, o 
asigură Greg, care uitase complet. 

x 


La câteva ore după acest incident, 
Greg se gândea că se descurcase 
onorabil. Credea că îi stersese cu 
buretele bănuielile soţiei sale. însă. , 
Karine era şi ea trează acum, la etaj, şi 
se gândea din nou şi din nou la ceea ce 
îi spusese soţul ei: „Nu ţi-aş face 
niciodată una ca asta”. Dacă nu făcuse 
nimic, atunci de unde şi până unde acea 
scrisoare care îl acuza că ar fi un porc? 
Indiferent ce ar fi făcut, ea era hotărâtă 
să se bată pentru el şi pentru familia 
lor. Nu voia să ajungă un alt cuplu 
dintre acelea destrămate. Nu voia să 
ajungă precum prietena ei Justine, 
rămasă singură cu trei copii, după ce-i 
dăduse papucii lui bărbatu-său, care de- 
abia se descurca cu banii şi îşi trăia 
viaţa singură. Trebuia să 


distrugă totul pentru o mică escapadăâ? 
Sau să îl creadă pe Greg şi gata, să 
închidă ochii? 

Nu-şi putea scoate din minte grătarul 
de sâmbăta trecută. Felul în care se uita 
Greg la Arpad şi Arpad la Sophie. 


Karine crezu că de- abia acum înţelege: 
Arpad murea de gelozie în seara aia. Cu 
siguranţă că descoperise ceea ce se 
petrecea între Greg şi Sophie. Altfel, de 
ce i-ar fi spus ei ce i-a spus? Nu erau 
atât de apropiaţi ei doi. Deci nu era 
vorba de o confidenţă: îi spusese ei 
pentru că era ceva ce o privea în mod 
direct. Amantul lui Sophie era Greg! lar 
Arpad se întorsese la Furuncul pentru a- 
i lăsa în cutia poştală acel mesaj 
anonim. 

Karine era convinsă acum că era ceva 
între soţul ei şi Sophie. Târfa aia mică 
trebuia să plătească. 


La Casa de sticlă, în aceeaşi 
dimineaţă, atmosfera era una foarte 
veselă. Arpad făcea pe bufonul în faţa 
copiilor săi, aşezaţi la masă pentru 
micul-dejun. Isaak şi Lea râdeau în 
hohote. Sophie îşi privea fericită micul 
trib reunit. Familia Braun renăştea din 
propria cenuşă. 

— Programul zilei, îi anunţă Arpad pe 
copii. Vă duc cu maşina la activităţile 
voastre de dimineaţă, iar la prânz vă 
scot în oraş. 

— Putem să mâncăm hamburgeri? 
întrebă Isaak. 

— De acord, aprobă Arpad, ceea ce 
provocă urale din partea celor mici. 

— Şi după aia ce facem? întrebă Lea. 

— Ce vreţi voi, hotărî Arpad. 

— Am putea să mergem la Muzeul de 
istorie naturală, propuse Isaak. 

— E atât de frumos afară, observă tatăl 
lui, poate n-ar fi rău să găsim ceva de 
făcut în aer liber. 

Băiatul insistă: 

— Hai, tata, te rog! N-am mai fost de 
super multă vreme acolo. Şi-ai zis că 
facem ce vrem 

>NOİ. 

Lea Îl imita repede pe fratele ei: 

— Da, te rog, tati! 
— Eşti foarte haios când faci voci 
pentru animalele  împăiate! adăugă 
Isaak. 
— Voci pentru animale? zâmbi Sophie. 
— E o poveste lungă, se fofilă Arpad. 
— Mori de râs, mami. Trebuie neapărat 
să vezi şi tu. Vii cu noi? 


/ 

— lată o idee bună, fu de acord Arpad. 
Ce-ar fi să vii cu noi? 

— Am treabă la serviciu, din păcate, 
refuză Sophie. Dar o să vin să mâncăm 
împreună la prânz. 

— Nimeni nu poate rezista chemării 
hamburgerilor! exclamă Arpad pe o 
voce teatrală, cu mâinile căuş în jurul 
gurii, în formă de portavoce. 

Sophie râse. Venise momentul să 
plece la muncă. îşi sărută copiii, se 
agăţă de gâtul lui Arpad. Familia ideală. 
Cuplul perfect. Toate fuseseră date 
uitării. 

Ceva mai târziu în aceeaşi dimineaţă. 

Tocmai îşi lăsase copiii la activităţile 
lor obişnuite de miercuri, când primi un 
apel de la un număr necunoscut. 
Răspunse. 

— Alo? 

Fără nicio introducere, o voce pe care 
o recunoscu imediat îi ordonă: 

— Sâmbătă dimineaţă contez pe tine. 

Era Fiară. 

— Mă retrag, spuse Arpad. 

Sophie se întorsese. Nu mai avea 
nevoie de spargerea asta ca să se 
debaraseze de Fiară, pentru că el nu 
mai era o ameninţare acum. 

— Nu poţi, îl soma Fiară. Mi-ai promis 
că o faci. 
— Mă retrag, am spus! 

Arpad întrerupse conversaţia, apoi 

închise de tot telefonul. 


După-amiază, Arpad le îndeplini 
dorinţa copiilor şi îi duse la Muzeul de 
istorie naturală,  începură vizita 
împreună, trecând de la o vitrină la alta 
în grup compact şi admirând animalele. 
La etajul al doilea, Isaak şi Lea o luară 
înainte, prin zona cu diorame de faună 
africană. Arpad se trezi singur în faţa 
unor feline împăiate. O panteră, cu 
colții la vedere, părea să îl privească fix 
în ochi. Isaak se întoarse în fugă la el, 
cu o bucăţică de hârtie în mână. 

— Taţi, mi-a dat un domn asta pentru 
tine. 

Şi îi întinse bilețelul tatălui său. 


— Ce domn? întrebă Arpad. 
— Domnul care a venit la noi acum 
câteva seri. Cu care te-ai bătut tu în 
maşină. 

Arpad despături bileţelul. 


„Ne vedem în toaleta de Ia etajul 3.” 
— Ce scrie? 

— Nimic, răspunse Arpad băgându-şi 
hârtia în buzunar. Haideţi să mâncăm 
ceva! 

Arpad o recuperă şi pe Lea, care 
admira papagalii, şi îi duse pe copii la 
bufetul care se afla acolo, pe etaj. Le 
cumpără tot ce îi cerură: suc de fructe, 
chipsuri, îngheţate, biscuiţi şi 
bomboane. Apoi le dădu instrucţiuni să 
nu se mişte de la masă. 

— Mă duc repede la toaletă. 

Luă liftul până la etajul al treilea. 
Acolo se aflau de obicei expoziţiile 
temporare, dar în perioada aceasta nu 


era niciuna. Totul era pustiu, nici măcar 
vreun paznic nu era acolo. Se duse la 
toaletă: nimeni. Deodată însă se 
deschise uşa unei cabine şi îşi făcu 
apariţia Fiară. 

— Fir-ar să fie, Fiară! spuse Arpad pe 
un ton undeva la mijloc între 
ameninţare şi rugăminte. Chiar trebuie 
să mă laşi în pace! 

— Trebuie să vorbim despre spargere. 
— S-a terminat. Nu mai e nicio 
spargere. Ai pierdut. Sophie nu mai 
vrea să audă de tine, iar eu nu am de 
gând să mă las implicat în tâmpeniile 
tale. 

— Cine a furat o dată va fura mereu, 
spuse Fiară. E ceva ce ai în sânge. O 
otravă împotriva căreia nu există 
antidot. 

Arpad se enervă: 

— Eu nu am asta în sânge! Nu sunt 
hoţ! Din cauza asta am fugit de la Saint- 
Tropez. Imediat cum am aflat că ai spart 
Banca Poştală din Menton, am făcut 
exact cum mi-ai spus: am fugit. Nu sunt 
un hoţ, la naiba! Nu am asta în sânge! 
— O ştiu prea bine, răspunse Fiară. Nu 
despre tine vorbesc. 

Şi spunând acestea, Fiară începu să 
îşi scoată tricoul, fixându-l în continuare 
pe Arpad cu privirea. Rămase în bustul 
gol. 

Arpad, când văzu tatuajul de pe 
pectoralul stâng al lui Fiară, rămase 
mut de uimire. 

Era un tatuaj de panteră. 


Exact cel pe care îl avea şi Sophie pe 
coapsă. 


Cu 15 ani în urmă 
SEPTEMBRIE 2007 


Saint-Tropez 


Fiară îi ceruse lui Arpad să vină la el, 
în apartamentul din Fréjus. îi precizase 
că trebuia să îl vadă singur. Adică fără 
Sophie. 

Arpad mirosise că se întâmpla ceva 
grav. Imediat când ajunse, Fiară îi servi 
un pahar cu tărie şi îi spuse: 

— Trebuie să-ţi spun o chestie. 

— Mie poţi să îmi spui orice, îl asigură 
Arpad. 

— Pregătesc o lovitură importantă, îi 
mărturisi Fiară. 

— O lovitură importantă? se nelinişti 
Arpad. 

— O spargere. Banca Poştală din 
Menton. O groază de bani. Cât să 
trăieşti bine foarte mult timp. 

Arpad era foarte mirat. 

— Dar de ce îmi spui mie asta? întrebă 
el până la urmă. 
— îmi caut un partener. Cineva care să 
ştie să conducă o maşină, dacă înţelegi 
ce vreau să zic. 

Arpad, care nu ştia ce să răspundă, 
crezu că e cazul să precizeze: 

— Dar eu... eu n-am furat niciodată 
NIMIC. 

Fiară îi zâmbi liniştitor.: 

— Intr-o spargere nu contează atât 
experienţa, cât încrederea. Am nevoie 


de cineva de încredere, de un tip ca 
tine. Dăm lovitura, apoi dispărem în 
[talia. Am o ascunzătoare beton, o stână 
din Toscana, unde putem sta liniştiţi o 
vreme. 


Arpad se uită lung la Fiară. Se întrebă 
ce înţelegea el prin „o groază de bani”. 
Dar nu prea conta despre ce sumă era 
vorba, pentru că, după ce avusese de 
curând experiența închisorii pentru 
câteva luni, nu avea nicio intenţie să se 
întoarcă acolo. Asa că refuză cu 
fermitate: 

— Iţi mulţumesc pentru încredere, dar 
nu ma simt capabil de aşa ceva. 

— Dar eşti. 

— Eu ştiu că nu sunt. 

— Cum poţi să ştii dacă nu ai făcut-o 
niciodată? 

— Am zis „nu”, Fiară. Nu o să sparg 
nicio bancă cu tine. 

Fiară îi propuse lui Arpad să se mai 
gândească câteva zile. Dar el se gândise 
destul. 

x 


Fiară luă refuzul lui Arpad ca pe un 
afront personal şi întrerupse orice 
legătură cu el. însă cei doi bărbaţi se 
revăzură totuşi pentru o ultimă oară, cu 
o zi înainte de spargere. în seara aceea, 
la întoarcerea din tura de la Beatrice, 
Arpad îl găsi pe Fiară în apartament. îl 
aştepta aşezat pe un scaun din 
bucătărie, cu o armă în mână. 

La început, Arpad crezu că voia să-l 
omoare. 


— O să mă asculţi cu mare atenţie, îi 
ordonă Fiară. Şi o să faci exact ce îţi zic 
acum. Dacă faci asta, rămâi în viaţă. 
Vreau să pleci din Saint- Tropez. îţi dai 
demisia de la slujbă, întrerupi chiria 
apartamentului şi o-ntinzi. Te întorci la 
viaţa ta de tot rahatul de la Londra sau 
unde vrei tu. Dar dispari de aici! 

Arpad era îngrozit, dar făcu eforturi 
să nu lase să se vadă. 
— Vrei să dai lovitura aia, nu-i aşa? Şi 
ţi-e teamă că te denunţ. 

Fiară încuviinţă pe jumătate: 


— Eşti un băiat istet. Nu mi-e teamă că 
mă l 

denunţi, dar, dacă te interoghează 
poliția, mi-e teamă că cedezi şi mă 
trādezi. Şi ştii prea bine că trădătorii 
primesc pedeapsa cu moartea! 

Şi zicând acestea, Fiară sări pe 

Arpad, îl apucă de păr şi îi înfipse ţeava 
pistolului în gură. Arpad, cu glasul 
înăbuşit de armă, începu să urle de 
groază. 
— Să nu faci pe deşteptul cu mine, 
lichea mică! N-o să-ţi apere fundul 
diploma aia a ta de geniu financiar. 
întinde-o, auzi? întinde-o până nu e prea 
târziu! 


A doua zi, luni, 17 septembrie 2007, 
în zori, directorul Băncii Poştale din 
Menton fu luat ostatic de către doi 
indivizi care l-au forţat să deschidă 
seiful băncii. în şapte minute, 
spărgătorii înşfăcară câteva milioane de 
euro, apoi se făcură nevăzuţi într-o 
maşină rapidă. 


Vehiculul o luă direct înspre Italia. 
Când spărgătorii se asigurară că nu îi 
urmărea nimeni, îşi  manifestară 
zgomotos bucuria şi îşi  scoaseră 
cagulele. La volan se afla Fiară. Alături 
de el, cu o puşcă cu ţeava retezată pe 
genunchi, stătea Sophie. 


CAPITOLUL 19 
2 zile până la jaf 


Duminică, 26 iunie (descoperirea lui Creg) Luni, 27 
iunie 
Marţi, 28 iunie 
Miercuri, 29 iunie 
—» Joi, 30 iunie 2022 
Vineri, 1 iulie 
Sâmbătă, 2 iulie (Ziua jafului) 


Ora 10 dimineaţa, la sediul central al 
Poliţiei Judiciare. 

Membrii diverselor brigăzi implicate 
în supravegherea lui Arpad, precum şi 
procurorul însărcinat cu dosarul, se 
adunaseră să asculte raportul lui 
Marion Brullier. 

— Credem că l-am reperat pe Philippe 
Carral, ieri, la Muzeul de istorie 
naturală, îşi anunţă aceasta colegii. S-a 
dus acolo în acelaşi timp cu Arpad 
Braun. 

Marion  proiectă pe un perete 
fotografiile făcute cu o zi înainte de 
agenţii brigăzii de supraveghere. într- 
una dintre ele, se puteau vedea Arpad şi 
copiii lui intrând în muzeu, în alta, un 
alt bărbat intrând şi el pe aceeaşi uşă. 
Marion proiectă apoi alături de aceasta 
din urmă singura fotografie oficială cu 
Philippe Carral, care data de la 
momentul încarcerării sale, cu 20 de ani 
în urmă. 

— Este sau nu este el? întrebă 
procurorul. 

— Seamănă destul de bine, răspunse 
Marion. 

— Aş prefera o confirmare sigură. 
„Destul de” nu stă prea bine în picioare 
în faţa unui bun avocat al apărării. 

Marion încuviinţă: 

— Am cerut colegilor de la 
Criminalistică din Paris să facă rost de o 
poză mai recentă de la serviciile de 
informaţii franceze, pentru că Philippe 
Carral are un dosar la ei. 

— Deci se pare că Philippe Carral şi 


Arpad Braun aveau întâlnire? întrebă 
procurorul. 
— E foarte posibil, răspunse Marion. 
Ca să nu spun că e chiar evident. 
—  Permiteţi-mi să reformulez 
întrebarea, domnişoară inspector: cei 
doi au fost văzuţi împreună? 
— Nu, recunoscu Marion. Dar se aflau 
în acelaşi loc, în acelaşi timp. Ieri după- 
masă erau foarte puţini vizitatori în 
muzeu, n-ar fi fost simplu să îi urmărim 
în interior fără să fim descoperiţi. Şi, 
oricum, până să apucăm să intrăm în 
muzeu, Philippe Carral dispăruse deja. 
Cât despre Arpad, a trebuit să păstrăm 
distanţa. La un moment dat, şi-a lăsat 
copiii la bufet şi a luat liftul. Nu am 
putut anticipa etajul către care se 
îndrepta şi l-am pierdut. S-a întors la 
bufet după aproximativ şase minute. l-a 
luat pe cei mici şi a plecat. 
— Şi dumneavoastră credeţi că, în acel 
răstimp, Braun s-ar fi întâlnit cu 
Philippe Carral? întrebă procurorul. 
— Aşa credem, da, confirmă Marion. 
— Dar nu l-aţi mai văzut deloc pe 
Philippe Carral? 

Răspunse şeful brigăzii de 
supraveghere: 
— După cum v-a spus şi Marion, i-am 
pierdut urma lui Philippe Carral după ce 
a intrat în muzeu. L-am văzut doar 
intrând pe uşa principală, după care a 
dispărut. Nu l-am mai văzut în interiorul 
clădirii, şi nici ieşind de acolo. 
— Muzeul are camere de supraveghere? 
— Una singură, la intrare. Şi e alb- 
negru, ca să înţelegeţi cam care este 
nivelul. Dar e un muzeu cu animale 


împăiate şi cu borcane pline de şerpi 
conservaţi în alcool, totuşi. Nu e chiar 
Luvrul. Au câţiva paznici, evident că i- 
am interogat, dar nimeni nu a văzut 
nimic. A existat totuşi un incident: la 
15:47 a sunat alarma unei ieşiri de 
incendiu. Adică fix în momentul în care 
Arpad s-a întors la copiii lui, la bufet. 
Presupunem că pe acolo a ieşit Philippe 
Carral. în spatele muzeului se află un 
mic părculeţ împădurit, e foarte uşor să 
te faci nevăzut. 

Marion îşi reluă discursul: 
— Colegii francezi ne-au povestit 
despre Philippe Canal că a fost poreclit 
„Fiară” pentru că era foarte greu de 
prins. Se pare că, în ciuda gabaritului 
său impresionant, tipul poate să fie la 
doi paşi de tine fără să-ţi dai seama de 
asta. Ca un prădător, adică. 
— Deci, dacă am înţeles bine, 
concluzionă procurorul, nu avem nimic 
prea concret despre spargerea asta... 
— Nu am terminat, răspunse Marion. 
leri- dimineaţă, am interceptat o 
convorbire pe telefonul lui Arpad care 
ne-a confirmat că spargerea este 
programată pentru sâmbătă dimineaţă. 
Se pare însă că Arpad a dat înapoi. 

Marion difuză fragmentul de 
înregistrare. Vocea lui Arpad răsună în 
încăpere. 


Arpad: Alo? 

Voce de bărbat: Sâmbătă dimineaţă 
contez pe tine. 

Arpad: Mă retrag. 

Voce de barbat. Nu poţi. Mi-ai promis 
că o faci. 


Arpad: Mă retrag, am spus! 
— Apoi Arpad şi-a închis complet 
telefonul. Apelul fusese făcut de pe un 
număr preplătit în Estonia. Le-am trimis 
o cerere colegilor de la Tallinn, prin 
Interpol, pentru mai multe informaţii, 
dar nu ştiu când le vom primi. 
— Cine e bărbatul care a sunat? 
întrebă procurorul. Philippe Carral? 
— Foarte probabil, dar nu avem cum 
să ştim sigur, recunoscu Marion. Ceea 
ce mi se pare ciudat este de ce ar risca 
un bandit de talia lui Philippe Carral să 
sune pe o linie care nu este securizată. 
— Parcă înţelesesem că exista un alt 
telefon pentru conversațiile dintre cei 
doi, observă procurorul. 


— L-am văzut cu ochii mei pe Arpad 
Braun cu un al doilea telefon, afirmă 
Greg. 
— Dar nu am găsit nici urmă de acei 
aparat, i-o reteză Marion. 
— Aţi reuşit să localizaţi obiectivul 
spargerii? întrebă procurorul. 
— Nu, răspunse cu regret Marion. Dar 
am vrea să interceptâm şi telefonul 
soţiei lui Arpad Braun. Dacă soţul ei 
este aşa ezitant, poate că i se va confesa 
ei. 
— De acord, spuse procurorul după un 
moment de gândire şi se întoarse către 
Greg şi şeful acestuia: aş vrea ca trupa 
de intervenţie să fie pregătită pentru a-i 
prinde pe suspecți în timpul spargerii. 
Vreau un flagrant. Nu avem suficiente 
elemente pentru a-i aborda înainte. 
După ce şedinţa fu declarată închisă, 
şeful trupelor de intervenţie îl anunţă pe 


Greg: 

— Tu vei conduce operaţiunea de 
sâmbătă. 

— Mulţumesc. 

— Nu e cazul să-mi mulţumeşti. Nu eo 
recompensă, ci o ocazie să îţi repari 
prostiile. Sâmbătă nu doresc nicio altă 
gafă! 


Ora 17:30, la Cologny. 

Greg tocmai trecea cu maşina prin 
sat, când o văzu pe Marion Brullier în 
parcarea brutăriei unde obişnuia să îşi 
facă ea cumpărăturile. Trase pe dreapta 
imediat, cu o manevră inutil de bruscă, 
cobori din maşină şi se duse glonţ la ea. 
— Ce naiba faci aici? o luă el la rost 
furios. 

— Eşti prost sau cum? Eu conduc 
ancheta asupra lui Arpad Braun. 
întinde-o până nu ne dai de gol. 

— Ai vorbit cu nevastă-mea? 

Marion nu-şi putu reţine un zâmbet 

ironic: 

— De ce? Aveţi probleme în cuplu? 

— Ce i-ai zis? se enervă şi mai tare 
Greg. Fir-ar al dracului, Marion, dacă 
al... 
în momentul acela, colega lui Marion 
ieşi din brutărie cu sandviciuri şi 
băuturi. 

— E totul în regulă, Marion? întrebă ea. 
— Da, da, e OK... Vin şi eu imediat în 
maşină. 

Marion aşteptă ca femeia să se 
îndepărteze, apoi îi spuse lui Greg: 

—  Ascultă-mă cu atenţie, boule: lasă- 
mă-n pace sau depun plângere pentru 
viol! S-a-nţeles? 

— Pentru viol? repetă Greg pe un ton 
sfidător, deşi ameninţarea femeii îi cam 
tăiase macaroana. 

— Păi asta înseamnă un raport 
neconsimţit: viol. Nu-i aşa? 

—  Neconsimţit? Dar tu mi-ai trimis 


pozele alea, tu m-ai invitat la tine acasă, 
tu ai sărit pe mine! Clar aveai chef de 
sex, nu poţi pretinde contrariul! 

— Aveam chef de sex, dar în niciun caz 
în felul acela! A fost un viol, Greg! Dar 
dacă ai vreo îndoială, data viitoare când 
il vedem, îl putem întreba pe domnul 
procuror. 

Greg plecă. Era foarte contrariat. 
Urcă în maşină şi îi scrise un mesaj lui 
Karine: 

„Sunt prins cu munca. Mă întorc 
târziu”. 

Porni motorul şi trecu de Furuncul, 
continuând înspre Casa de sticlă. Ocoli 
pădurea şi îşi lăsă maşina pe un drum 
agricol, apoi o luă pe jos printre copaci. 
Dădu imediat peste doi poliţişti care se 
prefăceau a fi angajaţii primăriei, veniţi 
să verifice un arbore prăbuşit. 

— Deci? întrebă Greg. 

— E acasă, împreună cu copiii. Nimic 
deosebit. 

— Foarte bine, răspunse Greg. [ineţi- 
mă la curent dacă se schimbă ceva. Câţi 
sunteţi pe- aici? 

— Suntem noi doi în pădure, îl informă 
unul dintre agenţi, şi mai avem un coleg 
din brigada de supraveghere pe drum, 
într-o maşină, în caz că suspectul pleacă 
de-acasă. Mai avem doi inspectori de la 
Criminalistică în centrul satului, să 
preia ştafeta şi să îl urmărească mai 
departe. 

— în câmpul din spate e cineva? întrebă 
Greg. 

— Nu e nimeni. De ce? 

— întreb doar ca să aflu cum sunteţi 
organizaţi. 


Greg se întoarse în maşină. Se afla 
cam departe de casă, dar spera să 
funcţioneze până acolo sistemul de 
captare. Scoase ecranul şi receptorul pe 
care le păstrase la ei. Era conştient că 
se juca cu focul, dar nu se putea abtine. 
îşi promise totuşi că aceasta avea să fie 
ultima dată când folosea camera. 

Greg aşteptă câteva clipe, să apară 
semnalul de conectare, dar ecranul 
rămase stins. Restartă de câteva ori 
sistemul, uitându-se din când în când în 
jur, neliniştit. Dacă îl prindea cineva, ar 
fi însemnat sfârşitul carierei pentru el. 
Deodată, pe ecran apăru dormitorul 
conjugal al familiei Braun. Greg nu-şi 
putu reţine un mic țipăt de încântare. 

Arpad era singur în cameră. Sophie 
era încă la muncă, iar el îi lăsase pe 
copii la televizor. Simţea nevoia unui 
răgaz. 

Se aşezase pe jos şi rāsfoia albumele 
cu fotografii de familie. Sophie era cea 
care se ocupa de ele, cu mare grijă. 
începând cu Saint- Tropez şi până la 
aniversarea celor 40 de ani ai lui Arpad, 
15 ani din viața familiei Braun se 
găseau adunaţi acolo, în albume de 
toate formatele. 

Se opri asupra unor imagini cu 
Sophie. îl zguduise complet ceea ce 
aflase despre ea. Nu-i putea ieşi din 
minte scena din ajun, din toaleta 
Muzeului de istorie naturală, când îi 
spusese lui Fiară că nu avea suflet de 
hoţ, iar acesta îi răspunsese: „O ştiu 
prea bine. Nu despre tine vorbesc”. 
Apoi îi arătase tatuajul cu pantera, de 
pe pectoralul stâng. Văzând desenul 


similar celui de pe coapsa lui Sophie, 
Arpad înţelesese imediat. Despre ea 
vorbea Fiară. îi pusese imediat o groaza 
de întrebări, dar Fiară nu îi dăduse nicio 
explicaţie suplimentară. îi spusese doar: 
„Vorbeşte cu Sophie”, apoi dispăruse. 
Arpad se întorsese siderat la Casa de 
sticlă. Se simţea de parcă pământul se 
căsca înaintea lui la fiecare pas. Reuşise 
să îşi mascheze tulburarea până 
culcaseră copiii. Apoi avusese o discuţie 
cu Sophie. 
x 


Cu o seară înainte 


Sophie cobori de la etaj şi se duse la 
Arpad, în salon. 
— Au adormit, îi spuse ea despre copii. 
Observă că bărbatu-său o privea 
ciudat. 
— E totul în regulă, iubitule? îl întrebă 
ea. 
— Nu mi-ai povestit niciodată de ce ți- 
ai făcut acel tatuaj... 


Sophie păru surprinsă de întrebare. 

— Dar de ce te-ai gândit la asta fix 
acum? 

Arpad răspunse fără ocolişuri: 

— Pentru ca m-am intersectat azi cu 
Fiară şi mi l-a arătat pe al lui... 

Lui Sophie îi fugi pământul de sub 
picioare. Nu putu să rostească nici cel 
mai mic cuvânt. Căzu în genunchi. 

— Toți banii aceia din bancă, spuse 
Arpad, nu erau de la tatăl tău... 

— Nu, murmură ea plângând. 

— Erau bani furati, nu-i aşa? 


— îmi pare rău, îmi pare foarte, foarte 
rău! 
— iţi pare răitV. se înfurie Arpad. M-ai 
pus să albesc banii proveniţi dintr-un 
jaf. La dracu', Sophie, îţi dai seama că 
tot ce am construit, toată viaţa noastră, 
apartamentul, apoi casa asta, totul a 
fost plătit cu bani murdari? 
— Tot ce am construit, Arpad, a fost 
din dragostea noastră! 

Sophie găsi puterea să se ridice şi 
încercă să-l îmbrăţişeze pe Arpad. 
— Eşti dragostea vieţii mele, îi spuse 
ea, printre hohote de plâns. 

începu să-l sărute aprins, însă el o 
respinse, apoi începu să se plimbe, 
nervos, în jurul canapelei. 
— Şi Fiară? întrebă el cu o privire 
cruntă adresată soţiei lui. Şi el este 
dragostea vieţii tale? 
— Fiară nu este amantul meu. A fost. 
Pentru foarte scurt timp. După ce ai 
dispărut tu de la Saint-Tropez, aşa cum 
ţi-am povestii. 
— Nu mai minţi! Eu am plecat de la 
Saint- Tropez a doua zi după jaful de la 
Menton. Dacă ai spart banca aia 
împreună cu Fiară, înseamnă că deja 
era ceva între voi doi. 
— Bine, să zicem că era, recunoscu 
Sophie. 

„Să zicem”? Tu-ţi dai seama ce-mi 
spui? Mi- ai pus coarne cu tipul ăla! 
— Asta s-a întâmplat acum 15 ani! se 
apară Sophie. A fost un fel de dragoste 
la prima vedere, ceva imposibil de 
controlat! 
„Un fel de dragoste la prima 

vedere”? exclamă Arpad pe un ton 


undeva la mijloc între dezgust şi 
exasperare. Tu chiar îţi baţi joc de 
mine? 

— Bine, atunci zi-i „nebunie la prima 
vedere”, dacă îţi place mai mult! ţipă şi 
Sophie. Dar dă-le încolo de cuvinte, 
ascultă ce tot încerc să îţi explic! 

— Ce încerci să îmi explici? urlă Arpad, 
plin de furie. 

— Că la vârsta de 25 de ani, eu, 
prinţesa burgheză, trăind în coconul de 
lux de la Saint- Tropez, mi-am pierdut 
capul după un tip mai în vârstă. Un 
golan cu convingeri anarhiste, la mii de 
ani-lumină de educaţia mea. Simţeam 
nevoia de senzaţii tari, simţeam nevoia 
să-i dau un şut în fund tatălui meu, în 
faţa căruia toată lumea făcea temenele. 
Inclusiv tu, care voiai să ascunzi faptul 
că aveai o relaţie cu fata patronului". 
Deci, da, mă simţeam irezistibil atrasă 
de ceea ce reprezenta  Fiară: 
subversiunea, refuzul autorităţii. Asta 
mă fascina pe mine, fata perfectă, 
politicoasă, blândă, amabilă, cuminte şi 
conştiincioasă, eleva bună la învăţătură. 
într- o zi, Fiară mi-a propus să iau parte 
la o experienţă unică, ceva ce mi-ar fi 
furnizat senzațiile şi adrenalina pe care 
nu le-aş fi putut găsi în nicio altă parte... 
Am zis imediat „da”, fără măcar să ştiu 
despre ce era vorba. lar când mi-a 
explicat că era o spargere, mi s-a părut 
încă şi mai excitant! Ştiu că pare o 
tâmpenie acum... Dar atunci nu eram 
deloc conştientă de ceea ce însemna în 
realitate. Părea periculos, iar eu aveam 
nevoie atunci de pericol. Doream să mă 
pun în pericol. Să-mi testez limitele. Nu 


o făceam pentru bani. N-aveam nicio 
treabă cu banii. Aveam doar nevoie să 
simt că trăiesc... 
— A fost jaful de la Banca Poştală din 
Menton, spuse Arpad. 

Sophie încuviinţă: 
— Da. Şi ştii ce? A fost probabil una 
dintre cele mai intense experienţe din 
viaţa mea. în ziua în care am comis acea 
tâlhărie, am reuşit să scap de acea 
Sophie în care mă simţeam închisă şi 
am devenit femeie. într-un sfârşit. 
Probabil din cauza asta am simtit nevoia 
să o fac iar. 


— Cum adică, să o faci iar? întrebă 
Arpad cu vocea sugrumată. Au mai fost 
şi alte jafuri? 

Sophie rămase înmărmurită: 

— Nu ţi-a spus Fiarâ? 

— Ce să-mi spună? Spune-mi tu! Câte 
lovituri aţi mai dat după Menton? 

— încă două. Una la Zaragoza şi una la 
San Remo. 

Arpad era năucit: deci călătoriile 
secrete în Spania şi în Italia nu fuseseră 
escapade amoroase, ci tâlhării. Nici nu 
ştia ce era mai rău. lar acum înţelegea 
cum fusese realimentat seiful din bancă. 
— Fir-ar să fie, Sophie! exclamă Arpad. 
Nici măcar nu-mi vine să cred că avem 
discuţia asta! Te-ai dus să jefuieşti o 
bancă, deşi aveai copii care te aşteptau 
acasă! 

— La San Remo, a fost vorba de un 
magazin de bijuterii, i se păru ei 
necesar să precizeze. 

— Nici măcar nu vreau să ştiu! urlă 
Arpad. Nu vreau să mi te imaginez cu o 


armă în mână, ameninţându-i pe alţii. 
Sophie se uita la el deznădăjduită. 
— Ştiu, spuse ea. De aceea nici nu ți- 
am povestit vreodată. Şi totuşi, jafurile 
astea sunt cele care m-au făcut aşa cum 
sunt acum. Sophie pe care o iubeşti tu 
atât de mult, Sophie care întoarce toate 
capetele, această Sophie există doar 
pentru că am dat acele lovituri, 
indiferent dacă asta îţi convine sau nu. 
Jafurile astea fac parte din mine. O 
parte secretă, adânc îngropată, despre 
care nu pot vorbi nimănui... 
— în afară de Fiară, observă Arpad. 

— în afară de Fiară, recunoscu Sophie. 
Asta e tot ce mă leagă de el. Şi mă leagă 
puternic. 

— Mai mult decât puternic, aş zice, dat 
fiind că vă scrieţi şi scrisori de dragoste. 
— EI îmi scrie scrisori de dragoste. Eu 
nu. 

— Deci tu încerci să mă abureşti acum 
că, în afară de legătura aceea de acum 
15 ani, nu v-aţi mai tras-o niciodată de- 
atunci? 

— Niciodată! 

— Dar v-am văzut aici, împreună, joia 
trecută, în dormitorul nostru! 

— Fiară a venit aici ca să pregătim 
lovitura. în principiu, ne întâlnim în 
ascunzătoarea lui, dar joia trecută a 
vrut să vină aici. 

x 


Joia trecută 


în bucătăria Casei de sticlă, Sophie 
era foarte nervoasă. Doar ce-i întorsese 
spatele cât să facă două cafele, că Fiară 


şi dispăruse. 

il găsi  cercetându-le dormitorul 
conjugal. Ridicase obloanele ca să poată 
inspecta mai bine. 

— Dar ce faci aici? 

Fiară nu răspunse. Deschise sertarul 

noptierei şi scoase de-acolo cătuşele. 


— Pune-le la loc, te rog! îi ordonă 
Sophie. 

El izbucni în râs: 
— Care dintre voi se leagă? Tu sau 
Arpad? 

— Gata, pune-le imediat la loc! se 
enervă ea şi cobori la loc obloanele 
electrice. 

Camera fu scufundată în întuneric. 


— leşi imediat de aici! N-ar fi trebuit să 
te las să vii aici. 

— Oh, încercă Fiară să mai reducă din 
dramatismul momentului, puţin umor... 


x 


— Am închis obloanele şi l-am dat afară 
din 
cameră, îl asigură Sophie pe soţul ei. 
Arpad, trebuie să mă crezi. Tu eşti 
bărbatul vieţii mele. După jaful de la 
Menton, m-am ascuns o lună în Italia. 
Din cauza asta nu ai reuşit să mă mai 
găseşti după plecarea ta de la Saint- 
Tropez. Şi din cauza asta m-am simţit 
foarte vinovată pentru că te pierdusem. 
De când te-am regăsit, nu te-am înşelat 
niciodată... sexual. 

îşi regretă imediat formularea. Arpad 
murmură distrus: 
— Dar m-ai înşelat intelectual, nu-i 


aşa? Asta încerci să-mi mărturiseşti 
acum, că eşti îndrăgostită de Fiară? 

Sophie rămase mută. 

— Vorbeşte! se enervă Arpad. 
Vorbeşte, pentru numele lui Dumnezeu! 
Eşti îndrăgostită de Fiară? 

Ea spuse încet: 

— Nu am chef nici să-ţi răspund, nici 
să te mint. 

Arpad simţi deodată nevoia să spargă 
totul în jur. Să arunce cu mobila de 
pereţi, să distrugă toată această casă. 
Cuplul lor nu mai exista. El nu mai 
dorea să se afle aici. 

Sophie îi spuse cu toată dragostea de 
care era capabilă în acele momente: 

— Te iubesc mai mult decât orice, 
Arpad! Mai mult decât pe oricine! Tu 
eşti bărbatul vieţii mele! 

— Dar îl iubeşti şi pe el! De fapt, 
iubeşti doi bărbaţi deodată! 


Sophie îi răspunse cu cea mai 
neinspirată replică: 
— Nu trebuie să fii gelos, el este ceva 
ce tu nu poţi să fii. 
— Oh, da, ce chestie! Acum chiar mă 
simt mult mai bine! 
— Dar eu cu tine vreau să trăiesc! Cu 
tine mi- am construit viaţa! Tu eşti tatăl 
copiilor mei! 
— E absolut oribil ceea ce îmi faci 
acum. Dacă m-ai iubi cu adevarat, nu m- 
ai supune unui asemenea chin! 

Sophie începu să plângă. Fragilitatea 
ei îl făcu şi mai vehement pe Arpad: 
— Dar termină-te cu scâncitul, nu tu 
eşti victima în povestea asta! 
— Şi eu sunt o victimă! Nu mă pot 


abtine! Sunt victima impulsurilor şi 
nevoilor mele! 

— Dar astea sunt mai mult decât 
simple impulsuri, Sophie: sunt 
sentimente! 

Şi ce putem noi să facem împotriva 
sentimentelor? Ele sunt singura noastră 
libertate reală. 

Rămaseră  tăcuţi câteva clipe. 

Amândoi erau devastaţi. Arpad simţi 
nevoia să bea ceva. Căută prin bar şi 
scoase de-acolo o sticlă de coniac. 
Umplu două pahare mari. Sophie sorbi 
de câteva ori, apoi îşi termină 
mărturisirea: 
— San Remo trebuia să fie ultima 
noastră lovitură. Aşa îmi promisesem 
mie însămi. Nu neapărat pentru că m-aş 
fi simţit în pericol, cât pentru că vedeam 
prea bine că ritmul se accelera. Mă 
temeam sā nu devin dependentă. 
Fiecare experienţă nouă era încă şi mai 
puternică decât precedenta. Ziceai că 
aveam otravă în vene. Trebuia neapărat 
să opresc totul. 

Arpad îşi aminti de cuvintele acelea 
dintr-una din scrisorile lui Fiară: „Nu se 
poate ca San Remo să fie ultima noastră 
dată”. 

— După câteva săptămâni, continuă 
Sophie, Fiară m-a sunat. Mi-a spus că îi 
era dor de mine şi că voia să vină de 


ziua mea. Ne-am dat. 
intâlnire. 


— Să nu-mi spui că ţi-ai închipuit că 
venea pentru o simplă vizită de 
curtoazie. Nu sunt chiar atât de prost! 

— După San Remo, păruse că îmi 
respectă dorinţa de a renunţa. îmi 


scrisese foarte rar. Dar 


trebuie să fiu cinstită şi să recunosc că, 
atunci când mi-a spus că voia să vină la 
Geneva, chiar am sperat în străfundul 
sufletului meu că era vorba de o nouă 
lovitură. Că urma să mă ispitească iar în 
păcat, să mă facă din nou să vibrez. 
Când l-am văzut, de ziua mea, mi-a dat o 
felicitare şi mi-a spus că urma să 
primesc şi un cadou... 
— Iar cadoul este jaful de sâmbătă, 
înţelese Arpad. 

Sophie încuviinţă, dând din cap: 
— Va fi ultimul, îţi promit. Dar dacă nu 
vrei, nu mă duc. 

Arpad realiză că se afla în faţa unei 
dileme uriaşe. 
— Deci mă asiguri că va fi ultimul tău 
jaf. Dar cum aş putea să fiu sigur că, 
într-o bună zi, în ciuda tuturor 
promisiunilor tale, n-o să te simţi din 
nou neputincioasă în faţa chemării? 
Tocmai mi-ai povestit că ai mai vrut o 
dată să te opreşti, după San Remo, dar 
că tentaţia a fost, evident, mai puternică 
decât tine! 
— De data aceasta voi încerca să 
rezist... De dragul tāu... 
— Dar nu eşti sigură că vei reuşi... 

Era clar că se confrunta cu propriile 
ei contraziceri. 
— îți promit că voi face tot ce pot, ca să 
nu calc din nou strâmb. 
— Dacă îţi cer să renunti la acest jaf, 
probabil că îmi vei purta pică toată 
viaţa. Se va rupe ceva între noi. Cuplul 
nostru probabil nu va reuşi să 
supravieţuiască acestei rupturi. Dar şi 


dacă te las să o faci, şi lucrurile se 
complică, dacă eşti arestată sau 
împuşcată de către poliţişti, tot eu o să 
fiu de vină, pentru că aş fi putut să te 
opresc la timp. Deci, orice aş face, risc 
să te pierd în ambele cazuri. 

x 


„Risc să te pierd în ambele cazuri.” 
Arpad nu- şi putea scoate din minte 
dilema aceasta, pe când stătea singur în 
dormitor. Se gândea că o singură 
persoană ar fi putut să-l ajute cu 
adevărat: Fiară. Şi ştia şi cum sā dea de 
el. Dădu laoparte noptiera lui Sophie şi 
scoase plinta: telefonul era acolo. îl luă 
şi atinse singurul număr aflat în agendă 
- un număr din străinătate, cu un prefix 
complet necunoscut. 


Fiară tocmai se întorsese în 
Ascunzătoare. Se dusese să-şi schimbe 
plăcuţa de înmatriculare a motocicletei 
pe care o ascundea în pădurea de lângă 
fermă, în caz că era nevoit să fugă pe 
neaşteptate. în ajun încălcase sfintele 
reguli de siguranţă atunci când se 
dusese cu ea la Muzeul de istorie 
naturală. Motocicleta avea să fie folosită 
pentru jaf şi, până atunci, nu trebuia să 
apeleze la ea decât în caz de maximă 
urgenţă. La întoarcerea de la muzeu, 
aruncase plăcuţa la gunoi. Furase o alta 
apoi, în timpul nopţii, iar acum o 
montase. Totul se aranjase, până la 
urmă, dar nu-i plăcea faptul că părea să 
piardă controlul asupra situaţiei, ceea 
ce îl făcea să-şi asume nişte riscuri 
inutile. întotdeauna fusese extrem de 


riguros, iar acum făcea greşeli de 
neiertat, ca de începător. 


Deodată, îi sună telefonul, smulgându- 
l din această meditaţie. Doar Sophie îl 
suna pe acel aparat, aşa că răspunse. 
însă era Arpad, care îl întrebă direct: 
— Acum 15 ani, când m-ai forţat să fug 
de la Saint-Tropez, ţi-era teamă că te 
dau pe mâna poliţiei sau voiai să mă 
îndepărtezi de Sophie? 
— Ambele, răspunse Fiară. Ştii, îţi 
datorez nişte scuze. 
— Scuze? 
— Da. Nimic din toate astea nu au fost 
împotriva ta, ci doar pentru Sophie. 
— Atunci explică-mi de ce ai încercat 
să mă implici şi pe mine în lovitura de 
sâmbătă, dacă intenţionai să o dai 
împreună cu ea. 
— Nu asta am intenţionat iniţial. Ţi-am 
spus că venisem la Geneva pentru o 
lovitură, însă nu ți- am spus niciodată că 
voiam să o dau cu tine... 
— Aha, acum înţeleg. Atunci însă de ce 
mi-ai cerut să ne întâlnim la Caravelle? 
— Săptămâna trecută, Sophie mi-a 
spus că voia să renunţe. Pentru tine. Că 
se jurase că San Remo avea să fie 
ultima dată pentru ea şi că intenţiona să 
îşi respecte promisiunea. Eram pe 
punctul de a renunţa şi eu, de aceea o şi 
sunasem duminica trecută: ca să îi spun 
că aveam să o las în pace de acum 
înainte. însă ai răspuns tu şi ai hotărât 
deodată să iei tu parte la spargere. Am 
profitat de ocazie, sperând că astfel o 
voi putea face pe ea să îşi schimbe 
părerea. Nici măcar nu ştiu de ce ţi-am 


dat acea întâlnire. Nu ştiu ce-am avut 
atunci în minte, pentru că astfel n-am 
făcut decât să complic lucrurile. 
— Şi acum? întrebă Arpad. 
— Acum cel 
— Ce se va întâmpla acum? 
— Aşa cum ţi-am zis: ea renunţă, 
pentru tine. Dar o s-o pierzi. 
— Ştiu, îi dădu dreptate Arpad. Ce să 
fac? 

Deci acum ajunsese să îi ceară sfaturi 
matrimoniale lui Fiară... 
— Trebuie să o laşi să fie ceea ce este 
ea cu 


I 

adevărat: un animal sălbatic. 

„Nu uita de Viscontini”, de pe 
felicitare, la asta se referea, nu-i aşa? 
— Da, ea este pantera lui Viscontini. 
Nicio cuşcă nu o va putea împiedica să 
fie ceea ce este. Trebuie să îi respecţi 
natura. Este cel mai frumos mod în care 
o poţi iubi. 

Se lăsă tăcerea. Apoi Arpad întrebă: 
— Dacă o las să participe la jaful ăsta, 
îmi promiţi că dispari apoi pentru 
totdeauna? 

— Promit, răspunse Fiară. Dar nu ţie îţi 
promit, ci ei. Deja i-am dat cuvântul 
meu. Aceasta va fi ultima noastră 
lovitură. 

— Foarte bine, spuse Arpad. Atunci 
vreau să particip şi eu. 

— Ce? 

— Aceasta este condiţia mea. 

— I-ai spus şi lui Sophie? 

— Nu. Ea nici nu trebuie să ştie. Va 
afla de-abia sâmbătă, în ultima clipă. 
Mai e valabil planul pe care mi l-ai 


explicat la Caravelle? 

— Evident, îl asigură Fiară. 

— Deci rolul pe care mi-l atribuiseşi 
atunci era, de fapt, al lui Sophie, dacă 
am înţeles eu bine? 

— Aşa este. Ea intră prin faţă, cerându- 
i paznicului să îi deschidă. Mai ales că e 
femeie, nu o să se teamă nimeni de 
nimic. lar eu intru prin spate... 

— Atunci fii atent cum o să facem, 
spuse Arpad. Păstrez eu rolul acesta. O 
să intru eu pe uşa din faţă, exact cum 
mi-ai zis. lar voi doi intraţi împreună 
prin spate. în felul acesta, nu o scapi din 
ochi şi poţi să o protejezi. Jură-mi că n-o 
să păţească nimic! Dacă intervine ceva, 
o faci scăpată, ai grijă să ajungă la 
adăpost. Eventual, în caz că vă prinde 
poliţia, te prefaci că o iei ostatică, să 
pară că s-a aflat în locul nepotrivit, Ia 
momentul nepotrivit. Te sacrifici pentru 
ea. 

— Ne  sacrificâm pentru ea, preciză 
Fiară. 

— De acord, spuse Arpad. Să nu cumva 
să îi spui ceva. O punem în faţa faptului 
împlinit, sâmbătă dimineață. Altfel, 
riscâăm să renunţe dacă află că sunt şi 
eu în joc. lar eu vreau ca ea să-şi 
satisfacă nevoia, pentru a ne putea 
salva cuplul. 


Aflat în maşina lui, cu ochii lipiţi de 
ecran, Greg era pur şi simplu 
înmărmurit de ceea ce tocmai auzise: 
aveau să fie trei tâlhari sâmbătă, iar 
unul dintre ei avea să fie Sophie. 


Cu 15 ani în urmă 


20 SEPTEMBRIE 2007 


Brachetto, Toscana (La trei zile după 
jaful de la Menton) 


O mică stână din piatră se ridica 
printre măslini. Iarba înaltă şi vegetaţia 
luxuriantă nu lăsau nicio îndoială 
asupra halului de paragină în care se 
afla acum ceea ce fusese cândva o 
exploatare agricolă înfloritoare. 

Soarele dimineţii anunţa o zi superbă. 
în faţa construcţiei se afla o terasă 
improvizată: două scaune alături de o 
masă din fier, pregătită pentru micul- 
dejun. Fiară pregătea cafeaua pe un 
reşou cu gaz. Sophie stătea aşezată pe 
un buştean, la câţiva metri distanţă. Se 
uita în zare, la sălbăticia din jur: nu va 
veni nimeni să îi caute aici. 

Această livadă de măslini părasită 
avea să fie regatul lor pentru 
următoarele patru săptămâni. Fiară o 
avertizase că trebuiau să se dea la fund 
o vreme. Ca să nu-şi neliniştească 
părinţii, Sophie îi anunţase că voia să 
facă singură turul Italiei, în ajunul 
jafului, îi  sunase dintr-o cabină 
telefonică să le spună că îşi spărsese 
mobilul, aşa că nu trebuiau să se 
îngrijoreze dacă nu îi suna prea des. în 
schimb, pe Arpad nu-l prevenise că avea 
să dispară o vreme. Aşa i se păruse mai 
prudent pe moment. El ar fi pus 


întrebări, iar ea nu trebuia să-şi asume 
niciun risc. în plus, atracţia pe care o 
simţea pentru  Fiară fusese mai 
puternică. 

După spargerea Băncii Poştale din 
Menton, ea şi Fiară trecuseră fără 
probleme graniţa în Italia, pe drumuri 
lâăturalnice. Fuga fusese minuțios 
planificată. îşi abandonaseră maşina la 
Ventimiglia, unde îi aştepta un alt 
vehicul, cumpărat cu acte în regulă cu 
câteva săptămâni înainte şi înmatriculat 
în Italia. Merseseră apoi până în 
Toscana şi se opriseră într-un final la 
această stână de lângă Brachetto, 
dotată cu tot confortul. Fiară o 
aprovizionase cu mâncare şi apă care să 
le ajungă o lună întreagă. Mai erau 
acolo şi câteva lăzi cu vin bun şi cărți. 
Aveau cu ce să îşi ocupe timpul şi sa se 
simtă bine împreună. 

Fiară îi aduse o ceaşcă cu cafea lui 
Sophie şi se aşeză alături de ea pe 
buştean. Ea se lipi de el. De trei zile 
încoace, făcuseră dragoste de multe ori. 
Ea era de-a dreptul euforică, nu-şi putea 
scoate din minte imaginile din timpul 
jafului. Se simţea bine cu Fiară, la 
adăpost de tot şi de toate. Singurul 
lucru care le amintea de lumea civilizată 
era micuțul sat Brachetto, pe care îl 
puteau zări în depărtare. 

— De ce o fi fost părăsită livada asta de 
măslini? întrebă Sophie. 

— Era proprietatea unei familii vechi şi 
bogate din regiune, Madura. S-a stins 
odată cu moartea ultimului moştenitor, 
Luchino Alano di Madura, care n-a avut 
copii. 


— Şi nu a preluat nimeni proprietatea? 
— Nimeni. Cred că acum aparţine 
satului, care nu are mijloacele de a o 
întreţine. 

Sophie zări ruinele unui castel, pe 
dealul din faţa. 

— Acolo locuia acest Luchino di 
Madura al tău? 

— Exact. Dacă vrei, putem să mergem 
acolo mai târziu. 

Ceea ce şi făcură. 

Castelul familiei Madura ajunsese o 
ruină romantică, năpădită cu totul de 
vegetaţie. Sosirea celor doi deranja o 
turmă de porci- mistreți. în jurul clădirii 
principale se vedeau resturile unei 
grădini à la française, care fusese şi ea 
învinsă de natură. Fiară, care în mod 
clar cunoştea foarte bine împrejurimile, 
o conduse pe Sophie până într-un loc 
din care se deschidea o panoramă 
spectaculoasă asupra întregii regiuni. 
Acolo se găseau trei morminte. Sophie 
se apropie să le cerceteze. 

Prima piatră funerară purta numele 
unei oarecare Giovanna Montenapolino, 
decedată în 1921. Ceva mai departe, se 
afla locul de veci al ultimului stăpân al 
locurilor, Luchino Alani di Madura, care 
murise în 1931. Şi, chiar alături de el, 
un micuţ mausoleu pe care era gravat 
simplu: 


CATIINO 
1912-1915 


— Cine era Gattino? întrebă Sophie 
descoperind datele unei atât de scurte 
vieţi. Un copil? 


— O panteră, răspunse Fiară. 


La stână, Fiară păstra un exemplar 
din cartea lui Carlo Viscontini, Animale 
sălbatice. Lui Sophie i se păru 
pasionantă cartea, în special capitolul 
despre panteră, care o impresionă 
foarte tare. 

— Mă identific cu ea, îi explică ea lui 
Fiară. 

lar lui i se păru că avea atât de multă 
dreptate, încât de atunci începu să-i 
zică „Pantera mea”. 

La început, lui Sophie îi plăcu să se 
simtă pantera lui Fiară, aşa cum trăiau 
ei doi, complet liberi, în livada cu 
măslini. Dar după trei săptămâni, ea 
începu să perceapă stâna ca pe o 
închisoare. Se plictisea îngrozitor. I se 
făcuse un dor teribil de Arpad şi îşi 
dădea seama acum cât de tare ţinea la 
el. Regreta faptul că dispăruse fără să îi 
spună nimic. 

x 


Pe la mijlocul lui octombrie, după 
patru săptămâni de izolare la stână, 
Fiară şi Sophie ieşiră pentru prima dată 
de acolo, să se ducă la Brachetto. Ea nu 
cunoştea satul decât din cartea lui 
Viscontini. în seara aceea, Sophie se 
grăbi să îl sune pe Arpad de la prima 
cabină telefonică întâlnită. Dar numărul 
lui nu mai era valabil, încercă să dea de 
el la Beatrice, dar responsabilul de 
acolo o anunţă că plecase. 

— Unde anume? întrebă ea, disperată 
că nu îl va mai găsi niciodată. 
— Habar nu am. Zicea că s-a ivit ceva 


de lucru. Presupun că la Londra. Dar tu 
ce mai faci? Tatăl tău ne-a spus că eşti 
în vacanţă în Italia. 

Sophie simţi nevoia imediată de a se 
întoarce la Saint-Tropez şi de a da de 
urma lui Arpad. Pentru că nu voia să îi 
dezvăluie lui Fiară adevăratul motiv al 
întoarcerii ei grăbite în Franţa, pretextă 
faptul că începuseră cursurile la 
universitate. Fiarā era de pārere că 
trebuiau să mai rămână ascunşi un 
timp, că era încă prea devreme să plece, 
însă nu o putea forța. Sophie era o 
panteră, nu suporta nicio constrângere. 

înainte de a se despărți, petrecură 
două zile la Florența. Luminile oraşului 
le făcură foarte bine. La propunerea lui 
Sophie, hotărâră să îşi marcheze pe 
piele amintirea intensei experiențe pe 
care o trăiseră împreună. Se duseră la 
un salon de tatuaje, unde Sophie îşi 
desenă o panteră pe coapsă, iar Fiară o 
reproduse pe pieptul său. 

Pe peronul gării, când Fiară o 
îmbrăţişă pe Sophie înainte ca aceasta 
să urce în trenul către Milano, se feri să 
îi spună că o iubea. Simţise că nu era 
ceva reciproc. Şi avea sufletul făcut 
tāndāri. 

Sophie încă nu îşi putea imagina ce 
fel de otravă îi curgea prin vene. Doar 
se simţea transformată de experienţa ei 
şi gata să îşi trăiască viaţa. în plus, 
avusese ocazia să conştientizeze ce 
simţea pentru Arpad. Plănuia să îşi 
oficializeze relaţia cu el. Nu trebuia să 
se mai ascundă. Avea să îşi impună 
voinţa în faţa tatălui ei. 

însă odată întoarsă la Saint-Tropez, 


Sophie descoperi, cu profundă 
disperare, că Arpad se  evaporase 
complet. 


CAPITOLUL 20 
O zi până la jaf 


Duminieă-26 iunie-/deseoperirea lui GregHuni27 
iunie 
Marţi28 iunie 
MiereunT^ Munie 
Jei30 iunie 
-> Vineri, 1 iulie 2022 
Sâmbătă, 2 iulie (Ziua jafului) 


Ora 10 dimineaţa, la sediul central al 
Poliţiei Judiciare. 

într-o sală de şedinţe, se puneau la 
punct ultimele detalii ale operaţiunii de 
a doua zi. în 24 de ore, la Geneva avea 
să se dea o spargere şi singurii care 
puteau schimba cursul evenimentelor 
erau aceşti poliţişti, din diverse brigăzi, 
care îl supravegheau fără oprire pe 
Arpad de câteva zile încoace. Era 
necesară realizarea unui flagrant, iar 
Greg discuta acum cu colegii săi 
punctele tactice principale. 

A doua zi dimineaţă, de la prima oră, 

aveau să fie mobilizați 20 de agenţi din 
trupele de intervenţie. Aceştia aveau să 
fie împărţiţi în nouă vehicule: trei 
staționate pe malul drept, trei pe cel 
stâng şi trei în apropierea domiciliului 
lui Arpad Braun. Deoarece nu cunoşteau 
locul unde avea să fie dată spargerea, 
Greg plănuise un dispozitiv asemănător 
unui năvod pe care să îl poată strânge 
treptat în jurul suspecţilor, pe măsură 
ce primea informaţii de la brigada de 
supraveghere. 
— Vom rămâne suficient de departe 
pentru a nu ne dezvălui filajul, dar 
suficient de aproape pentru a interveni 
foarte repede, sublinie Greg. 

Ardea de dorinţa de a le împărtăşi 
tuturor ceea ce descoperise cu o zi în 
urmă, şi anume că aveau să fie trei 
spărgători, printre care o femeie, 
Sophie, şi că aveau să pătrundă într-un 
magazin de bijuterii prin două intrări 
diferite. Dar nu putea face asta fără să 


rişte să fie imediat revocat, din cauză că 
folosise o cameră de serviciu 
neautorizată de procuror. încercă totuşi 
să transmită informaţia, prefacându-se 
că era rolul intuiţiei sale: 
— Stim că obiectivul va fi cel mai 
probabil un magazin de bijuterii, 
deoarece băncile sunt închise sâmbăta. 
Deci îmi închipui că va avea loc un atac 
simultan prin faţă şi prin spate. 

Colegii îl priviră circumspecţi: 
— Stai puţin, îl întrerupse unul dintre 
ei. „Prin faţă” şi „prin spate” unde 
anume? Nu ştim despre ce clădire e 
vorba. 

Greg nu se lăsă descurajat: 
— Am făcut o mică cercetare. Toate 
magazinele mai răsărite de bijuterii au 
ieşiri de urgenţă. E o cerinţă de 
securitate la incendiu, în special acolo 
unde vitrinele sunt blindate. Deci, dacă 
există două căi de acces în magazin, de 
ce n-ar profita de ele spărgătorii noştri? 
— Pentru că este mai complicat, 
obiectă şeful echipei de Ia 
Criminalistică. Tâlharii vor să acționeze 
cât mai rapid posibil: intră şi ies, în 
general, pe uşa principală. Ştiu asta din 
experiența mea de zece ani în fruntea 
departamentului de Criminalistică. 
— Cu atât mai bine dacă o să intre doar 
pe uşa principală, spuse Greg, vor fi mai 
uşor de prins. Am zis să trec în revistă 
toate ipotezele posibile, pentru ca trupa 
de intervenţie să fie pregătită pentru 
toate situaţiile. 

Greg ar fi vrut să spună mai multe, 
dar nu dorea să rişte să se compromită. 
însă avu noroc câteva minute mai târziu, 


când Marion Brullier îşi începu şi ea 
raportul de activitate, dându-i o mână 
de ajutor providenţială lui Greg. Marion 
povesti că inspectorii îi interogaseră pe 
toţi informatorii pe care îi aveau, dar 
nimeni nu auzise să se pregătească 
vreun jaf în viitorul apropiat. 

— în schimb, menţionă Marion, putem 
confirma cu şi mai multă certitudine că 
persoana de la Muzeul de istorie 
naturală, de miercuri, era Philippe 
Carral. Fotografia pe care o aveam noi 
era veche de 20 de ani, de când a fost 
arestat ultima dată. Am reuşit să 
obţinem, cu ajutorul unui contact de-al 
nostru de la Paris, o fotografie mai 
recentă, de la serviciile de informaţii 
franceze. E de-acum şapte ani, nu e nici 
ea foarte nouă, dar e mai bună decât ce 
aveam noi. 

Şi Marion afişă imaginea pe ecranul 
mare, să o poată vedea şi colegii ei. în 
ea se afla Fiară, în costum de baie, 
aşezat la o masă de restaurant de pe o 
plajă. 

— Iată cum arată tâlharii în vacanţă, 
glumi unul dintre poliţişti. 

Se auziră câteva râsete. 

— Fotografia a fost făcută pe o plajă 
din Porto- Vecchio, explică Marion. Lipii 
de lângă el sunt toţi nişte infractori de 
prin mafia de la Rimini şi din lumea 
interlopă corsicană. Toți au fost 
implicaţi în diverse tâlhării. 

Greg rămase înmărmurit la vederea 
fotografiei. Nu era ea de cea mai bună 
calitate, dar pe pieptul dezgolit al lui 
Philippe Carral se putea observa un 
tatuaj similar celui de pe coapsa lui 


Sophie. O întrerupse imediat pe Marion. 
— Dar ştiu tatuajul acesta! exclamă el. 

Se ridică şi se duse să arate cu 
degetul înspre pectoralul lui Fiară. 

— Sophie Braun, soţia lui Arpad, are 
unul exact la fel pe coapsă, adăugă 
Greg. 

Tatuajul nu se distingea foarte clar în 
imaginea cam înceţoşată de pe ecran. 
Se putea bănui că era un animal, dar nu 
se distingea exact care anume. Greg era 
totuşi sigur că era vorba de exact 
acelaşi desen pe care îl avea şi Sophie. 
— E un lup? întrebă unul dintre colegii 
săi. 

— Nu, e o panteră, afirmă Greg. 
— Eu văd un lup, insistă polițistul. 

Marion interveni: 

— Eşti sigur că e vorba de acelaşi 
tatuaj, Greg? 

— Sigur. Am văzut-o pe Sophie Braun 
în costum de baie. Are această panteră 
tatuată pe coapsă. 

— Dar n-ar fi singurii, remarcă un alt 
poliţist. Sunt foarte răspândite tatuajele 
cu animale sălbatice: capete de leu, de 
tigru, de lup... 

— E o panteră, credeţi-mă! se enervă 
Greg. 

— Ce-ar fi să mărim puţin poza? 
propuse procurorul. 

— Am încercat deja, vă daţi seama, 
răspunse Marion, dar calitatea 
fotografiei e prea slabă. Cu cât o mărim 
mai mult, cu atât devine mai neclară. 
Nu am reuşit deloc să o prelucrăm. 

— Dar este exact acelaşi tatuaj, repetă 
Greg. Bag mâna-n foc. lar ăsta nu poate 
fi un detaliu lipsit de importanţă. 


— Deci această Sophie Braun ar putea 
avea o legătură cu Philippe Cartai? 
încercă să direcţioneze eficient discuţia 
şeful criminalistilor. 


Greg profită de ocazie: 
— Deci vor fi trei spărgători mâine, iar 
unul dintre ei va fi o femeie! 
— Este o concluzie cam pripită, îl 
temperă procurorul. V-aş reaminti că 
„bag mâna-n foc” nu este o dovadă cu 
valoare legală. Dar trebuie clarificată 
povestea asta cu tatuajul. E pus sub 
urmărire şi telefonul soţiei lui Arpad 
Braun, nu-i asa? 
— Da, confirmă şeful brigăzii de 
supraveghere. Aşa am hotărât ieri, în 
speranţa că vom putea obţine o 
mărturisire a soţului, înainte de a 
acționa. Dar nu ne-a atras atentia nicio 


comunicare efectuată până acum. 

— Puneţi-o şi pe ea sub observaţie, 
hotărî procurorul. Să nu o scăpaţi o 
secundă din ochi! 

La ora 11 dimineaţa, agenţii din 
echipa de filaj observară Porsche-ul lui 
Sophie intrând într-o spălătorie de pe 
Strada Dancet. Unul dintre ei trimise un 
raport scurt pe grupul de mesagerie: 

„Familia Braun a făcut cumpărături la 
supermarket şi acum îşi spală maşina”. 


Când Porsche-ul a dispărut în tunelul 
spălătoriei, înghiţit de periile uriaşe, 
Sophie îi cuprinse în mâini faţa lui 
Arpad şi îi spuse, cu recunoştinţă în 
glas: 

— Mulţumesc. îţi mulţumesc pentru că 
mă laşi să fac... 
— O să fie totul în regulă mâine? 


întrebă el. 

Ea întoarse privirea: 

— Hai să nu vorbim de ziua de mâine. 
De ce nu vii cu noi azi după-masă, la 
Saint-Tropez? 

— Am întâlnire cu Julien ceva mai 
târziu, e posibil să-mi fi găsit o slujbă. în 
plus, aşa o să pot fi mâine aici, când tu... 

Tăcură amândoi. Era evident că 
Sophie habar nu avea de implicarea 
soţului ei în jaf, iar Arpad încerca să nu 
se dea de gol în legătură cu înţelegerea 
pe care o făcuse cu Fiară. însă fu 
aproape să se trădeze când îi puse 
întrebarea care îl tot frământa: 

— Dar cum o să reuşeşti să fii diseară 
la Saint- Tropez şi mâine-dimineaţă aici? 

Sophie îl privi cu un aer bănuitor: 

— De unde ştii că e mâine? 

— Cunosc planul, mi-a povestit Fiară. 

— Hai să nu vorbim despre ziua de 
mâine, repetă Sophie. 

— Dar cum să nu vorbim despre ziua 
de mâine? izbucni Arpad nervos. îţi dai 
seama că este singurul lucru la care mă 
pot gândi acum. Dacă se întâmplă ceva 
rău? 

— O să fie bine. îţi promit. Ai încredere 
în mine, te rog. Ai încredere în Fiară... 

Arpad oftă. Sophie adăugă: 

— Şi acum, ascultă cu atenţie ce îţi voi 
spune... 

El dădu din cap, pentru a-i arăta că se 
bucura de toată atenţia lui. Sophie 
continuă: 

— Dacă te întreabă ceva poliţia... 

Arpad o întrerupse imediat: 

— De ce să mă întrebe pe mine ceva 
poliţia? 


Sophie hotări că era mai bine să nu 

răspundă la întrebarea aceasta. Exista 
un motiv pentru care lucrurile riscau să 
se termine prost, dar evident că nu 
dorea să îi spună nimic soţului ei. 
—  Ascultă-mă cu atenţie, Arpad. Nu 
mai pune întrebări, doar ascultă-mă, te 
rog! Dacă te întreabă poliţia, iată ce va 
trebui să răspunzi. 

Şi începu să-i înşire o listă de 
comportamente pe care trebuia să le 
aibă şi răspunsurile pe care trebuia să 
le dea. Când termină, nu se putu abţine 
să adauge: 

— Şi dacă se întâmplă ceva rău... 

Atunci, el o întrerupse din nou: 

— „Dacă se întâmplă ceva rău”? De ce 
s-ar întâmpla ceva rău? 

Sophie nu răspunse, ci reluă: 

— Dacă se întâmplă ceva rău şi trebuie 
să dispar, mă poţi căuta în 
Ascunzătoare. 

— Ce ascunzătoare? 

— O fermă de la Jussy. Să reţii adresa 
aceasta. E acolo un apartament, chiar 
lângă hambar, se ajunge la el pe o 
scară. 

Dacă lucrurile căpătau o întorsătură 
urâtă şi Sophie era nevoită să fugă, era 
clar că nu ar fi putut să-şi mai vadă 
familia multă vreme de acum înainte. 
lar dacă se întâmpla acest lucru, ar fi 
vrut să-l revadă pe Arpad. Pentru ultima 
dată. 

La ora 15, în acea după-amiază, 
Sophie îşi aştepta copiii, alături de alţi 
părinţi, în faţa şcolii din Cologny. Era 
mare veselie în jur, fiind vorba de ultima 
zi de şcoală înaintea vacanței de vară. 


Karine o urmări de la distanţă pe 
Sophie cum îi îmbrăţişa pe Isaak şi pe 
Lea şi îi ducea la maşină. Urcară cu toţii 
la bord. Karine observă că în portbagaj 
se găseau nişte valize. Porsche-ul 
dispăru repede din raza ei vizuală. Nu 
ştia încotro, dar Karine se simţea 
uşurată să II vadă plecând. 

Sophie o luă pe drumul de pe 

marginea Lacului Leman, apoi traversă 
cartierul Eaux- Vives şi ieşi în drumul 
spre Malagnou, axa care lega centrul 
Genevei de frontiera cu Franţa. Nu 
observase baletul extrem de discret al 
maşinilor de poliţie care se tot succedau 
pe urmele ei. 
— Tocmai a trecut de intersecţia cu 
drumul spre ThOnex, eu cred că se duce 
înspre vama de la Vallard, anunţă prin 
staţia radio unul dintre poliţişti. 


Când ajunse la punctul de control, un 
vameş se apropie de Sophie, ca pentru 
un control de rutină. 

— Bună ziua, doamnă. încotro mergeţi? 
— La Saint-Tropez. 

— Pentru cât timp? 

— Toată luna iulie. Poate şi mai mult. 
Părinţii mei locuiesc acolo. 

Vameşul aruncă un ochi înăuntrul 
maşinii. 

— E în regulă, spuse el, puteţi trece. 

Imediat ce Sophie plecă, vameşul 

sună la numărul pe care îl primise de la 
centrală. 
— Tocmai a trecut frontiera, îşi anunţă 
el interlocutorul. Se duce la Saint- 
Tropez, la părinţii ei, unde va rămâne 
toată luna iulie. 


— Mulţumesc, răspunse şeful echipei 
de supraveghere şi închise telefonul. 

Acesta se afla într-o sală de lucru de 
la sediul general al Poliţiei Judiciare. 

— Se pare că îşi va petrece vara la 
Saint-Tropez, îi anunţă el pe colegii 
prezenţi. 

Poliţiştii elveţieni nu o puteau urmări 
pe Sophie în Franţa fără o autorizaţie 
primită din partea Ministerului de 
Interne. Şeful echipei de supraveghere 
îl contactă imediat pe procuror, să Îi 
solicite trimiterea unei cereri la Paris, 
dar acesta îi răspunse pe un ton 
resemnat: 

— lese complet din discuţie. E o zi de 
vineri, la prânz. în cel mai bun caz, vom 
primi un răspuns de la francezi pe la 
mijlocul săptămânii viitoare. 
— Aş putea trimite la Saint-Tropez o 
echipă foarte discretă..., sugeră şeful 
echipei de supraveghere. 
— Aţi înnebunit? se răsti procurorul. 
Dacă sunt prinşi, provocâm un incident 
diplomatic. Nu ştiu despre 
dumneavoastră, dar eu nu am niciun 
chef să îmi termin brusc cariera, în 
weekendul ăsta! 

x 


La ora 18, aşa cum stabiliseră la 
începutul săptămânii, Arpad se duse să 
se întâlnească cu prietenul său Julien 
Martet, într-un bar din centrul oraşului. 
— Rezolvăm noi, îl asigură Julien. 

— Aşa sper, rāspunse Arpad. 

Arpad îl admirase dintotdeauna pe 
Julien: ambițios, muncitor, inteligent, 
generos cu timpul său, mereu prezent 


când era nevoie de el. în costumul lui 
impecabil, era imaginea perfectă a ceea 
ce işi dorise şi Arpad să fie. 


— Ascultă, spuse Julien. Am săpat puţin 
prin firmă. Te rog să rămână între noi, 
dar am aflat că se caută, în intern, un 
responsabil pentru clienţii francezi. Ştiu 
că te-ai potrivi foarte bine, dar de-abia 
luni o să ne ocupăm de candidaturi. Pot 
încerca să sugerez o persoană din afară, 
ca să te pot propune pe tine pentru 
acest post. 

— Eşti un prieten adevărat, îi mulţumi 
Arpad. 

— Nu-ţi garantez nimic, dar o să fac tot 
posibilul. Iar dacă n-o să reuşesc, găsim 
noi altceva. Ai încredere în mine, 
rezolvăm! 

Cei doi băură câteva beri, continuând 
conversaţia pe subiecte mai uşoare. însă 
Arpad avea mintea în altă parte: el 
număra orele până la spargere. De 
altfel, nu-i păsa nicicum de slujba pe 
care i-o propunea Julien, el avea nevoie 
de întâlnirea cu el drept alibi. Sophie 
avea unul beton: era la Saint-Tropez. lar 
dacă îl întreba cineva pe el de ce nu 
plecase împreună cu soţia şi copiii săi, 
putea motiva că avusese această foarte 
importantă întâlnire în interes 
profesional. 


x 


Ora 21, la Furuncul. 

Copiii se culcaseră. Valizele lor, deja 
pregătite, aşteptau la uşă. Totul era 
gata pentru plecarea de a doua zi. 
Karine intră în bucătărie, unde Greg 


tocmai termina de spălat vasele. Acesta 
îi întinse un pahar cu vin: 

— Să bem pentru weekendul nostru în 
doi, spuse el. 

Ea îşi ciocni paharul de al lui şi se 

forţă să afişeze o expresie încântată. 
Dar nu se gândea decât la acea 
scrisoare în care Greg era făcut porc 
ordinar şi la filmuleţul cu Sophie. Se 
întreba cine era cu adevărat bărbatul 
acesta, soţul ei. însă Greg părea să facă 
toate eforturile, iar ea simţea că trebuia 
să facă la fel. Hotărâse să mai ofere o 
şansă mariajului lor, aşa că trebuia să 
îşi dea şi ea osteneala să treacă peste 
unele lucruri. 
— Părinții mei vin să îi ia pe băieţi la 
ora 10, spuse ea. Dacă plecăm şi noi tot 
atunci, ajungem în Italia la timp să 
putem mânca de prânz acolo. Am găsit 
un mic restaurant aproape de Alba, cu 
nişte recenzii foarte bune... Cred că ar fi 
mişto. 

Greg nu o informase încă. Ştia că avea 
să Îi facă o nouă scenă, aşa că tot 
amânase momentul. 

— Ar fi mai bine să plecăm la amiază, 
propuse el. Din cauza traficului. 
— Asa crezi? 


— Da, toată lumea o să plece mâine- 
dimineaţă pe la aceeaşi oră. O să fie cozi 
de kilometri întregi la intrarea în 
tunelul Mont-Blanc. 

— Dar nu la 10 dimineaţa, îl contrazise 
Karine. Şi, oricum, nu ne pasă, pentru 
că nu o să fie şi copiii cu noi, să ne urle 
în cap. Ne trezim aici, mâncăm de prânz 
în Italia, o zi pe picior mare! 


Şi zicând cuvântul „picior”, ridică un 
pic şi piciorul drept, ca să poată observa 
Greg că îşi făcuse pedichiura. însă Greg 
nu avu nicio reacţie. 

— Nucţi place culoarea? se îngrijoră ea. 

El îşi regretă laşitatea de a fi aşteptat 
atât de mult. 

— Ştii, începu el, nu mai ţin minte dacă 
ţi-am spus sau nu, dar eu mâine- 
dimineaţă lucrez... 

Ea simţi că rămâne fără aer. 

— Cum adică „lucrezi”? 

— Mda, e povestea aceea despre care 
ţi-am zis... 

— Greg, tu îţi baţi cumva joc de mine? 
— Dar ştii prea bine că serviciul meu 
este imprevizibil! 

— De câtă vreme discutăm despre 
weekendul ăsta? Chiar nu puteai să 
găseşti pe cineva să îţi tină locul? 

— Dar nu se poate să-mi țină locul 
oricine, Karine. Fac parte din trupele de 
intervenţie, nu sunt vreun vânzător de 
prăvălie. 

Imediat îşi regretă spusele. 

— Ţi-aş cam spune eu vreo două, 
vânzătoarei! de prăvălie... 

— Karine, m-am exprimat greşit. 
Ascultā, nu e cazul să strici totul acum... 
— Dar tu eşti āla care strică totul acum! 
— Termin până la prânz! promise el. 
Plecām imediat. Nu e mare diferenţă 
dacā pornim la drum la 10 sau la 12. Şi 
putem să luăm un prânz mai târziu. Pe 
la 15. Aşa e obiceiul în Italia, nu? Nici 
măcar nu mi-ai spus că părinţii tâi vin să 
ia copiii atât de devreme. 

— Nu-mi vine să cred că-mi faci aşa 
ceva! 


Lui Karine îi venea sa plângă. Dar nu 
în faţa lui. Se răsuci pe călcâie şi o luă 
înspre scară. 

— în noaptea asta dormi pe canapea! îi 
ordonă ea. 

Greg se prefăcu că vrea s-o urmeze: 

— Of, Karine, nu o lua aşa! o imploră 
el. Este o operaţiune de mare amploare. 
— lar tu eşti un idiot de mare amploare! 

Karine urcă la etaj, în timp ce soţul ei 
rămase la parter. Se închise în dormitor 
şi se aruncă în pat, plângând în hohote. 


în acelaşi timp, la Saint-Tropez, în vila 
părinţilor lui Sophie, se încheia o cină 
veselă. Cu o jumătate de oră mai 
devreme, Bernard îşi întâmpinase fiica 
şi nepoţii cu câte o pizza făcută de el 
însusi. 


În timp ce Jacqueline strângea masa, 
iar copiii răzuiau fundurile holurilor cu 
îngheţată pe care le primiseră, Bernard 
discuta cu Sophie despre planurile lor 
de vacanţa: ieşiri cu barca pe apă, 
excursii, plaje. Vara avea să fie una cu 
adevărat minunată. 

Discuţia le fu întreruptă de soneria de 
la intrare. Sophie se duse să deschidă 
uşa, în faţa căreia se găseau doi poliţişti 
de la Judiciară. Amândoi îi prezentară 
legitimaţiile, apoi îi explicară că avusese 
loc o spargere la una dintre casele din 
zonă şi că acum făceau turul vecinilor, 
în căutare de potenţiali martori. Sophie 
II chemă pe tatăl ei, care, bineînţeles, 
luă problema foarte în serios. Nu văzuse 
nimic, dar dorea să fie implicat în 
anchetă. Apoi îşi făcu apariţia şi 
Jacqueline, dornică să se amestece în 


conversaţie. 

Până la urmă, Sophie interveni şi îi 
eliberă pe bieţii poliţişti, în momentul în 
care Bernard se pregătea să îi invite să-i 
viziteze terasa: 

— “Tată, cred că domnii mai au şi alte 
treburi de făcut. 

Poliţiştii plecară. Odată urcați în 

maşină, unul dintre ei îşi sună şeful: 
— Am văzut-o pe femeie. Chiar ea ne-a 
deschis uşa... Da, este în mod clar 
persoana din fotografie... E cu copiii şi 
părinţii ei. Tatăl pare complet dus cu 
pluta... Mai avea un pic şi ne invita să 
dormim la el... Da, i-am văzut şi maşina. 
Un Porsche negru, înmatriculat la 
Geneva. Da, i-am ataşat dispozitivul de 
urmărire. 

Din biroul său aflat la sediul Direcţiei 
Regionale de Poliție  Judiciară din 
Toulon, şeful celor doi poliţişti îl 
contactă imediat pe şeful Brigazii 
Criminalistice de la Geneva, cel care îi 
ceruse ajutorul într-un foarte posibil caz 
de tâlhărie. Procedura impunea o cale 
oficială pentru genul acesta de cereri, 
însă poliţiştii ştiau prea bine că timpul 
era preţios şi îşi făceau deseori astfel de 
servicii între ei. 

— Băieţii mei au trecut pe la vilă. 
Femeia e acolo, au identificat-o în mod 
cert. l-au montat şi un dispozitiv de 
urmărire sub maşină. Dacă pleacă de 
acolo, aflăm imediat. 

— îţi mulţumesc pentru tot. 

— Îmi pare rău că nu am putut face mai 
mult. Dar chiar nu am suficienţi oameni 
să organizez şi un filaj serios. 

— Dar ai făcut deja foarte mult, îl 


asigură elveţianul. Mii de mulţumiri şi 
rămân dator. 


La Casa de sticlă, Arpad stătea în 
salon, gândindu-se cu nervozitate şi 
teamă la ziua de mâine. Liniştea fu 
tulburată de soneria telefonului. Era un 
apel video de la Sophie. 

Arpad răspunse. Pe ecran o văzu pe 
soţia lui, în salonul părinţilor ei. Radia 
de fericire: 

— Cum a fost la întâlnirea cu Julien? 

— Bine. Chiar foarte bine. Mi-a spus că 
s-ar putea să existe la ei o poziţie liberă 
pentru mine. 

— Genial! se bucură ea. Să vii repede, 
ne e dor de tine! 

Arpad nu avu timp să răspundă, 
pentru că Isaak şi Lea puseră mâna pe 
telefon. Erau în pijamale deja, se 
pregăteau să meargă la culcare. 

— Noapte bună, dragii mei, le spuse 
Arpad cu inima strânsă. 

— Taţi, îl anunţă sonor Isaak, bunicul 
Bernard ne-a făcut pizza! Şi a fost 
delicioasă! 

Bernard îşi făcu şi el apariţia pe 
ecran, râzând: 

— Arpad, cum a fost interviul? întrebă 
el cu un zâmbet călduros adresat 
ginerelui său. 

Părea să fi şters cu buretele trecutul 
şi se purta de parcă nu se certaseră 
niciodată. 

— Dar ce repede circulă zvonurile! se 
amuză Arpad. Nu a fost un interviu 
oficial, ci mai degrabă o pistă 
potenţială. 
— E bine şi-asa. Când vii aici? 

> 


— Mâine după-masă. 

— De-abia aştept să fim din nou 
împreună în familie, spuse Bernard. 
— Şi eu, răspunse Arpad. 


CAPITOLUL 21 
Ziua jafului 


Duminieă-26 iunie-deseeperirea lui GregH-uni 
27 iunie 
Marţi--28 iune 
MierecH47-294un+e 
J9i30 iunie 
Vineri —L-iuiie 
—> Sâmbătă, 2 iulie 2022 (Ziua jafului) 


Ora 4 up Aa 


Sophie tocmai trecuse incognito 
graniţa elveţiană şi ajunsese în comuna 
Jussy pe un drum izolat, care o tăia 
peste câmp. Opri maşina în faţa fermei 
în care se afla Ascunzătoarea. 

Plecase pe la 22:30 din Saint-Tropez. 
Nu o văzuse nimeni ieşind din casă. 
Părinţii ei se / / culcaseră deja. A doua 
zi dimineaţă, aranjaseră să ii scoale ei 
pe copii ȘI să li ducă la Cannes pentru 
tot restul zilei, ca să li permită ei să 
doarmă până târziu. 


Sophie ieşise din casă pe uşa de la 
bucătărie şi traversase partea din spate 
a grădinii. Apoi coborâse discret panta 
stâncoasă până la drumeagul cu pietriş 
aflat la câteva zeci de metri mai jos. 
După alte câteva minute de mers, 
ajunsese într-o parcare folosită de cei 
care veneau să se plimbe prin zonă. 
Fiară îi lăsase acolo maşina lui, 
Peugeot-ul gri. Sophie avea o dublură a 
cheii. O pornise în direcţia Elveţiei. 
Dacă nu atrăgea nimănui atenţia, dacă 
respecta limitele de viteză, plătea cu 
bani cash la casieriile de pe drum şi 
trecea vama pe un drum secundar, nu 
avea să afle nimeni că se întorsese la 
Geneva. 

Fiară o întâmpină cu masa pusă în 
Ascunzătoare, dar lui Sophie nu-i era 
foame. Avea emoţii. Aşa cum avea 
întotdeauna înainte de o lovitură. 

x 


Ora 5 dimineata. 


La Furuncul, Greg, care dormise pe 
canapea, fu trezit de limba prietenoasă 
a lui Sandy. îl mângâie puţin, apoi se 
ridică în picioare. Lăsă câinele să iasă în 
grădină şi îşi făcu o cafea. îi părea rău 
că se certase cu Karine. Avea mare 
nevoie să recapete armonia dintre ei 
doi. Dar nici nu-i putea ierta lipsa de 
înţelegere. El nu avea o meserie 
oarecare. Urma să aibă loc un jaf, iar el 
nu-şi putea lăsa baltă coechipierii 
pentru simplul motiv că nu-i convenea 
data infracţiunii. îi scrise un bileţel şi i-l 
lăsă pe masa din bucătărie, înainte să 
iasă din casă: 

„Mă întorc la prânz. Şi plecăm în 
Italia. 

Te iubesc”. 

Era pentru prima oară când pleca 
într-o misiune fără să îşi sărute soţia. 


în acelaşi timp, la Casa de sticlă, 
Arpad îşi repeta în minte paşii jafului. 
Se trezise de multă vreme. Fusese o 
noapte scurtă şi agitată. Cele şapte 
minute care îl aşteptau îi păreau încă de 
pe acum o eternitate. 


La câţiva kilometri distanţă, în 
Ascunzătoare, Fiară stătea aşezat într- 
un fotoliu şi o privea pe Sophie 
dormind. întinse cu grijă o pătură peste 
ea. Urma s-o trezească de-abia în ultima 
clipă. Avea nevoie să se odihnească. 

x 


Ora 6:45. 
în vestiarul trupelor de intervenție de 


la sediul central al poliţiei, Greg îşi 
termina pregătirile. Deocamdată, era 
singur aici. 

îşi îmbrăcase într-un fel aproape 
ritualic uniforma neagră. |inuta de 
luptă. De-abia după terminarea 
instructajului avea să îşi pună şi vesta 
antiglonţ, cagula şi casca tactică. 

Se privi îndelung în oglindă. Până 
când îşi făcură apariţia primii colegi. îi 
lăsă pe ceilalţi să se echipeze, iar el se 
duse în sala de şedinţe. 

Venise ziua confruntării. 


Ora 7:15. 

în Casa de sticlă, Arpad bea o ultimă 
ceaşcă de cafea. Stătea în picioare la 
geam, uitându-se afară aşa cum 
obişnuia să o facă, atât de des, Sophie. 

Se cam făcuse vremea să plece. 

Citi pentru ultima dată instrucţiunile 
pe care i le dăduse Sophie în ajun, 
pentru cazul în care lucrurile ar fi luat o 
întorsătură urâtă sau l-ar fi interogat 
poliţiştii. Le mâăzgălise pe o bucăţică de 
hârtie, ca să le poată reţine. Apoi arse 
biletul în chiuvetă, atent să nu rămână 
nicio urmă din el. 

x 


Ora 7:30. 

La sediul central al poliției, în sala de 
şedinţe a trupelor de intervenţie, Greg 
îşi instruia oamenii. 

— Tinta noastră se numeşte Arpad 
Braun, le aminti el în timp ce pe ecranul 
din spatele său se afişa o fotografie de-a 
lui Arpad. A fost manager de active într- 


o bancă privată. L-au concediat acum 
câteva luni. La un moment dat, a stat 
puţin şi la puşcărie, pentru o poveste cu 
un furt de maşină. Are un complice pe 
nume Philippe Carral. Cei doi sunt 
bănuiţi că au mai spart o bancă 
împreună, în Franţa, acum 15 ani. Ştim 
că plănuiesc să atace astăzi un magazin 
de bijuterii. încă nu ştim pe care anume, 
l-am pierdut urma acestui Philippe 
Carral, dar avem o echipă pe urmele lui 
Arpad Braun. Ne anunţă imediat cum 
acesta se mişcă de acasă. 
x 


Ora 8 dimineaţa. 


Arpad urcă în maşină, plecă de la 
Casa de sticlă şi o luă spre centrul 
oraşului. Ar â fost imposibil, chiar şi 
pentru un ochi avizat, să îi repereze pe 
poliţiştii care îl urmăreau. 

îşi lăsă maşina pe Strada François- 
Bellot din cartierul Tranchees. De acolo, 
continuă să meargă pe jos. Cu şapca 
bine înfiptă pe cap. Merse o vreme prin 
oraş, apoi se îndreptă către Strada 
Rhône. 


x 


Ora 9 dimineaţa. 

Greg se instalase în apropierea gării 
Cornavin, alături de alte câteva maşini 
ale trupelor de intervenție. Primi un 
mesaj de la brigada de supraveghere: 
de ceva vreme, Arpad tot dădea târcoale 
pe Strada Rhône. Probabil că avea să 
atace unul dintre numeroasele 


magazine de bijuterii de pe această 
celebră arteră de circulaţie. 

Greg hotări să îşi trimită toţi oamenii 
acolo. Cele nouă vehicule 
neinscripţionate care compuneau 
unitatea lui Greg se îndreptară imediat 
către Strada Rhône, unde ocupară 
discret noi poziţii. 


La 9:30, după a nu ştiu câta tură de 
stradă, Arpad se  îndreptă către 
magazinul Cartier. 

Un polițist deghizat în măturător îşi 
alertă colegii, prin stația radio: 

— Intră la Cartier! Intră la Cartier! 

Greg, aflat lângă magazin, ajunse 
acolo cu maşina fix în momentul în care 
Arpad trecea pragul magazinului. Apoi 
poliţiştii îl pierdură din vedere. Vitrinele 
magazinului erau pline de rafturi de 
prezentare care, din motive de 
securitate, nu lăsau să se vadă mare 
lucru în interior, având spaţii rare între 
ele. 


Greg îşi poziţiona oamenii în jurul 
clădirii, pentru a acoperi toate căile de 
acces. Apoi anunţă în staţia radio: 

— Nu mişcă nimeni deocamdată. Avem 
nevoie de un flagrant. 


Cei doi spărgători tocmai intraseră 
simultan în magazinul de bijuterii prin 
două căi de acces diferite. în timp ce 
primul intrase pur şi simplu pe uşa 
principală, ca un client obişnuit, celălalt 
pâtrunsese prin ieşirea de urgenţă care 
era folosită şi drept uşă de intrare 
pentru angajaţi. Fusese de ajuns să 
pândească sosirea unei angajate căreia 
spărgătorii îi cunoşteau programul. 
Aceasta fusese luată complet prin 
surprindere. înţepenise când 
descoperise umbra cu cagulă care o 
ameninţa cu o puşcă cu ţeava retezată, 
punându-i un deget pe buze drept ordin 
să tacă şi arătând înspre tastatura 
numerică de lângă uşă, s-o deschidă. 

Bineînţeles că angajata se conformase 
imediat. Odată ajunşi în camerele din 
spate, ea fusese legată şi închisă acolo. 
Apoi spărgătorul cu cagulă se dusese 
rapid la complicele său, cel cu şapcă, 
dinăuntrul magazinului. Totul se 
petrecuse într-o fracțiune de secundă. 
în timp ce Cagulă amenința cu puşca, 
Şapcă scoase şi el un pistol de la brâu şi 
începu să urle: „Acesta este un jaf, nu 
mişcă nimeni!” 

Cagulă îi împinse cu puşca pe 
vânzător şi pe directorul magazinului să 
intre în spate. Spărgătorul cu şapcă îl 
forţă pe agentul de securitate să încuie 
uşa magazinului, apoi îl duse şi pe el la 
adăpost de orice privire. Dacă trecea 
cineva prin faţa vitrinei, să nu vadă 
decât un magazin gol. 


Greg stătea ascuns în maşina lui şi 
observa cu atenţie magazinul. Din afară, 
totul părea liniştit. Dar era imposibil de 
văzut ceva clar. 

— Avem nevoie de cineva cu vedere în 
interiorul magazinului, ceru Greg prin 
staţie. 

— Mă ocup eu, anunţă imediat o 
femeie din echipa de supraveghere. 

Apăru o siluetă împingând un cărucior 
gol de copil către intrarea magazinului. 
— Nu văd nimic, spuse femeia în staţie. 
— Cum adică „nu vezi nimic”? o 
întrebă Greg. Unde e Arpad? 

— Nu văd pe nimeni în magazin. 

— în spate ce se întâmplă? întrebă 
atunci Greg. 

— Nimic, îi răspunse un alt coleg. 

Lui Greg nu-i plăcea treaba asta: prea 
multă linişte era de obicei semn râu. 
Hotări să trimită pe cineva în 
recunoaştere. 


înăuntrul magazinului se desfăşura o 
coregrafie perfect plănuită. Spărgătorii 
ştiau exact ce aveau de făcut. Agentul 
de securitate şi vânzătorul fuseseră 
imobilizaţi cu ajutorul unor benzi 
zimţate din plastic şi lăsaţi în paza lui 
Cagulă. Singurul care nu fusese legat 
fedeleş era directorul magazinului, care 
fu condus către seiful principal. Şapcă îl 
obligă să-l descuie. 

Şapcă deschise unul câte unul 
sertarele seifului, fără să se atingă de 
nimic din interiorul lor. Cāuta nişte 
pietre anume şi, când le găsi, schiţă un 
zâmbet triumfător. Nişte diamante 
enorme, roz. Luă un săculeţ din catifea 


şi băgă în el pietrele preţioase. 


Din maşina sa, Greg hotări că trebuia 
să trimită pe cineva în recunoaştere. 

— Cineva din trupa de intervenţie să 
intre în magazin! ordonă Greg prin 
staţie. 

Un agent al trupei de elită, îmbrăcat 
în civil, îşi făcu apariţia deodată la uşa 
magazinului, prefăcându-se că ar fi un 
client. însă uşa nu se deschise. 

— Uşa e încuiată, anunţă polițistul prin 
staţie. Iar înăuntru este pustiu... 


Greg înţelese pe loc: dacă uşa era 
închisă şi nu se vedea nimeni, însemna 
că angajaţi! erau ţinuţi prizonieri 
undeva înăuntru. Venise momentul 
flagrantului mult aşteptat. 

Greg ezită pentru o clipă: nu voia ca 
jaful acela să degenereze într-o luare de 
ostatici. însă nu voia nici să rişte un 
schimb de focuri în plină stradă, când 
spărgătorii aveau să încerce să fugă cu 
prada. 

—  Intrâm, anunţă Greg. Toată lumea să 
fie gata la semnalul meu. 


Odată seiful golit de diamante, Şapcă 
se îndreptă grăbit către încăperea din 
spate a magazinului de bijuterii, unde 
erau reţinuţi ostaticii. 

— Putem pleca, îi spuse el pe un ton 
foarte calm complicelui său. Mă duc să 
verific dacă avem cale liberă. 

Cagulă încuviinţă. Şapcă se duse 
discret să arunce un ochi prin vitrină. 

Tensiunea era pe cale să atingă cote 
foarte înalte. 

leşirea din magazin şi fuga de acolo 


erau momentele cele mai periculoase 
ale jafului. 


Greg se uită pentru ultima oară cu 
binoclul înspre interiorul magazinului. 
Deodată, zări silueta lui Arpad, cu şapca 
aceea bine trasă pe faţă, care privea 
dinăuntru înspre stradă. 

— Infractor la vedere! Intraţi! 

Nici nu termină bine aceste cuvinte, 
că două şiruri de oameni îmbrăcaţi în 
negru şi înarmaţi cu arme lungi şi 
scuturi se poziţionară de o parte şi de 
alta a intrării în magazinul Cartier, pe 
care o aruncară în aer. 


Arpad fu luat complet pe nepregătite. 

Auzi mai întâi o explozie afară, 
urmată imediat de o a doua, în 
interiorul magazinului de data aceasta. 
Rămase pentru o clipă paralizat de 
zgomotul şi lumina produse de grenada 
asurzitoare ce fusese aruncată lângă el. 
Un şir de poliţişti cu cagule pe faţă, 
protejaţi de scuturi, dădură năvală în 
magazin şi îşi îndreptară armele în 
direcţia lui. 

Fu aruncat la podea fără 
menajamente. 

Adrenalina îi făcea inima să bată 
foarte tare. Urechile îi ţiuiau. Simţi 
câteva ghete apăsându-i spatele. Cineva 
îi puse cătuşe la mâini. 

Se terminase totul. 


în acelaşi moment în care Arpad era 
arestat în magazin, un alt şir de membri 
ai trupei de intervenţie, care păzea 
ieşirea de urgenţă, îl prindea pe al 
doilea spărgător, care încerca să fugă. 


Cei doi suspecți fură încătuşaţi şi 
legaţi la ochi. Instrucţiunile erau să fie 
duşi imediat la sediul Poliţiei Judiciare. 

Greg, cu cagula pe faţa şi în uniforma 
de asalt, simţi o mare plăcere să îl tragă 
pe Arpad până la maşina trupei de 
intervenţie, unde îl aruncă fără 
menajamente pe bancheta din spate. 
Maşina demară imediat, cu sirena şi 
girofarul pornite. Arpad nu vedea nimic 
şi de- abia dacă auzea ceva. încă îi 
țiuiau urechile din cauza exploziei. Era 
în stare de şoc. Ce urma să i se 
întâmple? Ce avea să se aleagă de el? 

x 


La Saint-Tropez, Bernard îi pregătea 
micul- dejun lui Sophie, de faţă cu soţia 
şi nepoţii săi. Se îndreptă cu tava în 
mână spre camera fiicei sale. Camera 
era goală, dar el era singurul care ştia 
asta. Intră în dormitor şi, adresându-se 
în direcţia patului gol, întrebă cu voce 
tare, astfel încât să poată fi auzit de 
Jacqueline şi de copii: 


— Bună dimineaţa, scumpa mea. Ai 
dormit bine? 

(...) 
— Vrei să mai stai puţin? Sigur că da. 
Culcă-te la loc, vorbim mai târziu! 

Bernard se întoarse la bucătărie şi îi 
anunţă pe ceilalţi: 
— Sophie e frântă. O mai lăsăm să 
doarmă un pic. Mergem la Cannes fără 
ea. 

x 


în fața magazinului Cartier era mare 


agitaţie. Masiva prezenţă poliţienească 
atrăsese hoardele de plimbăreţi de pe 
străzile comerciale ale oraşului, pline 
ochi intr-o sâmbătă de vară. în 
interiorul perimetrului de securitate, 
doi  criminalişti îi luau declarația 
directorului magazinului. 
— Când au dat năvală toţi poliţiştii ăia, 
povesti directorul, am crezut mai întâi 
ca e vorba de o spargere. îmi poate 
explica şi mie cineva ce se întâmplă? 
Cei doi poliţişti fācură un schimb 
rapid de priviri. 
— Cum adică, „ce se întâmplă”? 
întrebă apoi unul dintre ei. 


Procurorul intră furios în magazinul 
Cartier. Fu condus imediat spre o sală 
în care se aflau poliţiştii responsabili cu 
operaţiunea. 

— Sper că e doar o glumă! se răsti 
procurorul la poliţişti. 

Nimeni nu îndrăzni să sufle o vorbă. 

Directorul magazinului, care era şi el de 
faţă, întrebă: 
— Dar ce e cu povestea asta cu 
spargerea? Aş dori să primesc şi eu 
nişte explicaţii. Aţi văzut în ce hal arată 
magazinul? 

La cererea procurorului, directorul 
începu să relateze vizita primului client 
din această dimineaţă. Pe ecran erau 
proiectate simultan filmările camerelor 
de securitate, astfel încât directorul să 
poată suprapune şi un sonor peste 
imaginile din acele momente. 

x 


Cu 30 de minute mai devreme 


Arpad deschise uşa magazinului. Un 
angajat îl văzu pe bărbatul elegant care 
tocmai intrase şi se grăbi să îl 
întâmpine afabil. 

— Bună ziua, domnule, bine aţi venit la 
Cartier! Cu ce vă pot fi de folos? 

— Am cumpărat de la dumneavoastră, 
acum două săptămâni, un inel. I s-a 
desprins o piatră, explică Arpad. 

Scoase din buzunar inelul în formă de 
cap de panteră pe care i-l dăruise lui 
Sophie. 

La vederea bijuteriei, angajatul îl 
conduse pe client într-un salon privat. 


Ajuns acolo, Arpad se aşeză pe un scaun 
şi depuse inelul pe suportul îmbrăcat în 
catifea pe care i-l întinsese angajatul. 
Acesta din urmă îşi puse o mănuşă albă, 
apoi ridică inelul. 


— Ii lipseşte unul dintre diamantele 
care formează conturul ochilor, îi 
explică Arpad. 
— Observ cu regret. Vă rog să-mi 
permiteţi să mă duc să caut o lupă. 
Angajatul ieşi din salon pentru câteva 
clipe. Când se întoarse, cu lupa în 
mână, observă că inelul nu se mai afla 
pe masă. 
— Unde este inelul? întrebă angajatul. 
— Inelul? Credeam că l-ati luat 


dumneavoastră! răspunse Arpad. 
x 


— Inelul căzuse pe jos, explică 
directorul magazinului. După cum 
puteţi vedea pe înregistrările camerelor 
de securitate, clientul, când a rămas 
singur în salon, a vrut să-şi lege 
şireturile de la pantofi. A lovit masa, 
fără să-şi dea seama, iar inelul s-a 
rostogolit pe jos. Nu a auzit nimic, 
pentru că a căzut pe mochetă. Şi aici, 
uitaţi, colegul meu se întoarce în 
cameră cu lupa şi observă că bijuteria a 
dispărut. Niciunul dintre ei nu vede 
inelul pe jos. 

— Şi  ce-aţi făcut atunci? întrebă 
procurorul. 

— Colegul meu a chemat imediat paza. 
Procedura este clară: încuiem imediat 
uşile. Nu l 

mai intră şi nici nu mai iese nimeni. 


Cum nu existau alţi clienţi atunci în 
magazin, toţi agenţii de securitate au 
venit aici. Clientul a vrut să iasă din 
cameră, unul dintre agenţi i-a cerut să 
rămână pe loc. N-a durat mult, pentru 
că am găsit imediat inelul. Din punctul 
meu de vedere, incidentul se încheiase. 
însă clientul s-a arătat dintr-odată 
foarte iritat. 


Cu 25 de minute mai devreme 


— Chiar era necesară toată această 
regie? îl întrebă Arpad pe un ton amuzat 
pe responsabilul magazinului. E foarte 
neplăcut să fii reţinut cu forţa undeva. 
— îmi pare rău, domnule, dar aceasta 
este procedura. 
— Adică să sechestraţi clienţii? 
— Nu e chiar o sechestrare, domnule. 
Agentul nostru de securitate doar v-a 
cerut politicos să rămâneţi în această 
încăpere. 
— Probabil că nu avem aceeaşi 
percepţie asupra cuvântului „politeţe”. 
M-aţi tratat ca pe un hoţ. Aşa vă purtaţi 
voi cu oamenii, mai ales cu ăştia care nu 
sunt deloc zgârciţi cu banii lor? Daţi-mi 
inelul înapoi, vă rog, o să mă duc să-l 
repar în altă parte, mai ieftin. 
— Dar nu o luaţi aşa... 
— Oricum trebuie să plec acum, am o 
întâlnire importantă. 

x 


— Şi chiar în momentul în care se 
pregātea să plece, explică responsabilul 
magazinului, au năvălit aici toți poliţiştii 


ăia cu cagule. 

Procurorul se întoarse către şeful 
echipei de la Criminalistică: 

— Şi celălalt tip pe care l-aţi arestat 
când încerca să fuga prin spate? Cine e? 
Philippe Carral? 

Polițistul arătă către un bărbat 

îmbrăcat în costum, pe ecran: 
— Este unul dintre angajaţii 
magazinului, răspunse el cu jumătate de 
glas. A intrat în panică în momentul 
asaltului, crezând că era vorba de un 
jaf, şi a vrut să scape. 

Procurorul nu se putu abţine să 
scoată o înjurătură. Apoi se răsti la 
poliţist: 

— Vă daţi seama că părem proşti, da? 
Aţi văzut câţi ziarişti sunt afară? Ce-o să 
le zic acum? 
— Totuşi, se apără polițistul, trebuie să 
recunoaşteţi că e dubioasă râu toată 
povestea. Ce a făcut Arpad nu e deloc în 
regulă. A intrat în magazin, inelul a 
căzut pe jos ca din întâmplare, este 
găsit, dar el face o scenă şi pleacă? 
— Pare să fie un individ bizar de agitat, 
într- adevăr, răspunse procurorul. Dar 
nu a comis nicio infracţiune. 
— Dar dacă era o înscenare? insistă 
polițistul. Uitaţi-vă, în momentul în care 
intră în magazin, îşi porneşte discret 
cronometrul de la ceas. Apoi se uită tot 
timpul la el. Eu cred că a calculat timpii. 
— Adică? întrebă procurorul. 
— Aş zice că a cronometrat timpul de 
reacţie al agenţilor de securitate. Poate 
că este un test, pentru un jaf viitor... 
„Un jaf viitor”? exclamă procurorul 
cu vocea sugrumată de furie. Cu ce mă 


încălzeşte asta, domnule inspector? Eu 
ce motiv de acuzare am acum, astăzi? 
Veniserăm pentru un jaf care nu există! 
— Dar ştiţi la fel de bine ca şi mine că 
există multe motive de suspiciune în 
povestea asta! Legăturile cu Philippe 
Carral, bizara lor întâlnire de la Muzeul 
de istorie naturală, telefonul acela legat 
de ceva ce ar fi trebuit să aibă loc în 
această dimineaţă... 

— Da' chiar: ce anume trebuia să aibă 
loc în această dimineaţă? se enervă şi 
mai tare procurorul. Că habar n-avem! 
— Lăsaţi-ne să îl interogăm pe Arpad 
Braun, ceru polițistul. Nu se ştie 
niciodată. Se întâmplă ceva, asta e clar, 
dar nu ştiu exact ce anume. 

— în regulă, acceptă procurorul, îl 
puteţi interoga pe Arpad Braun. Dar fiţi 
foarte atenţi: nu avem nimic la dosar, 
nu-l puteţi reţine prea mult. 

In pădurea de la Jussy, Fiară şi Sophie 
tocmai îşi ascunseseră motocicleta în 
tufişuri. îşi păstrară căştile pe cap şi o 
luară la pas, repejor, înspre fermă. De- 
abia după ce ajunseră la adăpost, în 
Ascunzătoare, îşi manifestară bucuria şi 
se îmbrăţişară. Lovitura se desfăşurase 
perfect. Sophie îşi simţea inima 
bătându-i cu putere. Era copleşită de 
emoţii. FA un fel de dulce beţie. 


Fiară îşi porni laptopul şi căută site-ul 
ziarului Tribune de Geneve. Imediat 
găsi un titlu scris cu litere mari: 

„TENTATIVA DE JAF LA MAGAZINUL 
CARTIER” 

— Ah, proştii au muşcat momeala! 
exclamă el cu mare mândrie. 


Ora 10:30. 

Magazinul de bijuterii Stafforn, nu 
prea mare, dar renumit, fusese jefuit 
deja de o oră, fără să-şi dea cineva 
seama. 

Magazinul se afla în oraşul vechi, la 
câţiva paşi de Piaţa Bourg-de-Four, 
foarte aglomerată în această dimineaţă 
de sâmbătă de vară. 


$ 
Cafenelele nu se goleau niciodată, era 
un flux necontenit în această intersecţie 
pietonală. 

Fiară şi Sophie veniseră şi plecaseră 
fără să-i observe cineva. Nimeni nu 
acordase atenţie acestui cuplu care 
trecuse pe acolo cu o oră mai devreme - 
semănau cu atâtia alţii. în locul. . 
acela nu se găsea nicio cameră de 
supraveghere publică, deci nimeni nu 
avea cum să le reconstituie drumul de la 
magazinul Stafforn până la motocicleta 
parcată pe Strada Saint- Leger, la câţiva 
metri mai jos. 


în Ascunzătoare, Fiară îşi savura 
victoria. 

Cu două luni înainte, pe la sfârşitul lui 
aprilie, când i se propusese o spargere 
uşoară şi foarte bine plătită, la Geneva, 
acceptase imediat. Cel care comandase 
lovitura era un tâinuitor de bunuri 
furate în care avea toată încrederea. Un 
estonian cu o foarte solidă reputaţie şi 
un carnet de adrese voluminos, plin de 
membri ai diverselor bande europene. 
Estonianul, nume sub care era, de altfel, 
cunoscut în „branşă”, îl plăcea mult pe 


Fiară: era un lup singuratic, un tip de 
modă veche, care îşi făcea mereu treaba 
eficient şi curat, era cinstit faţă de 
tovarăşii săi, respectând un cod de 
conduită ce nu se mai aplica de multă 
vreme. Piaţa era năpădită de bande din 
Est care acționau în haită. Limbuti, 
violenţi şi imprudenţi. Una dintre acele 
echipe ratase o mare lovitură la Paris, 
pentru că doi 

dintre membrii ei, chiar înainte de 
spargere, găsiseră cu cale să jefuiască 
un turist în plină stradă. Fuseseră prinşi 
de câtre poliţişti şi aceştia reuşiseră să 
ajungă, prin ei, câtre o parte a filierei. 
Fiară era cu totul altceva. 

O dată pe lună, Estonianul şi Fiară se 
întâlneau pe feribotul care făcea cursa 
Helsinki- Tallinn. Erau întâlniri de 
afaceri, dar pe care le începeau 
dintotdeauna, de când se cunoşteau, 
stând la taclale despre una, despre alta, 
la o cafea. De-abia apoi începea 
Estonianul să discute şi despre treburile 
lui: comenzi de diamante sau bijuterii 
pe care le primise şi pentru care avea 
nevoie de un mercenar cu experienţă, 
capabil să dea respectiva lovitură. Fiară 
îşi selecţiona cu mare grijă ofertele. Era 
prudent de felul lui. Iar faptul că nu se 
arunca niciodată cu capul înainte putea 
fi explicaţia longevităţii sale în această 
meserie. Nu se mai ocupa cu spargeri 
de bănci, pentru că factorul hazardului 
era mult prea mare. Toată lumea din 
branşă îl cunoştea şi îl respecta. 

x 


Cu două luni în urmă 


29 aprilie 2022 


Undeva prin Marea Baltică, pe 
feribotul  Tallinn-Helsinki. Singurii pe 
puntea bătută de vânturi, Estonianul şi 
Fiară beau cafea. Estonianul, un om 
ospitalier de felul său, adusese cu el un 
termos plin şi două pahare de plastic. 

— Am ceva drăguţ pentru tine, îi spuse 
el lui Fiară, într-o franceză lipsită de 
accent. Acasă la prietena ta. 

— La Geneva? 

— Da. Un bijutier foarte îndatorat. 
Prostul ăla a dat o avere pe nişte 
articole nevandabile. Diamante roz pe 
care nu le vrea nimeni. Prea mari, prea 
scumpe, habar n-am. în fine, omul 
doreşte să fie jefuit, ca să-şi poată 
încasa apoi asigurarea. Are cinci 
diamante, care valorează în total 25 de 
milioane de euro. Tu dai spargerea, iar 
eu ţi le cumpăr cu 15% din valoarea lor. 

Fiară reacţiona imediat. 

— Vreau 20%, ceru el. 
— Cinci milioane pentru o lovitură 
uşoară, floare la ureche, calculă 

Estonianul, e cam mult. Bijutierul ne-a 
dat toate informaţiile necesare, cum se 
intră în magazin care e orarul 
angajaţilor, unde sunt sistemele de 
supraveghere... Tot ce trebuie să faci 
este să te serveşti. 

— Asta e tariful meu. 

Estonianul nu îl jigni pe Fiară cu o 
contraofertă. 

— Batem palma, spuse el şi îi întinse 
mâna. 

Fiară i-o strânse, apoi anunţă: 

— O s-o fac la începutul lui iulie. 


— Ne-ar prinde bine ceva mai devreme. 
— Imposibil, hotări Fiară. 
— Pentru tine, orice e posibil, replică 
Estonianul. Probabil că ai un motiv 
serios să spui asta. 
— Pe 20 iunie este ziua lui Sophie. 

Estonianul zâmbi: 
— Şi vrei ca această lovitură să fie un 
cadou pentru ea? 
— Exact, răspunse Fiară şi un zâmbet 
imens îi lumină chipul. 
— Nu zâmbeşti decât atunci când 
vorbeşti despre ea, observă Estonianul. 
Să fie la începutul lui iulie, atunci. 

x 


în Ascunzătoare, în timp ce Fiară îşi 

amintea de ultima conversație cu 
Estonianul, Sophie urmărea cu nelinişte 
ştirile de pe internei referitoare la 
tentativa de jaf de la Cartier. Tuna şi 
fulgera. 
— Nu-mi vine să cred că ai făcut aşa 
ceva! îi reproşa ea lui Fiară. Eşti total 
inconştient! L-ai folosit pe Arpad ca să 
creezi o diversiune? 

Fiară nu avusese nici măcar o clipă 
intenţia de a se încurca cu Arpad în 
legătură cu jaful de la magazinul de 
bijuterii Stafforn. Trebuia să rămână 
strict momentul lui împreună cu Sophie. 
— îţi jur că în momentul în care am 
inventat jaful ăsta de la Cartier, se 
scuză el, încă nu ştiam că ne-ar putea fi 
util. 

— Util? 

— Vreau să spun că poliţia ar fi putut 
bănui altceva şi că asta ne-ar fi servit 
drept diversiune. 


— Dar nu trebuia să îl amesteci şi pe 
Arpad în povestea asta! 

— Dar el e cel care a insistat să 
participe la jaf! 

— Nu! Nu! Tu eşti capul râutăţilor, tu 
cu provocările tale! Dacă nu te-ai fi 
afişat pe aici, Arpad nici măcar nu ar fi 
ştiut că ai venit la Geneva şi ne-am fi 
putut vedea  liniştiţi de treburile 
noastre! 

— Dar tu m-ai invitat la voi, remarcă 
Fiară. 

— Pentru că tu ai insistat. lar eu am 
vrut doar să îţi fac pe plac. Ca o 
proastă! 

Fiară se simţi jignit. Era ultima lor 
aventură împreună şi, în loc să profite 
de aceste momente, ei se certau. 

— Arpad se gândea că vreau să-l implic 
într-un jaf, aşa că am fost obligat să joc 
teatru, explică Fiară. Am inventat acea 
aşa-zisă spargere la Cartier, pentru că îl 
văzusem când se dusese acolo să îți 
cumpere inelul. Planul meu avea sens. 
Dar l-am făcut numai pentru a te proteja 
pe tine. Ce altceva aş fi putut face? Să îi 
dezvălui faptul că erai complicea mea? 
— Dar tot ai făcut asta, până la urmă! 
— Doar pentru că se complicaseră al 
dracului lucrurile! 

— Din cauza ta! îl acuză Sophie. 

— Nu contează, se apără Fiară. Ceea 
ce încerc să-ţi explic este că, atunci 
când Arpad a înţeles că în jaful ăsta 
eram implicaţi amândoi, tu şi cu mine, a 
ţinut să fie implicat şi el. 

— Dar trebuia să îi spui „nu”! 

— Atunci ţi-ar fi cerut să renunti. [inea 
neapărat să fie şi el acolo, să te poată 


proteja, să se asigure că scapi cu bine. 
Dar cum nu are niciun fel de experienţă, 
ar fi fost prea riscant să îl amestec şi pe 
el în treburile noastre. Aşa că l- am 
trimis la Cartier, evitând să îi spun, 
bineînţeles, că era doar o diversiune, 
pentru că altfel ar fi refuzat. Şi pentru 
că am căzut amândoi de acord să nu îţi 
spunem nimic, până în ultima clipă, n-a 
ştiut niciodată că nu participa la jaful 
real. 

Sophie înţelese acum de ce rămăsese 
Arpad la Geneva, sub pretextul că avea 
întâlnire cu Julien, care ar fi putut avea 
o slujbă pentru el. Fusese naivă. 

Continuă să urmărească ştirile de pe 
internet legate de intervenţia poliţiei la 
Cartier. 

— Zic că a fost arestat un suspect, citi 
ea îngrijorată. Sigur el este! 

— Arpad nu riscă nimic, o asigură 
Fiară. Nu a avut loc niciun jaf. Poliţiştii 
nu îi pot face nimic. 

— Şi dacă fac legătura cu Stafforn? 


— Dacă ar fi descoperit cineva 
adevăratul jaf, atunci s-ar fi scris şi 
despre asta. 

— Nu neapărat, spuse Sophie. Nu şi 
dacă poliţiştii au făcut deja legătura 
dintre cele două şi s-au prins că la 
Cartier a fost doar o capcană. 

Fiară încercă să o liniştească: 


— Să zicem că aşa este. Dar Arpad are 
cel mai bun alibi posibil, pentru că, în 
momentul acela, se afla în magazinul 
Cartier. îţi faci griji degeaba. Arpad e 
mai tare decât îţi închipui tu. O să iasă 
basma curată. 


în acelaşi timp, la doar câţiva 
kilometri distanţă, la Cologny. 

După cum stabiliseră, părinţii lui 
Karine veniseră la Furuncul ca să ia 
copiii. Când îşi văzu fiica, Agnes se 
îngrijoră: 

— Nu arăţi prea bine, draga mea. E 
totul în regulă? 

— Da, da. Totul e în regulă. 

— Greg nu e acasă? 

— A avut o mică urgenţă la serviciu. O 
să se întoarcă la prânz şi plecăm după 
aceea. 


în Ascunzătoare, Fiară se uita pe 
fereastră, scrutând împrejurimile. 

— Trebuie să plec, nu-i aşa? întrebă 
Sophie. 

Planul era ca ea să se întoarcă la 
Saint-Tropez cu Peugeot-ul gri. Cu cât 
mai repede, cu atât mai bine. însă Fiară 
îşi dorea să prelungească cât mai mult 
aceste momente. Pregătise caviar şi 
şampanie pentru a sărbători această 
ultimă lovitură împreună. Dar simţea că 
nu era chiar cel mai bun moment să 
întindă masa. Voia doar să aibă un ultim 
moment frumos împreună cu ea. Ultima 
amintire pe care o va păstra cu ei doi. 
După care avea să dispară pentru 
totdeauna din viaţa ei, nu numai pentru 
că aşa promisese, ci şi pentru că 
înţelesese acum că făcuse o greşeală: 
jafurile erau, de fapt, adevărata cuşcă a 
lui Sophie. Ele erau cele care o 
împiedicau să ducă o viaţă împlinită la 
Geneva. Casa de sticlă era locul unde 
înflorea ea acum, alături de Arpad şi de 
copiii ei. 

Fiară trebuia să dispară pentru a-i 


reda libertatea. 


Dacă o iubea cu adevărat, trebuia să 
renunţe la ea. 


Ora 11 dimineaţa, la sediul central al 


Poliţiei Judiciare. 
Arpad se afla într-o sală de 
interogatoriu a celor de la 


Criminalistică. Simţea - dar fără să ştie 
de ce anume - că lucrurile începeau să 
se aranjeze în favoarea lui. în momentul 
în care fusese arestat cu atâta 
brutalitate la Cartier, crezuse că totul se 
terminase. Dar după un scurt moment în 
celulă, fusese condus, fără câtuşe şi 
într-un mod foarte politicos, într-o sală 
de interogatoriu. O inspectoare tânără îi 
punea acum întrebări, fără urmă de 
agresivitate şi fără să îl acuze de nimic. 
în plus, nu rostise nici măcar o singură 
dată cuvântul „jaf”. 

Marion Brullier îl întrebă pe Arpad 
pentru a treia oară: 

— Ce făceaţi la Cartier? 

— V-am spus deja: am cumpărat 
săptămâna trecută un inel, iar unul 
dintre diamantele lui s- a desprins. Aş 
putea să ştiu şi eu ce se petrece? De ce 
am fost tratat ca un infractor? 

Marion se eschivă să răspundă: 

— A avut loc un incident la Cartier. îmi 
puteţi povesti mai multe? 

— Am dus înapoi inelul cu defect, ca să 
îl repare. A căzut pe jos, fără să observe 
nimeni, iar asta a produs confuzie. Au 
intervenit agenţii de securitate, s-a 
creat un circ întreg, complet inutil. Ei v- 
au chemat? Din cauza asta am fost 
aruncat la podea şi încătuşat? Ştiţi, aş 
putea să depun plângere... 

Arpad rostise ultima frază pentru a o 


testa pe polițistă. Aceasta nu Îl 
contrazise. însemna că nu aveau nimic 
împotriva lui? Dar ar fi vrut să mai afle 
răspunsul la o întrebare - una care îl 
frământa mai mult decât toate celelalte: 
ce se întâmplase cu Fiară şi Sophie? îi 
lipseau câteva piese din puzzle, dar se 
forţă să nu lase să se vadă nimic în faţa 
poliţistei. 

Marion reluă tirul întrebărilor: 

— Ce căutaţi la Geneva? întrebă ea. 

— Locuiesc la Geneva, răspunse instant 
Arpad. 

— Soţia şi copiii dumneavoastră au 
plecat ieri la Saint-Tropez... 

— De unde ştiţi? 

Marion ocoli răspunsul şi la această 

întrebare. 

— De ce nu v-aţi dus cu ei? 

— Chiar trebuie să mă duc azi acolo. 

— Dar de ce nu aţi plecat ieri? 

— Aveam o întâlnire spre seară, în 
legătură cu o eventuală angajare la un 
fond de investiţii personale. Prima 
oportunitate serioasă de lucru după 
câteva luni. Saint-Tropez putea să 
aştepte. Mă scuzaţi, dar ce anume mi se 
impută, mai precis? 

Marion simţea că nu îl mai putea 
reţine prea mult pe Arpad. Hotări să 
joace cu cărţile pe masă: 

— Cunoaşteţi pe cineva numit Philippe 
Carral? 

Arpad încremeni. Se controlă imediat, 
amintindu-şi de sfaturile primite de la 
Sophie, în ajun, când fuseseră singuri în 
maşina lor, la spălătorie: „Dacă te 
întreabă poliţia de Fiară, spune-le 
adevărul. E singurul lucru cu care te pot 


prinde. Sunt bine informaţi, nu trebuie 
să îi subestimezi, nici să-i iei de proşti”. 
— Am fost la închisoare cu Philippe, 
explică Arpad. Acum mai bine de 15 ani. 
Am fost arestat preventiv în Franţa, dar 
era pe nedrept, până la urmă nu am fost 
acuzat de nimic. O neînțelegere idioată 
în legătură cu o maşină pe care trebuia 
să i-o duc cuiva de la Londra la Saint- 
Tropez... 

— L-ati mai revăzut de atunci? 


— Da. Mai întâi la Saint-Tropez. 
Fusese protectorul meu în închisoare, 
mi s-a părut normal să încerc să îl ajut şi 
eu, în schimb, l-am găsit ceva de lucru, 
dar nu a rezistat prea mult timp. Până la 
urmă, am pierdut legătura, iar eu m-am 
mutat la Geneva. 

— Şi după aceea nu l-aţi mai văzut 
niciodată? 

— Nu, timp de 15 ani. Dar mi se pare 
interesant că îmi vorbiţi acum despre el, 
pentru că fix săptămâna trecută şi-a 
făcut apariţia, din senin. 

— Ce voia de la dumneavoastră? 

— Nu ştiu sigur. Presupun că bani. 
Ştiţi, Philippe e un vagabond. M-a 
urmărit de două ori, m-am simţit la 
limita hărţuirii. Sâmbăta trecută ne-am 
luat şi la bătaie. După ce i-am tras-o 
zdravân, n-am mai auzit nimic despre 
el... 

Auzind asta, Marion îi spuse: 

— Mintiăti. 

Fără să mai adauge un cuvânt, 
poliţista îi aşeză în faţă lui Arpad două 
fotografii, făcute cu trei zile în urmă, în 
faţa Muzeului de istorie naturală. într- 


una se vedea Arpad intrând în clădire 
împreună cu copiii. în cealaltă, Fiară, 
care intra şi el în acelaşi loc. 

— V-aţi întâlnit din nou cu Philippe 
Carral, la Muzeul de istorie naturală, 
miercurea trecută. 

Arpad ezită o clipă. îşi aminti din nou 
ce îi spusese Sophie: „Dacă ai impresia, 
la un moment dat, că te înfunzi, 
aminteşte-ţi că ai reuşit să îmi ascunzi 
timp de câteva luni faptul că fuseseşi 
concediat. Te pricepi să îmbrobodeşti 
oamenii. Nu o lua ca pe un reproş, 
pentru că este o adevărată forţă”. Asa 
că izbucni foarte f / 


sigur de el: 
— Extraordinar! Credeţi că voia să mi- 
o plătească după cafteala de sâmbătă? 
Vedeţi, când vă spun că ţicnitul ăsta mă 
urmăreşte peste tot! Chiar voiam să 
depun plângere împotriva lui. Mi-ar 
trebui un ordin de restricţie sau aşa 
ceva. 
— Deci nu l-ati văzut la muzeu? 
— Dacă l-am văzut la muzeu? 
Domnişoară inspector, dacă l-aş fi văzut, 
cel mai probabil nu mai eram aici, 
acum, în faţa dumneavoastră. Mă 
îndoiesc că venise acolo să admire 
animalele împăiate. îmi închipui doar că 
nu a îndrăznit să acţioneze într-un loc 
public. 
— Deci afirmaţi că, după cearta de 
sâmbăta trecută, nu aţi mai fost deloc în 
contact cu el? întrebă Marion. 
— Deloc. 

Marion zâmbi triumfător. Apoi porni o 
înregistrare audio: 


Arpad: Alo? 


Voce de bărbat: Sâmbătă dimineaţă 
contez pe tine. 

Arpad: Mă retrag. 

Voce de bărbat. Nu poţi. Mi-ai promis 
că o faci. 

Arpad: Mă retrag, am spus! 


— Aţi vorbit la telefon cu Philippe 
Cartai miercuri dimineaţă, spuse 
Marion. Cu câteva ore înainte de a vă 
întâlni la Muzeul de istorie naturală... 
Arpad tresări. Sophie îl avertizase în 
ajun: „Poate că au înregistrat 
conversațiile cu Fiară, dar nu au cum să 
confirme că e vorba de el”. Cum putuse 
să anticipeze ea acest lucru? Se simţea 
depăşit de situaţie, dar se forţă să nu-şi 
piardă concentrarea şi să urmeze în 
continuare indicațiile prețioase ale 
soției sale. „Dacă te pun să asculți 
aceste înregistrări, spui că era...” 
— Elmar, un amic estonian, explică 
Arpad. 
— „Un amic estonian”? repetă Marion. 
— Un amic care locuieşte în Estonia, 
dacă vā sună mai bine aşa. 


— Şi ce voia de la dumneavoastră? 
Pare foarte insistent în această 
înregistrare. 

„Elmar ţi-a cerut sa îi cumperi un 
ceas de colecţie la o licitaţie privată”, îl 
învățase Sophie. 

— Să mă duc să îi cumpăr un ceas lao 
licitaţie privată, explică Arpad. Dar n- 
aveam niciun chef să o fac, eu voiam să 
plec la Saint-Tropez. L-am trimis la 
plimbare. Elmar e un tip foarte 
enervant: îi dai un deget, iar el îţi ia 
toată mâna. Puteţi să-l sunaţi, dacă vreţi 


să verificaţi. 

— Am încercat deja, îi răspunse 
Marion, dar telefonul acela este mereu 
închis. 

Arpad simţi că venise momentul 

potrivit să contraatace. Replică pe un 
ton indignat: 
— Dar îmi puteţi spune şi mie cu ce 
drept mi- aţi înregistrat conversațiile 
private? Aş vrea să ştiu acum şi sub ce 
pretext mă reţineţi aici. 

Marion nu ştia ce ar fi putut 
răspunde, aşa că îi spuse doar atât lui 
Arpad: 

— Mă întorc imediat. Rămâneţi aici. 


leşi din încăpere şi se duse în sala de 
alături, unde procurorul şi câțiva 
poliţişti, printre care şi Greg, urmăreau 
interogatoriul. 

— Are răspuns la toate, spuse 
procurorul. lar eu nu am niciun motiv 
pentru care să îl pot inculpa. Nici măcar 
nu a avut loc vreun jaf. Trebuie să-i dăm 
drumul. 

— Ne duce de nas, exclamă Greg iritat. 
Sunt sigur că e vocea lui Philippe Carral 
pe înregistrare, nicidecum un aşa-zis 
amic estonian! 

— Dar nu avem nicio posibilitate de a 
identifica acea voce, îi aminti 
procurorul. Poate doar dacă l-aţi avea la 
îndemână pe Carral? Şi vă mai spun o 
dată: nu a avut loc niciun jaf! 
Mulţumesc pentru pont, ce să zic! 

Greg fierbea pe dinăuntru. De-abia se 
abţinea să răbufnească, spunându-le 
tuturor tot ce ştia. Ar fi vrut să le 
povestească cum instalase el o cameră 


video în dormitorul familiei Braun şi / 
cum surprinsese el, chiar alaltăieri, o 
conversaţie între Arpad şi, cel mai 
probabil, Fiară, în legătură cu un jaf. 
Cum puseseră ei la punct un întreg 
plan, cu Arpad, care intra prin faţă, şi cu 
Fiară şi Sophie, care intrau prin spate. 
Dar dacă ar fi dezvăluit existenţa acelei 
camere în faţa procurorului, cariera lui 
ar fi luat sfârşit. Şi toate astea pentru 
un jaf care nici măcar nu a avut loc. 
Erau clar pe cale să se lase cu toţii traşi 
pe sfoară, iar gândul acesta îl 
înnebunea. 

Se gândi la cel de-al doilea telefon, cel 
ascuns în spatele plintei din dormitor. îl 
văzuse pe Arpad folosindu-l de două ori 
ca să îl contacteze pe Fiara. Dacă 
anchetatorii ar fi pus mâna pe acel 
aparat, s-ar fi schimbat cu totul datele 
problemei. 

— Trebuie să facem o percheziţie acasă 
la familia Braun! exclamă Greg. 

Propunerea îi luă pe toţi prin 
surprindere, deoarece părea foarte 
nepotrivită în contextul discuţiilor dintre 
procuror şi anchetatori. 

— Nu putem dispune o percheziţie fără 
o  inculpare prealabilă, îi aminti 
procurorul. 

— Găsim noi un motiv, răspunse Greg 
fără să stea pe gânduri. 

— Dar nu avem absolut nimic! se 
enervă procurorul. Ne-am înşelat pe 
toate planurile, neam făcut de râs. Am 
pierdut suficient timp şi resurse pentru 
povestea asta. Arpad Braun trebuie 
eliberat. Şi terminaţi cu supravegherea. 
Nu mai există nicio justificare pentru 


aşa ceva. 


în sala de interogatoriu, Arpad se 
gândea la ultimul sfat pe care i-l dăduse 
Sophie: „Dacă te întreabă de telefonul 
acela ascuns în dormitor, în spatele 
plintei, le spui că îl ţineai pentru foştii 
tăi clienţi de la bancă, cei care nu îşi 
declarau toate veniturile şi care se 
temeau să nu aibă telefoanele 
ascultate”. 

Inspectoarea nu îi spusese nimic 
despre telefonul ascuns, însă lui i se 
părea ciudată remarca lui Sophie: cum 
sa fi ştiut poliţia de faptul că aveau un 
telefon ascuns după plintă în dormitorul 
lor? Şi atunci înţelese că Sophie ştia mai 
multe decât el. Din nou îi ascunsese 
ceva, însă nu avu timp să reflecteze mai 
mult la această chestiune, că se întoarse 
Marion şi îl anunţă: 

— Puteţi pleca. 


Arpad plecă de la sediul poliţiei cu un 
taxi. îl instrui pe şofer să îl ducă în 
cartierul 'Tranchees, să îşi recupereze 
maşina. Taximetristul, un vorbăreţ, îl 
întrebă pe Arpad: 

— Aţi auzit ce s-a întâmplat de 
dimineaţă pe Strada Rhône? 

Arpad nu răspunse nimic, aşa că 
şoferul să grăbi să îl informeze, cu mare 
mândrie: 

— Poliţia a crezut că se dădea o 
spargere la magazinul Cartier. Au 
intervenit în forţă. A fost o nebunie! 

— Cum adică, poliţia a crezut că se 
dădea o spargere? 

— Habar nu am de unde şi până unde, 
dar s-au înşelat. Pe internet se vorbeşte 


despre o neînțelegere. Şi nu s-au dus 
acolo oricum, ci au năvălit cu trupele de 
intervenţie şi cu tot tacâmul! Au aruncat 
în aer intrarea în magazin! Va costa 
scump neînţelegerea asta. Şi ştiţi cu ce 
bani o să plătească statul pentru toate 
stricăciunile făcute? Cu impozitele 
noastre! E totuşi strigător la cer! 

Arpad nu mai înţelegea nimic. Unde 
era Sophie? Unde era Fiară? îşi aminti 
atunci de Ascunzătoare, de locul acela 
despre care îi povestise Sophie. Pentru 
a evita să Îi fie văzută maşina în acea 
zonă, hotărî să se ducă cu taxiul. - 
Schimbăm destinaţia, îi anunţă el pe 
şofer. 

Mergem lajussy. 


în micul sat Jussy tocmai bateau de 
prânz clopotele bisericii. 

Taxiul traversă strada principală. O 
luă apoi pe un drum care cotea printre 
lanurile de grâu. Peisajul era cât se 
poate de bucolic. 

Arpad zări în curând clădirile fermei. 
Le recunoscuse după panoul mare, din 
lemn, pe care scria că acolo sunt ouă de 
vânzare şi despre care îi povestise 
Sophie: „Când ajungi în dreptul 
panoului, faci la stânga şi mergi până 
dai de o construcţie. Acolo e”. Arpad îi 
dădu instrucţiunile necesare şoferului, 
iar acesta o luă în direcţia indicată. 

Maşina trecu pe lângă hangare şi, 
curând, Arpad zări construcţia despre 
care îi povestise Sophie. Apoi observă şi 
Peugeot-ul gri al lui Fiară. Ajunsese la 
Ascunzătoare. 

îi ceru taximetristului să îl lase acolo. 

Nu observase maşina care îl urmărise, 
discret, încă de când plecase de la 
sediul Poliţiei Judiciare. 


Sigur că procurorul ceruse ca Arpad 
să nu mai fie urmărit, însă Greg făcea 
urechea surdă. Era hotărât să le 
demonstreze colegilor săi că se înşelau, 
aşa că îl urmărise pe Arpad imediat cum 
ieşise de la poliţie şi se urcase într-un 
taxi. Când văzuse maşina luând-o spre 
ieşirea din oraş, înţelesese că se 
petrecea ceva important. 

Ca să nu fie observat, Greg păstrase o 
distanţă prudentă faţă de taxi, astfel 
încât, la ieşirea din Jussy, îi pierduse 
urma. Deduse că trebuia să o fi luat pe 


unul dintre numeroasele drumuri 
agricole, însă pe care anume? 

Se tot învârtea în loc de o vreme, 
când observă taxiul care se întorcea, 
fără pasager. 

Greg îşi lipi girofarul de plafon şi îi făcu 
semn taximetristului să se oprească 

— Unde v-aţi lăsat clientul? îl întrebă el 
pe şofer. 

— în faţa unei ferme, chiar acolo. O 
luaţi pe drumul acesta şi, când vedeţi un 
panou cu „Vând ouă proaspete”, o luaţi 
la stânga şi continuaţi să mergeţi până 
la un mic pâlc de clădiri. O să vedeţi mai 
întâi nişte hangare, dar nu e acolo, mai 
mergeţi puţin. 


în Ascunzătoare, Fiară era atât de 
prins în discuţia sa cu Sophie, încât nu 
observă taxiul care intrase în curte. 
Tocmai se hotărâse să deschidă 
şampania, pentru a profita de ultimele 
clipe petrecute împreună cu ea. Apoi 
avea să plece. 
— în sănătatea ta, rosti Fiară şi ciocni 
paharul cu Sophie. 
— în sănătatea noastră, răspunse ea. 
Fiara luă o gură de şampanie. Apoi 
găsi în sfârşit curajul să îi 
mărturisească: 
— Eşti cel mai frumos lucru care mi s-a 
întâmplat vreodată. 
Cei doi se îmbrăţişară, iar el îi şopti la 
ureche: 
— Te-am iubit toată viaţa mea. 
— Ştiu, îi răspunse Sophie, cu blândeţe. 
în acelaşi moment, se auzi scârţâitul 
clanţei de la uşa de intrare în 
apartament. Cineva încerca să intre, 
însă uşa era zăvorâtă. într-o clipă, Fiară 


îşi scoase pistolul şi se apropie, fără 
niciun zgomot, de vizor. 
— Arpad? Ce naiba cauţi aici? întrebă 
Fiară, scos din sărite, după ce îl băgase 
rapid în casă. 

Sophie alergă către soţul ei şi îl luă în 
braţe. 
— La dracu', Soph', se enervă şi mai 
tare  Fiară, tu i-ai dat adresa 
ascunzătorii noastre! Eşti inconştientă? 

Arpad tresări auzind că şi Fiară 
folosea diminutivul acela. 
— De cine vă ascundeţi? se enervă el 
observând sticla şi cele două pahare cu 
picior. Şi de ce v-aţi găsit să beţi 
şampanie acum? De ce nu v-aţi dus până 
la capăt jaful ăla idiot? Ce dracu' se 
petrece aici? 
— Jaful a avut loc, spuse Sophie. Doar 
că poliţiştii nu au aflat încă. 
— Ce vrei să spui? întrebă Arpad, 
confuz. 
— Cartier era o momeală, îi mărturisi Fiară. 
— O momeală? Cum adică? V-aţi folosit 
de mine? 
— Nu asta a fost intenţia noastră de la 
bun 

/ 


început, îi explică Fiară. Ai crezut că ţie 
îţi propuneam să iei parte la un jaf, aşa 
că ţi-am dat întâlnire la Caravelle şi am 
inventat o lovitură la Cartier, pentru că 
nu îţi puteam mărturisi că soţia ta era o 
spărgătoare. 

— Şi după asta? întrebă Arpad. De ce 
m-aţi trimis totuşi la Cartier? 

— Pentru că era prea riscant să te 
implicăm în jaful real. 

— Deci, daca am înţeles bine, m-ai 


trimis la Cartier ca să vă las să vă faceţi 
voi doi treburile 7 


în linişte. Ce magazin ați spart? 
— Stafforn, în centrul vechi, îi răspunse 
Sophie. Dar eu nu am avut nicio idee 
despre aceastā diversiune organizată de 
Fiară. Nici despre intenția ta de a lua 
parte la jaf. 
— Dar dacă nu a avut loc nicio 
spargere la Cartier, întrebă Arpad, 
atunci de ce a năvălit acolo poliţia? Ba 
chiar m-au întrebat de tine poliţiştii, 
Fiară. Mi-au ascultat telefonul. Păreau 
să fie la curent cu toate. 
— Chiar erau la curent cu toate, îi 
raspunse Fiară. Şi noi o ştiam. 

> 


— Cum adică „o ştiaţi”? se enervă 
Arpad. Ce anume ştiaţi? 
Interveni Sophie: 
— Miercuri după-masă, a venit la mine 
Karine. 
x 


Cu trei zile înainte de jaf Miercuri, 29 
iunie 2022 


Sophie tocmai se întorcea din pauza 
de prânz, când dădu peste Karine 
aşteptând-o în fața biroului. 

— Salut, frumoaso', o salută Sophie, 
crezând că se întâlniseră doar din 
întâmplare. 
— Scuteşte-mā cu rahaturile tale! 
şuierā Karine. Eşti doar o javrā 
nenorocită! 

Sophie se bloca de parcă îi căzuse 

cerul în cap. 
— Ce s-a întâmplat, Karine? 


— Ştiu că ţi-o tragi cu Greg! strigă 
Karine, tremurând de furie. 

Sophie, care nu înţelegea nimic, 
încercă să o calmeze: 

— Stai un pic, cred că te înşeli grav! 
Hai să mergem la mine în birou, să 
vorbim în linişte. 

Veronique lipsea de la serviciu în ziua 
respectivă, aşa că cele două femei 
puteau fi singure. Sophie o invită pe 
Karine să ia Ioc în sala de şedinţe, însă 
aceasta era mult prea furioasă ca să 
stea aşezată. Rămăseseră amândouă în 
picioare, faţă în faţă, în holul îngust de 
la intrarea în birouri. 


— Vrei o cafea? întrebă Sophie, care nu 
se simţea deloc bine. 

— Vreau să dispari! 

— Ascultă, habar nu am de unde şi 
până unde crezi tu că e ceva între mine 
şi Greg, dar te asigur că nu e adevărat. 
E complet fals! 

— Te rog să nu mă iei de proastă! Se 
vede de la o poştă că simţi nevoia să 
placi tuturor bărbaţilor. 

— Gata, Karine! încetează! Chiar nu 
doresc să mă insulţi în halul ăsta. 
Presupun că este ceva ce te-a dat peste 
cap. Ori îmi povesteşti despre ce este 
vorba, ori pleci. 

— Am primit o scrisoare anonimă care 
mă anunţa că Greg mă înşală. 

— Cu mine? 

— Nu era precizat cu cine anume. Dar 
am găsit eu în telefonul lui Greg o 
filmare cu tine când te masturbai. 

— Ce?! exclamă Sophie, îngrozită. Dar 
nu se poate aşa ceva! 


— Oh, crede-mă, tu erai! 

— Karine, repetă Sophie, este absolut 
imposibil! Nu ţi-aş face niciodată una ca 
asta. Nici să mă culc cu Greg, nici să îţi 
fac rău în vreun fel sau altul. 

— Şi eu de ce ar trebui să te cred? 

— Pentru că... 

Sophie se opri. Părea să ezite. Apoi 
îndrăzni: 

— Pentru că eşti una dintre foarte 
puţinele mele prietene. Poate chiar 
singura persoană cu care mă simt, cu 
adevărat, eu însămi. 

— Şi toţi oamenii ăia care au venit la 
ziua lui Arpad? 

— Véronique, colaboratoarea mea. 
Julien, un bun prieten de-al lui Arpad, şi 
soția lui, Rebecca. Nişte veri de-ai lui 
Arpad. Şi câteva cunoştinţe... Vezi, de 
fapt nu sunt chiar atât de populară pe 
cât crezi tu. însă în seara aceea am 
cunoscut o prietenă. O persoană 
integră, corectă, veselă, uimitoare. Tu. 

Karine o privi drept în ochi pe Sophie. 
Simţea că se lăsa pradă unor sentimente 
contradictorii, într-un sfârşit, îi spuse: 

— Poliția a instalat o cameră video în 
dormitorul vostru. Aşa a ajuns acea 
înregistrare a ta la Greg. 

— Ce?! 

— Poliţiştii îl bănuiesc pe Arpad că ar 
pune la cale o spargere... 

Se lasă o tăcere apăsătoare. Cele 
două femei continuată să se privească o 
vreme, apoi Karine spuse, cu ochii în 
lacrimi: 

— Dacă povestea asta e adevărată, 
atunci trebuie s-o ştergeţi de-aici tu şi 
Arpad, cât mai departe, ca să nu vă 


prindă poliţia. N-am niciun chef ca 
Arpad să fie aruncat în puşcărie, iar tu 
să rămâi singură în căsoiul vostru aflat 
la doi paşi de noi. N-ar fi deloc bine 
pentru Greg. Ar vrea tot timpul să te 
ajute, îl cunosc prea bine. Parcă îl şi aud 
spunându-mi: „Indiferent ce a făcut 
Arpad, trebuie să o sprijinim pe Sophie. 
E prietena noastră”. Ar face totul ca să 
îţi fie cât mai mult timp prin preajmă, ca 
un căţel care speră să primească o 
mângâiere. O să-l înnebuneşti de tot. De 
fapt, deja i-ai luat minţile. Doar că până 
acum am fost prea orbită de tine ca să 
observ. Zici că e vrăjit, de la aniversarea 
lui Arpad încoace. Nu mai e deloc în 
apele lui din seara aceea. Şi sunt foarte 
hotărâtă să îmi recuperez soţul, Sophie. 
El este tot ce am. 
x 


— Avem o cameră în dormitor? întrebă 
Arpad, siderat de povestea lui Sophie. 

— Da. A fost montată sus, pe dulap. 
Tehnologie de ultima orā. Cu siguranță 
e o jucărie de-a poliţiştilor. 


— Dar cum a fost posibil aşa ceva? 

— Habar nu am. însă atunci când i-am 
povestit despre asta lui Fiară, lui i s-a 
părut că am putea profita de situaţie. 

— Ne-am apucat să facem, împreună 
cu Sophie, lista tuturor lucrurilor pe 
care Le-ar fi putut afla poliţiştii de când 
v-or fi împânzit casa cu microfoane şi 
camere de luat vederi, continuă Fiară cu 
explicaţiile. Am  rememorat toate 
conversațiile pe care era posibil să le fi 
ascultat. Sophie şi cu mine avem 


dintotdeauna un protocol de securitate, 
tocmai pentru a vă ţine pe voi, familia 
ei, departe de toate astea. 
— Vorbeşti despre telefonul vostru 
secret? 
— Printre altele, aprobă Fiară. De fapt, 
ca să fiu sincer, telefonul ascuns la voi 
era o linie de urgenţă. Dar, pentru că îl 
descoperiseşi, ştiam că telefonul acela 
era compromis. Şi că poliţiştii poate îl 
văzuseră pe cameră. în plus, făcusem şi 
eu greşeala să te sun pe mobilul tău, 
miercuri dimineață, pe când erai 
probabil deja ascultat. Aşa că i-am zis 
lui Sophie că toate bânuielile erau 
îndreptate spre tine acum şi că toată 
poliţia din oraş va fi pe urmele tale, în 
timp ce noi ne puteam vedea liniştiţi de 
jaful nostru. 
— Fiară m-a convins, într-adevăr, 
continuă Sophie, că toţi poliţiştii aveau 
să fie ocupați să te supravegheze pe tine 
acasă în dimineaţa aceasta, în timp ce 
noi aveam să dâm lovitura la magazinul 
de bijuterii. 
— Deci din cauza asta mi-ai dat toate 
acele indicații în tunelul de la 
spălătorie? îşi dădu seama Arpad. 
— Exact. însă în momentul acela nu 
aveam nicio idee despre povestea cu 
pretinsul jaf de la magazinul Cartier. 
Arpad se întoarse spre Fiară: 
— Ne-ai păcălit pe amândoi, deci, şi pe 
mine, şi pe Sophie, trimiţându-mă la 
Cartier ca să îi faci pe poliţişti să creadă 
că spargerea se va da acolo şi astfel să 
creezi o reală diversiune. 
— Nu puteam să nu profit de o 
asemenea ocazie, se scuza Fiară. 


Datorită ţie, noi am avut cale liberă. 

— Dar de unde ai ştiut cu siguranţă că 
va funcţiona toată treaba cu magazinul 
Cartier? întrebă Arpad. 

— Protocoalele de securitate sunt 
aceleaşi în 


7 


toate magazinele. O joacā de copil. 

Arpad era siderat. Fiară se uită la 
ceas şi rosti pe un ton hotărât: 
— Trebuie să ne cârăm! 

Cu un gest automat, aruncă un ochi 
pe fereastra care dădea înspre curte şi 
exclamă: 
— Fir-ar să fie, e un poliţist aici! 

îmbrăcat în uniforma de intervenţie, 
Greg inspecta Peugeot-ul gri al lui 
Fiară. 

Acesta trase bine perdeaua la loc şi îşi 
scoase pistolul. Se duse grăbit să se uite 
şi pe celelalte ferestre. 

— Ce facem acum? întrebă Sophie, cu 
inima bătându-i puternic. 

— Nu mai văd pe nimeni în spate. Ia-l 
pe Arpad cu tine şi urmaţi protocolul de 
urgenţă. 

— Şi tu? se îngrijoră Sophie. 

Fiară o prinse de umeri şi îi repetă 
apăsat: 

— la-l pe Arpad cu tine şi urmaţi 
protocolul de urgenţă! _ 

Sophie se conformă. II luă de mână pe 
Arpad şi îl trase înspre dormitor. leşiră 
pe fereastra acestuia, ascunşi de faţada 
clădirii, şi o luară pe cornişă până la 
primul etaj al hambarului. 

Fiară se uită câteva clipe în urma lor, 
apoi murmură: 

— La revedere, Sophie. Te-am iubit 


foarte mult... 

Apoi deschise uşa de la intrarea în 
Ascunzătoare şi începu să tragă asupra 
lui Greg. 

Sophie şi Arpad coborau deja pe scara 
hambarului când se auziră primele 
focuri, împuşcăturile veneau dinspre 
curte. Sophie se duse la o trapă mică, 
din lemn, aflată în fundul hambarului. O 
dădu laoparte şi îşi scoase capul prin 
deschizătură, să inspecteze câmpul. Nu 
se vedea nimeni. Aveau cale liberă. 
Sophie ieşi cu totul afară din hambar şi 
îi spuse lui Arpad să o urmeze. Acesta 
însă, mai corpolent fiind, se blocă în 
deschidere la nivelul pieptului. Era ca 
prins în capcană. 


în curte continuau focurile de armă. 
Fiară îl ţinea pe Greg la distanţă, 
forțându-l să se adăpostească în spatele 
unei maşini agricole de tirul lui susţinut. 

Fiară se aşteptase să aibă de înfruntat 
o întreagă trupă de intervenţie, însă 
descoperi că polițistul acela era singur. 
Ceea ce era ciudat. Focul de arme 
încetă pentru o vreme. 


Sophie îl prinse pe Arpad de braţe şi îl 
trase cu putere. Acesta reuşi să se 
desprindă din strânsoare şi alergară 
amândoi, cât îi ţineau picioarele, în 
direcţia pădurii. Focurile de armă se 
opriseră. 


Fiară nu îl mai vedea pe poliţist. 
Cobori scara şi înainta cu prudenţă. 
Apoi auzi un zgomot şi se întoarse 
brusc. Nu era nimeni. Deodată, Greg îi 


apăru drept în faţă şi îşi goli în el 
încărcătorul armei. 

Nouă gloanţe îl atinseră în piept şi 
unul în cap. 


Sophie tresări la auzul  rafalei. 
Ajunseseră deja în pădure, se aflau la 
adăpost, în spatele primului rând de 
copaci. Femeia se opri o clipă să 
privească înapoi, înspre ferma care nu 
se mai vedea. Apoi câută tufişul. Scoase 
din el motocicleta, îi dădu o cască lui 
Arpad, iar ea şi-o puse pe cealaltă. Se 
aşeză la ghidon, cu Arpad în spatele ei 
pe şa, şi porni motorul. Motocicleta 
plecă cu toată viteza pe drumul 
forestier. 


Ora 13, la Jussy. 

Incinta fermei mustea de poliţie. 
Câmpurile din jur şi pădurea erau 
cercetate minuţios de unitatea canină. 
în curte, lângă clădiri, Greg era 
examinat de un paramedic. Era o 
verificare de rutină, pentru că nu avea 
nimic. îi privea pe experţii legişti 
agitându-se în jurul corpului lui Fiară. 
Marion Brullier, trimisă şi ea la faţa 
locului împreună cu colegii ei de la 
Criminalistică, se apropie de Greg. 

— E totul în regulă? întrebă ea. 
— Da. 

Marion îi puse o mână pe umăr, 
prieteneşte, lui Greg. 

— Este într-adevăr Philippe Cartai, nu-i 
aşa? întrebă Greg. 

— Aşa pare. O să facem totuşi o analiză 
ADN rapidă, pentru confirmare. Era 
singur? 

— Doar pe el l-am văzut. Imediat cum 
am ajuns aici, a apărut acolo sus şi m-a 
luat la ţintă. 

— Dar de unde ai ştiut că era aici? 

— Am văzut Peugeot-ul gri în drum 
spre casă, minţi Greg. M-am hotărât să 
îl urmăresc. 

Nu i se părea important să îl 
menţioneze şi pe Arpad. Nu era nici 
urmă de familia Braun prin fermă şi se 
temea că insistenţele lui aveau să Îi 
aducă şi mai multe necazuri, din pricina 
camerei pe care o instalase la ei acasă. 

Venise vremea să pună punct poveştii 
cu familia Braun. 

Voia să îl uite pe Arpad. 


Să o uite pe Sophie. 

Voia doar să se întoarcă la el acasă, 
să-şi ia soţia şi să plece cu ea în Italia. 

Dar la întoarcerea la Furuncul, 
descoperi o casă ciudat de liniştită. 
Sandy nu veni să îl întâmpine. Valiza lui 
Karine dispăruse. Înţelese că plecase. îl 
părăsise. 

în bucătărie, găsi un mesaj laconic, 
scris de mână: 

„Ai ales”. 

Se prăbuşi distrus. 

x 


Ora 16, în centrul vechi al Genevei. 

Magazinul de bijuterii Stafforn părea 
închis. Clienţii găsiseră toată ziua uşa 
închisă. La fel păţi şi soția directorului 
magazinului, care, îngrijorată de faptul 
că soţul nu îi răspundea la telefon, 
venise acolo. înțelegând că se petrecea 
ceva, sunase la poliţie şi astfel fuseseră 
descoperiţi, înăuntrul magazinului, 
directorul, angajaţii şi un paznic, toţi 
imobilizaţi cu benzi zimţate din plastic. 

în timpul acesta, Arpad Sophie 


i 
gonea e o autostradă din sudul 
ranţei. Se duseseră cu. 


motocicleta de la Ascunzătoare până în 
centrul  Genevei. îsi  abandonaseră 
vehiculul în cartierul  Tranchees, 
aproape de maşina lui Arpad, în care se 
urcaseră imediat şi o luaseră în direcţia 
Saint- Tropez. 

La 18:30, ajunseră în sfârşit în faţa 
casei părinţilor lui Sophie. Isaak şi Lea 
ieşiră imediat să îşi întâmpine, bucuroşi, 
părinţii. Erau urmaţi de Bernard şi de 
Jacqueline. 


Arpad se grăbi să îşi ia în braţe copiii. 
Sophie mai rămase câteva clipe în 
maşină. Ținea în palmă un mic săculeţ 
din catifea, pe care i-l dăduse Fiară 
chiar înainte să năvălească Arpad în 
Ascunzătoare. în el se găseau 
diamantele furate, alături de un bileţel 
scris de mână: 

„La mulţi ani! 

Te iubesc pentru eternitate, 


Fiară”. 
La patru luni după jaf 
23 noiembrie 2022 


Misterul spargerii de la magazinul de 
bijuterii Stafforn nu fusese elucidat. 

Singura certitudine a anchetatorilor 
era că Fiară luase parte la ei. Găsiseră 
în ascunzătoarea acestuia haine identice 
cu cele purtate de câtre unul dintre 
spărgători. O şapcă şi un fular care 
corespundeau perfect cu cele ce puteau 
fi văzute pe camerele de supraveghere. 

Dar  complicele său nu fusese 
descoperit. Nici prada. Anchetatorii nu 
aveau nicio pistă. Bineînţeles că se 
gândiseră la familia Braun, însă Arpad 
avea un alibi solid: în momentul jafului, 
se afla în magazinul Cartier. Cât despre 
soţia lui, aceasta se găsea la Saint- 
Tropez. înregistrările dovedeau că 
telefonul lui Sophie nu părăsise deloc 
casa părinţilor ei, maşina nu se mişcase 
din faţa ei, iar Bernard şi Jacqueline 
confirmaseră că fata lor fusese acolo în 
acea dimineaţă. Nici pretinsa legătură 


dintre tatuaje nu putuse fi dovedită: cel 
de pe pieptul lui Fiară dispăruse sub 
acţiunea  gloanţelor. Mai rămăseseră 
doar câteva fâşii de piele marcate cu 
cerneală, insuficiente pentru a-l 
identifica. 


în timp ce, la Geneva, criminaliştii se 
pregăteau să lase deoparte acest caz 
pentru a rezolva altele, mai urgente, 
undeva în mijlocul Mării Baltice, pe 
puntea unui feribot care făcea legătura 
dintre Tallinn şi Helsinki, avea loc 
regăsirea unui trio. 

Afară burniţa, aşa că toţi pasagerii, cu 
excepţia celor trei, rămăseseră în 
interior. 


Un bărbat bine înfofolit într-o haină 
de iarnă turna cafea caldă dintr-un 
termos în trei pahare din plastic. 

— Mă bucur să vă cunosc, în sfârşit, Îi 
spuse estonianul lui Sophie. Fiară mi-a 
spus multe despre dumneavoastră. 

— Plăcerea este de partea mea, îl 
asigură Sophie, luând paharul pe care i- 
l întindea Estonianul. 

în spatele ei se afla tatăl său, Bernard. 
Estonianul îi oferi şi lui o cafea. Bernard 
dădu scurt din cap, în semn de 
mulţumire. 

Sophie şi Estonianul stătută vreo oră 
la taclale. Apoi ea îi dădu diamantele, 
iar Estonianul îi dădu la schimb o 
geantă plină cu bancnote. Bărbatul o 
îmbrăţişă călduros pe Sophie, apoi 
plecă. Femeia îl văzuse pentru prima şi 
ultima dată, însă avea impresia că îl 
cunoştea deja de 15 ani. 


Sophie şi Bernard rămaseră singuri 
pe punte. 

Ea zâmbi cu tristeţe, apoi privi în 
depărtare şi o bufni un plâns amar. 

Timpul nu poate face mai nimic în faţa 
marilor dureri. 


EPILOG 
La un an şi jumătate după jaf 
31 decembrie 2023 


Greg mai rămase câteva clipe în 
maşină, să se uite înspre Furuncul. 

Karine tocmai plecase împreună cu 
cei mici, fără să îl observe. Greg venea 
acolo aproape în fiecare zi, ca să îi vadă 
pe ai lui. îi lipsea viaţa de familie. O 
dată la două săptămâni, copiii veneau să 
îşi petreacă weekendul la el, în micul 
său apartament din cartierul Jonction. 
în restul timpului, se simţea teribil de 
singur. 

După ce plecă de la Furuncul, făcu un 
ocol prin pădurea din vecinătate. îşi lăsă 
maşina la marginea drumului şi 
pătrunse în desiş. Nu avea să dureze 
prea mult. După câteva minute de mers, 
printre copaci se zări Casa de sticlă. Se 
apropie discret de marginea proprietăţii 
şi privi prin pereţii transparenţi familia 
de englezi care se mutase acolo cu 
câteva săptămâni în urmă. 

Părinţii şi cei doi copii. Păreau 
drăguţi. Ca familia Braun. Aproape. 

La 9 000 de kilometri de Geneva, pe o 
plajă din Costa Rica, Arpad şi Sophie 
şedeau îmbrăţişaţi pe nisip, 
supraveghindu-şi copiii, care se jucau în 
Marea Caraibilor. 

— Ştiai că barul este de vânzare? 
întrebă Arpad arătând cu degetul înspre 
o baracă din lemn aflată puţin mai 
departe. 

— Şi ce? Te gândeşti să îl cumperi? 
întrebă Sophie. 

— Am putea. L-am boteza „El Beatriz”, 
glumi el. 


Sophie izbucni în râs. 

— Să-i spui asta lui tata, când vine la 
noi săptămâna viitoare. 

— Parcă o şi văd pe maică-ta făcând o 
mutră mirată: „Vai, Bernard, doar nu te 
gândeşti să cumperi un bar şi aici?” 

Sophie râse din nou, apoi se ridică. 

— Vii să facem o baie? 
— Imediat. 

Femeia se îndreptă spre locul în care 
se aflau copiii ei. 

Arpad îşi privi o vreme, cu drag, 
familia. Apoi îi admiră trupul lui Sophie, 
care intra încet-încet în valuri. Tatuajul 
de pe coapsă părea să se mişte în ritmul 
paşilor ei. 

Ca şi cum pantera ar fi prins viaţă. 


